
Prefaţă Două bătălii 

După Războiul de Independenţă Israelian, armata 
Israelului a fost angrenată în două bătălii fără final. O 
bătălie de linia întâi, cu inamicii săi, care nu se dau bătuţi 
niciodată, şi o luptă internă - strădania de a concepe şi de 
a aplica principii umane şi morale stricte, neegalate de 
nicio altă armată. 

Bătălia cu inamicii Israelului a fost şi va rămâne 
nedreaptă. În 1948, anul în care a fost înfiinţat statul 
evreu, populaţia acestuia ajungea la 650.000 de oameni, 
care au trebuit să facă faţă invaziilor a cinci naţii arabe 
însumând mai mult de 30 de milioane de indivizi. În 2015, 
când populaţia Israelului ajunsese la 8 milioane de 
locuitori, constând 80% din evrei şi 20% din arabi 
israelieni, care nu erau în serviciu militar, populaţia 
statelor învecinate a atins 140 de milioane de oameni, iar 
discrepanţa e în creştere. Egiptul şi Iordania, care au 
încheiat tratate de pace cu Israelul, trebuie scoase din 
calcul, dar pe câmpul inamic a apărut o putere nouă, 
redutabilă: Iranul, cu forţa celor 75 de milioane de oameni 
şi ai cărui lideri islamişti fanatici au jurat să şteargă 
Israelul de pe faţa Pământului, cu arme convenţionale şi 
neconvenţionale. 

FAI (Forţele de Apărare Israeliene), aşadar, au trebuit 
să conceapă tehnici militare care să compenseze 
discrepanţa alarmantă dintre ele şi armatele arabe. Acest 
lucru a presupus echiparea armatei cu arme dintre cele 
mai noi şi mai complexe, multe inventate şi produse în 
Israel; fundamentarea strategiei de război pe blocarea 
inamicului pe două fronturi, alături de concentrarea 
eforturilor principale pe un al treilea; şi, mai ales, 
formarea mai multor unităţi de forţe speciale, alcătuite din 
voluntari foarte motivaţi, centrate pe excelenţă fizică şi 


mentală, pe antrenament riguros şi, mai presus de orice, 
inspirate de planuri creative, inventive, de surprindere şi 
de atacare a inamicului în cele mai neaşteptate şi mai 
vulnerabile puncte, aceasta în timp ce un mic număr de 
soldaţi - uneori chiar foarte puţini - desfăşoară o misiune 
normală, cu companii şi batalioane. Aşa au fost create 
Unitatea 101 de paraşutişti, trupele de comando speciale, 
precum  Sayeret Matkal, Shayetet 13, Kingfisher, 
Duvdevan, Shimshon, Maglan, unităţile de comando din 
fiecare brigadă a FAI, precum şi altele. Experienţa şi 
tacticile acestor unităţi selectate aveau să fie, ulterior, 
împărtăşite marilor corpuri de armată. „Era cu neputinţă 
să vă facem faţă”, a recunoscut un general egiptean luat 
captiv, după Războiul de 6 Zile. „Sunteţi trupe de 
comando!” 

Conflictul privind comportamentul moral în vremuri 
de pace sau de război are la bază un cod etic ce provine de 
la gruparea ilegală Hanagh, care a operat înainte să existe 
Israelul. Ideea de „puritate a armelor” a fost adoptată de 
Hanagh, însemnând că armele combatanţilor nu trebuiau 
„pătate”, rănind cu ele femei, copii şi duşmani neînarmaţi. 
Multe procese în care sunt implicaţi soldaţi din FAI, 
prezente sau trecute, au la bază această lege. O regulă 
celebră de tribunal vorbeşte de un „steag negru” fluturând 
peste orice ordin militar care încalcă legea; soldaţii trebuie 
să i se opună, nu să-l execute. Acest fapt e întărit de FAI, 
iar fărădelegile, inclusiv unele ce ţin de ultima confruntare 
cu palestinienii, în Gaza, sunt aduse în faţa tribunalului 
militar. 

Încercând să protejeze necombatanţii inamici, FAI se 
străduieşte să-i protejeze pe ai săi. Un principiu rezultat 
sub bombardament, în timpul Războiului de Independenţă, 
e să nu abandonezi un soldat rănit sau aflat la nevoie, pe 
teritoriu inamic, ci să-l salvezi cu orice preţ. Salvarea 
evreilor şi a israeliților de peste hotare, aflaţi în pericol, a 
devenit, la fel, literă de lege, fie că era vorba de terorişti 
luaţi ostatici, ca în Entebbe (1976), sau de o comunitate 
aflată în risc, ca evreii ethiopieni, din 1981 până în 1991. 


O altă noţiune distinctivă este: „Calcă-mi pe urme!” 
Ofițerii din unităţile de luptă nu trebuie doar să 
instruiască, să antreneze femei şi bărbaţi; trebuie să fie, 
totodată, primii care atacă inamicul, conducându-şi 
soldaţii, fiind un exemplu de curaj şi de devotament. 
„Calcă-mi pe urme!” a devenit strigătul de luptă al armatei 
israeliene şi explică numărul mare al victimelor din rândul 
ofiţerilor FAI. 

Valorile morale, motivaţia puternică, antrenamentul 
special şi strategia neortodoxă ale Forţelor de Apărare 
Israeliene au ajuns, împreună, să dea naştere unui soldat 
pentru care nu există nicio misiune imposibilă. 

La trei ani de la Războiul de Yom Kippur, Israelul îşi 
linge încă rănile, după pierderea a 2 700 de soldaţi şi a 
unei mari părți din forța defensivă de intimidare. Golda 
Meir şi-a dat demisia din funcţia de prim-ministru şi a fost 
înlocuită de Yitzhak Rabin; 

Moshe Dayan înlocuit din funcţia de ministru al 
apărării de Shimon Peres. Rabin şi Peres nu au încredere 
unul în celălalt şi nici nu se simpatizează, dar trebuie să 
lucreze împreună pentru a face faţă atacurilor 
interminabile ale grupurilor teroriste asupra Israelului. 

Capitolul 1 Entebbe - 1976 

La 27 iunie 1976, un cuplu german se îmbarcă la 
Atena într-un avion Air France, îşi ocupă în linişte locurile 
de la clasa întâi şi îşi pune genţile voluminoase sub locurile 
din faţă. Bărbatul avea o constituţie fragilă, faţa ovală 
încadrată de păr şaten şi barbă, o mustață care îi cobora 
spre bărbia ascuţită şi ochi albaştri cu o căutătură 
amenințătoare. Aparent obosit, îşi dădu scaunul pe spate şi 
închise ochii. Doamna care îl însoțea, îmbrăcată într-un 
costum de vară, era înaltă şi blondă, avea o faţă drăguță 
pe care o strica puţin bărbia proeminentă. 

Avionul Airbus 300, al cursei 139 de la Tel Aviv la 
Paris, cu o scurtă escală la Atena, transporta 246 de 
pasageri - dintre care 105 evrei şi israelieni - şi 12 membri 
ai echipajului. În timpul escalei de la Atena, se îmbarcară 
şi alte persoane. Pasagerii de la Tel Aviv aruncară priviri 


indiferente către doi bărbaţi îmbrăcaţi în negru, care 
păreau a fi din Orientul Mijlociu şi pe care o stewardesă 
blondă îi îndrumă spre locurile de la clasa economică. 

La ora 12.35 după-amiaza, la 15 minute după 
decolarea aeronavei de la Atena, cei doi nemți îşi 
deschiseră gentile. Bărbatul scoase o cutie mare de 
bomboane viu colorată şi îi îndepărtă capacul subţire de 
tablă. Femeia scoase o sticlă de şampanie şi începu să o 
agite. Brusc, bărbatul scoase din cutia de bomboane un 
pistol-mitralieră şi sări în picioare. Se repezi în carlingă şi 
îşi îndreptă pistolul spre piloţi. În timpul acesta, femeia 
deşurubă fundul sticlei de şampanie şi scoase un pistol şi 
două grenade. 

— Mâinile sus! strigă ea la pasagerii de la clasa întâi. 
Nu vă mişcaţi de la locurile voastre! 

Strigăte asemănătoare se auzeau şi de la clasa 
economică, unde cei doi bărbaţi din Orientul Mijlociu 
săriseră de pe locurile lor, scoțând la iveală nişte pistoale- 
mitralieră mici şi luându-i cu uşurinţă ostatici pe ceilalţi 
pasageri. În difuzoare răsună vocea exaltată a teroristului 
german. Anunţă într-o engleză cu accent că este noul 
căpitan al aeronavei şi se prezentă ca fiind Basil Kubaissi, 
comandantul trupei de comando Che Guevara din Fâşia 
Gaza, care aparţinea Frontului Popular de Eliberare a 
Palestinei. 

Pasagerii fură cuprinşi de panică - ţipete de spaimă, 
strigăte de furie şi hohote de plâns izbucniră aproape de 
peste tot. Pasagerii terifiaţi înţeleseră că avionul fusese 
deturnat şi că erau ostaticii teroriştilor. „Noul comandant” 
şi însoțitorii acestuia le ordonară pasagerilor să-şi arunce 
toate armele pe interval. Câţiva puseră jos bricege. 
Imediat după aceea, teroriştii îi supuseră pe pasagerii de 
sex masculin la un control corporal riguros. Iar, între timp, 
avionul întoarse şi se îndreptă spre sud. 

Aflat într-o şedinţă de guvern la Ierusalim, ministrul 
apărării Shimon Peres primi în tăcere un bileţel. Ministrul 
de 53 de ani, cu părul negru, îmbrăcat cu o cămaşă albă cu 
mânecă scurtă, fusese asistentul loial al lui David Ben- 


Gurion; lui Peres i se atribuia încheierea alianţei Israelului 
cu Franţa din 1956, precum şi succesul unei „misiuni 
imposibile”: construcţia unui reactor nuclear secret în 
apropierea oraşului sudic Dimona. 

Peres îi dădu bileţelul prim-ministrului Yitzhak Rabin. 
Acesta îşi puse ochelarii şi îl citi. Cu un an mai în vârstă 
decât Peres, Rabin luptase în cadrul Palmach-ului, trupele 
de elită israeliene din timpul Războiului de Independenţă. 
Îşi preluase funcţia în 1974, după ce fusese şef de personal 
în FAI şi ambasador al Israelului în SUA. Candidase din 
partea Partidului Laburist la funcţia de prim-ministru 
împotriva lui Peres, dar, în ciuda susţinerii din interiorul 
partidului, câştigase cu o diferenţă de numai câteva voturi. 
Cei doi nu se plăceau, însă Rabin fusese forţat să îl accepte 
pe Peres ca ministru al apărării împotriva voinţei sale. 

În pofida relaţiei lor nearmonioase, cei doi erau 
nevoiţi să colaboreze în problemele de siguranţă ale 
Israelului. Atât Rabin, cât şi Peres cunoşteau bine „Frontul 
Popular” - o organizaţie teroristă condusă de dr. Wadie 
Haddad, un medic născut în Safed, care renunţase la 
profesie şi se dedicase luptei împotriva statului evreu. 
Realizase câteva deturnări sângeroase şi apelase la 
serviciile unor terorişti străini, inclusiv la renumitul 
Carlos. Haddad, un tip cu început de chelie şi mustăcios, 
fusese primul care organizase deturnarea unui avion 
israelian din 1968 şi era cunoscut ca fiind un fanatic 
prefăcut şi necruţător. 

În 1967, Războiul de 6 Zile schimbase în mod radical 
relaţiile dintre Israel şi inamicii acestuia. După victoria 
uluitoare a Israelului şi dezastrul armatelor egipteană, 
siriană şi iordaniană, acestea fuseseră înlocuite, în mare 
parte, de organizaţii teroriste nou apărute, care susțineau 
că duc mai departe lupta lumii arabe împotriva Israelului. 
Acestea au înlocuit confruntarea de pe câmpul de luptă cu 
deturnări, atentate cu bombă şi asasinate îndreptate cu 
precădere împotriva civililor israelieni. Frontul Popular al 
lui Wadie Haddad se număra printre cele mai nemiloase 
grupări cu care trebuia să se confrunte Israelul. 


După primirea veştii privitoare la deturnare, Rabin şi 
Peres convocară consiliul de urgenţă al miniştrilor şi al 
funcţionarilor superiori. După reunirea participanţilor, 
aceştia primiră mai multe informaţii cu privire la 
deturnare. Printre cei 56 de pasageri care se îmbarcaseră 
la Atena, patru erau „în tranzit”, sosind la Atena cu un 
zbor al companiei Singapore Airlines din Kuwait. Se credea 
că aveau paşapoarte false. Mossadul i-a identificat imediat 
pe cei doi nemți ca fiind Wilfried Bose, fondator al grupului 
terorist german Celulele Revoluţionare, care fusese asociat 
cu Carlos şi acum cu Frontul Popular; doamna lui Bose, 
Brigitte Kuhlman, era o cunoscută membră a grupării 
teroriste Baader-Meinhoff. Ceilalţi doi fură recunoscuţi ca 
fiind palestinieni, respectiv Abu Haled el Halaili şi Ali el 
Miari. 

Rapoartele serviciilor secrete au mai subliniat şi că 
personalul de securitate de la aeroportul din Atena 
efectuase doar un control superficial al genţilor 
pasagerilor şi că nu observase cele patru pistoale- 
mitralieră Scorpion şi nici grenadele ascunse în cutiile de 
bomboane din tablă şi în sticla de şampanie. În plus, în 
bagajele de mână ale teroriştilor mai fuseseră ascunse 
câteva pachete cu explozibil. 

La miezul nopţii, când avionul încă părea că s-ar 
îndrepta spre Orientul Mijlociu, Peres se întâlni cu Yekutiel 
„Kuti” Adam, şeful de operaţiuni al FAI, în vârstă de 49 de 
ani, un general excepţional, a cărui mustață stufoasă îi 
trăda originea din Caucaz. Aranjară lucrurile astfel încât 
să fie siguri că FAI era gata să ia cu asalt avionul dacă 
acesta ar fi aterizat pe aeroportul Ben Gurion. Luară un 
jeep militar şi porniră spre baza Sayeret Matkal, forţele 
speciale ale FAI, care începuse deja să simuleze un atac 
asupra unui Airbus pentru eventualitatea în care avionul 
deturnat ar fi aterizat în Israel. 

Comandantul proaspăt numit al sayeret-ului era Yoni 
Netanyahu, în vârstă de 30 de ani, unul dintre cei trei fraţi 
Netanyahu, care, potrivit spuselor lui Peres, „deveniseră 
deja o legendă - trei fraţi, care se luptă ca leii, excelând 


atât în fapte, cât şi la învăţătură”. Fraţii, Yonatan „Yoni”, 
Benjamin „Bibi” şi Ido, fiii renumitului savant Ben-Zion 
Netanyahu, erau cu toţii actuali sau foşti membri ai 
Sayeret Matkal. Yoni, născut la New York, un locotenent- 
colonel frumos, cu părul răvăşit, îmbina abilităţile militare 
cu o dragoste profundă pentru literatură, în special poezie. 
După Războiul de 6 Zile, Yoni petrecuse un an la Harvard 
şi şase luni la Universitatea Ebraică înainte de revenirea 
sa în serviciul militar, în seara aceea, Peres şi Adam sperau 
să îl găsească la baza sayeretului; acesta însă era plecat, 
conducea o operaţiune în Sinai, aşa că simularea fu 
condusă de locţiitorul său, Muki Betzer, unul dintre cei mai 
buni luptători ai unităţii. 

Nu au stat mult pentru că, imediat după ce au ajuns, 
Peres a fost anunţat că avionul deturnat se aprovizionase 
cu combustibil în Benghazi, Libia, şi acum îşi continua 
drumul spre centrul Africii: spre aeroportul din Entebbe, în 
afara Kampalei, capitala Ugandei. Din primele veşti din 
Entebbe, aflară că generalul Idi Amin, dictatorul Ugandei, 
îi primise călduros pe terorişti şi îi declarase „oaspeţi bine- 
veniţi”. Era clar că aterizarea din Entebbe fusese aranjată 
împreună cu Amin. 

Amin era un conducător crud şi înfricoşător, care îşi 
stăpânea poporul cu mână de fier. Era un bărbat masiv, cu 
uniforma acoperită de o sumedenie de medalii, fiind numit 
de revista Time „sălbaticul Africii”. Soldat de rând 
odinioară, urcase în ierarhia militară până la gradul de şef 
de stat-major, pentru ca apoi să ajungă la putere printr-o 
lovitură de stat sângeroasă şi să se autoproclame 
„Excelenţa sa preşedinte pe viaţă, mareşal hagiu dr. Idi 
Amin, stăpânul tuturor fiarelor de pe pământ şi al tuturor 
peştilor din mări, cuceritorul Imperiului Britanic din 
întreaga Africă şi, în special, din Uganda”. Până nu demult, 
Amin fusese aliatul Israelului şi fusese instruit ca 
paraşutist la academia de paraşutism a FAI, în calitate de 
invitat al fostului ministru al apărării Moshe Dayan. Peres 
îl cunoscuse la o cină acasă la Dayan şi îşi amintea că i se 
păruse a fi pe cât de atrăgător, pe atât de înspăimântător, 


„ca un peisaj din junglă, ca un secret indescifrabil al 
naturii”. 

Ulterior, Amin a întrerupt relaţiile diplomatice cu 
Israelul, atunci când prim-ministrul Golda Meir a refuzat 
să îi vândă avioane cu reacţie Phantom. Mai mult decât 
atât, i-a expulzat pe toţi israelienii din ţară şi s-a 
împrietenit cu cei mai mari duşmani ai Israelului - naţiuni 
arabe ostile şi organizaţii teroriste. În timpul Războiului de 
Yom Kippur din 1973, a susţinut chiar că ar fi trimis o 
unitate militară ugandeză ca să lupte împotriva FAI. Iar 
acest despot lipsit de scrupule ţinea acum în mână destinul 
a 250 de ostatici pe aeroportul din Entebbe, la o distanţă 
de peste 4.000 de kilometri de Israel. 

Când s-a răspândit în Israel vestea despre cele 
întâmplate, s-a stârnit o adevărată furtună. Israelienii fură 
copleşiţi de sentimente de furie şi de neputinţă. În mass- 
media se dezlănţuiră dezbateri aprinse privind modul în 
care ar trebui să reacționeze Israelul. Multe dintre 
familiile ostaticilor au făcut front comun pentru a exercita 
presiune asupra guvernului. Cu toţii aveau o singură 
doleanţă: eliberarea celor dragi. 

În zilele următoare, situaţia deveni clară. La 
Entebbe, avionul fusese aşteptat şi de alţi terorişti. Amin 
îşi trimisese avionul personal în Somalia ca să îi aducă pe 
Wadie Haddad şi pe câţiva dintre acoliţii săi. Ostaticii erau 
ţinuţi la un vechi terminal al aeroportului, fiind păziţi de 
terorişti şi de soldaţi ugandezi. Apoi, teroriştii i-au 
despărţit pe călătorii evrei de ceilalţi, aducând aminte într- 
un mod atroce de „selecţia” din timpul Holocaustului 
făcută de nazişti, în al Doilea Război Mondial. Dintre 
teroriştii germani, Brigitte Kiihlman se remarca. Îi agresa 
verbal pe pasagerii evrei, exprimarea acesteia fiind plină 
de remarci antisemite abjecte. 

La sosirea sa, Wadie Haddad îi dădu lui Amin o listă 
cu teroriştii închişi în Israel şi în alte ţări, a căror eliberare 
o solicita în schimbul ostaticilor. Lista era însoţită de un 
ultimatum: dacă Israelul nu avea să fie de acord cu 
solicitarea până la termenul stabilit de Haddad, atunci 


oamenii acestuia urmau să înceapă execuţia ostaticilor. Idi 
Amin trimise lista în Israel. 

Premierul Rabin numi o comisie ministerială care să 
gestioneze situaţia de criză. La şedinţa comisiei din data 
de 29 iunie, Rabin îl întrebă pe şeful statului-major, 
generalul Mordechai („Motta”) Gur, dacă ia în considerare 
vreo „alternativă militară”. 

In vârstă de 46 de ani, frumosul şi jovialul Gur avea o 
faimă legendară. După ce luptase în Războiul de 
Independenţă, se înrolase în trupele de paraşutişti şi 
participase la multe lupte alături de Ariel Sharon. Fusese 
rănit într-o luptă împotriva trupelor egiptene în anul 1955. 
In 1967, condusese Brigada 55 Paraşutişti la cucerirea 
Ierusalimului de Est, fiind primul soldat israelian care 
ajunsese la Muntele Templului. 

— Am cucerit Muntele Templului! strigase prin staţia 
radio în timp ce blindatul său înarmat pătrundea în locul 
cel mai sfânt al poporului evreu. 

După Războiul de Yom Kippur, Gur fusese numit al 
zecelea şef de stat-major al Israelului; Rabin îi purta un 
respect deosebit, însă credea că Gur nu are nicio soluţie 
pentru problema din Entebbe. 

— Da, există o variantă militară, răspunse Gur spre 
surpriza tuturor. 

Propuse paraşutarea unei unităţi FAI undeva în 
apropierea aeroportului din Entebbe, probabil deasupra 
lacului Victoria. Soldaţii săi aveau să îi atace pe terorişti şi 
să îi protejeze pe ostatici până urma să devină posibilă 
aducerea acasă a tuturor. Însă comisia respinse planul. În 
primul rând, era clar că după aterizarea paraşutiştilor le-ar 
fi fost foarte greu să ajungă la aeroport, în al doilea rând, 
planul nu cuprindea nicio soluţie cu privire la modul în 
care ar fi fost aduşi ostaticii înapoi în Israel. Ulterior, 
Rabin avea să numească acest plan un „Golf al Porcilor”, 
după invazia de mântuială a SUA asupra Cubei din 1961. 

Incă de la începutul discuţiei, Rabin şi Peres se 
certară dur. Rabin considera că nu are de ales, că trebuie 
să negocieze cu teroriştii şi să convină cu aceştia 


eliberarea teroriştilor palestinieni. Însă Peres era hotărât 
să nu îi elibereze pe terorişti, din cauza efectului negativ 
pe care un asemenea aranjament l-ar fi avut atât asupra 
imaginii internaţionale a Israelului, cât şi asupra luptei 
antiteroriste aflate în plină desfăşurare. In plus, 
neînțelegerile dintre cei doi erau amplificate de relaţiile 
personale tensionate care continuau să imprime o 
atmosferă neplăcută şedinţelor de guvern. 

După întâlnire, Peres îşi părăsi biroul de la etajul doi 
al Ministerului Apărării şi intră pe o uşă din apropiere, din 
partea de vest a clădirii, unde se aflau birourile statului- 
major al FAI. Peres îi convocă de urgenţă pe şeful statului- 
major şi pe câţiva generali ai acestuia. 

— Vreau să ştiu ce planuri aveţi, spuse grupului de 
generali îmbrăcaţi în uniformele de vară de culoare oliv. 

— Nu avem niciun plan, răspunse Kuti Adam. 

— Atunci vreau să ştiu ce planuri nu aveţi, zise Peres. 

În curând se dovedi că, deşi nu fuseseră întocmite 
planuri oficiale, unii aveau, totuşi, idei. Kuti Adam veni cu 
propunerea unei operaţiuni comune cu armata franceză - 
la urma urmei, argumentă acesta, Air France era o 
companie franceză, deci trebuia să se implice şi guvernul 
francez. Benny Peled, în vârstă de 48 de ani, comandantul 
Forţelor Aeriene, avu o propunere „nebunească”, dar 
originală. Fondator al Forţelor Aeriene, acest tip îndesat, 
curajos şi imperturbabil era un pilot de avioane de luptă 
înzestrat cu o imaginaţie bogată. Acesta propuse să se 
trimită un mare număr de trupe de elită în Uganda, care să 
cucerească ţara, să îi elibereze pe ostatici şi să îi aducă 
înapoi acasă. Sugeră să fie trimis în acest scop 
detaşamentul de 14 aeronave mari Hercule („Rhino”). 
Acestea puteau să zboare din Israel la Entebbe şi înapoi. 

Peres achiziţionase avioanele Rhino în timpul unei 
vizite în Georgia, SUA, în urmă cu câţiva ani; cu acea 
ocazie, îi prezentase guvernatorului Jimmy Carter cartea 
sa, Praştia lui David. Carter îi spusese lui Peres: 

— Pe vremuri, David n-avea nevoie decât de o 
praştie, astăzi însă are nevoie de mai mult decât de o 


praştie, are nevoie de Hercule! Şi curând îl convinsese pe 
Peres să cumpere câteva avioane Rhino fabricate în 
Georgia. 

Peres era fascinat de Peled. La început, planul 
acestuia li se păru, lui şi celorlalţi, o nebunie, însă, după ce 
analiză toate celelalte variante, îl consideră „destul de 
realist”. Dar colegii lui Peres nu îi împărtăşeau părerea. În 
special Motta Gur era împotrivă; acesta susţinu că planul 
„este nerealist, o simplă fantezie” bună de aruncat la 
gunoi. 

Cu toate acestea, Peres ignoră criticile şi continuă 
discuţia cu un număr mic de ofiţeri superiori. Printre 
aceştia se numărau şeful statului-major, generalii Kuti 
Adam, Benny Peled şi locţiitorul acestuia Rafi Harlev, Dan 
Shomron (comandantul trupelor de infanterie şi 
aeroportate), Shlomo Gazit (comandantul Serviciilor 
Secrete de Informaţii Militare), Yanosh Ben-Gal 
(comandantul adjunct al operațiunilor din cadrul FAI) şi 
câțiva colonei, printre care Ehud Barak, ofițer remarcabil, 
fost şef al Sayeret Matkal (şi viitor prim-ministru al 
Israelului). Discuțiile dintre aceştia avură loc într-un cadru 
cât se poate de confidential. 

Chiar în dimineaţa în care au început discuţiile, Peres 
primi lista teroriştilor încarceraţi a căror eliberare era 
cerută de către cei care deturnaseră avionul; situaţia era 
cât se poate de complicată. Patruzeci dintre prizonieri erau 
deţinuţi în Israel, printre aceştia numărându-se şi 
renumitul Kozo Okamoto, terorist japonez a cărui grupare 
masacrase 24 de oameni şi rănise alţi 78 în aeroportul Lod, 
în mai 1972. Pe listă se mai aflau şase terorişti închişi în 
Kenya, dar autorităţile kenyene negau că aceştia s-ar fi 
aflat în detenţia lor. Alţi cinci, printre care şi liderii 
grupării violente Baader-Meinhoff, erau în Germania, altul 
- în Franţa şi altul - în Elveţia. La o privire rapidă, Peres îşi 
dădu seama că era vorba despre o solicitare imposibilă. 
Cum ar fi fost posibil să organizeze eliberarea teroriştilor 
deţinuţi în atâtea ţări, potrivit atâtor legi diferite şi care 
erau acuzaţi de infracţiuni atât de diferite? Şi dacă unele 


dintre statele respective sau chiar toate ar fi refuzat? 

Insă Rabin continua să insiste ca Israelul să 
negocieze  neîntârziat, de teamă că, la expirarea 
ultimatumului, teroriştii aveau să înceapă să ucidă oameni 
nevinovaţi. Dar Peres îşi menținea poziţia - susţinea că 
Israelul putea să prelungească ultimatumul, care fusese 
stabilit pentru ziua de joi, 1 iulie, la ora 11.00 dimineaţa. 
Totodată era de acord cu decizia privind negocierea, dar 
sublinia că va proceda astfel numai ca „manevră tactică” 
pentru a câştiga timp. 

Miercuri, 30 iunie, Peres decise să analizeze situaţia 
şi din altă perspectivă. Convocă trei ofiţeri ai FAI care îşi 
efectuaseră serviciul militar în Uganda şi lucraseră cu Idi 
Amin. Le ceru acestora să îi descrie caracterul lui Amin, 
comportamentul, atitudinea acestuia faţă de străini. Cei 
trei nu credeau că Amin ar fi îndrăznit să îi masacreze pe 
ostatici; însă erau, totodată, siguri că Amin nu s-ar fi opus 
teroriştilor. Peres îi ceru colonelului „Borka” Bar-Lev, care 
avusese relaţii amicale cu Idi Amin, să îl sune pe 
conducătorul ugandez. Deşi nu reuşi să dea de acesta în 
ciuda repetatelor sale eforturi, Bar-Lev continuă să 
încerce. 

Intre timp, Peres îşi convocă din nou ofiţerii 
superiori. Se discută din nou planul lui Benny Peled, dar de 
data aceasta într-un scop mai precis. Obiectivul nu mai era 
cucerirea Ugandei, ci doar dobândirea controlului asupra 
aeroportului Entebbe, eliberarea ostaticilor şi întoarcerea 
acestora acasă pe calea aerului. Peled prezentă un plan 
potrivit căruia 1.000 de paraşutişti aveau să coboare din 
zece aeronave Rhino. Shomron şi Ben-Gal estimară că o 
asemenea operaţiune ar fi fost încununată de succes cu 
numai 200 de oameni şi trei avioane Rhino. 

Dan Shomron, născut într-un kibuţ, paraşutist şi erou 
al Războiului de 6 Zile, se opuse ideii de a folosi 
paraşutarea. li spuse lui Peled că „până să ajungă primul 
paraşutist la sol, n-o să mai aveţi pe cine salva” Blând la 
vorbă, dar isteţ şi cu stăpânire de sine, acest viitor şef al 
statului-major era sigur că imediat ce teroriştii aveau să îi 


vadă pe paraşutişti coborând, urmau să îi omoare pe 
ostatici. Aşa că Shomron, devenit acum coordonator 
principal al operaţiunii, începu să redacteze un plan 
potrivit căruia avioanele cu soldaţi ar fi aterizat direct pe 
pistele din Entebbe. Kuti Adam sublinie necesitatea unei 
baze de escală undeva aproape de Uganda, pentru 
eventualitatea vreunei urgenţe. Conveniră cu toţii că 
aceasta avea să fie în Kenya, al cărei guvern menținea 
relaţii de prietenie cu Israelul, în timp ce pe Idi Amin îl 
dispreţuia. Peres îi ceru şefului Mossadului, generalul 
Yitzhak („Haka”) Hofi, să le întrebe discret pe persoanele 
sale de contact din Kenya dacă autorităţile ar fi autorizat o 
asemenea escală la aeroportul din Nairobi. Dar Peres nu 
era prea sigur cu privire la acest mod de abordare, pentru 
că Haka i se păru rezervat şi sceptic. 

În plus, misiunea în curs continua să aibă un opozant 
important şi greu de convins: şeful statului-major, Motta 
Gur, care era sigur că misiunea nu avea cum să reuşească 
şi insista că Israelul nu are opţiuni militare. Acesta sublinie 
totala lipsă de informaţii cu privire la ce se întâmpla la 
Entebbe. Numi „pură fantezie” cucerirea aeroportului şi 
luarea cu avioanele a ostaticilor, iar grupul de lucru al lui 
Peres era un Consiliu al Fanteziilor. 

Între timp, un aspect colateral al planului făcu 
progrese: Borka Bar-Lev reuşi, în sfârşit, să stabilească o 
legătură telefonică cu Idi Amin. Insă discuţia fu 
descurajatoare. Conducătorul Ugandei îl sfătui în mod cât 
se poate de direct ca Israelul să accepte pretenţiile 
teroriştilor neîntârziat. 

Aceeaşi părere avea şi Rabin, care beneficia acum de 
susţinerea guvernului pentru începerea neîntârziată a 
negocierilor. Ulterior, îi anunţă pe miniştrii săi că liderul 
opoziţiei, Menachem Begin, este de acord cu decizia de 
negociere. Rabin îl critică pe Peres pentru că folosea 
„accente demagogice... şi pentru că îşi încărca frazele atât 
de mult încât sunau total ridicol” şi, într-adevăr, Rabin 
considera acţiunile lui Peres din timpul crizei drept pură 
demagogie. Credea că Peres nu ştia ce vorbeşte. 


Majoritatea miniştrilor considerau că Israelul nu avea nicio 
opţiune militară. Rabin continua să ceară cu nervozitate să 
fie anunţată de îndată Franţa cu privire la acceptarea de 
către Israel a condiţiilor puse de terorişti, astfel încât 
Ministerul francez de Externe să poată să contacteze 
imediat aeroportul Entebbe. 

In mijlocul tuturor acestor discuţii politice aprinse, 
pe 1 iulie, sosiră veşti bune: teroriştii amânaseră singuri 
data îndeplinirii solicitărilor până duminică, 4 iulie. 
Amânarea se datora plecării lui Idi Amin la o Conferinţă a 
Naţiunilor Africane din Mauritius. Urma să se întoarcă 
două zile mai târziu. Teroriştii doreau să fie prezent şi 
Amin la negocieri. Astfel, Peres şi Consiliul Fanteziilor mai 
câştigară timp. 

Kuti Adam şi Dan Shomron avură astfel ocazia să îşi 
prezinte planul: misiunea urma să se desfăşoare noaptea, 
la adăpostul întunericului. Avioanele Rhino aveau să 
aterizeze la Entebbe, iar FAI ar fi pus stăpânire pe 
aeroport, i-ar fi ucis pe terorişti şi i-ar fi salvat pe ostatici. 

Intreaga operaţiune, sublinie Dan Shomron, n-ar fi 
durat mai mult de o oră, folosindu-se la maximum 
elementul-surpriză şi viteza. Primul care avea să aterizeze 
ar fi fost un Rhino, care nu ar fi cerut permisiunea de 
aterizare. Ar fi sosit la 11.00 seara, imediat după un avion 
britanic de pasageri, programat să aterizeze la aceeaşi oră. 
Dacă Rhino ateriza la umbra avionului britanic, atunci 
radarul aeroportului nu l-ar fi detectat. Din Rhino aveau să 
coboare două maşini înarmate, pline cu trupe de comando 
care aveau să gonească spre vechiul terminal, unde erau 
ţinuţi prizonierii. După cinci sau zece minute, urma să mai 
aterizeze un Rhino care avea să aducă încă două maşini cu 
soldaţi care ar fi ocupat noul terminal, pista principală şi 
rezervoarele de combustibil. După ce oamenii din primele 
două avioane îşi vor fi îndeplinit misiunea, aveau să 
aterizeze încă două avioane Rhino, să îi îmbarce pe ostatici 
şi să se întoarcă acasă. 

Atunci Peres îi ceru părerea şefului Mossadului, însă 
Hofi tot insista asupra riscurilor - şi dacă soldaţii ugandezi 


aveau să folosească un lansator de grenade RPG sau o 
mitralieră ca să tragă în rezervorul de combustibil al 
avionului Rhino provocând astfel o explozie? într-un astfel 
de caz, ar fi trebuit să abandoneze unul sau mai multe 
avioane,  stricându-se astfel legătura fragilă dintre 
elementele planului. Mai era, de asemenea, costul uman: 
dacă ar fi fost omorâţi sau răniţi soldaţi şi ostatici? Dacă, 
pur şi simplu, teroriştii aveau să arunce în aer vechiul 
terminal cu ostatici cu tot? 

Hofi era cam lipsit de entuziasm, dacă nu chiar mai 
Tău. 

Apoi consiliul lui Peres a luat fiecare detaliu al 
misiunii în parte: ce obstacole puteau apărea; dacă, în 
cazul în care primul avion Rhino ar fi fost doborât sau doar 
lovit, celelalte avioane ar mai fi putut sau nu să se 
întoarcă; ce era de făcut dacă aeroportul avea baterii 
antiaeriene; dacă existau MIG-uri cu reacţie ugandeze 
staționate şi dacă avea să le mai rămână combustibil ca să 
decoleze de pe aeroportul Entebbe... 

Peres le ceru părerea militarilor. Dan Shomron spuse: 

— Dacă începem operaţiunea în Entebbe la miezul 
nopţii, atunci la întoarcere putem să decolăm la ora 1.00 
noaptea. 

Acesta estima că şansele de reuşită erau de 100%. 
Benny Peled - de 80%, iar Kuti Adam - undeva între 50 şi 
80%. 

În cele din urmă, Peres a aprobat planul şi a stabilit 
ca termen pentru ducerea lui la îndeplinire noaptea de 
sâmbătă, 3 iulie, noaptea dinainte expirării ultimatumului 
teroriştilor. Toţi generalii fură de acord. Mai puţin Motta 
Gur, care se opunea cu încăpățânare. 

— O asemenea operaţiune fără informaţii secrete 
adecvate este şarlatanie, spuse acesta. 

— Motta, te mai gândeşti? îl întrebă Peres. 

— Fără informaţii secrete în niciun caz nu voi 
recomanda o astfel de operaţiune. Unele dintre lucrurile 
pe care le-am auzit aici sunt sub demnitatea unui şef de 
stat-major. Dacă îl vreţi pe Goldfinger, nicio problemă. Dar, 


dacă îl vreţi pe James Bond - atunci nu contaţi pe mine! 

Apoi, Peres îl convocă pe Gur la o discuţie detaliată 
care dură toată noaptea, însă Gur rămase de neclintit. Or, 
fără susţinerea şefului de stat-major, Peres nu putea să 
supună spre aprobarea cabinetului ordinul de începere a 
operaţiunii. In ciuda opoziţiei sale, totuşi Gur fu de acord 
să reunească grupul operativ - Sayeret Matkal, paraşutişti 
şi alte unităţi - la o unitate de pregătire, pentru a fi gata 
de asalt, dar numai în eventualitatea în care lucrurile 
aveau să se schimbe. Unitatea de pregătire a fost închisă 
şi, pentru a se evita orice scurgeri de informaţii, nimeni nu 
avea voie să iasă de acolo. Shomron fu numit comandantul 
misiunii. Urma să se stabilească un post avansat de 
comandă într-un Boeing mare al Forţelor Aeriene, care 
avea să însoţească avioanele Rhino până în spaţiul aerian 
al Ugandei şi să coordoneze operaţiunea de la înălţime. În 
unitate se construiră machete ale terminalelor vechi şi nou 
din Entebbe, iar soldaţii făceau mereu simulări de atac şi 
de salvare. 

Peres încerca acum să îngheţe eforturile de a se 
ajunge la un compromis cu teroriştii. Fostul ambasador al 
Israelului în Franţa, Arthur Ben-Natan, tocmai ajunsese la 
Paris pentru a discuta cu francezii despre iniţiativa 
comună de a negocia cu teroriştii. Acesta era prieten de 
mulţi ani cu Peres şi era fost director general în cadrul 
Ministerului Apărării. Peres îi telefonă şi îi transmise un 
indiciu discret folosind o zeflemea „tipic” pariziană ca să îi 
sugereze să amâne discuţia cu francezii. 

— Dacă te întâlneşti cu franţuzoaica diseară, îl sfătui 
Peres, nu te ambala prea tare. Limitează-te la un flirt vag. 
Ca prieten, şi nu numai, îţi spun: nu te dezbrăca. 

Ben-Natan râse, dar sigur înţelese mesajul şi nu lăsă 
să îi scape nimic în timpul „flirtului” cu franţuzoaica. 

A doua zi, vineri, 2 iulie, sosiră de dimineaţă două 
rapoarte  încurajatoare. Primul, de la conducerea 
Mossadului, îl informa pe Peres că vecina Ugandei, Kenya, 
era de acord cu escala avioanelor israeliene. Al doilea sosi 
de la o sursă neaşteptată - de la Paris. Autorul operaţiunii 


sayeret, maiorul Amiram Levin, fusese trimis în Franţa 
pentru a-i interoga pe ostaticii ne-israelieni care tocmai 
fuseseră eliberaţi. Însă majoritatea acestora, încă terifiaţi, 
confuzi şi fără să se poată concentra, nu putură să 
furnizeze niciun fel de informaţii. La un moment dat, un 
francez mai în vârstă veni la Levin prezentându-se drept 
fost colonel în armata franceză. 

— Ştiu de ce aveţi nevoie, spuse acesta. 

Se aşeză lângă Levin şi îi făcu o descriere succintă a 
vechiului terminal, unde erau ţinuţi ostaticii, a diverselor 
săli, precum şi a modului în care erau amplasați teroriştii. 
De asemenea, îi făcu lui Levin schiţe detaliate ale clădirii. 

Din anumite surse aflară că numărul total al 
teroriştilor era de 13, inclusiv doi germani şi un sud- 
american, care părea a fi comandantul teroriştilor. Ceilalţi 
terorişti erau palestinieni. Patru participaseră la 
deturnare, în timp ce restul aşteptau avionul în Entebbe. 
Relația acestora cu ugandezii era una cordială. Teroriştii 
erau înarmaţi cu pistoale, revolvere şi grenade de mână. 
Ostaticii erau ţinuţi captivi în sala principală a vechiului 
terminal, iar echipajul francez al avionului companiei Air 
France (care refuzase să fie eliberat din loialitate faţă de 
pasageri) era ţinut în toaletele pentru femei. 

În plus, unitatea militară ugandeză, despre care se 
spunea că i-ar fi supravegheat pe prizonieri, era formată 
din 60 de oameni puternici, dar era mai puţin decât un 
batalion, după cum se afirmase în rapoartele iniţiale. La 
vechiul terminal fusese înălţat un zid din lăzi, despre care 
teroriştii susțineau că ar fi pline de explozibili. Dar surse 
ale serviciilor secrete indicau că lăzile respective nu erau 
conectate la niciun fel de cabluri şi că nu părea să se fi 
făcut niciun fel de pregătiri pentru activarea acestora. 

În timp ce pregătea misiunea, dacă aceasta avea să 
primească undă verde, Mossadul trimisese la Entebbe un 
avion străin care, chipurile, avea probleme tehnice. 
Avionul survolă aeroportul în timp ce transmitea prin radio 
apeluri de ajutor şi fotografia clădirile, pistele şi dotările, 
precum şi aeronavele militare staționate acolo - două 


elicoptere şi opt avioane cu reacţie tip MIG-21. 

Inarmat cu toate aceste informaţii noi, Peres se duse 
repede la biroul lui Motta Gur ca să i le prezinte. Observă 
că, la primirea veştilor, „lui Gur îi sclipiră ochii” Şeful 
statului-major reacţionă cu entuziasm şi îşi schimbă 
radical atitudinea. Liniştit că acum avea suficiente 
informaţii, Gur devenise un susţinător ferm al planului de 
salvare din Entebbe. 

Peres se duse în fugă la biroul premierului. Rabin îşi 
avea sediul într-o căsuţă pitorească care se afla la o 
aruncătură de băț de Ministerul Apărării, într-o cameră 
modestă, plină de cărţi, unde David Ben-Gurion îşi 
plănuise mişcările cele mai importante din timpul 
Războiului de Independenţă. Peres îi descrise lui Rabin 
planul său. Reacția prim-ministrului fu lipsită de 
entuziasm. Acesta îşi aprinse o ţigară şi spuse: 

— Şi dacă ugandezii identifică avionul în timpul 
aterizării şi trag în el? 

Peres îi răspunse că şeful Forţelor Aeriene este sigur 
că avionul putea ateriza fără să provoace vreo reacţie la 
sol. Şeful Mossadului, care venise, de asemenea, la 
întâlnire, îşi exprimă pentru prima dată o susţinere 
reţinută faţă de operaţiune. 

La următoarea şedinţă a Consiliului Fanteziilor, unul 
dintre ofiţeri propuse să se pregătească o „dublură” a lui 
Idi Amin. Când avioanele Rhino aveau să înceapă să 
aterizeze în Entebbe, Amin avea să fie în continuare la 
Conferinţa Naţiunilor Africane. Aşa că putea fi o idee bună 
ca un Mercedes negru, asemănător cu cel al lui Idi Amin, 
să meargă înaintea trupelor israeliene. În maşină avea să 
se afle un soldat israelian cu faţa vopsită în negru. La 
miezul nopţii, ugandezii nu ar fi văzut clar figurile celor 
aflaţi în maşina „prezidenţială” şi ar fi eliberat drumul din 
respect pentru liderul lor. Gur le ordonă pe loc oamenilor 
săi să găsească un Mercedes mare pe care să îl poată 
folosi. 


Í i Re Nae — 

Mercedesul negru în drum spre Entebbe. (Purtătorul 
de cuvânt FAI) 

Gur se asigură că unitățile de elită selectate 
continuau să se antreneze fără oprire. Comandanții 
acestora măsurau fiecare metru şi controlau minut cu 
minut planul operaţiunii, sarcina fiecărui soldat şi traseul 
fiecărui vehicul. Momentul critic avea să fie, desigur, 
aterizarea primului Rhino. Gur descrise programul în 
detaliu: „Din momentul aprinderii luminilor de aterizare 
ale avionului şi până la oprirea acestuia - două minute. 
Două minute ca să iasă toți din avion. Cinci minute ca să 
ajungă la ţintă. Incă cinci ca să se încheie operaţiunea...” 

Peres, Gur şi Hofi se duseră repede în biroul lui 
Rabin. Gur îi prezentă planul în detaliu şi primi o aprobare 
reţinută din partea lui Rabin, care stabili că decizia finală 
avea să fie luată în cadrul unei şedinţe extraordinare a 
guvernului sâmbătă, chiar înainte de ora stabilită pentru 
decolarea avioanelor spre Entebbe. Numele de cod avea să 
fie „Fulgerul. 

În timpul şedinţei, Peres scrise un bileţel, pe care i-l 
dădu discret lui Rabin: 

„Yitzhak - uite un ultim detaliu fin al planului: în 
locul unui vehicul militar de teren va apărea un Mercedes 
mare cu steaguri. Se va crea impresia că Idi Amin se 
întoarce acasă din Mauritius. Nu ştiu dacă e posibil, dar e 


o idee interesantă”. 

Organizatorii din cadrul FAI nu putură să găsească 
un Mercedes negru asemănător celui al lui Idi Amin; însă 
găsiră unul alb de aceeaşi mărime în Gaza. Fu adus 
imediat în zona de sosiri şi apoi îl vopsiră în negru. Sosia 
lui Idi Amin era gata, iar luptătorii pregătiră vopseaua 
neagră ca să îi vopsească faţa. 

Însă, exact când părea că toate elementele se leagă 
cât de cât între ele, apăru o problemă neaşteptată. Peres 
avea programată o cină la el acasă, la care era invitat un 
oaspete de seamă: profesorul polonezo-american Zbigniew 
Brzezinski, viitor consilier pentru siguranţa naţională a 
SUA, în timpul administraţiei Carter. Fusese invitat şi Gur, 
dar trebuise să refuze pentru că îi murise socrul subit. 

Brzezinski fu primit cordial, iar Sonia, soţia lui Peres, 
îi găti specialitatea sa: pui cu miere. Pe la jumătatea cinei, 
Brzezinski îşi surprinse gazdele aruncându-i lui Peres o 
întrebare directă: 

— De ce nu trimiteţi FAI să îi salveze pe ostaticii din 
Entebbe? 

Pentru o clipă, ministrul apărării rămase fără cuvinte. 
Dar apoi, hotărât să păstreze confidenţialitatea misiunii, îi 
explică de ce considera imposibilă o astfel de misiune, că 
Entebbe era prea departe, că Israelul nu avea suficiente 
informaţii secrete şi că pe aeroport erau staționate avioane 
de luptă MIG şi divizii militare ugandeze. 

Brzezinski nu fu convins. 

La ultima şedinţă a Consiliului  Fanteziilor, 
participanţii erau siguri că misiunea va fi încununată de 
succes. Ofițerii îi mai puseră lui Peres câteva întrebări de 
ultim moment: 

— Dacă turnul de control ne cere să ne identificăm, 
ar trebui să răspundem? 

Peres şi Gur hotărâră ca piloţii să nu răspundă. 

— Şi cum rămâne cu echipajul Air France? 

— Aduceţi-i acasă, spuse Peres. Trebuie să îi tratăm 
până la capăt ca pe israelieni. 

Cu puţin înainte de ora la care era programată 


şedinţa de guvern la care urma să se decidă dacă misiunea 
avea să aibă loc, Peres îl întrebă pe Gur: 

— La ce oră ar trebui să decoleze avioanele? 

După ce se gândi puţin, şeful statului-major 
răspunse: 

— De la aeroportul Ben-Gurion la Sharm el Sheikh în 
Sinai - la 1.00 noaptea, apoi de la Sharm el Sheikh - între 
4.00 şi 5.00 după-amiază. 

Asta însemna ca avioanele să decoleze înainte ca 
şedinţa decisivă de guvern să aibă loc. Apoi, Peres dădu 
undă verde avioanelor ca să decoleze înainte de a primi 
aprobarea de sus. Argumentă că dacă guvernul ar fi decis 
ca misiunea să nu aibă loc, avioanele ar fi avut timp să se 
întoarcă şi să revină acasă. 

Sâmbătă, la ora 2.30 după-amiaza, guvernul se reuni; 
era un lucru neobişnuit să se ţină o şedinţă în ziua de 
sabat, iar aceasta se întâmplase doar de câteva ori în 
istoria Israelului. Rabin îşi exprimă susţinerea totală faţă 
de operaţiune, aşa că acum toţi trei jucătorii principali - 
prim-ministrul, ministrul apărării şi şeful statului-major - 
erau uniţi. După o scurtă discuţie, cabinetul votă... şi 
aprobă în unanimitate operaţiunea Fulgerul. 

La ora 3.30 după-amiaza, vestea bună fu transmisă 
prin radio la Sharm el Sheikh şi, după 14 minute, decolară 
patru avioane Rhino. Acestea transportau 180 de soldaţi de 
elită, cu arme şi vehicule, precum şi Mercedesul negru. 
Soldaţii se împrăştiară repede în burta încăpătoare a 
avionului Hercule, se făcură covrig pe podeaua de metal şi 
încercară să doarmă puţin. Ceva mai târziu decolă şi un 
post de comandă zburător, un „Oryxw (un Boeing al 
Forţelor Aeriene), şi apoi un alt Oryx, care transporta 
echipajele şi echipamentele medicale, porni spre Nairobi. 
Astfel începu călătoria de 4.000 de kilometri. 

La 11.00 seara, luminiţele din Entebbe începură să se 
ivească în întuneric. Avioanele Rhino zburaseră la o 
altitudine extrem de mare pentru a evita toate staţiile 
radar de pe drum. Un minut mai târziu, primul Hercule 
ateriză pe pista luminată, ascunzându-se de radarul 


ugandez în spatele aeronavei britanice care aterizase cu 
puţin înainte. Rulă pe pista de aterizare şi, ca prin minune, 
nu fu observat de turnul de control. 

Soldaţii din unităţile „Doron” şi „Ialiw săriră din 
avion şi plasară torţe aprinse lângă luminile pistei. 
Bănuiau că în câteva minute luminile încorporate ale pistei 
aveau să fie stinse de ugandezi ca măsură defensivă şi 
astfel ar fi rămas doar torţele lor ca să lumineze pista 
pentru avioanele care aveau să sosească. Soldaţii fugiră în 
faţa avionului Rhino şi îşi puseră torţele din loc în loc, pe o 
distanţă de 500 de metri. Apoi, avionul se opri şi din el 
ieşiră Mercedesul negru şi două jeepuri Land Rover; 
porniră în viteză spre vechiul terminal. În Mercedes, lângă 
„Idi Amin* cel vopsit în negru, stăteau ghemuiţi Yoni 
Netanyahu, Muki Betzer, Giora Zussman şi oamenii 
acestora. 

Se aflau la o distanță de 100 de metri de vechiul turn 
de control când le ieşiră în cale doi soldați ugandezi. Unul 
dintre ei o luă la fugă, însă celălalt îşi îndreptă arma spre 
Mercedes în încercarea de a-l opri. Yoni şi Giora îşi 
scoaseră revolverele cu amortizor. 

— Nu trageţi, murmură Muki, sigur fiind că 
ugandezul executa doar mişcările ştiute şi că probabil nu 
avea să deschidă focul; însă, cum ugandezul nu lăsă jos 
arma, cei doi îl împuşcară mai întâi cu revolverele şi apoi 
cu un Kalaşnikov. împuşcăturile lor răsunaseră puternic în 
noapte, israelienii pierzând astfel avantajul elementului- 
surpriză. In loc să ajungă la porţile vechiului terminal, 
maşinile fură nevoite să oprească la o distanţă de 45 de 
metri de vechiul turn de control, unde trupele de comando 
săriră din vehicule şi fugiră spre clădire omorând încă un 
soldat ugandez care încercase să le blocheze calea. 

Muki şi oamenii săi intrară în forţă în vechiul 
terminal, pe o uşă laterală. Fosta sală de plecări era 
luminată, iar ostaticii erau lungiţi pe podea, mulţi dintre ei 
dormind. Trăgând în rafale, Muki şi oamenii acestuia 
omorâră patru terorişti care păzeau sala în cele patru 
colţuri ale ei. Numai unul dintre terorişti reuşi să tragă; 


ceilalţi fură omorâţi înainte de a apuca să îşi scoată 
armele. Prin megafoane portabile, soldaţii îi avertizară pe 
ostatici, în ebraică, să rămână jos la locurile lor. Din 
păcate, câţiva se ridicară şi fură împuşcaţi imediat. Şase 
fură răniţi, iar trei - omorâţi. În ciuda acestei pierderi 
tragice, prima parte a misiunii reuşise, în condiţiile în care 
trecuseră numai aproximativ 15 secunde între momentul în 
care fusese împuşcat primul ugandez şi ocuparea sălii de 
plecări. Faza întâi a operaţiunii se încheia astfel, iar patru 
terorişti zăceau morţi. 

În timp ce Muki Betzer scruta sala de plecări, primi 
un apel prin aparatul de radiorecepţie; era căpitanul Tamir 
Pardo, ofiţerul de comunicaţii al sayeret-ului, în vârstă de 
23 de ani (şi viitor şef al Mossadului), care îl informă că 
Yoni fusese împuşcat în grădina de la intrarea în sală. 

— Muki, preia comanda, spuse Pardo precipitat. 

Tocmai îl omorâse pe soldatul ugandez care îl 
împuşcase pe Yoni. Ulterior, unii au susţinut că Yoni fusese 
ucis de ugandezii care trăgeau din vechiul turn de control; 
alţii credeau că fusese împuşcat de un terorist. 

Un medic al FAI veni imediat şi îl duse pe Yoni la 
Rhino. Muki îşi scoase aparatul de radioemisie şi anunţă că 
preia comanda. 

Alţi luptători de comando luară la rând, în mod 
sistematic, celelalte pasaje şi săli din clădire. În „săliţa” 
din spatele sălii de plecări nu găsiră pe nimeni, însă, când 
echipa lui Giora intră în sala VIP aceasta dădu peste doi 
soldaţi ugandezi pe care îi omorâră. Deodată în faţa lor 
apărură doi bărbaţi cu aspect european, care nu 
răspunseră la apelurile de a se prezenta. Iniţial trupa de 
comando crezu că sunt ostatici, însă, când nu răspunseră 
la apelurile israelienilor, trupa de comando îşi dădu seama 
că erau terorişti şi deschise focul. Unul dintre terorişti 
avea o grenadă care explodă şi ambii fură ucişi. 

Pe durata verificării sălii pentru VIP-uri, a sălii pentru 
pasageri şi a etajului doi, fură omorâţi mai mulţi soldaţi 
ugandezi, însă aproape toţi cei 60 de ugandezi care se 
aflau acolo scăpară fugind. In total, 12 ugandezi fură ucişi 


în timpul schimburilor de focuri. 

Deodată, se stinseră luminile în întreg aeroportul, iar 
Entebbe se afundă în întuneric. Din fericire, pista luminată 
cu torţele trupelor de comando servi scopului urmărit, iar 
celelalte avioane Rhino aterizară cu uşurinţă şi mai mulţi 
soldaţi şi vehicule înarmate coborâră din acestea. 

În Israel, Rabin, Peres şi Gur ascultau cu emoție 
rapoartele directe transmise prin radio de la Entebbe. La 
11.10 seara, se auzi vocea uşor răguşită a lui Dan Shomron 
spunând: 

— Totul e în regulă. Raportez mai târziu. 

Trecură opt minute şi se auzi din nou Shomron prin 
radio: 

— Flux scăzut. 

Era cuvântul de cod potrivit căruia toate avioanele 
aterizaseră în siguranţă. După aceea rosti cuvântul de cod 
„Palestina” anunțând astfel atacul asupra vechiului 
terminal. Shomron îşi conduse singur jeepul până la 
clădire şi continuă să dea ordine de acolo. 

Cum focurile de armă continuau să răsune în vechiul 
terminal şi în jurul acestuia, efectivele proaspăt sosite 
începură să contraatace potrivit sarcinilor încredințate. 
Autoblindatele maiorului Shaul Mofaz reduseră la tăcere 
vechiul turn de control cu o explozie mortală. Un alt 
detaşament de paraşutişti 

Mofaz ucise opt soldaţi ugandezi în timpul a două 
ciocniri. Apoi, aceştia li se alăturară forţelor care încă 
verificau restul vechiului terminal. 

Colonelul Matan Vilnai îşi conduse trupele spre noul 
terminal. Cum intrară, clădirea puternic luminată se 
întunecă deodată, iar operaţiunea trebui continuată fără 
lumină. Potrivit planului, oamenii lui Vilnai nu deschiseră 
focul împotriva soldaţilor ugandezi cu care se întâlniră, 
lăsându-i să scape, iar, în două cazuri, prinseseră ugandezi 
şi îi închiseră în birourile terminalului. Atunci Vilnai auzi 
două împuşcături venind din partea de nord a terminalului. 
îl găsi pe scări pe unul dintre soldaţii săi, sergentul Surin 
Hershko, care zăcea rănit, probabil împuşcat de un ofiţer 


de siguranţă ugandez. Hershko fu imediat scos de acolo, în 
timp ce colegii săi continuau să avanseze, însă, din cauza 
întunericului, nu putură să găsească intrarea în noul turn 
de control. 

Cu toate acestea, deşi Vilnai şi oamenii săi se luptau 
în aceste condiţii confuze, bătălia ajunsese deja la final. 
FAI ocupase aeroportul. Comandanții  localizaseră 
depozitele de combustibil, însă deciseră să nu alimenteze 
avioanele Rhino în Entebbe, pentru că astfel şi-ar fi 
întârziat cu două ore plecarea. Matan Vilnai şi căpitanul 
primului Rhino, colonelul Shani, îl sfătuiră acum pe 
Shomron să nu-şi întârzie plecarea decât dacă era absolut 
necesar, aşa că Shomron fu de acord să alimenteze 
avioanele la Nairobi. Acolo îi aştepta deja o unitate a FAI, 
comandată de Ehud Barak, şi un spital de teren 
aeropurtat, cu 12 doctori şi două săli de operaţie, care 
sosiseră din Israel. 

La vechiul terminal din Entebbe ostaticii eliberaţi 
erau  buimăciţi. Li se păreau un miracol sosirea 
israelienilor şi viteza cu care fuseseră omorâţi autorii luării 
de ostatici. Când îşi reveniră, se adunară în jurul soldaţilor 
îmbrăţişându-i într-o explozie de bucurie şi de 
recunoştinţă. Unii plânseră, alţii se rugară împreună. Însă 
trupele puseră capăt imediat euforiei. Le spuseră 
ostaticilor şi echipajului Air France să îşi adune lucrurile şi 
îi conduseră pe toţi în ordine afară din clădire. Îi însoţiră 
pe întuneric tot numărându-i ca să se asigure că nu lipsea 
niciun ostatic. 

La ora 11.32 seara, în emiţătoarele radio din Tel Aviv 
răsună cuvântul de cod „Jefferson”. Acesta însemna că 
evacuarea ostaticilor începuse. lar un minut mai târziu: 

— Mutaţi totul în Galila. (Ceea ce însemna că ostaticii 
se îmbarcau în avioanele Rhino.) 

Soldaţii îi transportară la unul dintre avioane pe 
răniţi şi corpurile ostaticilor ucişi în schimbul de focuri. 
Lipsea o femeie: o israeliană în vârstă, Dora Bloch, care 
era bolnavă şi fusese transportată mai devreme la un spital 
din Kampala. Nu mult după aceea, avea să fie ucisă de 


ugandezi. 

În rest, totul mersese conform planului, însă, la ora 
11.50 seara, antenele puternice ale Ministerului Apărării 
din Tel Aviv interceptară un mesaj radiofonic îngrijorător 
de la „Almond Grove”, sayeretul lui Yoni Netanyahu, 
adresat ofițerului medical al unităţii din Entebbe. Era un 
apel laconic adresat medicilor şi care menţiona „Două 
Ekaterina” - codificare pentru doi răniţi. Dar nu se 
menţionă nimic cu privire la identitatea răniților. 

Vehiculele militare şi unităţile se întoarseră la 
avioanele Rhino. Soldaţii locotenentului Omar Bar-Lev, fiul 
fostului şef de stat-major, aruncară în aer cele opt avioane 
cu reacţie MIG staționate în aeroport ca să le împiedice să 
urmărească şi să atace la întoarcere mult mai încetele 
avioane Rhino. 

La ora 11.51 seara, sosi, în sfârşit, mesajul radiofonic 
pentru care se rugau toţi la Tel Aviv - „Muntele Carmel” 
însemna sfârşitul evacuării. Operaţiunea se finalizase şi 
toate avioanele decolaseră. 

„Îmi saltă inima de bucurie”, scria jubilând Shimon 
Peres în jurnalul său. 

După decolarea avioanelor din Entebbe, Peres îi 
ordonă lui Borka Bar-Lev, fostul prieten al lui Idi Amin, să 
îl sune pe Amin de la Tel Aviv. Probabil că dictatorul 
ugandez se întorsese de-acum din Mauritius, se gândea 
Peres. Spre uimirea lui Borka, îi răspunse la telefon chiar 
Amin. Se întorsese nu de mult şi era la Kampala, capitala 
Ugandei. 

Borka îi vorbi prezentând un scenariu bine repetat, 
unul care se dorea să lase impresia că Amin fusese 
implicat în mod secret în operaţiunea de salvare; astfel s- 
ar fi aprins un conflict între acesta şi teroriştii pe care îi 
ajutase cu atâta zel. Convorbirea telefonică fu înregistrată 
de FAI. 

— Vă sun ca să vă mulţumesc, domnule preşedinte, 
pentru ceea ce aţi făcut. 

— Da, spuse Amin. Vă sfătuiesc să acceptaţi 
pretenţiile prietenilor mei. 


Borka fu luat prin surprindere. 

— Vreau să vă mulţumesc pentru ceea ce aţi făcut 
pentru ostatici. 

— Da, da, răspunse Amin. Ar trebui să negociaţi cu 
prietenii mei şi să acceptaţi schimbul. Astfel vor fi eliberaţi 
şi ostaticii, şi prizonierii. 

Dialogul continuă astfel preţ de câteva minute, până 
când Borka înţelese: Amin nu ştia că ostaticii fuseseră 
eliberaţi. Acesta stătea în palatul său, discuta despre 
ultimatum şi despre negocierile care urmau, neavând nici 
cea mai mică idee că israelienii fuseseră la Entebbe, 
eliberaseră ostaticii şi plecaseră. Niciunul dintre ofiţerii săi 
nu îndrăznise să îl anunţe că la numai câţiva kilometri 
distanţă de palatul său avuseseră loc schimburi de foc, că 
teroriştii erau morţi şi că ostaticii israelieni erau în drum 
spre casă. 

— Multumesc, domnule, bâigui Borka şi închise. 
Îngrozit. 

Toate avioanele aterizară în siguranţă în Nairobi. 
Echipa medicală a FAI îi trată pe răniţi în timp ce 
avioanele Rhino se alimentau. Imediat după aceea, 
avioanele decolară pornind spre Israel. 

Foarte puţini dintre ostaticii eliberaţi dormiră în 
timpul lungii călătorii. Erau prea emoţionaţi de această 
experienţă extraordinară. Când un purtător de cuvânt al 
FAI publică un scurt comunicat de presă despre misiune: 
„Forţele FAI i-au salvat în această noapte pe ostaticii din 
aeroportul Entebbe, inclusiv pe membrii echipajului Air 
France”, un val fără precedent de entuziasm şi de bucurie 
străbătu întreaga ţară. 

O explozie de bucurie cuprinse personalul FAI când 
Motta Gur îşi informă ofiţerii despre succesul misiunii. 
Ţinu şi un discurs, în timpul căruia spuse: 

— Nu pot să descriu operaţiunea nici chiar acum, 
imediat după încheierea sa, fără să subliniez efortul şi 
rolul pe care l-a jucat în executarea sa un om... care a 
iniţiat-o şi a făcut tot ce i-a stat în putinţă, în toate 
sensurile, pentru succesul acesteia. Acest om este 


ministrul apărării, care merită toate laudele. 

În biroul premierului, Rabin şi Peres schimbară urări 
emoţionante cu membrii Knessetului Begin, Rimalt şi cu 
Itzhak Navon, preşedintele Comitetului de Apărare şi 
Afaceri Externe. Rabin le dădu raportul preşedintelui şi 
Goldei Meir, în timp ce Peres o trezi pe Sonia, soţia sa. 
Veştile fantastice se răspândiră în lumea întreagă şi 
începură să curgă de peste tot mesaje de uimire şi de 
admiraţie. 

Însă, la primele ore ale dimineţii, toată această 
bucurie fu întreruptă într-un mod dureros. Gur veni în 
biroul ministrului apărării. Shimon Peres era întins pe 
canapeaua sa îngustă şi încerca să doarmă puţin. 

— Shimon, a murit Yoni, spuse Gur. L-a nimerit un 
glonţ în spate. Se pare că a fost împuşcat de cineva din 
vechiul turn de control. Glonţul i-a pătruns în inimă. 

Distrus, Peres izbucni în plâns. 

În ziua următoare, 4 iulie 1976 (cea de-a 200-a 
aniversare a Statelor Unite), avioanele salvatoare aterizară 
în Israel şi fură primite de o mulţime entuziastă care 
flutura steguleţe. Operaţiunea devenise legendară în Israel 
şi în afara acestuia. Articole, cărţi, emisiuni TV şi filme au 
elogiat soldaţii FAI. Naţiunile străine au privit operaţiunea 
ca un simbol de curaj, dedicare şi capacitate militară 
impresionantă. 

Fuseseră omorâţi toţi teroriştii care participaseră la 
deturnare şi la luarea de ostatici. Singurul care 
supravieţuise fusese  Wadie Haddad, conducătorul 
Frontului Popular, care plecase din Entebbe înaintea 
raidului FAI. Ştiind că de-acum era în vizorul israelienilor, 
acesta s-a refugiat la Bagdad, sperând că acolo va 
beneficia de protecţie. Mossadului i-au trebuit doi ani ca să 
dea de el. Agenţii israelieni au descoperit slăbiciunea lui 
Haddad: acesta adora ciocolata belgiană. Mossadul i-a 
îmbibat o cutie cu bomboane delicioase de ciocolată 
Godiva cu o otravă neidentificabilă şi l-a recrutat pe unul 
dintre locotenenţii de încredere ai lui Haddad care îi aduse 
acestuia cutia fatală. Haddad a înfulecat singur toată cutia. 


Câteva săptămâni mai târziu, bolnav fiind, cunoscutul 
terorist a fost transportat cu avionul, în stare critică, la o 
clinică est-germană, unde a murit în luna martie 1978. 

În acelaşi an, regimul lui Idi Amin a căzut în urma 
unui război pe care acesta l-a provocat împotriva Tanzaniei 
vecine. Amin a fugit în Libia şi, ulterior, în Arabia Saudită, 
unde a rămas până la moartea sa, în 2003. 

Misiunea FAI din Entebbe reprezentase un succes 
răsunător, însă moartea lui Yoni Netanyahu a umbrit 
bucuria populară. FAI a schimbat denumirea operaţiunii 
din Operaţiunea Fulgerul în Operaţiunea Yonatan. Peres l-a 
elogiat pe Yoni la înmormântarea acestuia: 

— Şi ce greutăţi n-am pus pe umerii lui Yoni şi ai 
tovarăşilor săi? Cele mai periculoase sarcini ale FAI şi cele 
mai îndrăzneţe operaţiuni; misiunile cele mai îndepărtate 
de casă şi mai apropiate de duşman; întunericul nopţii şi 
singurătatea luptătorului; asumarea de riscuri, iar şi iar, pe 
timp de pace şi de război. Sunt momente în care destinul 
unei naţii se află în mâinile unui grup de voluntari... 
Yonatan a fost un comandant curajos. Şi-a întrecut 
duşmanii în curaj. A cucerit inimile prietenilor cu 
înţelepciunea inimii. Nu s-a temut că pericolul şi victoriile 
îl vor face orgolios. Prin căderea sa a făcut ca o întreagă 
naţiune să ridice mândră capul. 

Shimon Peres a citat din versurile regelui David, 
când şi-a plâns prietenul Ionatan: 

„O, frate Ionatan, tristeţii mele hrană!; mi-ai fost atât 
de scump!; iubirea ta mi te-a făcut minune”. (2 Regi 1: 26). 

Shimon Peres, ulterior al nouălea preşedinte al 
Israelului încă din prima clipă, am fost hotărât să nu cedez 
în faţa teroriştilor. Trebuia să găsim o cale prin care să îi 
eliberăm pe ostatici. M-am bucurat de susţinerea unui 
grup excelent de generali - Shomron, Adam, Peled, Gazit şi 
a colegilor lor apropiaţi. Iniţial, planurile noastre nu erau 
foarte clare. Am perfectat şi am şlefuit proiectul ceas de 
ceas. Însă, m-am simţit complet singur în povestea asta. 

Prim-ministrul era gata să îi predea pe teroriştii 
deţinuţi în schimbul ostaticilor. Majoritatea membrilor 


guvernului gândeau ca el. Chiar şi curajosul activist 
Menachem Begin era de acord cu el. Motta Gur, şeful de 
stat-major al FAI, mi-a ironizat micul grup, comparându-ne 
planul cu poveştile cu James Bond, iar pe noi numindu-ne 
Consiliul Fanteziilor. Ştiam că şi dacă aş avea un plan bun, 
tot nu aş reuşi să obţin aprobarea cabinetului împotriva 
obiecţiilor şefului de stat-major şi a atitudinii ezitante a 
premierului. Am decis să obţin susţinerea din partea 
câtorva miniştri. M-am dus la Hayim Tzadok, ministrul 
justiţiei, un mare susţinător al prim-ministrului Rabin, dar 
totodată un om foarte înţelept şi obiectiv. În cel mai mare 
secret, i-am dezvăluit planul. „Un plan excelent, a spus, am 
să îl susţin în guvern”. 

Am mai primit încurajări din partea prietenului meu 

Moshe Dayan, fostul ministru al apărării. M-am întâlnit cu 
Moshe la restaurantul „Capricio” din Tel Aviv, în prezenţa 
unor invitaţi australieni. îl admiram pe Dayan şi îi 
respectam opiniile. A comandat două pahare cu vin şi ne- 
am mutat la o masă mai retrasă. l-am povestit lui Dayan 
despre plan. Imi amintesc cum i-au sclipit ochii. 
j „E un plan excelent, mi-a spus, şi îl susțin 100%”. 
Insă Motta Gur continua să refuze să sprijine proiectul. 
Abia în ultimul moment, vineri dimineaţa, i-am dus un 
raport detaliat al serviciilor secrete despre Entebbe, 
despre ostatici şi teroriştii care îi păzeau. Raportul 
respectiv l-a determinat pe Motta să se răzgândească. 
Astfel a devenit un susţinător de încredere al misiunii. 

În sfârşit, acum puteam să ne ducem la Rabin să-i 
solicităm sprijinul. 

Tamir Par de ofiţerul pentru comunicare din cadrul 
Sayeret Matkal, viitorul şef al Mossadului 

Au fost mulţi eroi în misiunea asta. Fiecare dintre cei 
care au luat parte la această operaţiune - din fiecare 
categorie - merită un loc în Panteonul Entebbe. Misiunea a 
fost foarte bine pregătită, însă tipul care a plănuit partea 
legată de Forţele Aeriene merită un respect deosebit. Să 
zbori cu patru avioane Hercule până în centrul Africii; să 
aterizezi cu ele fără să fie detectate; să dai jos din ele toate 


echipajele fără să se tragă asupra lor nici măcar un foc de 
armă; şi să te întorci cu toate după eliberarea ostaticilor - 
asta da faptă demnă de apreciere. Ido Ambar, colonelul 
Forţele Aeriene şi coordonatorul echipei organizatorice, 
merită onoruri speciale. Este adevărat că ordinele militare 
sunt semnate întotdeauna de către generali şi de 
comandanţi superiori, în timp ce oamenii care muncesc zi 
şi noapte ca să le ducă la îndeplinire cu atât talent şi 
inspiraţie rămân uneori în umbră. 

Noi, cei din unitatea ofensivă, ne-am antrenat bine şi 
fiecare ştia exact care îi este locul şi rolul în cadrul 
operaţiunii. Pe lunga durată a zborului am tot încercat să 
dorm şi să nu vomit din cauza zdruncinăturilor şi a 
zgâlţâielilor puternice ale avioanelor, care zburau la 
altitudini diferite şi alegeau traiectorii diferite. 

Eram un căpitan de 23 de ani. Când am atacat 
vechiul terminal, eram în primul Land Rover, jeepul care 
mergea înaintea Mercedesului. Când am început atacul, 
eram lângă Yoni. Era la o distanţă de circa un metru de 
mine când a fost ucis. In faţa noastră, se afla un soldat 
ugandez care trăgea neîncetat înspre noi. L-am omorât. 
Cred că el l-a împuşcat pe Yoni, dar mai există o versiune - 
că ar fi fost ucis fie de un soldat care trăgea din vechiul 
turn de control, fie de un terorist. 

Îl respectam mult pe Yoni în calitate de comandant. 
L-am văzut în acţiune şi a avut o contribuţie deosebit de 
importantă la succesul misiunii din Entebbe. Când a căzut, 
m-am aplecat deasupra lui şi am văzut că era grav rănit. L- 
am anunţat pe doctor imediat şi i-am transmis prin radio 
lui Muki Betzer, locţiitorul său, să preia comanda. Apoi, m- 
am alăturat detaşamentului lui Giora Zussman şi am intrat 
împreună în vechiul terminal. Operaţiunea în sine a durat 
doar câteva minute. 

A doua zi, am revenit în Israel cu ostaticii. Am fost 
trimis la Ierusalim, la locuinţa familiei Netanyahu, ca să le 
relatez ultimele momente din viaţa lui Yoni. A fost o 
sarcină dureroasă. 

PARTEA I 


Cum a început totul 

Pe 14 mai 1948, armata şi administraţia britanice 
părăsesc Palestina după 3]] de ani de stăpânire. In aceeaşi 
după-amiază, David Ben-Gurion proclamă independenţa 
Israelului, la Muzeul de Artă din Tel Aviv. Cu şase luni 
înainte, pe 29 noiembrie 1947, Naţiunile Unite au votat 
divizarea Palestinei într-un Stat evreiesc şi unul arab, însă 
arabii au respins divizarea. Arabii palestinieni din zonă şi 
armatele Egiptului, Siriei, Libanului, Iordaniei şi Irakului, 
precum şi unităţi de voluntari arabi din tot Orientul 
Mijlociu şi-au propus să invadeze şi să distrugă statul 
evreu. David Ben-Gurion este ales prim-ministru şi 
ministru al apărării. Şeful statului-major în funcţie este 
Yigael Yadin, viitor arheolog de renume mondial. 

Capitolul 2 

Salvarea Ierusalimului - 1948 

Pe 24 mai 1948, în timp ce Războiul de Independenţă 
era în toi, David Ben-Gurion îl convocă la el pe Yigael 
Yadin. Se duse la harta Palestinei, care era atârnată pe 
perete, şi indică o intersecţie de drumuri denumită Latrun. 

— Atacaţi! Atacaţi cu orice preţ! spuse cu vocea sa 
puternică. 

Yadin refuză. 

„Bătrânul” Ben-Gurion avea 62 de ani, era de origine 
poloneză, un tip îndesat cu faţă sfidătoare, bărbie 
proeminentă, ochi căprui iscoditori, încadraţi de două 
smocuri de păr alb ca zăpada, suspendate ca nişte aripi 
deasupra tâmplelor. Yigael Yadin avea jumătate din vârsta 
lui - era un tânăr suplu, cu început de chelie şi o mustață 
bogată. Înaintea războiului studiase la Universitatea 
Ebraică, urmând exemplul tatălui său, un cunoscut 
arheolog. 

Ben-Gurion era foarte preocupat de situaţia din 
Ierusalim. Partea evreiască a oraşului era sub asediu, fiind 
încercuită de Legiunea Arabă - armata de elită a Iordaniei. 
Înfometat şi însetat, cu insuficienţi soldaţi şi arme, 
Ierusalimul era în pericol iminent de colaps. Ben-Gurion 
credea că dacă Ierusalimul ar fi fost cucerit, atunci noul 


Stat Evreiesc nu ar fi supravieţuit. Fortăreaţa Latrun, 
situată lângă o mănăstire trapistă, controla drumul dinspre 
câmpia de pe coastă către Ierusalim; aceasta fusese 
ocupată de unităţile de elită ale Legiunii Arabe. Pentru a 
opri asediul, trebuia cucerit Latrunul. 

Însă Yadin avea alte priorităţi. Armatele arabe 
pătrunseseră adânc în teritoriul israelian. Sirienii 
ajunseseră pe Valea Iordanului, irakienii erau aproape de 
coasta mediteraneeană, amenințând să rupă ţara în două, 
iar forţele egiptene detaşate îşi stabiliseră tabăra pe malul 
râului Lakhish, la o distanţă de 35 de kilometri de Tel Aviv. 
Yadin considera că mai întâi trebuia să îi oprească pe 
egipteni. 

Latrun, repeta Ben-Gurion, Latrun trebuia cucerit. 
Nimic altceva nu conta mai mult. Între cei doi izbucni un 
schimb aprins de replici, iar Yadin lovi furios cu ambele 
mâini sticla care acoperea biroul lui Ben-Gurion, spărgând- 
o. Însă Bătrânul nu se clinti. Chiar dacă îl respecta pe 
Yadin şi chiar dacă-i admira caracterul pătimaş, nu cedă. 
În cele din urmă, Yadin se lăsă păgubaş şi într-o telegramă 
adresată comandantului Brigăzii a VII-a repetă ordinul lui 
Ben-Gurion: „Atacaţi cu orice preţ!” 

Valuri-valuri, soldaţii israelieni luară cu asalt 
fortăreaţa Latrun în următoarele săptămâni; din când în 
când, atacurile acestora eşuau. Fură ucişi şi răniţi sute de 
israelieni, însă legiunea arabă respinse toate atacurile. 
Între timp, trimişi ai ONU încercau cu ardoare să 
negocieze o încetare temporară a focului între evrei şi 
arabi. Ben-Gurion ştia că dacă se ajungea la încetarea 
focului cât timp Ierusalimul era încă sub asediu, acest fapt 
ar fi fost oficializat în rapoartele ONU, iar Israelul nu ar 
mai fi avut voie să îi furnizeze lerusalimului întăriri şi 
armament. Aceasta ar fi însemnat căderea Oraşului Sfânt 
şi, totodată, a Israelului. 

În timp ce fortăreaţa Latrun bloca încă drumul, Aryeh 
Tepper, comandant de pluton din Brigada Harel, care lupta 
lângă Ierusalim, îi raportă comandantului brigăzii, care era 
un tânăr ofiţer blond pe nume Yitzhak Rabin. li ceru 


permisiunea să încerce să ajungă pe jos la câmpia de pe 
coastă. Fratele său fusese ucis în luptă, spunea Tepper, şi 
voia să îşi viziteze mama îndurerată. Rabin nu numai că 
aprobă solicitarea acestuia, dar ordonă să îl însoţească 
încă trei soldaţi. La căderea întunericului, cei patru bărbaţi 
îşi croiră drum în jos, pe pantele abrupte şi pârâiaşele 
întortocheate, trecând neobservaţi de o patrulă inamică şi 
ajungând, în cele din urmă, la câmpie, în kibuțul Hulda. 

Membrii kibuţului fură foarte surprinşi de apariţia 
lor. S-a dovedit că, în urma unor lupte recente, forţele 
israeliene preluaseră controlul asupra fâşiei de teren 
dintre Hulda şi vecinătăţile Ierusalimului, aflate la vest de 
Latrun şi ascunse vederii inamicilor de creasta muntelui. 
Această descoperire era aproape incredibilă: exista 
posibilitatea deschiderii unui alt drum spre Ierusalim, care 
ar fi ocolit ucigaşa fortăreață Latrun. 

Câteva zile mai târziu, o sută cincizeci de soldaţi 
ajunseră la Ierusalim pe noua rută; aceştia reprezentau 
primele întăriri ale brigăzii Harel a lui Rabin. Insă FAI nu 
avea nevoie doar de o potecă, ci de o şosea în toată regula 
pentru transportul armelor către oraşul asediat. 
Comandantul Frontului, generalul David Marcus, decise să 
încerce să ajungă din câmpie la Ierusalim cu jeepul. Inalt, 
jovial şi isteţ, Marcus era un general american, un băiat 
din Brooklyn care studiase la West Point şi făcuse dreptul. 
Se înrolase voluntar în armata SUA în timpul celui de-al 
Doilea Război Mondial şi se paraşutase în ziua Z deasupra 
Normandiei sub ocupaţie, servind în cadrul Diviziei 
Aeriene 101. Devenise sionist după ce văzuse cu propriii 
ochi ororile din lagărele germane ale morţii. În timp ce 
pregătea dosarele juridice pentru procesele de la 
Nurnberg se gândise că poporul evreu trebuie să aibă 
propria ţară. Din nou, în mod voluntar, luptase în Războiul 
de Independenţă al Israelului sub pseudonimul de Mickey 
Stone, fiind numit de către Ben-Gurion primul general 
israelian. În acel moment, era ofiţer superior în cadrul FAI 
şi împărtăşea părerile lui Ben-Gurion despre importanţa 
salvării Ierusalimului. Într-o noapte, porni din câmpie cu 


un jeep împreună cu doi ofiţeri din brigada Harel: Gavrush 
Rapoport din kibuțul Bet-Alpha şi Amos Horev, viitor 
general. Jeepul înaintă încet prin râpe la deal şi astfel cei 
trei ofiţeri descoperiră un drum spre „Poteca cerbilor”, o 
cărare abruptă şi sinuoasă care conducea la şoseaua spre 
Ierusalim, departe de fortăreaţa Latrun. Horev şi Gavrush 
au refăcut traseul în noaptea următoare, iar după ce 
conduseseră în condiţii epuizante timp de trei ore dădură 
deodată peste un alt jeep care venea de la Ierusalim şi în 
care se aflau alţi doi ofiţeri din brigada Harel. Îşi 
îmbrăţişară tovarăşii cu bucurie; se dovedea astfel că se 
putea ajunge din câmpie la Ierusalim cu jeepul! 

După o serie de rateuri şi de pene, jeepurile o porniră 
pe noul drum aducând până şi mortiere grele la Ierusalim. 
Pentru a scurta procedura, jeepurile veneau încărcate 
până la un punct de întâlnire, unde transferau mâncarea şi 
echipamentele în camioane care veneau de la Ierusalim. La 
întoarcere, jeepurile aduceau la câmpie soldaţi şi civili 
răniţi veniţi de la Ierusalim. Însă, în curând, deveni evident 
faptul că jeepurile nu puteau transporta suficientă hrană 
pentru populaţia civilă din lerusalim, care suferea de 
foame. Guvernatorul local, Dov (Bernard) Joseph, trimitea 
solicitări disperate de hrană, apă şi combustibil. 

Folosind toate echipamentele disponibile, 
departamentul de geniu al Brigăzii a VII-a începu să 
construiască o şosea adevărată, pe care să poată circula 
camioanele; dar călcâiul lui Ahile al întregii operaţiuni era 
panta foarte înclinată de la Beth Sussin, unde o deschidere 
abruptă de circa 120 de metri separa cele două porţiuni de 
şosea. 

La ordinul lui Ben-Gurion, fură mobilizați sute de 
hamali - unii de la Tel Aviv, iar alţii - în jur de 200 la număr 
- voluntari de la Ierusalim, dintre care fiecare căra câte 20 
de kilograme de făină, zahăr şi alte produse de importanţă 
vitală; în fiecare noapte, aceştia se căţărau pe pantele 
abrupte ca să aducă hrană la Ierusalim. Armata a mai 
încercat să folosească nişte măgari şi trei cămile, însă fără 
folos. 


Nu mai era timp de pierdut, aşa că Ben-Gurion 
ordonă demararea unei ofensive extraordinare a trupelor 
de geniu împotriva perfidei pantei de la Beth Sussin. Fură 
aduse pe şantier toate utilajele care putură fi găsite în 
Israel: buldozere, tractoare, compresoare. Solei Boneh, 
marea companie israeliană de construcţii, îi trimise pe cei 
mai buni ingineri şi muncitori ai săi. Fură, de asemenea, 
mobilizați cei mai buni tăietori de piatră de la Ierusalim şi 
astfel lucrările la şosea continuară zi şi noapte. Pavarea 
febrilă a şoselei a reprezentat nu numai o provocare din 
punct de vedere tehnic, dar şi o operaţiune eroică: sute de 
soldaţi şi de voluntari au dus în spate încărcături grele, s- 
au căţărat pe pante, au împins sau au tras camioane şi 
echipamente grele. Rabinul-şef al Ierusalimului, Yitzhak 
Isaac Halevy Herzog, permise să se muncească la şosea şi 
de sabat spunând că aceasta este o „faptă bună”. 

Cu toate acestea, singura modalitate de a-i veni de 
hac dealului abrupt care se înălța deasupra capetelor 
muncitorilor era să sape în piatră o serie de serpentine - o 
potecă şerpuitoare care să le permită camioanelor să 
ajungă în vârf. 

Brusc, într-o noapte, Dealurile Israelului fură 
zguduite de explozii, un bombardament de proporţii care 
spulberă noua şosea în lucru. Legiunea Arabă descoperise 
activitatea febrilă din apropierea poziţiilor sale şi, chiar 
dacă nu ştia scopul acestei activităţi, iniţiase bombardarea 
intensă a zonei. Diviziile Legiunii bombardară neîncetat 
şantierul şi  deschiseră foc asupra soldaţilor şi a 
voluntarilor FAI, care suferiră pierderi importante. Şi 
avioane egiptene de tipul Spitfire mitraliară de la joasă 
înălţime şi bombardară zona în câteva rânduri. 

Munca însă continua contra cronometru. În câteva 
zile, ONU urma să anunţe un armistițiu provizoriu, care ar 
fi condus la înghețarea tuturor activităţilor la sol. Era 
interzisă construirea sau pavarea de şosele pe durata 
armistiţiului. Dacă nu deschideau şoseaua spre Ierusalim, 
oraşul ar fi rămas sub asediu pe durata armistiţiului şi 
probabil că ar fi cedat chiar înainte de reluarea 


ostilităţilor. Dacă Israelul dorea să continue să 
aprovizioneze Ierusalimul în timpul armistiţiului, trebuia 
mai întâi să dovedească Naţiunilor Unite existenţa unei 
şosele până la Ierusalim, controlate în întregime de FAI. 

Cu 48 de ore înainte de încetarea focului, muncitorii 
de pe şantier fură uimiţi să vadă un grup de corespondenţi 
străini veniţi să viziteze şantierul. Fuseseră îndrumați spre 
noua şosea de către ofiţerii de presă israelieni. Fără să 
ştie, ziariştii se dovediră de mare ajutor pentru Israel. 
Reportajele acestora din presa internaţională, cu privire la 
faptul că Israelul construise deja o a doua şosea care 
ducea la Ierusalim, reprezentară dovada că oraşul nu mai 
era în stare de asediu. 

Kenneth Bilby, cunoscutul reporter al publicaţiei New 
York Herald Tribune, a numit noua şosea „şoseaua 
Burma”, după numele autostrăzii construite în anii 1937 - 
1938, între Burma şi China, şi care a facilitat 
aprovizionarea armatei chineze în ciuda blocadei japoneze. 

Şoseaua israeliană Burma fu finalizată în noaptea 
dinaintea începerii armistiţiului, pe 11 iunie 1948. 
Lucrările, însă, au continuat tacit până pe 14 iulie, când au 
venit în vizită observatorii ONU şi au văzut camioanele 
israeliene urcând până la Ierusalim. Ulterior, când Şoseaua 
Burma fu pavată şi inaugurată în mod oficial, aceasta fu 
redenumită „Şoseaua Curajului”. 


Şoseaua Burma, construită în spatele Legiunii 
lordaniene. (Hans Pinn, Biroul de presă al guvernului 
israelian 

David Marcus, care contribuise atât de mult la 
Şoseaua Curajului, nu mai trăia când aceasta fuse 
finalizată. Neputând să doarmă în noaptea anterioară 
începerii armistiţiului, acesta se înfăşurase într-un cearşaf 
şi pornise la plimbare în afara zonei postului său de 
comandă. Văzând silueta îmbrăcată în alb, o santinelă îl 
luase drept duşman. Strigase la bărbatul în alb cerându-i 
să spună parola din noaptea respectivă. Marcus nu spuse 
parola ca să se prezinte şi atunci santinela îl împuşcase, o 
singură dată. Marcus fusese rănit mortal. Sicriul său a fost 
transportat cu avionul în SUA şi acesta a fost înmormântat 
cu toate onorurile militare. Un ofiţer al FAI mai puţin 
cunoscut, care avea ochiul stâng acoperit cu un petic 
negru, însoţi sicriul lui Marcus până la New York. Era 
maiorul Moshe Dayan. 

Câţiva ani mai târziu, povestea lui Marcus avea să fie 
transpusă într-un film numit Umbra unui uriaş. 

Cu câteva ore înainte de începerea armistiţiului, 
camioanele o porniră pe Şoseaua Burma şi, astfel, 
Ierusalimul avea să fie salvat. 


Yitzhak Navon, ulterior al cincilea preşedinte al 
Israelului în timpul asediului Ierusalimului, eram şeful 
Departamentului Arab al Serviciilor Secrete. După 
izbucnirea războiului, nu mai puteam să folosim agenţi 
arabi şi trebuia să ne bazăm cu precădere pe interceptarea 
convorbirilor telefonice ale inamicilor. Astfel, de exemplu, 
când ai noştri - printre care şi viitorii generali Dado Elazar 
şi Raful Eitan - se pregăteau să se retragă din mănăstirea 
San Simon în cartierul Katamon, am interceptat o 
transmisiune prin care comandantul arab anunţa că 
soldaţii săi erau epuizați şi că decisese să se retragă. Astfel 
am preluat controlul asupra  Katamonului. Ceva 
asemănător s-a întâmplat şi în tabăra Allenby. De data 
aceasta, din contră, când am auzit o discuţie despre un 
plan prin care se întindea o cursă convoiului de ajutoare 
din Etzion Bloc (Etzion Bloc este un grup de aşezări 
evreieşti din sudul Ierusalimului), am transmis ştirea 
personalului militar, însă acesta nu a băgat în seamă 
mesajul şi convoiul a pornit la drum. La întoarcere, 
convoiul a fost atacat de arabi la Nebi Daniel, consecinţele 
fiind letale. Atunci mi-am dat demisia - ce sens are să ai 
servicii secrete dacă nu le foloseşti? -, însă m-au convins 
să rămân. 

Am întâmpinat greutăţi foarte mari în timpul 
asediului. Don Joseph, guvernatorul Ierusalimului, a 
informat guvernul că întregul stoc al oraşului consta din 
margarină pentru cinci zile, tăiţei pentru patru zile şi 
carne uscată pentru zece zile. Acesta a introdus 
raţionalizarea - 200 de grame de pâine pe zi pentru adulţi 
(plus un ou pentru copii), 50 de grame de margarină pe 
săptămână, o conservă de sardele o dată la două 
săptămâni, 100 de grame de legume, 50 de grame de 
zahăr şi 50 de grame de orez. Mai mâneam şi nalbă 
(malva), pe care o culegeam de pe câmp, şi făceam şi supă 
de iarbă. Apa se distribuia în căni gradate. 

Şi, apoi, au deschis Şoseaua Burma! într-o zi am 
mers la Tel Aviv pe Şoseaua Burma pentru a-i interoga pe 
prizonieri. Şi, spre surprinderea mea, am putut să cumpăr 


lumânări, chibrituri şi sardele - câte am vrut. Sardele: un 
adevărat festin! 

Războiul de Independenţă a fost încununat de 
victoria israelienilor. La sfârşitul anului 1953, premierul 
Ben-Gurion, în vârstă de 67 de ani, şi-a dat demisia şi s-a 
stabilit în kibuțul de Boker din Negev, însă, în februarie 
1955, acesta a fost convins să se întoarcă în calitate de 
ministru al apărării sub conducerea prim-ministrului 
Moshe Sharett. Ben-Gurion il acuză pe moderatul Sharett 
de slăbiciune şi nehotărâre. Aceeaşi părere o are şi şeful 
statului-major Mosfie Dayan, în vârstă de 40 de ani, care 
este aliat apropiat al directorului general al Ministerului 
Apărării, Sfumon Peres, în vârstă de 32 de ani 
Incursiunile teroriștilor în Israel şi amenințările publice tot 
mai mari cu războiul ale preşedintelui Egiptului, Gamal 
Abdel Nasser, îl determină pe Ben-Gurion să adopte o 
politică severă în relaţiile cu vecinii Israelului. După 
fiecare atac terorist, Israelul va considera de-acum 
responsabil statul de pe al cărui teritoriu provin teroriştii 
şi va lansa raiduri represive impotriva bazelor militare ale 
respectivului stat. 

Capitolul 3 Săgeata neagră - 1955 

Pe 28 februarie 1955, după căderea nopţii, şase 
paraşutişti sub comanda lui Saadia („Supapo”) Elkayam 
trecură graniţa în Fâşia Gaza, aflată sub ocupaţie 
egipteană. Granița nu era marcată de un gard, ci era doar 
un şanţ adânc săpat de excavatoare. Mica echipă de elită a 
lui Supapo se deplasă fără zgomot între cele două poziţii 
ale armatei egiptene, însă o santinelă care spiona pe 
ascuns În susul şoselei deschise focul împotriva 
israelienilor. Supapo şi oamenii săi îi omorâră pe egipteni 
cu grenade de mână şi revolvere şi îşi continuară 
înaintarea. Foarte curând, li se alătură o coloană de 
paraşutişti ai Batalionului 89. Aceasta era condusă de deja 
faimosul ofiţer Ariel („Arik”) Sharon. 

Sharon era însoţit de doi observatori ai statului-major 
şi de locţiitorul său, Aharon Davidi, un tip calm, cu barbă. 
Născut la Tel Aviv, voluntar în Palmach (unităţi de atac ale 


FAI în timpul Războiului de Independenţă) de la vârsta de 
14 ani, Davidi fusese poreclit „cel mai calm soldat din 
armată” Calmul său din timpul schimburilor de focuri 
devenise legendar. Chiar şi în vâltoarea luptei, acest fost 
ofiţer al  Palmach-ului îşi îndeplinea imperturbabil 
atribuţiile, de parcă gloanţele şi grenadele nu îl îngrijorau 
deloc. Nu ştia nimeni că Davidi făcea în secret înaintea 
fiecărei lupte exerciţii care îl ajutau să îşi ascundă teama 
în faţa propriilor soldaţi. Buzunarele îi erau pline cu pâine 
şi molfăia coji în timpul luptei, extrăgându-şi calmul şi 
liniştea din mâncare. Soldaţii săi îl admirau şi încercau să 
îi urmeze exemplul. 

În timp ce Sharon şi Davidi îşi conduceau coloana în 
Gaza, o altă unitate de paraşutişti, condusă de Danny Matt, 
care avea o cicatrice din luptă, traversă graniţa în 
apropierea kibuţului Beeri, în sud. Trecură prin câteva 
sate şi puseră la cale o ambuscadă pe autostrada Gaza- 
Rafah, ca să împiedice întăririle să ajungă în Gaza. 

După două ore de marş întins, paraşutiştii se opriră 
într-o livadă cu vedere la o gară şi la o mare bază militară 
egipteană. 

La ordinul lui Sharon, paraşutiştii atacară. 

Începuse astfel Operaţiunea „Săgeata neagră”, 
denumită şi raidul din Gaza. 

Decizia de a lansa „Săgeata neagră” fusese luată de 
către guvernul israelian după o serie de incidente la 
graniţa cu Gaza. Cel mai recent fusese o incursiune în 
Israel a unei divizii egiptene care adunase informaţii, care 
desfăşurase operaţiuni de sabotaj şi omorâse un civil în 
apropiere de Rehovot. Când se află adevărata identitate a 
făptaşilor, FAI decise să organizeze un atac dur împotriva 
armatei egiptene. 

În ultimii ani, avuseseră loc zeci de incidente la 
graniţele Israelului şi mulţi intruşi pătrunseseră în ţară ca 
să fure, să jefuiască şi să ucidă civili. FAI încercase să se 
răzbune prin raiduri pe teritoriul inamic, însă fără succes. 
Numele satelor şi ale poziţiilor militare arabe pe care FAI a 
încercat să le ocupe îşi găsiră locul într-o lungă listă a 


ruşinii. Dintre toate, un adevărat fiasco l-a şocat pe şeful 
operaţiunilor FAI, generalul Moshe Dayan, şi anume 
înfrângerea umilitoare a Brigăzii Givati din oraşul 
iordanian Falame. La 28 ianuarie 1953, 120 de soldaţi 
atacaseră satul, care era apărat doar de localnici, îl 
bombardaseră cu mortiere, iar după patru ore şi jumătate 
se retrăseseră fără să îşi îndeplinească misiunea. Furios, 
Dayan dădu un nou ordin: 

— Pe viitor, dacă vreun comandant de unitate nu îşi 
va îndeplini misiunea pe motiv că nu a putut face faţă 
forţei inamicului, i se va accepta scuza numai dacă a 
suferit pierderi de 50%. 

Era un ordin foarte dur. Dar nimic nu se schimbă 
până nu intră în scenă Arik Sharon. 

Fiu de fermieri de origine rusă din moshav-ul (sat 
cooperatist) K'far Malal, Arik era diferit. Rebel din naştere, 
curajos şi impetuos, frumosul ofiţer avea 20 de ani când 
fusese grav rănit în bătălia de la Latrun. A zăcut 
sângerând într-un lan de grâu, urmărindu-i pe arabii care 
coborau de pe dealuri grăbindu-se să îi omoare cu arme şi 
cuțite pe israelienii răniţi. Un alt soldat, de asemenea 
rănit, l-a apucat pe Arik de braţe şi l-a târât până la liniile 
israeliene. Celălalt soldat fusese rănit la maxilar şi nu 
putea să vorbească. Cei doi bărbaţi străbătură de-a buşilea 
câmpul de luptă, răsunându-le în urechi ţipetele disperate 
ale tovarăşilor răniţi pe care îi lăsau în urmă. Experienţa 
respectivă l-a marcat pe Sharon pentru mult timp - în 
viitor, nu avea să mai lase niciun soldat rănit pe câmpul de 
luptă. 

După ce şi-a revenit, s-a întors să lupte şi a petrecut 
patru ani în armată înainte de a urma cursurile 
Universităţii Ebraice din Ierusalim. Însă, inima nu îi era 
acolo. Într-o seară a stat şi a aşteptat în faţa biroului 
premierului din Ierusalim, iar când Moshe Dayan a ieşit 
din clădire i-a înmânat un bileţel. „Acum sunt student, dar 
exist. Dacă aveţi vreo operaţiune pentru mine - sunt gata”. 

Dayan îşi amintea de el de pe vremea când era 
comandantul Armatei de Nord, iar Sharon - ofiţerul său 


responsabil cu informaţiile secrete. Într-o zi, Legiunea 
Ilordaniană capturase doi soldaţi ai FAI şi refuzase să îi 
elibereze. Întorcându-se de la o şedinţă a statului-major, 
Dayan îl întrebă nepăsător pe Sharon: 

— Spune-mi, e posibil aici să iei ostatici doi legionari? 

— Am să verific, domnule, răspunse Arik. 

Se urcă într-o furgonetă împreună cu un alt ofiţer şi 
merseră până la podul Regele Hussein, la graniţa cu 
Iordania; îşi scoase pistolul şi se întoarse cu doi legionari. 
Dayan fu foarte impresionat: „L-am întrebat doar dacă e 
posibil”, a spus, „iar el a plecat şi s-a întors cu doi 
legionari ca şi cum s-ar fi dus să culeagă fructe din 
grădină”. 

Într-o seară, la Ierusalim, Arik - pe atunci student la 
Universitatea Ebraică, citind adesea despre ducele 
Godefroy de Bouillon, care condusese cruciații în Palestina 
în secolul al XI-lea - fu convocat la biroul colonelului 
Mishael  Shaham, comandantul districtului Ierusalim. 
Shaham îi ceru să adune o mică echipă de soldaţi în 
rezervă, să treacă graniţa şi să arunce în aer casa lui 
Mustafa Samueli, liderul unei grupări palestiniene, din 
satul Nebi Samuel. Arik recrută un mic grup de foşti 
tovarăşi de război - Shlomo Baum din Kfar Yehezkel, 
Yitzhak (Gulliver) Ben-Menahem şi Yehuda Dayan de la 
Universitate, Uzi şi Yehuda Piamenta din Ierusalim, Yoram 
Lavi din IO far Malal şi Saadia, genistul Palmach-ului... 
Grupul trecu graniţa şi ajunse neobservat de nimeni la 
Nebi Samuel. Misiunea nu fuse, însă, încununată de succes 
- bombardară altă casă, aşa că Samueli nu fu ucis. 
lordanienii au deschis focul împotriva oamenilor lui Arik, 
însă aceştia se retraseră în ordine şi se întoarseră acasă 
nevătămaţi, în ciuda eşecului, era clar că oamenii făcuseră 
tot ce le stătuse în putinţă ca să ducă misiunea la bun 
sfârşit; dacă ar fi fost mai bine antrenați, sigur ar fi reuşit. 

Arik îi propuse colonelului Shaham să înfiinţeze o 
unitate secretă pentru misiuni speciale peste graniţă. 
Moshe Dayan fu de acord cu această idee în ciuda 
obiecţiilor furioase ale colegilor săi. Şi astfel, în august 


1953, se năştea Unitatea 101. 

Unitatea 101 avea să devină legendară, chiar dacă 
era o unitate de dimensiuni reduse, care a existat numai 
cinci luni. Membrii săi, care nu erau soldaţi profesionişti, 
nu refuzau nicio misiune: incursiuni de recunoaştere ce 
pătrundeau adânc pe teritoriul inamic, raiduri în 
bârlogurile teroriştilor, operaţiuni riscante în mijlocul 
mulțimilor ostile. 101 produse un grup de luptători care 
inspira întreaga armată. 

— Trei oameni au revoluţionat FAI, ne-a spus un 
veteran al Unităţii 101. Comandantul care a impus 
schimbarea de sus şi care a crezut în ea - Moshe Dayan. 
Ofiţerul care a iniţiat operaţiunile - Arik Sharon, şi 
luptătorul care a inventat noi metode şi a fost un profesor 
pentru noi toţi în materie de planificare strategică - Meir 
Har-Zion. 

Meir („Har”) Har-Zion era locuitor al unui kibuţ, 
tânăr cu picioare lungi, neînfricat, cu excelente instincte 
de cercetaş, cu mintea creatoare, care părea că ştie totul 
despre geografia Israelului şi a Palestinei. La vârsta de 17 
ani, fusese luat ostatic de armata siriană în timpul unei 
excursii pe care o făcea cu sora sa Shoshana la nord de 
Marea Galileei; după ce fusese eliberat, trecuse graniţa 
iordaniană cu o prietenă şi vizitase superbul oraş antic 
Petra, în ciuda patrulelor iordaniene care împuşcaseră alţi 
14 aventurieri israelieni în anii 1950. 

Meir se înrolă în armată şi fu recrutat de Sharon. 
împreună cu prietenul său Shimon (Katcha) Kahaner şi alţi 
câţiva tovarăşi, acesta a participat la câteva incursiuni în 
ţările vecine. Într-una dintre misiunile nocturne au mers 
pe jos până în Hebron, la o distanţă de 21 de kilometri de 
graniţa israeliană, au ucis trei terorişti, le-au aruncat în 
aer casele şi s-au retras - alţi 21 de kilometri. Misiunea a 
fost încununată de succes, însă, la întoarcere, luptătorii 
Unităţii 101 au dat peste Corpul Naţional de Gardă al 
Iordaniei. Meir i-a atacat pe iordanieni, l-a ucis pe 
comandantul acestora şi şi-a condus prietenii înapoi în 
Israel, aducând cu el pistolul căpeteniei iordaniene. 


Sharon şi Har-Zion erau eroi, însă aveau şi ei părţile 
lor discutabile. Ben Gurion îl considera pe Sharon drept 
unul dintre cei mai mari luptători ai Israelului, însă a scris 
de multe ori în jurnalul său că Sharon „nu spune 
adevărul”, o acuzaţie care era împărtăşită de către mulţi 
ofiţeri superiori. 

Între timp, Meir Har-Zion fu lovit de o tragedie. 
Iubita sa soră, Shoshana, fu capturată şi ucisă de beduini 
împreună cu prietenul ei, în timp ce se aflau într-o excursie 
la graniţa iordaniană. Meir şi trei tovarăşi de-ai să-i 
trecură graniţa, îi prinseră pe cei cinci ucigaşi, îi omorâră 
pe patru dintre ei şi îl trimiseră pe cel de-al cincilea să îşi 
informeze clanul despre răzbunare. La întoarcere, Ben- 
Gurion ordonă arestarea lui Meir Har-Zion şi suspendarea 
sa din armată pentru o perioadă de şase luni. 

La sfârşitul anului 1953, Moshe Dayan fu numit şeful 
statului-major al FAI. Curând după aceea, Unitatea 101 
fuzionă cu paraşutiştii, iar Sharon deveni comandantul 
acestora. 

lar în noaptea aceea de februarie îşi conduse 
paraşutiştii în Gaza. 

Sharon i-a încredinţat fiecărui ofiţer al său câte o 
misiune. Forţa B urma să asigure calea de intrare şi de 
ieşire a soldaţilor înspre şi dinspre Fâşia Gaza. Forţa C, 
formată din veteranii Unităţii 101, aflate sub comanda lui 
Danny Matt, urma să atace orice întăriri trimise de la 
Rafah. Forţa D, condusă de un tânăr ofiţer pe nume 
Mordechai („Motta”) Gur, urma să atace gara. O altă 
unitate de 20 de paraşutişti urma să fie folosită drept 
unitate de rezervă pentru Arik. 

Iar Forţa A, care primise sarcina cea mai importantă, 
adică să atace şi să distrugă baza egipteană, era 
comandată de Supapo. Supapo era un ofiţer curajos, 
versiunea mai tânără a lui Sharon. Era o adevărată forţă, 
care se oferea voluntar la cele mai periculoase misiuni. 
Avea cicatrici pe tot corpul, însă glumea mereu: „Nu s-a 
fabricat încă glonţul care să mă omoare”. Unităţii sale A i 
se încredinţau întotdeauna misiunile cele mai periculoase. 


Cu câteva săptămâni înainte, când Arik decisese să trimită 
unitatea D a lui Motta Gur într-un raid în Beth Zurif, pe 
dealurile Hebronului, Supapo a izbucnit în plâns şi nu a 
vorbit cu Motta timp de câteva săptămâni. 

Insă, în noaptea aceea, Supapo era încântat. Arik îi 
ordonă să cucerească baza egipteană şi să arunce în aer 
construcţiile principale. Dis-de-dimineaţă, Danny Matt se 
întâlnise cu Supapo şi cu tânăra mireasă a acestuia la Tel 
Aviv. Se pregăteau să primească cheile de la noul lor 
apartament, se lăudă Supapo. 

De data aceasta, îşi conduse el însuşi oamenii, însă 
comise o greşeală fatală. A luat drept bază a inamicilor o 
instalaţie de furnizare a apei, care era înconjurată de 
corturi şi de poziţii militare. Egiptenii de la instalaţia 
respectivă deschiseră focul asupra atacatorilor. După un 
scurt schimb de focuri, paraşutiştii ocupară tabăra. 

Deodată, se auziră Împuşcături şi din întunericul 
dens de peste drum o ploaie de gloanţe începu să cadă 
peste paraşutişti. Soldaţii auziră vocea lui Davidi: 

— Supapo, e o greşeală! Tabăra e în dreapta ta! 

Supapo îşi dădu seama de greşeala făcută şi se repezi 
spre poarta unităţii fiind urmat de doi dintre oamenii săi. 
Focul inamic se înteţi. 

Glonţul îl nimeri pe Supapo în ochi şi îi ieşi prin 
frunte. Un comandant de pluton, locotenentul Uzi Eilam, 
târi corpul lui Supapo într-un şanţ de lângă şosea, unde 
zăceau câţiva răniţi. 

Şi Uzi era rănit; un glonţ îi străpunsese braţul, dar 
continua să lupte. 

Mitraliere grele egiptene trăgeau încontinuu. 
Unitatea A se împrăştiase şi era derutată. Un sentiment de 
deznădejde începuse să pună stăpânire pe oameni. 

Deodată, apăru Davidi lângă ei, mergând calm pe 
şosea de parcă nu îl interesau gloanţele egiptenilor. 
Rămase în picioare lângă un eucalipt, în bătaia focului 
inamic. Sări şi Uzi şi veni lângă el. 

— Ce se întâmplă, Uzi? întrebă Davidi pe un ton plat. 

— Supapo a fost ucis şi avem câţiva răniţi. 


— Din ce direcţie trag? întrebă Davidi. 

— De-acolo şi de-acolo, îi arătă Uzi. 

Davidi şi Uzi aruncară grenade de mână înspre 
poziţiile egiptene, iar unul dintre soldaţi aruncă în aer cel 
mai apropiat cuib de mitraliere. Davidi adună compania şi 
Uzi strigă: 

— Care dintre oamenii mei nu este rănit să mă 
urmeze! 

Apoi, acesta împreună cu patru dintre oamenii săi 
găsiră o gaură în gardul taberei şi intrară pe acolo. Un 
paraşutist fu ucis, însă Uzi îi luă prin surprindere pe 
egipteni venind din spate şi aruncând în aer post după 
post. Câţiva egipteni fură ucişi, alţii fugiră. In câteva 
minute, paraşutiştii ocupară toată unitatea. Genistul 
batalionului îi conduse pe „hamalii” încărcaţi cu explozibil 
în interiorul taberei şi, în scurt timp, fură aruncate în aer 
toate construcţiile. Davidi îi puse pe oamenii lui Supapo să 
improvizeze tărgi pentru răniţi şi morţi. Lăsând la o parte 
calmul său legendar, Davidi le strigă soldaţilor: 

— Lei ai Companiei A! Continuaţi ca şi până acum. 
Continuaţi ca nişte tigri! 

În partea de sud a taberei, sosiră patru camioane 
militare egiptene de la Rafah, aducând cu ele întăriri. 
Oamenii lui Danny Matt erau pregătiţi. Când se apropie 
primul camion, Katcha sări pe el şi îşi strecură trăgaciul în 
cabina şoferului. Vehiculul se opri, iar paraşutiştii îi 
atacară pe egipteni cu revolvere şi grenade de mână. Un 
soldat sări pe copertina camionului şi trase mult timp 
asupra egiptenilor aflaţi înăuntru. Celelalte camioane se 
opriră trăgând asupra israelienilor de la distanţă, fără însă 
a îndrăzni să se apropie. 

Unul câte unul, detaşamentele de paraşutişti se 
retraseră spre graniţă, cărându-şi tovarăşii morţi şi răniţi. 
Erau opt morţi şi 20 de răniţi. Sharon transmise prin staţia 
radio: „Ne întoarcem. Avem greutăţi”. Ofițerii care îi 
aşteptau nu înţeleseră, însă soţia lui, Margalit („Gali”), 
care venise să aibă grijă de răniţi, înţelese că suferiseră 
pierderi importante. Mulţi dintre răniţi fură transportaţi pe 


tărgi improvizate din puşti şi cămăşi. În ultimul moment, 
după ce trecuse râpa şi se apropia de graniţă, Uzi află că 
unul dintre răniţi rămăsese în urmă. Fugi înapoi, îl găsi pe 
maiorul Michael Karten, observator al statului-major, şi îl 
cără în cârcă până în Israel. Nu ştia că acesta era deja 
mort. 

Egiptenii aveau 36 de morţi şi 28 de răniţi. 22 dintre 
ei fuseseră ucişi de oamenii lui Danny Matt. 


Pe e aa S suge 

Paraşutişti şi comandanţi legendari. Sus, de la 
dreapta la stânga: Assaf Simhoni, Moshe Efron, Danny 
Matt, Moshe Dayan, Ariel Sharon, Meir Har-Zion. Jos: 
Rafael Eitan, Yaakov Yaakov, Aharon Davidi. (Abraham 
Vered, Bamachane, arhivele FAI) 

După luptă, Moshe Dayan le acordă la trei dintre 
luptători Medalia pentru Curaj: lui Uzi Eilam, lui Aharon 
Davidi şi defunctului Supapo. 

La o săptămână de la această luptă, Ben-Gurion vizită 
baza paraşutiştilor, le urmări parada şi li se adresă. li numi 
„pionieri” - voluntarii care merg înaintea naţiunii. 

„Săgeata neagră” deschisese epoca raidurilor 
nocturne de represalii. De-acum înainte, FAI avea să 
răspundă acţiunilor ucigaşe şi de sabotaj conduse de arabi 
infiltrati, numiţi „Fedayeen”, cu atacuri împotriva bazelor 


militare şi a altor ţinte militare inamice. Însă această 
misiune deschisese cercul vicios al actelor teroriste şi al 
ripostelor care culminară cu campania din Sinai, din 1956. 

Ben-Gurion i-a spus plin de convingere unui reporter: 

— Aceste raiduri au şi un scop moral şi educativ. 
Evreii aceştia [ale căror aşezări se află aproape de graniţă | 
vin din Irak, din Kurdistan, din Africa de Nord... Acolo 
neamul lor era liber... Aici, trebuie să îi asigurăm că 
poporul evreu are un stat şi o armată, iar viaţa şi 
proprietatea lor au un preţ. Trebuie să îi facem să se simtă 
mândri, să le insuflăm un sentiment de independenţă şi de 
mândrie, pentru că sunt cetăţenii unei naţiuni suverane 
care este răspunzătoare de vieţile şi de siguranţa lor. 

Uzi Eilam, viitor director general al Comisiei 
Israeliene pentru Energie Atomică 

Când a fost ucis Supapo, mă aflam la o distanţă de 
câţiva metri de el. Deodată, a apărut lângă mine Davidi, 
mergând calm sub ploaia de gloanţe. M-am dus lângă el - 
nu se cădea să stau jos în timp ce comandantul adjunct al 
batalionului stătea în picioare. De la el am învăţat să stau 
calm şi să mă controlez în timpul luptelor. Prin asta 
transmiţi o enormă încredere oamenilor, care cred, astfel, 
că ştii exact ce vrei şi încotro te îndrepţi. 

M-am hotărât să atac împreună cu patru soldaţi, 
singurii din unitatea mea care nu erau răniţi. Ne-am croit 
drum prin gard şi am pătruns în interiorul bazei prin 
partea din spate. În cele din urmă, cu doar un soldat, am 
ajuns la clădirea comandamentului. Acolo se aflau două 
plutoane de soldaţi egipteni, iar mulţi dintre ei plecară. 
Atunci l-am informat pe Davidi că puteam să aruncăm în 
aer clădirile; sosiră geniştii batalionului; şi am aruncat în 
aer două construcţii, precum şi unitatea de furnizare a 
apei. 

După operaţiunea respectivă, am fost internat în 
spital pentru o serie de intervenţii chirurgicale, şi apoi am 
fost trimis la un centru de recuperare. Am fugit de-acolo şi, 
în timpul acţiunii Husan (un raid de represalii), am zburat 
cu un Piper Cub pe deasupra trupelor. Am zburat tot cu un 


Piper şi în timpul raidului Qalqilya. În ajunul campaniei din 
Sinai, am fost numit comandant de companie împreună cu 
Motta şi atunci doctorul mi-a tăiat, în sfârşit, ghipsul. 

La două luni după campania din Sinai, am fost 
demobilizat. După trei ani, când m-am însurat, am plecat 
din kibuţ. Au fost foarte supăraţi pe mine şi m-au „iertat” 
abia după ce am luat parte la eliberarea Ierusalimului, în 
timpul Războiului de 6 Zile. 

PARTEA A II-A 

Campania din Sinai 

În 1955, Egiptul a semnat o înţelegere importantă de 
înarmare cu Cehoslovacia, care acţiona ca reprezentant al 
Uniunii Sovietice. Urma să primească sute de avioane cu 
reacţie de luptă şi de bombardiere, tancuri, tunuri şi alte 
arme cu care să poată şterge Israelul de pe fața 
Pământului. Ben-Gurion dorea să lanseze un război 
preventiv împotriva Egiptului. [n luna iulie, Nasser 
naţionalizează Canalul Suez şi Israelul îşi găseşte brusc 
doi aliaţi importanţi pentru un atac impotriva Egiptului: 
Franţa şi Marea Britanie, care vor să ocupe Canalul şi să îl 
dea jos pe Nasser. 

În octombrie 1956, cele trei naţiuni încheie o 
înțelegere secretă: vor iniţia un atac împotriva Egiptului. 

Capitolul 4 

„Doborâţi avionul acesta!” - 1956 

În bezna unei nopţi de octombrie, în 1956, pilotul 
Yoash (Chatto) Tzidon, din cadrul Forţelor Aeriene, decolă 
la comanda avionului său de luptă Meteor 13, un frumos 
avion cu reacţie de fabricaţie britanică, care avea amplasat 
în vârful său negru un aparat radar rotund. 

Chatto era conştient că misiunea sa periculoasă era 
crucială pentru rezultatul următorului război al Israelului. 
La bordul Meteorului se mai afla navigatorul Elyashiv 
(Shibi) Brosh. Cei doi ştiau că misiunea respectivă, dacă 
era încununată de succes, ar fi fost păstrată strict secretă 
timp de decenii. Chatto mai ştia şi faptul că, a doua zi, pe 
29 octombrie, Israelul avea să declanşeze atacul împotriva 
Egiptului. În mod ironic, escadronului său, poreclit 


Liliacul, nu i se atribuise un rol important; însă, dintr-un 
motiv anume, acum, în ultimul moment, i se încredinţase 
Operaţiunea Cocoşul. 

Înalt şi având o constituţie atletică, cu faţa ovală şi o 
frunte clar conturată, acoperită cu un smoc de păr negru, 
Chatto era familiarizat cu misiunile periculoase. Luptător 
în cadrul Palmach-ului de la vârsta de 17 ani, acesta fusese 
încadrat într-o unitate navală care pornise spre Europa, la 
mijlocul anului 1945, ca fondator al grupării Gideons, o 
grupare secretă de radio-operatori care coordonau reţeaua 
de comunicaţii dintre comandamentul Aliya Bet (imigrarea 
ilegală în Israelul prestatal) din Europa, taberele de 
imigranţi ilegali, vasele aflate pe mare şi sediul central al 
Aliya Bet. Însoţise vase de imigranţi ilegali, înființase o 
staţie radio secretă într-o tabără de detenţie din Cipru şi 
participase la o misiune de sabotaj împotriva vasului 
britanic Ocean Vigour, implicat în expulzarea de imigranţi 
ilegali evrei. În Cipru, cunoscuse o asistentă medicală din 
Israel, Raisa Sharira, cu care se însurase. 

În timpul Războiului de Independenţă, Chatto 
condusese un convoi militar la Ierusalim şi, la sfârşitul 
luptelor, se înscrisese în primul program de pregătire a 
piloților din Israel. 

În calitate de pilot combatant, trecuse la avioane cu 
reacţie şi, în 1955, fu însărcinat să pregătească un 
escadron de avioane cu reacţie de tip „aparate de luptă 
nocturnă pe orice vreme”. îl numi Vizibilitate Zero. 

În ultima săptămână din octombrie 1956, Chatto fu 
rechemat din Anglia, unde îşi efectua pregătirea pentru 
lupte aeriene pe timp de noapte. Odată întors în Israel, 
superiorii îl informară în mare secret despre Operaţiunea 
Kadeş (campania din Sinai). În câteva zile, îi spuseră, 
începe războiul. 

Pe 28 octombrie, Chatto fu transferat la baza aeriană 
din Tel Not, mai aproape de viitorul teatru de război. În 
ziua aceea, la ora 2 după-amiaza, fu convocat de urgenţă la 
sediul Forţelor Aeriene din Ramleh. Comandamentul 
Forţelor Aeriene a trimis 


Avionul Meteor de luptă pe timp de noapte al lui 
Chatto Tzidon. Revista Forțelor Aeriene (Arhiva Forţelor 
Aeriene 

un avion Piper ca să îl aducă neîntârziat, deşi drumul 
de la Tel Not la Tel Aviv dura doar 20 de minute cu maşina. 
Comandantul Departamentului aerian, colonelul Shlomo 
Lahat, încuie uşa biroului său şi îi explică sarcinile lui 
Chatto. 

Lahat vorbi succint, după ce îl puse pe Chatto să jure 
că va păstra secretul. 

— Ştii, îi spuse, că de curând s-a semnat un tratat 
pentru un comandament comun între Egipt, Iordania şi 
Siria. Am aflat că şefii militari de stat-major din Egipt şi 
Siria poartă chiar acum discuţii la Damasc. Toţi ofiţerii 
superiori ai armatei, ai forţelor navale şi ai forţelor aeriene 
egiptene participă la aceste discuţii, care sunt conduse de 
mareşalul Abdel Hakim Amer, şeful statului-major al 
armatei egiptene. Surse de încredere ale serviciilor de 
informaţii, adăugă Lahat, ne informează că delegaţia 
egipteană se va întoarce diseară la Cairo, cu un avion de 
fabricaţie sovietică, Iliuşin 14. 

— Misiunea ta, îi spuse Lahat lui Chatto, este să 


dobori respectivul avion. 

Chatto înţelese semnificaţia extraordinară a misiunii. 
Dacă ar fi doborât avionul, forţele armate egiptene ar fi 
rămas fără conducere militară şi fără comandantul suprem 
chiar în ajunul începerii războiului. Rezultatul întregului 
conflict putea atârna de reuşita sa. 

Lahat se aştepta ca avionul egiptean să aleagă o 
traiectorie de zbor departe de Israel, în afara razei de 
acţiune a avioanelor de luptă israeliene. Îi propuse lui 
Chatto să decoleze cu propriul avion şi să survoleze 
Damascul în aşteptarea decolării Iliuşinului egiptean. 

Insă Chatto nu fu de acord. 

— Dacă îmi descoperă prezenţa, aş putea da de belea 
cu avioanele lor de interceptare. Sau aş putea să rămân 
fără combustibil înainte de decolarea lor. 

Lahat îl întrebă ce plan propune în loc. 

Chatto ştia că unităţile speciale ale FAI care 
interceptau canalul de comunicații  egipteano-sirian 
transmiteau informaţii de ultim minut. 

— Sunaţi-mă la jumătate de oră după decolare, spuse 
Tzidon, când avionul se va afla deasupra Mediteranei, în 
raza radarului nostru. 

Lahat îl privi surprins: 

— Fă cum crezi că e mai bine, îi spuse, în cele din 
urmă. 

Avionul cu reacţie Piper îl duse imediat pe Chatto la 
baza aeriană de la Ramat David, unde îşi lăsase avionul 
Meteor. Shibi Brosh, navigatorul, se afla deja acolo. Cei doi 
pregătiră avionul efectuând chiar şi un zbor de noapte de 
probă. Chatto ştia că principala problemă era faptul că 
avionul lliuşin 14 era un avion cu motor cu piston relativ 
încet, în timp ce Meteorul său era rapid. Ca să poată să 
nimerească lliuşinul trebuia să-şi încetinească avionul cât 
mai mult posibil - până la viteza de aterizare sau chiar mai 
mică -, dar la o asemenea viteză avionul său ar fi putut să 
se oprească cu vârful în sus şi apoi să coboare în picaj şi să 
se prăbuşească. li veni o idee despre cum ar putea să facă 
faţă acestei probleme - prin coborârea parţială a 


flapsurilor de aterizare, ceea ce şi încercă în aer. 

Se lăsă noaptea. Apelul veni la câteva ore după cină. 
Chatto, care avea nervi de oţel, reuşise chiar să doarmă 
circa 30 de minute, când, la ora 10.30 seara, fu trezit din 
somn. Avionul egiptean decolase din Damasc, i se spuse, şi 
îşi schimbase direcţia spre mare desenând un arc foarte 
amplu. Se afla undeva la limita razei de acţiune a 
Meteorului îndreptându-se spre Egipt la o înălţime de 
10.000 de picioare sau 3 200 de metri. i 

La 10.45, Chatto şi Shibi decolară în noapte. Intregul 
Israel era cufundat în întuneric, nu era nicio urmă de lună 
pe cer. Chatto nu mai văzuse o asemenea beznă. Meteorul 
avansă în întuneric, având carlinga slab iluminată de 
lumina infraroşie astfel încât să nu se diminueze vederea 
nocturnă a pilotului şi a navigatorului. Chatto îi asculta la 
radioemiţătorul cu două canale pe controlorii de zbor de la 
sol, desluşind printre ei vocea calmă şi reţinută a 
comandantului Forţelor Aeriene, Dan Tolkovsky. 

Atunci apăru prima defecţiune: Chatto descoperi că 
rezervoarele detaşabile nu transferau combustibilul către 
rezervoarele principale. La decolare, avionul avea două 
rezervoare de rezervă, pe aripi, fiecare conţinând câte 350 
de litri de combustibil, şi Chatto constată că, pur şi simplu, 
pierduse 700 de litri. Neavând de ales, detaşă rezervoarele 
de rezervă de pe aripi şi le aruncă în mare. Putin mai 
târziu, auzi vocea surescitată a lui Shibi în aparatul de 
radiorecepţie cu două canale: 

— Contact! Contact! Contact! 

— Contact! îi transmise Chatto controlorului de la 
sol. 

Shibi îi transmise instrucţiuni clare: 

— Boogie [avion neidentificat] la ora două [adică 
puţin la dreapta]! Aceeaşi altitudine, la distanţă de 4, 6 
kilometri, drept înainte, deplasare spre ora trei, acum spre 
ora patru, întoarce mult spre dreapta. Redu viteza! 
Atenţie, te apropii prea repede! 

Chatto nu vedea nimic, însă urmă instrucţiunile lui 
Shibi întocmai, fără să îi spună despre problema care 


putea apărea când va trebui să adapteze viteza avionului la 
viteza mai scăzută a avionului de transport. 

Chatto se chinui să vadă. Mai întâi i se păru că 
discerne silueta avionului egiptean; apoi, însă, desluşi o 
flacără „palidă, pâlpâitoare” care ieşea din ţevile 
motoarelor cu pistoane. 

— Contact vizual, îi raportă controlului de la sol. 

Vocea lui Tolkovsky îi răsună în căşti. 

— Vreau să-mi confirmaţi identitatea navei pe care 
am zărit-o. Confirmare, fără nicio urmă de îndoială. 
Înţeles? 

Comandantul Forţelor Aeriene voia să evite orice 
greşeală care ar fi condus la pierderi umane inutile. 

Acum Chatto se afla în spatele avionului egiptean. Cu 
coada ochiului îi zări ţeava de eşapament şi făcu la stânga 
până când desluşi lumina ceva mai puternică de la 
hublourile pasagerilor. Se apropie de avionul egiptean 
ajungând „nici mai mult, nici mai puţin decât aripă lângă 
aripă”. 

Treptat se contură silueta întregului avion. Forma 
hublourilor din secţiunea pasagerilor semăna cu cea a 
avioanelor Dakota, însă geamurile de la carlingă erau mai 
mari, o trăsătură unică a avionului Iliuşin 14. Chatto putea 
să desluşească până şi forma cozii Iliuşinului. 

Apropiindu-se, putu distinge oameni în uniforme 
militare care mergeau pe culoarul avionului. Şi cei care 
erau aşezaţi păreau că poartă uniforme militare. Faptul că 
zburase atât de aproape de Iliuşin îl costase cel puţin zece 
minute de combustibil, însă fusese necesar să o facă 
pentru a fi sigur că identificarea iniţială era corectă. 

— Confirm identitatea, transmise prin staţia de radio 
către controlul de la sol. 

— Ai permisiunea să deschizi foc numai dacă eşti 
absolut sigur, îi ordonă Tolkovsky. 

Veni momentul să testeze manevra pe care o 
încercase mai devreme. Cobori flapsurile de aterizare cu o 
treime, pentru a preveni o eventuală oprire. 

— Foc, anunţă la staţia de radio cu două canale şi 


apăsă pe trăgaci. 

Apărură imediat două erori de funcţionare. Cineva 
umpluse tunurile de bord cu muniţie care includea şi 
gloanţe de semnalizare, acestea orbindu-l pentru o clipă. 
Cea de-a doua defecţiune fu blocarea tunului din dreapta, 
care produse acelaşi efect ca o defecţiune de motor. 
Meteorul începu să intre în vrie, dar Chatto reuşi să 
recapete controlul şi să îl stabilizeze. Deşi Iliuşinul se 
cufundase în întuneric, nu îl pierduse şi putea vedea o 
flacără pâlpâind dinspre motorul din partea stângă. 
Raportă lovitura. 

— Doboară-l cu orice preţ, îi ordonă vocea lui 
Tolkovsky. Repet: cu orice preţ! 

Chatto ştia că, dacă nu dobora avionul chiar acum, 
Israelul ar fi pierdut elementul de surpriză din atacul de a 
doua zi asupra Egiptului. 

Iliuşinul zbura acum cu un singur motor, care era 
mult mai încet decât viteza de aterizare a Meteorului. 
Dacă ar fi tras din nou - având în vedere reacţia inegală a 
tunurilor, acum că unul dintre ele era blocat -, sigur 
Meteorul ar fi intrat în vrie. Chatto cobori din nou 
flapsurile de aterizare, crescu puterea din motoare şi se 
năpusti spre Iliuşin. Brusc, apăru un alt pericol: acela de a 
se ciocni cu avionul egiptean. 

Chatto lăsă deoparte frica şi se îndreptă în viteză 
spre lliuşin. Când ajunse la 50 de metri de acesta, îl auzi 
pe Shibi strigând: 

— Schimbă direcţia! Schimbă direcţia! Intrăm în el. îl 
văd în ambele părţi ale cabinei. 

Ordinul lui Shibi probabil că i-a salvat pe amândoi. În 
ultimul moment, Chatto apăsă cu putere trăgaciul şi se 
trezi deodată „în mijlocul focului din iad”. 

Proiectilele acestuia explodară în Iliuşin, la numai 
câţiva metri de gura tunului Meteorului. Avionul egiptean 
fu cuprins de flăcări, explozia transformându-l într-o minge 
de foc. Bucăţi în flăcări treceau pe lângă Meteor. Avionul 
egiptean în flăcări intră în vrie şi se descompuse şi, din 
cauza reacției inegale a propriului tun blocat, la fel se 


întâmplă şi cu Meteorul. Ambele avioane se prăbuşeau. „O 
minge de foc şi un avion întunecat se învârtiră unul lângă 
altul şi unul sub altul”, scria Chatto mai târziu, „ambele de 
necontrolat, de parcă erau prinse într-un dans mortal, 
suprarealist”. 

In ultimul moment, Chatto reuşi să iasă din vrie, la o 
altitudine pe care o estima între 150 şi 300 de metri. În 
acelaşi timp, văzu lliuşinul cum se prăbuşi şi explodă în 
valurile Mediteranei. 

Chatto se înălţă la 4.500 de metri şi raportă: 

— Misiune îndeplinită! 

Tolkovsky voia să fie sigur: 

— L-ai văzut prăbuşindu-se? 

— Afirmativ. S-a prăbuşit. Atunci Chatto se uită la 
indicatorul de combustibil şi se îngrozi. Mai am puţin 
combustibil - foarte puţin. Daţi-mi coordonatele celei mai 
apropiate baze. 

Habar n-avea unde se află. Singurul radar care îl 
localiză pe Meteor a fost un dispozitiv al unei baterii 
aeriene de la baza din Hazor. Comandantul bateriei îşi 
asumă sarcina de a-l ghida el însuşi pe „Liliac” până la 
culoarul de aterizare. 

— Zbor în direcţia asta cât mai am combustibil, 
transmise Chatto prin staţia radio. 

— Crezi că ai să reuşeşti? vocea controlorului părea 
plină de dubii. 

Chatto încercă să facă haz de necaz: 

— Am pus lichid din bricheta lui Shibi în rezervorul 
de combustibil. 

Tolkovsky i-o reteză: 

— Fără nume! 

Indicatorul de combustibil scăzu la zero. Un minut, 
două minute, trei... Deodată, Chatto desluşi luminile de pe 
pista din Hazor, care fuseseră aprinse special pentru el în 
pofida penei de curent. Avionul alunecă spre pista de 
aterizare şi Chatto atinse solul. 

În timp ce avionul gonea pe pistă, motoarele se 
opriră pe rând. Se terminaseră şi ultimele picături de 


combustibil, dar Meteorul era deja la sol. 

Expertul tehnic al bazei ajunse primul la avion. 

— Ai făcut-o? întrebă. 

— Da. 

— Deci a-nceput războiul. 

Sosiră imediat Ezer Weizman, comandantul bazei şi 
nepotul primului preşedinte al Israelului. 

— Felicitări! şi continuă fără să rateze vreo ocazie de 
a se da mare: Bagă de seamă, numai Hazor putea să te 
aducă la sol, şi adăugă: Eşti aşteptat la cartierul general. 
Avem o problemă. 

La cartierul general, Lahat, 'Iolkovsky şi şeful 
statului-major, Moshe Dayan, îi aşteptau pe Chatto şi pe 
Shibi. Îşi strânseră mâinile. 

— Care-i problema? întrebă Chatto. 

— În ultimul moment, Amar s-a hotărât să nu mai 
zboare cu Iliuşinul. Urmează să decoleze mai târziu cu un 
avion Dakota. 

Chatto se simţea plin de adrenalină. 

— Dacă avem timp, o să facem plinul şi plecăm şi a 
doua oară, se oferi în timp ce Shibi dădu din cap 
aprobator. 

— Ar fi prea evident şi ne-ar expune sursele 
serviciilor de informaţii, spuse Dayan. Să-l lăsăm în pace. 
De vreme ce i-ai eliminat pe membrii statului-major, ai 
câştigat pe jumătate războiul. Să bem pentru cealaltă 
jumătate. 

Dayan scoase o sticlă de vin şi toastară cu toţii. 

Aşa începuse războiul din 1956, însă doar câţiva 
israelieni ştiau acest lucru. 

Operaţiunea Cocoşul avea să fie ţinută strict secretă 
timp de 33 de ani, detalii legate de aceasta ajungând la 
cunoştinţa publicului abia în 1989. Egiptenii nu au raportat 
niciodată doborârea avionului, probabil pentru că nu îşi 
dăduseră seama că fusese luat în vizor; la Cairo, se 
răspândi zvonul potrivit căruia avionul se prăbuşise în 
apropierea unei insule pustii şi că membrii statului-major 
al armatei s-ar fi aflat în continuare acolo aşteptând să fie 


salvaţi. 

Mareşalul Amer, şeful statului-major egiptean de la 
vremea aceea, avea să se sinucidă după Războiul de 6 Zile. 

Yoash (Chatto) Tzidon, pilot combatant în martie 
1993, la patru ani după ce au fost date publicităţii detalii 
legate de Operaţiunea Cocoşul, un tânăr egiptean ajunse 
în mod surprinzător la Chatto Tzidon. Era Ahmed Jaffar 
Nassim, fiul unui consilier al preşedintelui Nasser, care 
murise în timpul operaţiunii lui Chatto. Întâlnirea 
dramatică dintre fiul şi omul care îi omorâse tatăl avu loc 
la Tel Aviv Hilton. Întâlnirea, după cum avea să spună 
Chatto mai târziu, a fost „emoţionantă, dar lipsită de 
amărăciune” Jaffar, un tip invalid aflat în scaun cu rotile, 
dorea să ştie dacă era adevărat că tatăl său fusese luat 
ostatic de către israelieni şi că fusese torturat până la 
moarte după ce avionul său efectuase o aterizare forţată. 
Chatto îi clarifică faptul că nu avusese loc nicio aterizare 
forţată şi că operaţiunea fusese un „punct ochit - punct 
lovit”. 

Doi ani mai târziu, Chatto l-a ajutat pe Jaffar să fie 
primit la Spitalul Rambam din Haifa pentru o intervenţie 
chirurgicală. „Dorinţa de a-l ajuta a provenit din nevoia de 
a împărtăşi cu el durerea provocată de pierderea tatălui... 

precum şi din faptul că mă gândeam că, într-o bună 
zi, s-ar putea afla şi fiul meu într-o asemenea situaţie”. 

Această situaţie a fost ca o eliberare pentru Chatto, 
care avea o mare sensibilitate faţă de ceilalţi. Raisa, soţia 
sa, îşi aminteşte cum, în preziua izbucnirii războiului din 
1956, cu ocazia unei cine date de nişte prieteni la Londra, 
Chatto a cunoscut-o pe sora gazdei, o supraviețuitoare a 
Auschwitzului. Aceasta era în drum spre Israel şi spusese 
„cât de mult i-ar plăcea să vadă Parisul”. 

— De ce nu te opreşti în drum? o întrebă Chatto. 

Femeia răspunse: 

— Am un copil mic de un an. Nu pot. 

Şi aşa, din senin, Chatto se oferi să preia fetiţa, să 
aibă grijă de ea şi să o hrănească în avion. Când se opriră 
pentru scurt timp la Paris, alese un hotel excelent, 


încredinţând copilul proprietarei hotelului. A doua zi, 
zbură cu fetiţa în Israel. Soţia îl aştepta la aeroport şi, 
când văzu un bărbat în costum de tweed cu un copilaş în 
braţe, nu l-a recunoscut. 

— Cum ai ajuns să ai grijă de un bebeluş? îl întrebă 
Raisa. 

Chatto se uită uimit la ea: 

— Mama ei nu văzuse niciodată Parisul, zise el. 

În octombrie 1956, în timp ce Uniunea Sovietică era 
implicată în revoltele izbucnite la Varşovia şi la Budapesta, 
iar Statele Unite erau în ultima etapă a campaniei 
electorale pentru prezidenţiale - Duzight Eisenhower 
candidând în al doilea tur - Israelul a atacat Egiptul 
obținând o victorie răsunătoare care l-a transformat pe 
Moshe Dayan într-un erou legendar. Cu toate acestea, 
britanicii şi francezii au fost înfrânți în campania de 
ocupare a Canalului Suez. 

Capitolul 5 

Kadeş - 1956 

În ziua de luni, 29 octombrie 1956, la ora 4.59 după- 
amiaza, maiorul Rafael („Rafu”) Eitan sări din avionul său 
Dakota, în Sinaiul de Vest, şi declanşă misiunea „Kadeş”. 

394 de paraşutişti îl urmară sărind din 16 aeronave. 
De fapt, cu două ore mai devreme, două avioane 
„Mustang” distruseseră liniile telefonice de suprafaţă de 
deasupra Sinaiului cu eticele şi aripile lor ca să întrerupă 
funcţionarea sistemelor de comunicaţie egiptene. 

La Tel Aviv, şeful statului-major, Moshe Dayan, 
transmise un comunicat oficial către radio „Kol Israel”: 

„Purtătorul de cuvânt al FAI anunţă că forţele FAI au 
pătruns şi au atacat unităţile Fedayeen de la Ras el Nakeb 
şi Kuntila, şi s-au instalat în apropierea Canalului Suez”. 

Aterizarea paraşutiştilor aproape de Canal, în inima 
teritoriului egiptean, a marcat lovitura de deschidere a 
campaniei din Sinai şi, totodată, finalizarea unei operaţiuni 
politice strict secrete care i-a avut ca protagonişti pe Ben- 
Gurion, Dayan şi Peres. 

În luna septembrie 1955, Israelul suferise o lovitură 


dureroasă atunci când Uniunea Sovietică, folosind 
Cehoslovacia ca interfaţă, încheiase cu Egiptul o înţelegere 
de proporţii privind achiziţionarea de armament. URSS-ul 
urma să îi furnizeze Egiptului circa 200 de avioane de 
luptă MIG-15 şi bombardiere lliuşin 28, avioane de 
antrenament şi de transport, 230 de tancuri, 200 de 
transportoare de trupe înarmate, 600 de tunuri şi diverse 
nave - ambarcaţiuni cu torpile, distrugătoare, precum şi 
şase submarine. Armele pe care urma să le primească 
Egiptul erau de o calitate şi într-o cantitate fără precedent. 
Echilibrul de putere din Orientul Mijlociu fusese distrus, 
iar puterea de intimidare israeliană, serios zdruncinată. Un 
alt motiv de nelinişte era înfiinţarea unui comandament 
militar comun egipteano-sirian. 

Israelul fu cuprins de un val de nelinişte. Avea doar 
30 de avioane cu reacţie de luptă. Numărul tancurilor, al 
transportoarelor de trupe şi al tunurilor era ridicol în 
comparaţie cu ce urma să primească Egiptul. Speriaţi, 
israelienii donară bani, bijuterii, acte de proprietate unui 
„Fond al Apărării”, creat în scopul achiziţionării de arme. 
Aprins, Ben-Gurion voia să lanseze neîntârziat un atac 
asupra Egiptului; însă, când moţiunea sa a fost supusă 
votului guvernului, Ben-Gurion a fost învins de pacifistul şi 
moderatul ministru de externe Moshe Sharett. Câteva luni 
mai târziu, Ben-Gurion se răzbună îndepărtându-l pe 
Sharett din guvern şi numind un nou ministru de externe - 
pe agera Golda Meir. 

Între timp, Shimon Peres a depus eforturi uriaşe ca 
să stabilească o alianţă între Franţa şi Israel. Şi, în ciuda 
criticilor, chiar a batjocurii din cercurile guvernamentale, 
eforturile sale din Franţa s-au dovedit fructuoase; reuşi să 
obţină de acolo mari cantităţi de arme şi să stabilească 
relaţii de prietenie şi încredere cu miniştri, cu ofiţeri de 
armată şi cu parlamentari. În iunie 1956, Israelul a semnat 
cu Franţa înţelegerea „Ce ut” (Marele Flux), care avea 
drept obiect o furnizare masivă de arme Israelului. 

O lună mai târziu, Nasser făcu o mişcare 
surprinzătoare naţionalizând Canalul Suez. Franţa şi 


Marea Britanie, principalele acţionare ale Canalului Suez, 
începură imediat să organizeze o operaţiune militară 
împotriva Egiptului în scopul de a redobândi controlul 
asupra Canalului. Generalii francezi şi britanici dezbătură 
mai multe planuri de invazie într-un buncăr din al Doilea 
Război Mondial, construit sub Tamisa. În curând, francezii 
şi-au dat seama că britanicii nu intenționau să atace 
Egiptul fără un pretext serios; de aceea îşi îndreptară 
atenţia spre Israel. 

Pe 22 octombrie 1956, cu puţin înainte de apusul 
soarelui, câteva maşini opriră la o vilă retrasă din Sèvres, 
o suburbie a Parisului. Pasagerii se strecurară pe furiş pe 
porţile casei. Aceştia erau premierul francez, Guy Mollet, 
ministrul de externe, Christian Pineau, ministrul apărării, 
Maurice Bourges-Maunoury. 


Paraşutiştii aterizară în apropierea Canalului Suez. 
(Abraham Vered, Biroul de presă al guvernului israelian) 

comandantul forţelor armate, precum şi câţiva 
generali de rang înalt. Musafirii lor secreţi, care sosiseră 
cu un avion special, erau premierul Israelului, Ben-Gurion, 
care îşi ascunse caracteristica claie de păr alb sub o 
pălărie cu boruri mari, generalul Moshe Dayan, care îşi 
ascunse peticul negru de la ochi sub nişte ochelari de 
soare mari, şi Shimon Peres. Cele două delegaţii se 


întâlniră într-o atmosferă cordială. Mai târziu, în aceeaşi 
seară, li se alătură, totuşi, şi secretarul britanic însărcinat 
cu afacerile externe, Selwyn Lloyd. 

Când sosi Lloyd, parcă pătrunse odată cu el în vilă un 
vânt rece. Se pare că britanicul nu putea să uite că în 
urmă cu numai opt ani Anglia încă mai stăpânea Palestina, 
iar Ben-Gurion îi era pe atunci cel mai înflăcărat opozant. 
„Nu neg că secretarul britanic de externe este un om 
prietenos, plăcut, fermecător, amabil”, scria Dayan. „Dar, 
dacă într-adevăr este aşa, atunci a dat dovadă de geniu în 
a-şi ascunde aceste calităţi. Intregul său. comportament 
exprima dezgust - faţă de loc, de companie şi de tema 
discuţiei”. 

Dar Lloyd venise - şi astfel cea mai secretă întâlnire 
de după cel de-al Doilea Război Mondial începuse. 

După o primă rundă de discuţii, care dură până la 
căderea nopţii, Lloyd plecă pentru a-i da raportul prim- 
ministrului Anthony Eden. 

— După câte se pare, Lloyd nu s-a îndrăgostit de Ben- 
Gurion, remarcă Peres în noaptea aceea, dar, fără urmă de 
îndoială, acest sentiment fusese reciproc din primul 
moment când se întâlniseră. 

Conferinţa a continuat a doua zi. Se discutară câteva 
idei despre o acţiune care să poată justifica o intervenţie 
anglo-franceză. Fură respinse toate scenariile, unul câte 
unul. Francezii şi britanicii propuseră ca Israelul să atace 
Egiptul, să cucerească Peninsula Sinai şi să creeze astfel o 
ameninţare pentru Canalul Suez: atunci ar fi intervenit 
Franţa şi Marea Britanie ca să „apere” Canalul de forţele 
combatante. 

Însă Ben-Gurion refuză să înceapă un război deschis 
împotriva Egiptului, doar ca să le ofere Franţei şi Marii 
Britanii pretextul dorit; se temea şi că Israelul va trebui să 
ducă greul luptei pe umerii săi şubrezi timp de câteva zile, 
poate chiar o săptămână, până avea să înceapă invazia 
franco-britanică. 

A doua zi, în timp ce francezii şi israelienii serveau 
prânzul, generalul Maurice Challe, frumosul adjunct al 


statului-major francez, le ceru să le vorbească. Propuse ca 
Forţele Aeriene Israeliene să însceneze un atac în 
Beersheva şi să bombardeze oraşul. Egiptul urma să fie 
acuzat de atacul respectiv, iar forţele anglo-franceze ar fi 
intervenit imediat. Ben-Gurion se înroşi de furie şi sări ca 
ars. 

— Israelul este puternic pentru că luptă pentru o 
cauză dreaptă, spuse. Nu voi minţi nici în faţa opiniei 
publice, nici a altcuiva. 

În tăcerea mormântală care se aşternu în încăpere, 
Challe se aşeză la loc roşu de ruşine. Ceilalţi îşi îngropară 
nasurile în farfurii. Fusese o catastrofă, iar conferinţa 
părea sortită eşecului. 

Atunci Moshe Dayan veni cu formula magică. 

Născut în kibuțul Deganya şi crescut într-un sat 
cooperatist din Nahalal, Moshe Dayan era un erou 
israelian charismatic. Membru al organizaţiei Haganah - 
organizaţie evreiască de apărare, din timpul mandatului 
britanic - acesta crescuse printre vecinii arabi ai oraşului 
Nahalal, pe care îi cunoştea bine şi îi respecta. În timpul 
celui de-al Doilea Război Mondial, făcuse parte dintr-o 
forţă britanică, care acţiona împotriva forţelor franceze ale 
regimului de la Vichy din Liban. Un glonţ al unui lunetist 
inamic i-a spart ochelarii, lovindu-i ochiul stâng. Îşi 
pierduse ochiul, dar peticul de pirat care l-a înlocuit a 
făcut faţa lui Dayan cunoscută în tot Israelul şi, mai apoi, 
în lume. Orator înzestrat, iubitor de poezie, arheolog 
amator şi afemeiat, era în egală măsură un luptător 
neînfricat. În calitate de şef al statului-major, transformase 
FAI într-o forţă flexibilă şi dură, comandând raidurile de 
represalii împotriva duşmanilor neobosiţi ai Israelului, 
însă, în curând, îşi dădu seama că represaliile nu puteau 
rezolva tensiunea crescândă dintre Israel şi vecinii săi, în 
special Egiptul. Susţinea ideea atacării Egiptului înainte ca 
acesta să primească marea cantitate de arme de la blocul 
sovietic şi participă cu interes la conferinţa de la Sèvres. 

Dar Ben-Gurion continua să refuze să lanseze un 
război deschis împotriva Egiptului. Deci, cum să începi un 


război fără să începi un război? în acel moment crucial, 
când întreaga conferinţă depindea de găsirea unei soluţii 
pentru dilema legată de pretextul unui război, Dayan veni 
cu un plan. 

Să începem războiul de la sfârşit, spuse Dayan. 
Propuse să paraşuteze o unitate israeliană mică în Sinai, la 
o distanţă de circa 48 de kilometri est de Canalul Suez, 
creând astfel o aşa-numită ameninţare pe calea apei. 
Franţa şi Marea Britanie ar fi declarat că este în pericol 
Canalul şi ar fi lansat ultimatumuri către Egipt şi Israel să 
se retragă spre noi linii, la o distanţă de 16 kilometri, de 
fiecare parte a Canalului. Aceasta însemna ca Egiptul să 
evacueze întreaga Peninsulă Sinai, ceea ce i-ar fi permis 
Israelului să o cucerească şi să ajungă în apropierea 
Canalului. Israelul avea să accepte ultimatumul, în timp ce 
Egiptul sigur l-ar fi respins. lată pretextul sub care 
francezii şi britanicii şi-ar fi declanşat operaţiunea militară 
împotriva Egiptului, la 36 de ore după israelieni. 

Ben-Gurion ezită, însă, după o noapte nedormită, fu 
de acord cu planul lui Dayan. La întâlnirea sa cu Dayan şi 
Peres de a doua zi dimineaţă, din grădina vilei, acesta îl 
rugă pe Dayan să îi schiţeze planul campaniei. Nimeni nu 
avea o bucată de hârtie, aşa că Peres îşi rupse pachetul de 
ţigări, iar Dayan îi schiţă pe el Peninsula Sinai; o linie 
punctată reprezenta zborul avioanelor care aveau să îi 
lanseze pe paraşutişti, iar trei săgeți indicau axele 
principale ale restului ofensivei israeliene. Ben-Gurion, 
Dayan şi Peres semnară, râzând, bucăţica de carton, care 
deveni prima hartă a campaniei din Sinai. 

După ce s-au întors în vilă, planul lui Dayan fu 
adoptat în unanimitate, iar, la 24 octombrie, se semnă un 
acord secret între Franţa, Marea Britanie şi Israel. La 
întoarcerea sa la Tel Aviv, Ben-Gurion convocă o şedinţă de 
guvern. Nu le spuse miniştrilor despre călătoria sa în 
Franţa şi nici despre acordul a cărui copie o avea în 
buzunarul de la piept. Dar obţinu aprobarea guvernului 
pentru o operaţiune împotriva Egiptului. Cum i se întâmpla 
de obicei când se afla într-o stare de deosebită tensiune, 


Ben-Gurion se îmbolnăvi şi făcu febră mare. Însă, chiar în 
seara aceea, Menachem Begin, aprigul rival al lui Ben- 
Gurion, era invitat acasă la Ben-Gurion pentru prima dată 
în viaţa lui. În timp ce Begin stătea pe un scăunel lângă 
patul lui Ben-Gurion, Bătrânul îi povesti despre decizia de 
a începe războiul. Begin îl felicită călduros. 

Astfel, pe 29 octombrie, Raful Eitan şi paraşutiştii săi 
săriră mult dincolo de liniile inamice, ajunseră la destinaţie 
şi săpară tranşee pentru noapte. Între miezul nopţii şi zorii 
zilei, avioanele israeliene paraşutară jeepuri, arme fără 
recul şi aruncătoare grele. 

În timp ce oamenii lui Raful se aflau încă în aer, Arik 
Sharon trecu graniţa egipteană cu brigada de paraşutişti, 
în transportoare blindate de trupe, însoţite de tancuri 
AMX. Coloana înaintă prin Sinai, cucerind câteva fortărețe 
egiptene în bătălii crâncene şi, după 30 de ore, se apropie 
de tabăra lui Raful. 

Aşteptându-l pe Arik, Raful pregăti în glumă un 
indicator din carton: „Stop! Frontieră în faţă!” Pe 30 
octombrie, imediat după ora 10.00 seara, coloana înarmată 
ajunse la indicator. Davidi şi 

Sharon, plini de praf fin din deşert, săriră din jeepuri 
şi îl îmbrăţişară pe Raful. Misiunea era îndeplinită. 

Sau cel puţin aşa părea. Sharon se gândea la altceva. 
În ultimii doi ani, transformase corpul de paraşutişti într-o 
unitate de comando de elită care realizase majoritatea 
raidurilor de răzbunare împotriva vecinilor Israelului. 
Preţul fusese, însă, mare - majoritatea celor mai buni 
luptători fuseseră ucişi, iar Meir Har-Zion însuşi aproape 
că murise în cursul raidului de la Al Rahwa, din septembrie 
1956; un glonţ îi străpunsese gâtul şi se sufoca de moarte 
când doctorul unităţii, Maurice Ankelevitz, scoase un cuţit 
de buzunar, i-l înfipse în trahee efectuând o traheotomie 
improvizată sub focul armelor şi salvându-i, astfel, viaţa. 

Totuşi, în ciuda răniților şi a morţilor, corpul 
paraşutiştilor fu asaltat de un val mare de voluntari, 
majoritatea fiind membri ai aşezărilor agricole de tip kibuț 
şi moshav. Batalionul deveni astfel brigadă. Sharon, acum 


locotenent-colonel, devenise cel mai bun luptător al FAI. 
Dayan îl simpatiza, Ben-Gurion îl admira pentru calităţile 
sale de luptător, deşi îi critica integritatea. În acea zi de 30 
octombrie 1956, Sharon era, ca de obicei, dornic să lupte. 

Abia îl îmbrăţişă pe Raful şi decise imediat să 
cucerească faimoasa  Trecătoare Mitla - o şosea 
şerpuitoare care străbătea canionul de lângă muntele 
învecinat - şi să ajungă primul la Canal cu paraşutiştii săi. 

Nu părea să fie niciun duşman în trecătoare. Cu o zi 
în urmă, un convoi înarmat care venea din Egipt 
traversase Canalul şi intrase în trecătoare, însă avioanele 
cu reacţie israeliene îl atacaseră şi îl distruseseră în 
întregime. Carcasele negre ale vehiculelor arse încă mai 
fumegau de-a lungul şoselei Mitla. 

Sharon transmise un mesaj radio cerând permisiunea 
de a ocupa Trecătoarea Mitla. Insă statul-major îi 
transmise un ordin clar: „Nu înaintați, rămâneţi pe loc”. 
Sharon, Raful şi ceilalţi comandanţi nu ştiau că scopul 
descinderii paraşutiştilor la căile de acces la Mitla nu era 
acela de a se lupta sau de a cuceri - ci doar acela de a 
servi drept pretext pentru intervenţia anglo-franceză. 

Dis-de-dimineaţă, sosi un alt mesaj de la statul-major: 
„Nu înaintați!” însă Arik nu renunţă. La ora 11.00 
dimineaţa, colonelul  Revaham  („Gandhi”) Zeevi, 
şefulstatului-major de sud, sosi în tabără într-un avion uşor 
Piper Cub. Arik solicită din nou permisiunea de a intra în 
Mitla, iar Gandhi îi dădu voie să trimită doar o „patrulă” în 
trecătoare, cu condiţia ca aceasta să nu se angajeze în 
vreun conflict. 

Arik adună imediat un „echipaj de patrulare” sub 
comanda lui Motta Gur. La conducerea coloanei, Arik puse 
şase autoblindate cu roţi şi şenilate (vehicule blindate 
pentru transportul trupelor), după acestea autoblindatul 
comandantului de tanc Zvi Dahab şi cel al lui Danny Matt, 
după care urmau trei tancuri, apoi autoblindatul 
comandantului adjunct al brigăzii, Yitzhak („Haka”) Hofi, 
alte şase autoblindate şenilate pline cu paraşutişti, o 
baterie, cu mortiere de 120 mm şi câteva camioane care 


transportau echipamente. Trupele speciale de paraşutişti 
s-au alăturat coloanei, nu ca luptători, ci ca turişti veniţi în 
excursie la Canal. Davidi îşi făcu o pălărie amuzantă dintr- 
un ziar ca să se protejeze de soare. 

lar Arik numi tot acest convoi de mărimea unui 
batalion „echipaj de patrulare”. 

La ora 12.30 după-amiaza, convoiul intră în 
trecătoare, înaintară în canionul îngust dintre doi munţi 
foarte înalţi. 

Acolo aşteptau egiptenii. 

Sute de soldaţi egipteni se ascundeau în tranşee, în 
peşteri naturale din stâncă şi în spatele unor garduri joase 
din piatră. Pe şosea, camuflate cu tufe şi mănunchiuri de 
spini, se aflau maşini blindate care transportau mitraliere 
Bren. 'Trupele erau poziţionate deasupra şi erau înarmate 
cu bazooka, arme fără recul, arme antitanc şi mitraliere de 
dimensiuni medii. Şi, într-o a treia linie, în poziţii şi 
unghere ascunse în stâncă, se aflau soldaţi înarmaţi cu 
puşti şi arme automate. 

12.50. Autoblindatele care înaintau în trecătoare fură 
lovite de un tir mortal de gloanţe şi de obuze. O ploaie de 
gloanţe lovi zgomotos metalul autoblindatelor. Primul 
autoblindat se balansă înainte şi înapoi şi se opri, 
comandantul şi şoferul său fiind ucişi; ceilalţi soldaţi, 
dintre care câţiva erau răniţi, săriră din vehicul şi 
încercară să-şi găsească un adăpost. 

Autoblindatul lui Motta Gur se afla la o distanţă de 
circa 140 de metri în urmă. Acesta le ordonă oamenilor săi 
să se îndrepte spre vehiculul distrus. Trei autoblindate 
ajunseră la vehiculul oprit şi toate fură lovite. Motta le 
ocoli şi încercă să se îndepărteze de ambuscadă, însă fu 
nimerit şi el. Motta şi oamenii lui se refugiară într-un şanţ 
mic de lângă drum. 

Haka, care se afla în mijlocul coloanei, înţelese că 
oamenii săi nimeriseră într-o ambuscadă cu efecte fatale. Îi 
ordonă lui Davidi să se întoarcă şi să oprească vehiculele 
care nu intraseră încă în trecătoare. Davidi descărcă 
aruncătoarele şi deschise foc de pe dealuri. Haka însuşi 


trecuse liniile inamice cu o companie şi două tancuri. 
Vehiculele blindate depăşiră autoblindatele blocate şi 
ajunseră în cealaltă parte a trecătoarei, la o distanţă de doi 
kilometri pe şosea. 

Mitla, plină de vehiculele arse sau în flăcări ale 
convoiului egiptean din ziua precedentă, deveni acum un 
câmp al morţii pentru paraşutişti. Patru avioane egiptene 
Meteor se năpustiră asupra coloanei, aruncară în aer opt 
camioane care transportau combustibil şi muniţie şi loviră 
câteva mortiere. 

Motta îi trimise lui Haka un mesaj urgent prin care îi 
cerea să se întoarcă în trecătoare ca să îi salveze pe 
soldaţii blocaţi acolo, îi mai ceru lui Davidi ca trupa de 
comando a lui Micha Kapusta să atace din spate poziţiile 
egiptenilor. 

Trupa de comando a lui Haka - cea mai bună unitate 
de paraşutişti - urcă în vârful dealurilor. Comandanții de 
pluton începură să coboare pe pantele nordice şi să 
anihileze poziţiile egiptene. Însă, în această fază, interveni 
o neînțelegere cumplită. 

Luptătorii de comando care distruseseră poziţiile 
inamice de pe panta dealului vedeau clar şoseaua. Însă nu 
observară că panta devenea extrem de abruptă chiar la 
picioarele lor, iar acolo se ascundeau majoritatea 
egiptenilor. Nu  observară nici celelalte poziţii ale 
egiptenilor, care se aflau pe panta sudică, de partea opusă 
a şoselei. 

Brusc, oamenii lui Micha fură loviți de o grindină de 
gloanţe şi de proiectile dinspre panta sudică. Micha crezu 
că paraşutiştii blocaţi pe şosea trăgeau în ei. Furios, îi 
strigă lui Davidi prin staţia radio să le spună oamenilor lui 
Motta să înceteze să tragă, între timp Motta, care nu 
vedea poziţiile inamice de pe panta sudică, cei care 
trăgeau înspre trupa de comando, nu înţelegea de ce 
Micha se oprise şi nu continua să avanseze. 

Erau momente dramatice. 

— Haideţi! înaintați! îi strigă Davidi lui Micha în timp 
ce Micha îşi vedea oamenii căzând seceraţi. 


Paraşutiştii se năpustiră înainte, sub ploaia de 
gloanţe. Câţiva ajunseră la marginea pantei abrupte şi, 
fără să o observe, se rostogoliră chiar în faţa egiptenilor, 
care îi împuşcară. 

Fiind ţinta unui tir intens, Micha hotărî să se retragă 
pe un deal din vecinătate. Însă, o altă trupă israeliană 
apăru în vârful dealului respectiv şi, din greşeală, deschise 
foc asupra oamenilor lui Micha. Furia şi durerea lui Micha 
răsunară în staţiile de emisie-recepţie. Soldaţii săi erau 
împuşcaţi din toate părţile, şi de către egipteni, şi de către 
israelieni. 

În final, Davidi înţelese încurcătura care condusese la 
rapoartele contradictorii ale lui Motta şi Micha. Atunci luă 
o decizie fatidică: trimise un jeep pe trecătoare care să 
atragă focurile inamice. Observatorii lui Davidi aveau să 
localizeze astfel sursele focurilor egiptene. 

Pentru misiunea aceasta avea nevoie de un voluntar 
care să fie gata să îşi sacrifice viaţa. 

— Cine se oferă să se ducă la Motta? întrebă. 

Săriră imediat câţiva oameni. Davidi îl alese pe Ken- 
Dror, propriul său şofer. 

Ken-Dror ştia că se duce la moarte sigură. Porni 
jeepul şi  acceleră îndreptându-se spre trecătoare, 
devenind imediat ţinta unui potop de gloanţe. Jeepul fu 
distrus, iar Ken-Dror căzu lângă el. Sacrificiul său fu, însă, 
inutil. Motta şi Micha nu reuşiră să localizeze sursa focului 
inamicului. 

Davidi trimise apoi un autoblindat cu patru soldaţi şi 
un locotenent. Vehiculul ajunse la Motta, luă câţiva soldaţi 
răniţi şi se întoarse, neatins. 

Şi tot nu descoperiră de unde se trăgea. 

Davidi îi ordonă din nou lui Micha să atace poziţiile 
egiptenilor. Soldaţii lui coborâră din nou repede panta. Alt 
pluton fu victima focurilor încrucişate de pe dealul sudic. 
Şi, brusc, Micha văzu panta abruptă de la picioarele lui şi 
înţelese unde se aflau poziţiile egiptenilor. 

Atunci fu rănit. Un glonţ îi străpunse pieptul, îşi 
pierdu suflul şi simţi că moare. 


— Dovik! îi strigă locţiitorului său. Preia comanda. 

Un glonţ îl lovi pe Dovik în cap. Ambii răniţi începură 
să urce târâş dealul. În faţă văzură alţi paraşutişti. Se 
temeau că propriii tovarăşi de arme îi vor împuşca din 
greşeală. 

— Davidi! Davidi! strigară răguşit. 

Ora 5.00 după-amiaza. Un huruit de tancuri se auzi 
deodată în canionul îngust. Cele două tancuri ale lui Haka 
se întoarseră de la ieşirea de vest a trecătorii şi schimbară 
cursul luptei. Mai întâi, îşi îndreptară armele spre dealul 
din sud şi aruncară în aer multe dintre poziţiile inamice. 
Soldaţii egipteni o luară la fugă în mod dezorganizat, însă 
fură seceraţi de mitralierele paraşutiştilor. În acelaşi timp, 
două trupe de paraşutişti ajunseră în vârfurile celor două 
lanţuri de dealuri aflate de o parte şi de alta a şoselei. Au 
intrat în trecătoare din partea vestică şi au distrus una 
câte una poziţiile egiptenilor. Stabiliseră ca linia finală să 
fie un autoblindat egiptean care ardea în mijlocul 
canionului. Alţi luptători veneau din est şi distrugeau 
poziţiile egiptene care mai rămăseseră pe dealurile din 
nord şi din sud. 

La căderea nopţii, 50 de paraşutişti urcară pe dealuri 
- jumătate dintre aceştia, sub comanda unui veteran 
decorat de două ori, Oved Ladijanski, se îndreptară spre 
lanţul sudic; cealaltă jumătate, sub comanda unui locuitor 
de kibuţ, subţirel şi cu vorba blândă, Levi Hofesh, atacă 
lanţul nordic. Scopul lor era să ajungă la semişenilatul 
care ardea, fără să lase în urmă niciun soldat egiptean. 

Unitatea lui Oved se deplasă pe deal în tăcere, fără 
să deschidă foc. Ajunse la o poziţie întărită pentru 
mitraliere, săpată în panta stâncoasă. O atacară de 
dedesubt cu grenade de mână, însă unele dintre ele 
alunecară de pe stâncă şi explodară. Oved aruncă o 
grenadă spre mitralieră, însă grenada se rostogoli înapoi. 

— Vine înapoi, îi şopti Oved soldatului de lângă el, îl 
împinse într-o parte şi îl acoperi cu propriul trup. 

Grenada explodă chiar pe pieptul lui Oved, ucigându- 
l. Unul dintre camarazii săi reuşi să arunce o grenadă în 


interiorul bazei, iar aceasta explodă ucigându-i pe 
egiptenii ghemuiţi în interior. 

Supraviețuitorii din unitatea lui Oved continuară să 
înainteze şi să distrugă poziţiile inamice. Levi Hofesh făcu 
acelaşi lucru pe dealul din nord. Acesta remarcă faptul că 
egiptenii îşi amplasaseră forţele pe trei niveluri, unul 
deasupra celuilalt. Îşi împărţi soldaţii în trei detaşamente 
şi fiecare dintre acestea distruse câte una dintre liniile 
inamice. Lupta era disperată; egiptenii încolţiţi nu mai 
aveau nimic de pierdut. Paraşutiştilor le-au luat trei ore ca 
să înainteze 275 de metri. Cu puţin înainte de ora 8.00 
seara, Levi îşi încheie operaţiunea, lăsând în urmă 90 de 
egipteni morţi. _ 

Paraşutiştii controlau acum trecătoarea Mitla. In 
timpul nopţii, avioane de transport aterizară în apropiere 
şi ridicară răniții - Dovik şi Micha, Danny Matt şi alţi 120 
de paraşutişti. Printre cei grav răniţi se număra şi Yehuda 
Ken Dror, care se zbătea între viaţă şi moarte. Avea să 
moară câteva luni mai târziu din cauza rănilor. 

38 de paraşutişti şi 200 de soldaţi egipteni au murit 
în bătălia de la Mitla. Alţi patru israelieni aveau să mai 
moară din cauza rănilor. Dayan clocotea de furie şi îl acuza 
pe Sharon pentru pierderea atâtor vieţi într-o luptă total 
inutilă. Alertat, Ben-Gurion refuză să se amestece într-o 
ceartă între doi ofiţeri superiori pe care îi simpatiza în mod 
deosebit. Insă bătălia de la Mitla chiar a condus la 
trimiterea lui Sharon într-un exil neoficial şi la avansarea 
sa cu o întârziere de câţiva ani în cadrul FAI. 

Bătălia de la Mitla a fost, într-adevăr, una gratuită. 
Dar a fost o bătălie plină de eroism, în cadrul căreia 
paraşutiştii lui Sharon au întipărit în FAI principiile sale 
potrivit cărora nimeni nu-şi abandonează camarazii pe 
câmpul de luptă, chiar şi cu preţul vieților omeneşti, iar 
echipa FAI nu şovăie, nu renunţă şi nu se retrage până la 
încheierea misiunii. 

Campania din Sinai a durat şapte zile şi s-a terminat 
cu victoria israeliană. Au învins armata egipteană şi au 
cucerit întreaga peninsulă Sinai. Pe de altă parte, însă, 


invazia franco-britanică a eşuat lamentabil. Triumful 
israelian a marcat începutul a 11 ani de pace de facto la 
graniţa sudică, pace care avea să înceteze brusc odată cu 
Războiul de 6 Zile. 

Rafael „Raiul” Eitan, comandantul Batalionului 890 
paraşutişti şi viitor şef de stat-major 

[Extras din cartea acestuia, Povestea unui soldat. 
Viaţa şi epoca unui erou israelian de război, scrisă 
împreună cu Dov Goldstein, Maariv, 1985] 

Stăteam cel mai aproape de uşa aeronavei. 
Întotdeauna te ia puţin cu emoţii deasupra locului 
paraşutării, chiar dacă ai mai făcut-o de atâtea alte ori. Cu 
atât mai mult la începutul unei campanii militare de mare 
amploare şi la o asemenea distanţă de Israel. Te arunci în 
necunoscut, pe teritoriul inamicului. Cockpitul avionului de 
alături era exact lângă mine, la o distanţă de doar câţiva 
metri. l-am făcut cu mâna pilotului. Îşi prinse capul în 
mâini ca şi cum ar fi spus: „Ce te-aşteaptă...a 

Lumina roşie. Lumina verde. Sunt în aer, plutesc în 
jos, spre intersecţia de drumuri de la Mitla. E cinci după- 
amiaza, se înserează. Soarele apune. Se aud câteva 
împuşcături. Ating pământul cu picioarele. Mă eliberez din 
paraşută şi mă organizez rapid. Ne scoatem armele din 
huse. Ne poziţionăm pe teritoriul alocat. Unităţile se 
împrăştie. Deja s-a întunecat. Efectuăm îngrădiri. Punem 
mine. Săpăm, facem şanţuri. Sunt deja tranşee de pe 
vremea turcilor. Asta ne uşurează munca. Efectivele 
noastre îşi stabilesc baza la Parker Memorial, în vest, şi pe 
drumul spre Bir Hasna, la nord. Marcăm terenul unde 
urmează să primim proviziile care ne vor fi paraşutate. 

La scurt timp după ce ne-am ocupat poziţiile, încep 
primele confruntări cu egiptenii, care nu înţeleg ce se 
întâmplă. 

PARTEA A III-A 

Războiul de 6 Zile 

Campania Suezului a asigurat Israelului o pace de 
aproape 11 ani. În 1963, Ben-Gurion a demisionat şi a fost 
înlocuit de Levi Eshkol. Şeful statului-major este acum 


Yitzhak Rabin. Ben-Gurion, Dayan şi Peres sunt liderii unui 
partid mic, Rafi, creat în urma violentei confruntări dintre 
Ben-Gurion şi Eshkol. Pe 13 mai 1967, preşedintele 
Egiptului, Nasser, iniţiază brusc o serie de manevre 
militare care pun Israelul în pericol de distrugere: acesta 
anunţă că se apropie sfârşitul Israelului. Eşuează şi 
încercările Israelului de a obţine susținerea marilor puteri. 
Franţa trece în cealaltă tabără; preşedintele de Gaullef 
marele aliat al Israelului, impune în mod neaşteptat un 
embargou asupra armelor destinate Israelului. Sub 
presiunea populaţiei, Eshkol se vede nevoit să îl numească 
pe Moshe Dayan ministru al apărării, într-un guvern al 
unităţii naţionale, în cadrul căruia liderul opoziţiei, 
Menachem Beginy este ministru fără portofoliu. Israelul 
consideră că nu are incotro şi trebuie să atace Egiptul 
înainte de a fi atacat şi invadat. 

Capitolul 6 

„Pe viaţă şi pe moarte” - Operaţiunea Focus - 1967 

5 iunie 1967 

La ora 4.30 dimineaţa, au fost treziţi toţi piloţii din 
cadrul Forţelor Aeriene Israeliene. Avioanele acestora erau 
gata de decolare, cu plinul făcut şi cu armele pregătite, la 
bazele aeriene de la Ramat David, Hatzor, Tel Not şi 
Hatzerim, şi chiar şi la aeroportul civil din Lod. În cabine, 
piloţii, cărora li se interzisese să îşi folosească sistemele de 
comunicaţie, ţineau staţiile radio închise; până şi turnurile 
de control amuţiseră. Era interzis tuturor să primească fie 
şi cel mai mic indiciu despre decolarea de amploare. 
Echipajele de la sol dirijau avioanele folosind semnale 
făcute cu lumini colorate. La ora 7.14, primele aparate, 
demodatele avioane franceze Ouragan, îşi luară zborul, 
urmate la ora 7.16 de alte avioane Ouragan. După ele, 
răsunară pe cerul dimineţii avioane Vautour, Mystere, 
Super Mystere şi Mirage, potrivit unui orar calculat cu 
stricteţe până la ultimul minut. Avioanele decolară într-un 
ritm frenetic de la mai multe baze, cu o frecvenţă de un 
avion pe minut; de la baza Hatzor, decolară 77 de avioane 
între orele 7.14 şi 8.15, cu o medie de un avion la fiecare 


48 de secunde. Foarte rapid au ajuns pe cer 183 de 
aparate, de fapt, întreaga Forţă Aeriană a Israelului. Se 
grupară în formaţii de patru şi porni fiecare pe culoarul 
său de zbor. Rămaseră 12 aparate Mirage ca să păzească 
spaţiul aerian al Israelului. 

Decolarea avioanelor marcă începutul Războiului de 
6 Zile. 

Iminenţa războiului se făcuse simțită cu trei 
săptămâni în urmă, pe 15 mai, de Ziua Independenţei 
Israelului. Divizii ale Armatei Egiptene pătrunseseră 
zgomotos şi pe neaşteptate în 

Peninsula Sinai, instalându-se de-a lungul graniţei 
israeliene. Preşedintele Egiptului, Gamal Abdel Nasser, îi 
expulzase pe observatorii ONU din Sinai, închisese 
Strâmtoarea Tiran şi încheiase înţelegeri militare cu Siria 
şi Iordania. Până şi Irakul anunţase că li se alătură. Arabii 
au reacţionat cu entuziasm, oamenii au dansat pe străzi 
fluturând steaguri şi postere şi strigând sloganuri de furie 
şi ură împotriva Israelului. Apăru în toată mass-media 
imaginea unui Nasser surâzător şi sigur pe sine, înconjurat 
de piloţi de luptă egipteni - tineri şoimi îmbrăcaţi în 
costume de cosmonauţi, la baza aeriană de la Bir Gifgafa; 
Nasser făcu atunci, în faţa camerelor de televiziune, o 
declaraţie devenită istorică: 

— Dacă Israelul vrea război, ahlan wa sahlan - E 
bine-venit! 

Canalele de radio şi de televiziune din întreaga lume 
arabă anunțau moartea iminentă a Israelului. Marea 
Britanie şi Statele Unite nu găseau nicio cale să rezolve 
criza şi să redeschidă Strâmtoarea Tiran pentru flota 
israeliană. Preşedintele Franţei, Charles de Gaulle, a 
renunţat la alianţa cu Israelul şi a impus un embargo 
asupra livrării de arme către FAI. 

Israelienii simțeau pericolul exterminării plutind 
deasupra capetelor. Prim-ministrul Levi Eshkol şi guvernul 
acestuia păreau să ezite, paralizaţi, încercând parcă să 
câştige timp. Opinia publică forţă conducerea să înfiinţeze 
un guvern de unitate naţională, în cadrul căruia Moshe 


Dayan, elogiatul erou al campaniei din Sinai, fu numit 
ministru al apărării. 

Pe 4 iunie, guvernul decise să meargă la război. 
Primul pas urma să fie Operaţiunea Focus a Forţelor 
Aeriene, iar eventuala victorie finală depindea de succesul 
acesteia. 

Operaţiunea Focus fusese concepută în scopul de a 
distruge forţele aeriene egiptene - sau, la nevoie, toate 
forţele aeriene inamice - de la sol. Tânărul căpitan Rafi 
Sivron pregătise un plan original care consta într-un atac- 
surpriză asupra aeroporturilor inamice, în bombardarea 
pistelor pentru a împiedica decolările şi aterizările, 
precum şi în distrugerea avioanelor de la sol. În 1965, 
Sivron fusese luat sub comanda sa de către maiorul Yossi 
Sarig, fost comandant al avioanelor Vautour aparţinând 
Escadronului 110 şi care fusese numit şeful Secţiunii de 
atac din cadrul Departamentului de operaţiuni. Noua 
funcţie i se potrivea mănuşă lui Sarig. Participase anterior 
la numeroase misiuni  temerare de supraveghere 
fotografică, atât pe timp de zi, cât şi pe timp de noapte, 
deasupra tuturor aerodromurilor arabe din Egipt, Iordania, 
Siria şi Liban. Cunoştea aerodromurile ca pe propriul 
buzunar. În lumina schimbărilor drastice care 
interveniseră în Orientul Mijlociu şi în cadrul Forțelor 
Aeriene din regiune, Sarig se implică el însuşi în 
planificarea detaliată, în continuă schimbare a operațiunii. 

Elementul-surpriză avea să joace un rol esenţial în 
reuşita planului. Avioanele de atac urmau să atace 
aerodromurile egiptene brusc şi exact în acelaşi timp. 
Astfel, trebuia ca acestea să decoleze şi să zboare fără să 
folosească deloc aparatele de radiorecepţie, la cea mai 
mică altitudine posibilă - sub zona de acoperire a 
aparatelor radar - şi să ajungă la ţintă toate exact în 
acelaşi timp. Majoritatea urmau să zboare deasupra Mării 
Mediterane ca să ajungă în Egipt dinspre nord. Altele, care 
se îndreptau spre cele mai îndepărtate aerodromuri, aveau 
să zboare pe deasupra Deşertului Negev din Israel şi pe 
deasupra Mării Roşii. Era nevoie să se stabilească culoare 


aeriene şi programe de zbor precise şi se efectuau exerciţii 
interminabile de decolare şi de zbor la o altitudine de până 
la 30 de metri deasupra nivelului mării. 

Ca să îşi pună în apbcare planul, Forţele Aeriene 
aveau nevoie de 530 de avioane de atac, chiar dacă 
deţineau numai 200. Se pare că soluţia a fost găsită ca 
urmare a unei remarci făcute de Ben-Gurion în timpul unei 
vizite la baza aeriană de la Ramat David, când acesta l-a 
întrebat pe comandantul bazei: 

— Cât timp îi ia unui avion care tocmai s-a întors ca 
să se pregătească pentru o nouă misiune? 

Intervalul critic - pentru alimentarea de la 
autocisterne, aducerea camioanelor cu muniţie şi altele - 
era între o oră şi o oră şi jumătate. Remarca lui Ben-Gurion 
a fost ca un apel de deşteptare pentru personalul Forţelor 
Aeriene, care se hotărî să reducă drastic timpul de 
pregătire a fiecărui avion pentru următorul zbor. Se 
aduseră conducte şi furtunuri de alimentare în hangarele 
subterane în care erau staționate avioanele pentru ca 
acestea să poată fi alimentate în momentul sosirii. În 
fiecare hangar era gata câte o încărcătură de muniții şi 
bombe pentru una sau două misiuni, iar în momentul în 
care aceasta era pusă în avion era trimisă o altă 
încărcătură pentru următorul zbor. Echipajele de la sol 
erau pregătite să efectueze toate pregătirile şi verificările 
în timp-record. Comandanții stăteau lângă, avioane cu 
cronometre în mână evaluând modalităţile în care se putea 
reduce timpul cu alte câteva minute şi secunde. Începură 
concursuri între echipajele escadroanelor şi chiar între 
diferite baze. 

Timpul de pregătire al fiecărui avion de luptă fu 
redus cu 5 - 7 minute; drept urmare, puterea Forţelor 
Aeriene crescu de câteva ori, numărul avioanelor sporind 
odată cu numărul misiunilor suplimentare pe care acestea 
le puteau aduce la îndeplinire. Şi, întrucât avioanele 
forţelor aeriene arabe consumau mai mult timp la sol, între 
zboruri, Forţele Aeriene israeliene puteau lansa mai multe 
valuri ofensive cu un număr mult mai mic de avioane. 


De-acum planul bombardării aerodromurilor era 
gata. Unele dintre acestea erau pavate cu ciment, altele cu 
asfalt. Fiecare tip de pistă necesita alt tip de arme. Forţele 
Aeriene aveau bombe care cântăreau 50, 70, 250 şi 500 de 
kilograme şi trebuiau să potrivească tipurile de explozibili 
şi de avioane de atac cu aerodromurile. Unele aerodromuri 
aveau doar o pistă de decolare, însă MIG-urile egiptene 
puteau decola şi de pe pista de rulare paralelă cu aceasta; 
deci se impunea să bombardeze şi culoarul respectiv. La 
alte aerodromuri, pistele se intersectau. Unele aveau piste 
de peste trei kilometri lungime, chiar dacă MIG-urile aveau 
nevoie de numai o treime din lungime; în astfel de cazuri, 
trebuiau să împartă pista în trei şi să bombardeze fiecare 
parte cu precizie. 

Laboratorul de cercetare al companiei Israel Military 
Industries (IMI), sub conducerea inginerului Abraham 
Makov, supraveghease realizarea bombei de penetrare 
anti-pistă, care urma să fie lansată de la o înălţime de circa 
100 de metri. Urma să fie ejectată o paraşută minusculă, 
menită să direcţioneze vârful bombei spre sol la un unghi 
de 60 de grade; în acelaşi timp, avea să se activeze o 
retrorachetă din coadă, menită să propulseze bomba către 
pistă. Bomba în greutate de 70 de kilograme urma să 
penetreze pista de ciment şi să explodeze după 6 secunde, 
formând astfel un crater de circa 1, 5 metri adâncime, cu 
un diametru de 5 metri. IMI realizase şi o bombă de 
penetrare anti-pistă cu o putere chiar mai mare şi, până la 
începerea războiului, furnizase Forţelor Aeriene 66 de 
bucăţi din modelul mare şi 187 mai mici. 

Întrebarea era cum să bombardeze pistele. Era mai 
bine ca un avion care transporta două bombe să le lanseze 
pe amândouă o dată sau era nevoie să mai facă un 
transport? Ce aveau să facă în caz de vânt puternic? Cât 
de probabil era să fie vânt puternic dimineaţa? Şi cât de 
mari ar fi distrugerile provocate de bombardarea pistelor? 

Pentru a verifica toate aceste elemente au hotărât să 
bombardeze... baza aeriană israeliană de la Hatzor. În 
perioada respectivă, pista era închisă pentru reparaţii. 


Familiile echipajelor fură evacuate, iar noaptea avioanele 
FAl-ului se năpustiră asupra Hatzorului şi bombardară 
pista. După evaluarea rezultatelor, Forţele Aeriene 
calculară şi cât le-ar lua egiptenilor ca să acopere găurile 
din piste şi să repare pistele bombardate. Rezultatul era în 
jur de 40 de minute începând din momentul în care 
comandantul bazei aeriene egiptene lua un jeep, mergea 
să vadă paguba şi ordona umplerea găurilor. Însă Forţele 
Aeriene doreau ca reparaţiile să dureze două ore, urmând 
ca apoi cel de-al doilea val de avioane să le mai 
bombardeze o dată. 

Soluţia: bombe cu siguranţe temporizate care să 
poată pătrunde la o mare adâncime fără să explodeze. 
Sigur, comandantul egiptean avea să ordone acoperirea 
craterelor şi, după un interval de timp predeterminat, 
bombele îngropate aveau să explodeze provocând din nou 
pistei pagube ce aveau să o facă inutilizabilă. S-a stabilit 
ca fiecare formaţie care pleca în misiune de bombardare 
să aibă câte o bombă sau două cu mecanism întârziat. 

Şi cum aveau să apere Israelul de vreme ce toate 
avioanele erau în Egipt? Comandantul Forţelor Aeriene, 
Mordechai (Motti) Hod, şi-a asumat un risc uriaş lăsând 
Israelul în grija a 10 - 12 aparate Mirage. Forţele Aeriene 
au mai hotărât şi ca un grup de avioane Mirage să atace 
aerodromurile inamice din apropierea 

Israelului pentru a se putea întoarce imediat să apere 
ţara în caz de nevoie. 

Şi ultima întrebare: când să atace? Unii comandanţi 
preferau cu puţin înainte de apusul soarelui, ştiut fiind că 
egiptenii nu zburau noaptea. Însă serviciile de informaţii 
raportară că pregătirile Forţelor Aeriene Egiptene aveau 
loc la apariţia primelor raze de soare: piloţii se trezeau 
devreme, se duceau în misiuni de recunoaştere şi aterizau 
la propriile baze în jurul orei 7.30 dimineaţa (6.30 ora 
Israelului). Apoi se duceau să-şi bea cafeaua şi să îşi 
mănânce micul dejun. În acest interval, comandanții 
bazelor şi ofiţerii statului-major erau în drum spre birourile 
lor. Hod explică: 


— Când plec de acasă din Tzahala spre sediu la ora 
7.45 dimineaţa şi mă informează pe Motorola mea că sunt 
probleme, n-am ce să fac. 

Se luă decizia: atacul urma să aibă loc la ora 7.45 
dimineaţa. 

Planul s-a repetat la nesfârşit. Totul era gata, dar nu 
se întrevedea niciun război la orizont - asta până pe 15 
mai 1967, când totul s-a schimbat. 

Sarig îşi îndeplinise sarcinile şi plecă în Statele Unite 
ca să ia în primire o aeronavă Skyhawk pentru noul 
escadron. 10 zile mai târziu, însă, primi un telefon prin 
care i se cerea să se întoarcă neîntârziat în Israel. Fu 
condus de la aeroportul Lod direct la aşa-numitul „Pit“, 
postul subteran operaţional de comandă de la cartierul 
general al FAl-ului din Tel Aviv, unde îşi reluă fosta funcţie 
şi începu să primească informări. Serviciile de informaţii 
raportau că Forţele Aeriene Egiptene schimbau nivelurile 
de alertă şi că bombardierele acestora de tip Tupolev-16 
porniseră spre aerodromuri mai îndepărtate, precum Luţor 
şi Ras Banas. 

Hod, Sarig şi Ezer Weizman, şeful adjunct al FAI şi 
fostul comandant al Forţelor Aeriene, se prezentară la 
şedinţa statului-major, iar Sarig le descrise Operaţiunea 
Focus. Generalul Herzel Shafir îi întrebă: 

— Şi cum rămâne cu Siria şi cu Iordania? 

Sarig răspunse: 

— După trei ore, o să desfăşurăm Operaţiunea Focus 
şi în Siria şi Iordania. 

Generalul Yitzhak Hofi îi întrerupse: 

— Uitaţi-vă la forţele noastre aeriene. Ezer Weizman 
şi Motti Hod se laudă, ca de obicei, dar acum şi un maior 
vorbeşte la fel? 

În noaptea de 4 iunie, avură loc ultimele schimburi 
de informaţii dintre comandanții bazelor. Fu emis către 
piloţi ordinul să nu folosească deloc radioemiţătoarele: 

— Chiar şi dacă aveţi vreo problemă la motor, dacă 
trebuie să vă întoarceţi sau chiar să abandonaţi avionul, nu 
deschideţi sistemul de comunicaţii. 


Piloții aveau voie să folosească doar câte un ceas de 
mână, o busolă şi o hartă şi nu aveau niciun ajutor care să 
îi dirijeze către ţintele din Egipt. Fiecare avea la dispoziţie 
între cinci şi şapte minute ca să bombardeze pistele şi să 
mai treacă de trei ori pe deasupra aerodromurilor ca să 
bombardeze avioanele şi celelalte ţinte din zonă. 

Îi trimiseră pe piloţi devreme la culcare ca să fie 
odihniţi dimineaţă. Mulţi nu putură să doarmă. Era în joc o 
operaţiune incredibilă al cărei scop era distrugerea în 
întregime a Forţelor Aeriene Egiptene. De aceasta 
depindeau rezultatul războiului şi însăşi existența 
Israelului. 

Unul dintre piloți, Yair Neuman, scria în jurnalul 
escadronului: „5 iunie 1967. Ajunul marii căderi a 
Egiptului şi a sateliților săi. Îmi tremură mâna!” (Neuman 
a fost ucis în prima zi a războiului.) Un alt pilot scria: „Am 
simţit că întregul destin al poporului Israelului a fost 
aşezat pe umerii noştri”. Un altul nota: „Ochii evreilor din 
toată lumea sunt aţintiţi asupra noastră plini de emoție”, 
iar prietenul său adăuga: „Dumnezeu ţine cu evreii - rugul 
aprins şi tancurile în flăcări sunt în Sinai”. 

La ora 7.14, primul avion ţâşni ca o rachetă, fiind 
urmat de alte 182. 

Tăcerea aparatelor de radiorecepţie se menţinu, dar, 
ca să nu suspecteze egiptenii că se pune ceva la cale, 
decolară câteva avioane de vânătoare Fouga, ai căror piloţi 
vorbeau în staţiile de radiotransmisie ca şi cum ar fi fost 
escadrile de Mystere şi Mirage ce desfăşurau exerciţii 
obişnuite deasupra Israelului. Dacă egiptenii îi ascultau, 
puteau să creadă că este o zi obişnuită a Forţelor Aeriene 
Israeliene. 

Pe măsură ce avioanele se apropiau de spaţiul aerian 
al Egiptului, fură activate sistemele electronice de luptă 
ale Forţelor Aeriene, care reduseră la tăcere sau 
întrerupseră reţelele de transmisie ale egiptenilor şi 
sistemele de radar ale acestora. La centrul de comandă, 
începu o aşteptare stresantă. 

La ora 7.45 dimineaţa, avioanele erau deasupra 


țintelor. 183 de aeronave se  năpustiră asupra 
aerodromurilor egiptene. Pregătirile meticuloase, 
planificarea, calculele şi exerciţiile se dovediră folositoare. 
Tăcerea radio fu întreruptă brusc, iar reţelele de 
comunicaţii ale Forţelor Aeriene se umplură de rapoarte 
entuziaste de pe cerul Egiptului. Surpriza egiptenilor era 
completă. Rezultatul - chiar mai bun decât fusese de 
aşteptat. Unul după altul, fuseseră aruncate în aer 11 
aerodromuri egiptene, deasupra acestora înălțându-se 
coloane de fum şi foc. 173 de avioane atacară 
aerodromurile din El Arish, El Sir, Bir Gifgafa, Bir Tamada, 
Kibrit, Fayad, Abu Sweir, Inshas, Cairo International. 


ts d Ca 14 w- 
Bombardiere egiptene distruse la sol (Biroul de presă 
al guvernului israelian) 102 

Cairo de Vest şi Beni Suef. Celelalte zece avioane au 
îndeplinit misiuni de patrulare şi de recunoaştere 
fotografică. 

Primele bombe de penetrare anti-pistă căzură pe 
aeroportul din Kibrit. Piloții nu bombardară pistele de la El 
Arish ca acestea să poată fi folosite de Forțele Aeriene 
când Brigăzile Blindate aveau să ocupe aerodromul. La Bir 
Gifgafa, cinci MIG-uri fură distruse, unul reuşind să scape. 
La Cairo de Vest, printre altele, fură distruse 15 
bombardiere Tupolev-16. La Inshas, aruncară în aer toate 

MIG-urile, în ciuda faptului că ceața de dimineaţă limita 
vizibilitatea. Una dintre formaţiile israeliene ajunsese din 
greşeală la Aeroportul Internaţional din Cairo, dar, când 
observă avioane de luptă printre cele comerciale, 
bombardă multe dintre ele. 

Aerodromul din Abu Sweir le opuse rezistenţă în mod 
deosebit, câteva dintre MIG-urile egiptene reuşind să 
decoleze şi să atace avioanele israeliene. Trecură de 27 de 
ori pe deasupra aerodromului aruncând 102 bombe. Se 
remarcă, în timpul bătăliei, căpitanul Ben-Zion Zohar, al 
cărui Vautour se luptă cu MIG-urile întorcându-se să 
bombardeze aerodromul şi care, în drumul de întoarcere în 
Israel, atacă o baterie de rachete antiaeriene aterizând cu 
ultimele picături de combustibil. Ulterior, acesta avea să 
fie decorat. 

Imediat după aceea, decolă al doilea val - 164 de 
ieşiri deasupra a 16 aerodromuri, dintre care unele nu 
fuseseră atacate în cursul primului val, precum Luxor, de 
unde unele avioane egiptene plecaseră. Apoi urmară al 
treilea, al patrulea şi al cincilea val, acesta din urmă 
ajungând chiar şi la cele mai îndepărtate aerodromuri din 
Ghardaga şi Ras Banas. 

În timpul celui de-al treilea val, înţeleseră că MIG-uri 
siriene şi avioane iordaniene, de tipul Hawker Hunter, 
încercau să atace Israelul. Hod ordonă câtorva avioane să 
schimbe direcţia şi să desfăşoare Operaţiunea Focus şi în 
Iordania, şi în Siria. Forţele aeriene distruseră în totalitate 
Forţele Aeriene  lordaniene şi eliminară majoritatea 
avioanelor siriene. 

Se făcură câteva greşeli în timpul operaţiunii, dintre 
care cea mai dureroasă a fost atacul de la aerodromul H-3 
din Irak. MIG-uri, Hunteruri şi chiar bombardiere Tupolev 
decolaseră de pe aeroport încercând să atace diverse ţinte 
din Israel. Aerodromul acesta nu era foarte cunoscut şi nu 
se gândise nimeni că ar fi putut servi ca bază împotriva 
Israelului. Piloții Forţelor Aeriene efectuară trei atacuri 
asupra  aerodromului irakian, primele două fiind 
încununate de succes. Însă irakienii îşi reveniră şi, când 


israelienii veniră pentru a treia oară, se treziră în mijlocul 
unei ambuscade. Două aeronave Vautour şi un Mirage fură 
doborâte, iar unul dintre piloţii care se ejectară, făcut 
prizonier; celelalte trei avioane se întoarseră în Israel cu 
coada între picioare. 

Însă, eşecul respectiv nu putea umbri succesul 
răsunător al Operațiunii Focus. În numai câteva ore, 
forţele armate inamice fuseseră distruse. Operaţiunea a 
fost componenta decisivă a victoriei Israelului în Războiul 
de 6 Zile. „Mândria care a însoţit această poveste”, scria 
un comandant al Forţelor Aeriene, „a fost pur şi simplu 
fără margini. Sunt mulţi care consideră că aceasta a fost 
realizarea supremă a tuturor misiunilor FAI din toate 
timpurile”. 

Pe parcursul Războiului de 6 Zile, FAI a distrus 327 
de avioane egiptene, 30 de avioane iordaniene, 65 de 
avioane siriene, 23 de avioane irakiene şi un avion libanez. 
Însă preţul acestui succes a fost mare: în timpul războiului, 
Forţele Aeriene au pierdut 46 de aeronave şi au deplâns 
moartea a 24 dintre proprii piloţi. 

General-maior Avihu Ben-Nun, fost comandant al 
Forţelor Aeriene înaintea Operațiunii Focus, şeful statului- 
major al FAI, Yitzhak Rabin, a vizitat baza escadrilei. S-a 
întâlnit cu piloţii şi ne-a zis că această misiune este „pe 
viaţă şi pe moarte” De ea depindea existenţa Israelului. 
Rabin şi Ezer [Weizman] ne-au sugerat că totul depinde de 
noi, că, dacă nu reuşim, nu există viitor pentru ţara asta. 

Am condus o formaţie de patru aeronave Mystere 
către aerodromul din Fayeed. Fiecare avion ducea câte 
două bombe a câte 360 de kilograme fiecare. Pe drum, 
deasupra mării, avionul nr. 4 a dispărut din raza mea 
vizuală şi am simţit o greutate în inimă. La Bardawil, pe 
coasta Sinaiului, au apărut nori la o altitudine de 300 de 
metri, aşa că mi s-a pus pe inimă încă o greutate. Însă, 
când am ajuns la Fayeed, am văzut puţin cer senin - şi am 
atacat. Am lansat bombele pe pistă şi, la turul următor, am 
bombardat două MIG-uri de la capătul pistei, care au luat 
foc. 


Un avion de transport Antonov-12 apăru brusc în faţa 
mea, întoarse şi o porni spre sud. Aveam o dilemă. Mi-ar fi 
luat 10 secunde să îl dobor, dar astfel poate că aş fi ratat 
obiectivul principal, adică distrugerea avioanelor de la sol. 
În cele din urmă, am hotărât să mă concentrez asupra 
MIG-urilor. Am distrus 16 MIG-uri şi am aruncat în aero 
baterie SĂ-2 de dincolo de Canal. Ne-am găsit până la 
urmă şi al patrulea avion - se întorsese din cauza unei 
probleme la sistemul de alimentare. La aterizare mi s-a 
spus că Yonatan Shachar, comandantul escadrilei, fusese 
doborât şi se ejectase şi că am fost numit comandantul 
escadrilei în locul lui. 

Câţiva ani mai târziu, cotidianul Al-Ahram din Cairo a 
publicat un articol despre cel mai decorat pilot al Forţelor 
Aeriene Egiptene care, la 5 iunie 1967, aflându-se la 
bordul avionului său Antonov, a reuşit să scape de 
avioanele care îl urmăreau. Întreaga conducere generală a 
Egiptului se afla în acel avion Antonov, pe care nu l-am 
doborât. Nu mi-a plăcut deloc să aflu acest lucru. 

În cea de-a treia zi de război, am zburat deasupra 
Ierusalimului, iar la radio se cânta „Ierusalimul de aur”. A 
fost singura dată când am plâns în timpul zborului. 

Ierusalimul nu s-a numărat printre obiectivele 
israelienilor în Războiul de 6 Zile. Ofensiva principală are 
loc în Sinai. Însă, când artileria iordaniană deschide focul 
asupra Israelului, FAI contraatacă şi ocupă Cisiordania. 

Doi miniştri exercită o mare presiune asupra 
premierului Eshkol pentru eliberarea Ierusalimului. La 
început, Eshkol ezită. La fel şi Moshe Dayan. În final, în 
cea de-a treia zi de război, acesta din urmă îi dă FAI undă 
verde. 

Capitolul 7 

„Am cucerit Muntele Templului!” - 1967 

— Pânza roşie! Repet: Pânza roşie! 

În ziua de 5 iunie 1967, dis-de-dimineaţă, imediat 
după ce FAl-ul distrusese cea mai mare parte a avioanelor 
egiptene de la sol, ordinul „Pânza roşie” răsună în 
radioemiţătoarele forţelor terestre aflate la graniţa cu 


Egiptul. Mii de tancuri, transportoare de trupe, arme cu 
autopropulsie, jeepuri şi camioane trecură graniţa 
îndreptându-se spre poziţiile egiptene din Sinai. 

Începuse astfel Războiul de 6 Zile. 

Israelul nu dorea să fie atras şi într-un război cu 
Iordania. Ministrul de externe Abba Eban îl alertă pe 
generalul Odd Bull, şeful statului-major al Misiunii ONU de 
Supraveghere a Armistițiului din Ierusalim, şi îi ceru 
acestuia să îi transmită regelui Hussein al Iordaniei 
următorul mesaj: „Israelul nu, repet, nu va ataca Iordania 
dacă Iordania nu atacă. Insă, dacă Iordania va începe 
ostilitățile, atunci Israelul va reacţiona cu toată forţa”. 
Mesajul îi fu transmis regelui, dar degeaba. Pe 30 mai, 
Hussein semnase un pact militar cu Nasser şi era convins 
că, de data asta, arabii îi vor nimici pe evrei. Armata 
iordaniană primi ordinul de a ataca Israelul. 

La ora 10.45 dimineaţa, Legiunea Iordaniană 
deschise focul de-a lungul tuturor liniilor de armistițiu cu 
Israelul; fură bombardate Netanya, Kfar Saba, 
Ierusalimul, Ramat David. Tunurile „Long Tom”, amplasate 
aproape de Kalkiliya şi Jenin, în Cisiordania, traseră către 
centrele israeliene populate. Avioane cu reacție iordaniene 
se îndreptară spre ţinte israeliene. Legiunea lansă în luptă 
şi forțe terestre, care ocupară clădirea guvernului, 
cartierul general al lui Odd Bull din Ierusalim. Brigada FAI 
din 

Ierusalim, însoţită de tancuri, contraatacă şi reocupă 
clădirea; aceasta încercă atunci să stabilească legătura cu 
enclava israeliană de pe Muntele Scopus, un deal cu 
vedere spre Ierusalim, unde o mică unitate păzea un spital 
şi un campus vechi al Universității Ebraice. 

Comandantul Districtului militar central, generalul 
Uzi Narkiss, decise să trimită paraşutişti la Ierusalim. 
Renumitul comandant al acestora, Arik Sharon, nu mai era 
în fruntea lor. Promovat, în cele din urmă, în funcţia de 
general de către şeful statului-major Yitzhak Rabin, Sharon 
comanda acum divizia din Sinai. Narkiss trimise la 
Ierusalim nou-creata Brigadă 55, formată din paraşutişti 


rezervişti. Comandantul acestora era un luptător veteran, 
colonelul Motta Gur. 

Motta era o combinaţie ciudată de intelectual şi 
luptător înnăscut. Avea 18 ani în timpul Războiului de 
Independenţă, când îşi  întrerupsese pregătirea la 
Academia de Ofiţeri fiind trimis împreună cu colegii săi să 
cucerească Be ei Sheva şi să se lupte cu egiptenii la Negev. 
li plăcea să le povestească soldaţilor despre botezul său de 
foc. In timpul primei sale lupte, spunea, era doar un tinerel 
speriat şi, în timp ce gloanţele zburau în jurul său, a simţit 
deodată cum i se udă pantalonii. Era copleşit de ruşine. 
Făcuse pipi pe el? Era chiar atât de laş? Imediat ce s-a 
terminat bătălia a fugit într-un loc retras şi şi-a verificat 
hainele, după care a respirat uşurat. Un glonţ egiptean îi 
găurise bidonul cu apă şi apa i se vărsase în pantaloni... 
Până la urmă, nu era un laş. 

După lupte grele şi sângeroase în care îşi pierduse 
unii dintre prieteni, plecase din armată ca să se înscrie la 
Universitatea Ebraică. Acolo l-a cunoscut pe Arik Sharon, 
dar n-a fost impresionat de el; a auzit de înfiinţarea 
Unităţii 101, dar a preferat să îşi continue studiile de 
istorie şi cultură a Orientului Mijlociu. Asta până în acea zi 
din 1955 când s-a întâlnit cu Aharon Davidi, un fost 
camarad din armată de pe vremea luptelor din Negev. 

— Sunt la paraşutişti acum, i-a spus Davidi. 

— Ce faci acolo? 

Davidi i-a povestit despre misiunile unităţii; în stilul 
său calm şi pragmatic, i-a descris raidurile de răzbunare, 
incursiunile adânci pe teritoriul inamic şi noul spirit care 
motiva „tipii cu cizme roşii”. Motta se entuziasmă. 

— Vin şi eu, spuse şi li se alătură paraşutiştilor. 

În calitate de comandant al Companiei D, luptă în 
majoritatea raidurilor de represalii. A fost rănit într-o luptă 
din Fâşia Gaza şi a fost decorat pentru curaj de către 
Dayan. Cu toate acestea, a devenit cel mai îndârijit critic al 
lui Sharon, formulând acuzaţii ofensatoare la adresa 
comandantului său după bătălia de la Trecătoarea Mitla şi 
obişnuia să spună că „Nu i-am văzut niciodată spatele lui 


Sharon când îi atacam de duşmani”, vrând să spună că 
legendarul comandant al paraşutiştilor nu era, de fapt, un 
erou. Însă a rămas în corpul paraşutiştilor şi s-a descurcat 
de minune. După campania din Sinai, în care a luptat la 
Mitla, a fost trimis să studieze la Ecole Militaire din Paris. 
Acolo, pe lângă studiile militare, atât el, cât şi soţia lui, 
Rita, au descoperit cultura franceză: teatrele, muzeele, 
cărţile lui Camus, Sartre, Giraudoux... La întoarcere, a 
ocupat mai multe funcţii în cadrul armatei. Seara trebuia 
să le spună poveşti celor patru copii ai săi, aşa că prefera 
să le scrie el însuşi. Cărţile lui pentru copii, despre „Azit, 
cățelul paraşutist”, au fost bestselleruri în Israel şi au stat 
chiar la baza unui film pentru copii. 

lar astăzi trebuia să conducă brigada de veterani 
înăspriţi de război în bătălia pentru Ierusalim. 

În după-amiaza acelei zile de 5 iunie, miniştrii Yigal 
Allon şi Menachem Begin intrară în biroul premierului Levi 
Eshkol. Allon, renumitul fost comandant al Palmach-ului, 
era liderul partidului de stânga Ahdut Haavoda. Slăbănog 
şi cu început de chelie, Begin era liderul charismatic al 
aripii drepte Herut. Însă ambii vulturi politici îi cerură 
insistent lui Eshkol să elibereze Oraşul Vechi. Dar le stătea 
în cale un obstacol formidabil: ministrul apărării, Moshe 
Dayan, care se temea de eventualele pagube asupra 
locurilor sfinte şi de reacţia internaţională faţă de 
cucerirea Oraşului Vechi. Se temea că orice luptă în 
interiorul Ierusalimului ar fi putut conduce la presiuni 
externe asupra Israelului care aveau să influenţeze 
campania împotriva Egiptului şi să împiedice Israelul să-şi 
îndeplinească scopurile sale de război. Cu toate acestea, 
Dayan ştia că ocuparea Muntelui Scopus de către 
iordanieni ar fi fost considerată o lovitură gravă asupra 
prestigiului Israelului. În consecinţă, a autorizat FAI doar 
să stabilească legătura cu Scopus. 

La ordinul lui Dayan, Motta încredinţă misiunile celor 
trei batalioane care urmau să atace în Ierusalimul de Est: 
Batalionul 66 al lui Yossi Yaffe urma să bombardeze 
Academia lordaniană de Poliţie, să o ocupe, ca şi Dealul 


Muniţiei şi hotelul Ambasador din apropiere. Celelalte 
două batalioane urmau să atace Muzeul Rockefeller printr- 
o acţiune de dublă învăluire. Uzi Eliam, eroul operaţiunii 
„Săgeata neagră”, urma să comande Batalionul 71 la 
trecerea sa prin mai multe cartiere arabe şi prin Colonia 
americană şi să se îndrepte spre Muzeul Rockefeller; 
Batalionul 28 al lui Yossi Fradkin urma să meargă în sus, 
pe strada Salah a Din, o arteră principală a Ierusalimului 
arab, să ocupe muzeul şi zona adiacentă Zidului Oraşului 
Vechi. În urma acestor atacuri, paraşutiştii aveau să 
controleze şoseaua care duce la Muntele Scopus. Toate 
obiectivele atacului paraşutiştilor se aflau în Ierusalimul 
arab, niciunul în interiorul Oraşului Vechi. 

Ultima şedinţă de informare a comandanților de 
companii avu loc în adăpostul familiei Cohen, din cartierul 
Beth-Hakerem. În timpul discuţiilor, intră în adăpost mama 
în vârstă a proprietarului casei. Aceasta îi dădu căpitanului 
Yoram Zammush un steag israelian foarte uzat. Cu vocea 
pierdută, le spuse paraşutiştilor că steagul acesta fluturase 
deasupra casei sale din Oraşul Vechi în timpul Războiului 
de Independenţă. îl luase cu ea când fusese nevoită să îşi 
părăsească casa. Acum le cerea ofiţerilor să înalțe steagul 
pe Zidul de Vest. Rugămintea acesteia îi emoţionă pe 
soldaţi; fără să vrea, bătrâna doamnă le stabilise scopul 
misiunii, chiar dacă acesta nu era scris în vreun document 
oficial. 

La ora 2.30 noaptea, Uzi Eilam îşi conduse batalionul 
în Ierusalimul arab, trecură zidurile care marcau graniţa 
şi, după o luptă crâncenă, cuceriră Colonia americană şi se 
apropiară de Muzeul Rockefeller. Însă celelalte operaţiuni 
nu decurseră potrivit planului. Paraşutiştii nu cunoşteau 
Ierusalimul, iar rapoartele serviciilor de informaţii privind 
locaţiile şi capacitatea de luptă a Legiunii nu erau tocmai 
conforme cu realitatea. Batalionul 28, care urma să 
efectueze a doua parte a dublei învăluiri, străbătu tărâmul 
nimănui urmat de câteva tancuri şi se îndreptă spre 
Muzeul Rockefeller. Însă, la intersecţia de lângă Zid, în loc 
să-şi schimbe direcţia şi să o ia pe strada Salah a Din, 


batalionul intră pe Şoseaua Nablus, care se dovedi a fi o 
capcană fatală. 

Afundate în întuneric, Şoseaua Nablus şi Zidul 
Oraşului Vechi erau păzite de trupe iordaniene care aveau 
la dispoziţie adăposturi pentru mitraliere grele şi poziţii 
speciale pentru puşcaşi, fiind dotate cu obuziere, bazooka 
şi arme fără recul. lordanienii au deschis focul asupra 
paraşutiştilor care se apropiau provocându-le acestora 
pierderi grave. Medicul Shlomo Epstein, care îi îngrijea 
rănile lui Yossef Hagoel, auzi şuieratul unui obuz care se 
apropia şi se aruncă peste Hagoel ca să îl apere. Obuzul îi 
sfâşie trupul. Hagoel supravieţui. Locotenentul Mordechai 
Friedman ridică mâna ca să arunce o grenadă către o 
poziţie de tragere de pe o alee întunecată, însă fu secerat 
de focul unei mitraliere. Căzu, iar grenada îi explodă în 
mână. 

Comandantul batalionului ceru ajutor şi astfel mai 
veniră câteva tancuri. Unele dintre ele fură lovite, altele 
rămaseră blocate. Abia după şapte ore de luptă, 
paraşutiştii reuşiră să curețe toată şoseaua, care avea mai 
puţin de 1, 5 kilometri lungime. Ajunseră la hotelurile 
Columbia, care dădea spre Poarta Nablus, şi Rivoli, de 
lângă Poarta lui Irod. Baricadaţi în vârful zidului, legionarii 
îşi concentrară atacul puternic asupra hotelului Rivoli. 
Haim Russak încercă să îl salveze pe un coleg rănit, însă fu 
secerat de o mitralieră iordaniană. Medicul Nathan 
Shechter încercă să îl salveze, dar în zadar. Shechter avea 
să fie şi el ucis în curând, la Muzeul Rockefeller. 

În timp ce bătălia era în toi pe Şoseaua Nablus, 
Batalionul 66 se angajă într-o luptă cumplită. Paraşutiştii 
pătrunseră în oraşul arab şi atacară Academia de Poliţie. 
In fruntea lor se afla compania lui Giora Ashkenazi care 
înainta cu ajutorul bangalorelor - încărcături explozibile 
lungi, în formă de ţeavă, care aruncau în aer atât gardurile 
din sârmă ghimpată, cât şi cărările explodate din 
câmpurile de mine. Giora era urmat de compania lui Dodik 
Rotenberg, care ocupă tranşeele întărite şi clădirea 
Academiei. Companiile lui Gabi Magal şi Dedi Yaakobi 


verificară clădirea şi se opriră la vederea imaginii sinistre 
a Dealului Muniţiei. 

Dealul era un bastion grozav, o clădire fortificată 
care fusese fabrica de arme a Academiei de Poliţie pe 
vremea mandatului britanic. lordanienii o transformaseră 
într-o fortăreață invincibilă. Dealul era înconjurat de 
ziduri, fiind plin de tranşee înguste, şerpuitoare, protejate 
cu piatră, pe care unii scriitori le-au descris drept un 
mănunchi de maţe încurcate. Majoritatea poziţiilor erau 
acoperite, iar între ele se înălţau buncăre de ciment, 
inteligent amplasate. Fiecare bucăţică a dealului era ţinta 
focurilor încrucişate provenite din mai multe poziţii. Dealul 
era apărat de trupe de elită, cele mai bune trupe ale 
legionarilor. Aceştia erau luptători excelenți, neîmblânziţi, 
care ştiau că nu pot părăsi dealul şi că trebuie să lupte 
până la moarte. 

Dedi Yaakobi atacă împreună cu paraşutiştii săi 
dealul, însă, în curând, oamenii săi îşi dădură seama că au 
căzut în capcana unui infern mortal, fiind expuşi unei ploi 
grele şi ucigaşe de gloanţe din toate părţile. Noaptea 
răsuna de bubuitul mitralierelor şi al exploziilor bombelor 
şi  grenadelor, de tipetele răniților şi  horcăielile 
muribunzilor. Paraşutiştii înaintară în tranşeele înguste, 
însă fură victime facile în bătaia tirurilor grele venite 
dinspre poziţiile din buncăr. Compania se împărţi în mai 
multe unităţi, însă pe toate le aştepta o soartă cumplită. 
Formaţia lui Malmudi fu decimată într-o capcană de focuri 
încrucişate în câmp deschis. Tăcut şi calm, Yoram Eliashiv 
fu ucis în timp ce se afla în fruntea plutonului. Un glonţ îi 
străpunse fruntea lui Yirmi Eshkol, adjunctul lui Dedi. La 
scurt timp după începerea luptei, majoritatea oamenilor lui 
Dedi fură ucişi sau răniţi. Acesta îl chemă pe Dodik în 
ajutor; dar, până la sosirea întăririlor, soldaţii rămaşi, 
dintre care unii grav răniţi, alergau în continuare înspre 
tranşee, lovindu-se de multe ori de trupurile legionarilor 
seceraţi de gloanţe. 

Aceeaşi soartă îi aştepta şi pe soldaţii lui Dodik. 
Comandantul de pluton Yoav Tzuri îşi conduse oamenii 


spre spaţiul deschis, complet expus, unde fuseseră ucişi 
soldaţii lui Malmudi. Fu şi el nimerit şi căzu mort. 
Locţiitorul lui Dodik, Nir Nitzan, conduse un alt pluton în 
partea de vest a tranşeelor laterale. îl chemă pe Eitan 
Nava, un băiat de moshav, înalt, blond şi dur, spunându-i 
să iasă din tranşee, să alerge în fruntea paraşutiştilor şi să 
tragă în duşman cu o mini-mitralieră. Nava ştia că e o 
misiune sinucigaşă, însă nu ezită. Sări din tranşee şi o luă 
la fugă trăgând încontinuu în iordanieni şi atrăgând 
totodată focuri din toate direcţiile. Colegii îi strigară să se 
întoarcă în tranşee. 

— Sari în tranşee, ai să mori! însă el continuă să 
fugă, nimerind 30 de legionari înainte de a fi ucis. 

Un alt luptător, Israel Zuriel, sări imediat din tranşee 
şi îi luă locul lui Nava. Supravieţui ca prin minune. 

Majoritatea medicilor care alergau prin tranşee 
printre zecile de răniţi fură răniţi sau ucişi. Didier Guttal 
stătea ghemuit într-o tranşee cu braţul smuls din corp. Un 
alt medic, Yigal Arad, alerga de nebun printre răniții celor 
două companii acoperind rănile, legând garouri, strângând 
membre rupte. 

Din diverse direcţii, soldaţii supraviețuitori se 
apropiară de buncărul principal. Zvi Magen, un comandant 
adjunct de pluton, o porni în faţa soldaţilor săi încercând 
să arunce o grenadă de mână înspre o poziţie; fu ucis cu 
focuri de mitralieră. Intre timp, în est răsări soarele 
expunându-i astfel pe paraşutişti focului precis al 
lunetiştilor şi trăgătorilor cu mitraliera. Însă continuară să 
lupte, înaintând puţin câte puţin spre buncărul monstruos. 
Era un buncăr dublu, protejat cu straturi de ciment de 45 
de centimetri grosime. Trei paraşutişti se apropiară de 
buncăr din ambele părţi - Yaki Hetz, David Shalom şi 
Yehuda Kendel. Eşuară, însă, toate încercările acestora de 
a-l distruge cu focuri automate, mortiere bazooka şi 
grenade de mână. Comandantul le ordonă să aducă genţi 
cu explozibili, pe care le aşezară unele peste altele pe 
lângă pereţii buncărului. O explozie puternică aruncă în 
aer buncărul, dar soldaţii trebuiră să se lupte şi să ucidă 


cinci legionari care scăpaseră miraculos. 

Lupta se termină la ora 6.15 dimineaţa. 36 de 
paraşutişti şi 70 de legionari muriră pe Dealul Muniţiei. 

Unii legionari fură luaţi ostatici şi prima lor sarcină 
fu să îşi îngroape colegii. Un paraşutist puse un semn 
improvizat lângă mormântul lor: „Aici sunt îngropaţi 28 de 
legionari”. Un alt luptător corectă semnul şi scrise: „... 28 
de legionari viteji”. 

Dealul Muniţiei fusese ocupat de paraşutişti, dar cu 
ce preţ! Din cele două companii rămăseseră doar câţiva 
supraviețuitori, care nu fuseseră ucişi sau răniţi. Un poet 
israelian, Yoram Teharlev, a scris o poezie cutremurătoare 
despre această bătălie: 

Şapte se întoarseră în oraş şi de pe deal se înălţau 
flăcări Soarele era sus, la răsărit Deasupra Dealul 
Muniţiei. 

Deasupra tuturor buncărelor de ciment de-acolo 
Deasupra tuturor tovarăşilor noştri dragi de arme Rămaşi 
în urmă, veşnic tineri Pe Dealul Muniţiei. 

Acum paraşutiştii ocupaseră Academia de Poliţie, 
Dealul Muniţiei şi Muzeul Rockefeller, care fusese cucerit 
de Batalionul 71 condus de Eilam şi de o companie din 
Batalionul 28. Deschiseră drumul către Muntele Scopus; în 
aceeaşi dimineaţă, Dayan şi câţiva ofiţeri superiori vizitară 
enclava israeliană. Paraşutiştii şi celelalte unităţi care 
luptau în sectorul respectiv primiră acum ordinul de a 
încercui Oraşul Vechi din toate părţile până când acesta 
avea să cadă „precum un fruct copt”. Brigada Ierusalim 
cuceri cartierul Abu Tor, din sudul Oraşului Vechi; 
colonelul Un Ben-Ari, care comanda brigada blindată, 
cuceri Dealul Mivtar şi Dealul Francez, de la intrarea nord- 
estică în oraş. Înaltul Comandament lordanian trimise 
repede la Ierusalim o formaţie de 42 de tancuri Patton, 
însă avioanele cu reacţie israeliene le distruseră pe drum, 
înainte ca acestea să ajungă la destinaţie. 

La căderea întunericului, Motta Gur trimise o unitate 
de tancuri şi comandoul de paraşutişti al lui Micha 
Kapusta către ultimul deal care se înălța în nordul 


Ierusalimului - Muntele 

Măslinilor şi complexul Augusta Victoria. Israelienii 
greşiră din nou drumul; tancurile se blocară pe un pod de 
peste Valea Chedronului, dând peste poziţiile legiunii. Fură 
întâmpinați cu o ploaie teribilă de grenade şi de tiruri de 
mitralieră. Luptătorii de comando fură, de asemenea, 
atacați, unii dintre ei ucişi, alţii căzură în vale, iar câteva 
dintre jeepuri se răsturnară sau luară foc. Micha Kapusta 
fugi în jos în partea uscată a văii, în încercarea de a-i salva 
pe câţiva dintre oamenii săi. 1 se alătură cunoscutul Meir 
Har-Zion, care nu era în misiune oficială, dar care venise 
repede la Ierusalim ca să fie alături de tovarăşii săi de 
arme. Măcelul din Valea Chedronului îl duru foarte tare pe 
Motta Gur, care îl urmărea de la noul său post de comandă 
din Muzeul Rockefeller; pe lângă problemele din Valea 
Chedronului, acesta se confrunta acum şi cu un atac 
cumplit din partea iordanienilor. Aproape că îşi pierduse 
vocea strigându-le oamenilor săi să stea la adăpost. Se 
aşeză pe jos, descurajat şi suferind la gândul pierderii 
tuturor acestor soldaţi buni. Dar îşi reveni repede; în seara 
zilei de 6 iunie se părea că iordanienii cedează. 

La ora 4.00 dimineaţa, Menahem Begin auzi la BBC 
ştirea potrivit căreia luptele din Sinai erau pe sfârşite, iar 
Consiliul de Securitate urma să decreteze încetarea 
ostilităţilor. Begin le transmise ştirea lui Eshkol şi lui 
Dayan. Aceştia luară vestea foarte în serios; dacă nu 
acționau imediat, Oraşul Vechi ar fi rămas o enclavă 
iordaniană pe teritoriul ocupat de israelieni. Astfel îşi 
depăşiră reţinerile şi dădură ordinul de ocupare a Oraşului 
Vechi. 

„lerusalim” era ca un cuvânt magic, care reaprinse 
spiritul de luptă al soldaţilor brigăzii mutilate. Batalionul 
71 se reorganiză pe Muntele Măslinilor; Batalionul 66 de 
pe Scopus şi Batalionul 28 de lângă zidurile Oraşului Vechi 
raportară, de asemenea, că sunt gata de luptă. 

Era timpul să acţioneze. Motta transmise prin staţiile 
radio ordinul către oamenii săi şi tancurile care îi însoțeau: 

— Atacaţi Oraşul Vechi! 


Motta sări în autoblindatul său şi porni în viteză spre 
Poarta Leilor din zidul Oraşului Vechi. Pe drum depăşi 
tancurile şi ajunse în fruntea coloanei. Şoferul său, un 
soldat masiv pe nume 


Motta Gur şi ofiţerii săi privesc Oraşul Vechi de pe 
Muntele Măslinilor, cu câteva minute înainte de atacul 
final. (Biroul de presă al guvernului israelian 

Bentzur, acceleră ca un nebun, însă Motta continuă 
să îi strige cuvinte care aveau să devină celebre în 
folclorul israelian: 

— Repede, Bentzur, repede! 

Semişenilatul izbi poarta Leilor. Posibil că poarta era 
prost închisă; posibil că legionarii aşteptau pe aleile 
strâmte şi întortocheate; posibil că era ascunsă vreo mină 
în motocicleta din mijlocul străzii, care stătea în drumul lui 
Motta. Însă el nu se gândea la nimic din toate astea. Îi 
ordonă şoferului să treacă peste motocicletă şi să se 
îndrepte spre Muntele Templului, unde în urmă cu mii de 
ani se aflase Templul lui Solomon. 

— Repede, Bentzur, repede! repeta, obsedat fiind de 
un singur gând: ce-o să zică fiica lui când va afla că a 
cucerit Muntele Templului? 

Semişenilatul urcă pe străzile înguste şi ajunse 


deodată în aglomeraţia din vârful muntelui. În faţa sa 
strălucea domul auriu al Moscheii lui Omar. 

Vocea răguşită a lui Motta răsună în aparatele de 
radiotransmisie şi în staţiile de emisie-recepţie ale 
armatei, urmând ca mesajul său să fie repetat la toate 
posturile de radio din Israel şi din lume: „Am cucerit 
Muntele Templului!” 

Locţiitorul şi prietenul apropiat al lui Motta, Moshe 
(„Stempa-le”) Ştempel, fugi împreună cu Yoram Zammush 
şi alţi câţiva paraşutişti la Zidul de Vest, ultimul vestigiu al 
Templului lui Solomon. Zammush scoase din sac steagul 
împăturit şi îl înălţară deasupra Zidului. 

Poporul evreu din Israel şi diaspora credeau că 
visează. Rugăciunea lor de mii de ani se împlinise. 

În bătălia Ierusalimului au căzut 180 de soldaţi, 
dintre care 98 erau paraşutişti. 

Războiul de 6 Zile luă sfârşit trei zile mai târziu. 
Israelul cucerise Ierusalimul, Cisiordania, Peninsula Sinai 
şi înălțimile Golan. 

Se apropia pacea? 

Generalul Mordechai (Motta) Gur - fostul comandant 
al Brigăzii 55 

[din discursul său de la parada victoriei, 12 iunie 
1967] 

Către paraşutişti, cuceritorii lerusalimului. 

Când Muntele Templului a fost ocupat de greci, 
familia Macabeilor l-a eliberat; Bar-Kochva şi bigoţii au 
luptat cu distrugătorii celui de-al doilea Templu. Timp de 
2000 de ani Muntele Templului le-a fost interzis evreilor. 

Până aţi venit voi - voi, paraşutiştii - şi l-aţi readus în 
inima naţiunii. Zidul de Vest, spre care bat toate inimile, 
este din nou al nostru. 

Mulţi evrei şirau pus vieţile în pericol de-a lungul 
îndelungatei noastre istorii ca să ajungă la Ierusalim şi să 
trăiască aici. Nenumărate cântece de jale au exprimat 
dorul profund de Ierusalim din fiecare inimă de evreu. 

În timpul Războiului de Independenţă s-au făcut 
eforturi imense de refacere a inimii naţiunii - Oraşul Vechi 


şi Zidul de Vest. 

Vă revine marele privilegiu de a închide acest cerc, 
de a da înapoi poporului nostru capitala şi centrul 
spiritualităţii noastre. 

Mulţi paraşutişti, dintre cei mai buni şi experimentați 
tovarăşi, au căzut în lupte grele. A fost o luptă intensă, 
greu de dat, iar voi aţi acţionat ca un singur trup, atacând 
încontinuu şi dărâmând toate obstacolele fără să vă pese 
de răni. 

Nu aţi comentat. Nu v-aţi plâns. Nu v-aţi exprimat 
nemulţumirea. Pur şi simplu, aţi mers înainte - şi aţi 
învins. 

Ierusalimul vă aparţine - pentru totdeauna. 

PARTEA A IV-A 

Războiul de uzură 

Ocuparea Sinaiului, a Cisiordaniei, a Ierusalimului şi 
a înălțimilor Golan a pus capăt Războiului de 6 Zile. Acum, 
Israelul se aşteaptă ca vecinii săi arabi să iniţieze discuţii 
de pace pentru a-şi recupera teritoriile pierdute, însă 
liderii arabi se încăpăţânează să îşi menţină poziția: nu 
negocierilor, nu recunoaşterii şi nu păcii cu Israelul. 
Egiptul începe astfel un „Război de uzură” împotriva 
Israelului. 

Mulţi dintre principalii „jucătoriu ai Israelului s-au 
schimbat. Eshkol a murit în februarie 1969 şi este înlocuit 
acum de Golda Meir. Yitzhak Rabin a fost numit 
ambasador la Washington. Locul său de şef al statului- 
major este preluat de generalul Haim Bar-Lev, al cărui 
comportament imperturbabil şi a cărui vorbă dulce ascund 
nervi de fier şi o preferinţă pentru operaţiunile temerare 
de comando. Acesta se bucură de susţinerea ministrului 
apărării, Moshe Dayan. 

Capitolul 8 

„Simţeam că mă sufoc”: 

Raidul din Green Island - 1969 

„l-am auzit pe membrii Sayeret Matkal apropiindu-se 
şi le-am strigat să treacă la posturi. Deodată, lângă mine 
explodă o grenadă. Nu îmi mai simţeam partea dreaptă. 


Braţul era în regulă, însă un obiect cald îmi străpunsese 
gâtul şi simţeam că mă sufoc. Nu mai puteam suporta. 
Brusc, am auzit un horcăit ieşindu-mi din gât, un sunet 
groaznic pe care îmi amintesc că îl auzisem la soldaţii 
egipteni care fuseseră doborâţi cu câteva clipe înainte”, îşi 
amintea Ami Ayalon, un luptător într-un comando al 
Marinei care a participat la lupta de la Green Island, unde 
a fost grav rănit, şi care avea să primească, mai târziu, 
Medalia pentru Curaj. 

Era vara anului 1969, pe vremea războiului de uzură 
cu Egiptul. În încercarea de a obosi Israelul, egiptenii 
atacau forţele FAl-ului din Sinai, provocându-le acestora 
pierderi grave. Cu o săptămână înainte de raidul din Green 
Island, egiptenii atacaseră posturile israeliene care erau 
orientate spre Port Tewfik. Şapte soldaţi ai FAl-ului 
fuseseră ucişi, cinci răniţi, unul luat prizonier, iar trei 
tancuri fuseseră distruse. O atmosferă mohorâtă domnea 
în statul-major, care se hotărâse să declanşeze o 
operaţiune eficientă de anihilare. 

Comandantul unităţii de comando a Marinei Shayetet 
13, Ze'ev Almog, întocmi un plan de raid în Green Island şi 
i-l prezentă ofiţerului-şef de operaţiuni, David (Dado) 
Elazar. Green Island era o fortăreață extraordinară, situată 
în nordul Golfului Suez, care fusese iniţial construită ca să 
apere intrarea sudică a Canalului Suez. Circa 100 de 
soldaţi egipteni erau staţionaţi pe insulă, fortăreaţa fiind 
dotată cu şase mitraliere cu dublu rol, aflate pe acoperişul 
acesteia, cu un radar antiaerian, precum şi cu 20 de 
posturi pentru mitraliere grele şi medii şi pentru artileria 
uşoară. Fortăreaţa se afla, totodată, în raza de acţiune a 
bateriilor de tunuri egiptene cu calibru de 130 mm situate 
pe coastă. 

Obiectivul operaţiunii era să le distrugă încrederea 
egiptenilor cu o lovitură cât mai în interiorul ţării, acolo 
unde soldaţii se simțeau în siguranţă; în plus, se dorea ca 
prin această misiune să se ridice moralul soldaţilor FAI, 
care era cât se poate de scăzut din cauza pierderilor tot 
mai mari pe care le sufereau la canal. Atacul putea să îi 


convingă pe egipteni să respecte acordul de încetare a 
focului cu Israelul. Distrugerea radarului din Green Island 
putea uşura, de asemenea, sarcina aeronavelor FAI care 
zburau frecvent deasupra teritoriului egiptean. 


de cuvânt al FAI) 

Sarcina cureririi insulei le fu încredinţată unităţilor 
Shayetet 13 şi Sayeret Matkal, aflate sub comanda lui 
Menachem Digli. Ofiţerul-şef al paraşutiştilor, Rafael 
(Raful) Eitan, comanda întreaga operaţiune. Raful, care îşi 
condusese paraşutiştii la descinderea acestora din Sinai, în 
1956, se evidenţiase în timpul Războiului de 6 Zile şi era 
acum general. Îşi dădu seama că era nevoie de 40 de 
soldaţi, pentru că era evidejit că un raid asupra insulei 
fortificate implica amerizare, lupte corp la corp şi un risc 
ridicat de a-şi pierde viaţa. 

Potrivit planului, echipajul destinat raidului urma să 


se deplaseze în 12 bărci gonflabile. În primele cinci aveau 
să se afle 20 de luptători de comando Shayetet, 
reprezentând forţa de penetrare şi primii care aveau să 
debarce, restul bărcilor urmând să transporte 20 de soldaţi 
din unitatea Sayeret Matkal. Luptătorii Shayetet-ului fură 
instruiți să pătrundă în interiorul insulei, până la o distanţă 
de maximum 900 de metri, iar de acolo să se deplaseze 
înot şi pe sub apă până la obiectiv. În momentul în care 
reuşeau să treacă dincolo de ziduri şi să controleze 
fortăreaţa, aveau să îi anunţe pe ceilalţi din celelalte bărci, 
care aşteptau la o distanţă de mai puţin de 1, 5 kilometri. 
Soldaţii Shayetet urmau să înoate şi să se scufunde, fiind 
dotați cu arme personale şi alte echipamente de luptă care 
cântăreau peste 40 de kilograme şi fiind legaţi cu o 
frânghie de comandantul-şef. Nu era o sarcină deloc 
simplă, după cum aveau să afle în scurt timp. 

După ce au construit o machetă a Green Island şi 
după ce echipele au făcut exerciţii de raid, deciseră ca 
operaţiunea să se desfăşoare în noaptea de 19 iulie, în 
intervalul orar 1.30 - 2.30. 

Cu puţin înainte de ora stabilită, comandantul 
statului-major, Haim Bar-Lev, sosi la punctul de adunare. 
Cu o structură firavă, purtând mereu bereta neagră a 
corpului de blindate, Bar-Lev avea un stil molcom de a 
vorbi, iar elocinţa sa realistă le inspira ascultătorilor 
încredere. Într-o discuţie purtată cu soldaţii, Bar-Lev puse 
accent pe problema pierderilor, precizând că, dacă aveau 
să sufere mai mult de zece pierderi, misiunea ar fi fost 
considerată drept eşuată. Remarcile sale erau făcute pe 
fondul pierderilor grele recent suferite de FAI la canal; 
pentru şeful statului-major, pericolul unei misiuni cu multe 
pierderi de vieţi omeneşti ar fi afectat mai mult moralul 
oamenilor decât ar fi făcut-o avantajele ocupării 
obiectivului. 

Pe 19 iulie, la 8.00 seara, bărcile de cauciuc şi un 
submersibil mic, poreclit Porcul, fură coborâte la apă, fiind 
conduse de soldaţi la destinaţie. Luptătorii Shayetet erau 
gata să se scufunde, jumătate fiind îmbrăcaţi în costume 


de scafandru, iar jumătate în uniforme Dacron şi purtând 
pantofi sport cu labe ataşate, veste dotate cu echipamente 
de luptă, precum şi veste de salvare, butelii de oxigen, 
puşti-mitralieră, grenade şi rezerve de muniţie. La ora 
11.00 seara, ajunseră la punctul de scufundare, situat la o 
distanţă de 900 de metri de obiectiv, şi începură să înoate 
către insulă. Urmau să ajungă la destinaţie în jumătate de 
oră - adică înainte de ora 1.30 noaptea. 

Însă atunci începură să se complice lucrurile: 20 de 
soldaţi din Shayetet se aflau de-a lungul a două frânghii, 
conduşi fiind de doi ofiţeri, care trăgeau fiecare câte 10 
oameni, încărcaţi cu echipamente în greutate de circa 40 
de kilograme fiecare. Echipamentul era prea greu, iar 
numărul soldaţilor - prea mare; curenţii erau mult mai 
puternici decât se aşteptaseră. Îşi pierdură echilibrul, unii 
dintre oameni se împotmoliră, iar echipajul se străduia din 
răsputeri să înainteze. Atunci Dov Bar, comandantul 
primului val de oameni, decise ca scufundarea să aibă loc 
mai devreme decât stabiliseră iniţial - dar şi această 
soluţie se dovedi destul de grea. Oamenii fură luaţi de 
curent şi, după jumătate de oră, căpitanul Bar ieşi la 
suprafaţă şi văzu că se aflau la aproape 600 de metri de 
obiectiv. Era ora 12.30 noaptea; Eitan şi Almog aşteptau 
veşti şi apelau radio-emiţătoarele, aşteptând să audă că 
trecuseră deja zidul şi că soldaţii sayeret-ului aveau undă 
verde ca să intre în luptă. Însă aceştia nici nu ajunseseră 
pe insulă. 

Bar decise singur: 

— Am hotărât să ajungem la ţintă cu orice preţ. 

Le făcu semn celorlalţi să iasă la suprafaţă şi să 
continue înot, contrar planului stabilit, apoi să se scufunde 
din nou numai înainte de a ajunge la obiectiv. Lumina lunii 
ameninţa să îi deconspire, însă Bar rămase calm. După o 
jumătate de oră de înotat, ajunseră pe insulă. 

Până îşi scoaseră echipamentele subacvatice, se făcu 
ora 1.38, cu opt minute peste ultimul termen-limită de 
începere a operaţiunii. Echipa de penetrare tăie primul 
gard cu uşurinţă, însă dădu peste altele două şi le-ar fi luat 


prea mult timp ca să treacă prin ele. La o examinare 
anterioară, responsabilii cu planul ajunseră la concluzia că 
trebuie să fi existat o altă deschizătură în gard undeva în 
apropiere. Soldaţii, care se ascunseseră sub un podeţ, 
văzură trei egipteni care stăteau de pază, unul dintre ei 
având în mână o ţigară aprinsă. Găsiră gardul cu pricina, 
însă acesta era exact sub punctul de staţionare al 
egiptenilor. Conducătorul echipei de penetrare se temea că 
vor fi descoperiţi şi se hotări să îi ia prin surprindere pe 
egipteni deschizând focul asupra gărzilor şi inițiind astfel 
operaţiunea. Lupta începuse. 

Luaţi cam pe nepregătite, egiptenii ripostară imediat 
cu focuri de armă, care trecură peste capetele trupei de 
comando. În mai puţin de un minut, aprinseră făclii 
luminând astfel întreaga insulă. Echipa de diversiune 
israeliană începu să tragă în obiectiv cu arme bazooka. 

Almog, Digli şi Eitan aşteptau împreună cu 20 de 
luptători ai sayeret-ului semnalul stabilit ca să intre în 
obiectiv. Dar semnalul întârzia să vină. Însă, în momentul 
în care auzi zgomotul împuşcăturilor şi văzu luminile 
aprinzându-se, Almog decise să nu mai aştepte şi ordonă 
ca bărcile să o pornească spre insulă. 

Totuşi, timp de 10 minute nesfârşite, luptătorii 
Shayetet luptară singuri pe insulă, chiar dacă ar fi trebuit 
să lupte alături de ei membrii sayeret. După ce trecuseră 
prin gard, membrii Shayetet începuseră să înainteze, 
aruncând grenade şi împuşcându-i pe soldaţii egipteni care 
le ieşeau în cale. Astfel, ajunseră la clădirea principală. O 
echipă urcă spre acoperiş, iar alta luă camerele la rând ca 
să verifice dacă nu sunt alţi inamici acolo. Un soldat înalt, 
lat în spate şi puternic, pe nume Jacob Pundik, le servi 
drept scară ca să urce pe acoperiş, primind astfel porecla 
de „Scara lui Jacob”. 

Primul se urcă pe umerii lui Jacob, ca să ajungă pe 
acoperiş, locotenentul Ami Ayalon. Echipa acestuia fusese 
însărcinată să distrugă postul inamic de tunuri şi 
mitraliere de pe acoperişul fortăreței; studiase poziţiile 
diferitelor arme în timpul exerciţiilor dinaintea misiunii. În 


momentul în care ajunse pe acoperiş, fu lovit în frunte de 
un şrapnel. „Am aruncat o grenadă cu fum ca să fiu cât de 
cât acoperit”, îşi amintea ulterior, „şi l-am strigat pe Zali 
(Zalman Rot), care urcase şi el ca să îi atace pe duşmani, 
însă grenada nu explodă. Am aruncat o grenadă explozibilă 
către locul de unde veneau împuşcăturile, însă nici aceasta 
nu explodă. Zali a aruncat o grenadă spre postul din 
stânga şi, apoi, trăgând o rafală de gloanţe, am fugit spre 
postul 2 egiptean. Urmară din nou rafale dinspre postul 
10, de unde se trăsese în mine şi mai devreme. Am 
ripostat. Egipteanul, care trăgea cu o armă automată, căzu 
doborât, iar postul său începu să ardă”. 

În timp ce Ayalon şi Rot atacau postul tunurilor, 
egiptenii începură să tragă cu mitralierele. Rot strigă că îi 
retezaseră degetele, dar continuă să lupte aşa. Yedidya 
(Didi) Ya'ari se alătură trupelor de comando de pe acoperiş 
şi trase înspre al treilea tun, însă fu imediat rănit: „M-a 
nimerit un glonţ în picior şi am căzut ca un iepure... M-au 
dus într-o parte şi am fost nimerit din nou, în faţă şi în 
corp, de un şrapnel de grenadă care mă asurzi şi mă orbi... 
îmi ardea faţa şi eram pe jumătate inconştient şi nu ştiam 
ce se întâmplă”. 

Între timp, luptătorii din sayeret ajunseră pe insulă şi 
începură şi ei să lupte. Muniția luptătorilor din Shayetet 
era pe sfârşite; cu toate acestea, Bar continua atacul şi 
trimise doi luptători spre postul 5. Aceştia fură loviți de o 
grenadă şi muriră pe loc. Cineva aruncă o grenadă şi în 
Ayalon, rănindu-l grav la gât. Işi auzi sângele gâlgâind, dar 
şi gemetele egiptenilor muribunzi, şi se gândi că îi venise 
rândul. Se târi înapoi şi plecă spre bărci fără a cere 
permisiunea. 

Un grup de luptători din sayeret veni să lupte pe 
acoperiş. Comandantul echipei, căpitanul Ehud Ram, 
înaintă târâş de-a lungul acoperişului; în timp ce unul 
dintre oamenii săi îi dădea raportul, un glonţ îl nimeri în 
frunte şi muri. După moartea lui 

Ram, două echipe coborâră ca să „cureţe” curtea 
interioară; unul dintre oameni fu rănit şi muri ulterior din 


cauza rănilor. 

Era deja ora 2.15 dimineaţa. Almog raportă către 
postul de comandă că tirurile egiptenilor scădeau în 
intensitate şi că înregistraseră morţi şi răniţi. Luptătorii 
puseră 80 de kilograme de explozibili în partea de nord a 
fortăreței. O explozie puternică zdruncină insubţa, iar 
tunurile şi mitralierele fură distruse. Câteva minute mai 
târziu, Eitan ordonă începerea evacuării. Cum rezultatul 
luptei era de-acum evident, un tun egiptean, amplasat pe 
continent, deschise focul asupra insulei aruncând în aer 
bărcile Shayetet-ului. 

„Când a început evacuarea, ştiam deja cum stau 
lucrurile”, spunea Dani Avinun, unul dintre răniţi. „Trecură 
pe lângă mine cei care transportau morţii şi răniții. L-am 
aruncat într-o barcă pe Yedidya Yaari - care avea să devină 
mai târziu comandantul-şef al flotei militare - convinşi fiind 
că murise, ceea ce am şi anunţat la cartierul general prin 
staţia radio. Mai târziu ne-am dat seama că era doar 
rănit”. 

Cu puţin înainte de ora 3 dimineaţa, la sfârşitul 
luptei, bărcile porniră înapoi, ducându-i pe soldaţii 
epuizați, şase morţi şi 11 răniţi. Bilanţul morţilor egipteni 
era de peste 30. 

Analizele efectuate în urma operaţiunii scoaseră la 
iveală mai multe greşeli. Datele furnizate de serviciile de 
informaţii nu fuseseră complete - nici în privinţa 
curentilor, nici în privinţa rolului soldaţilor egipteni de pe 
insulă, care se dovediră a fi trupe de comando pregătite 
pentru raid, şi nici în privinţa radarului, care se dovedi a fi 
prost, iar tunurile - nişte mitraliere grele, învechite. 

Însă, în pofida acestor greşeli, s-a considerat că 
raidul de pe Green Island a fost unul dintre succesele 
strălucite ale FAI-ului. Unii îl consideră drept un moment 
istoric crucial în materie de strategie, pregătire şi execuţie 
pe teren. Eitan avea să comenteze ulterior: 

— Raidul efectuat în Green Island a fost executat 
excepţional, având în vedere succesul său nemăsurat. 
Marea reuşită a fost operaţiunea însăşi, în cadrul căreia 


am deschis drumul către o nouă metodă de luptă, menită 
să ne consolideze siguranţa. Nici în cele mai cumplite 
coşmaruri ale lor nu îşi imaginaseră egiptenii o asemenea 
operaţiune îndrăzneață. In timpul acestei acţiuni, am 
demonstrat o capacitate şi un nivel de execuţie care au 
servit drept punct de referinţă mulţi ani de-atunci înainte. 

A doua zi după operaţiune, ziarele s-au întrecut în a 
proslăvi evenimentul: „Un eveniment de care îşi vor aminti 
multe generaţii... O poveste care va deveni legendă... Un 
raid asupra unei fortărețe cu ziduri abrupte, construită din 
piatră şi coral... Un eveniment comparabil cu povestea 
raidului britanicilor din Insula Navarone, din Marea Egee, 
în timpul celui de-al Doilea Război Mondial. «Tunurile din 
Navarone» reprezintă un mit inventat de imaginaţia 
scriitorului, însă tunurile din Green Island sunt o poveste 
reală, care va fi povestită într-o bună zi.a 

Şi egiptenii au luat foarte în serios operaţiunea. Dr. 
Mustafa Kabha, în studiul său, „Războiul de uzură, aşa 
cum este reflectat în sursele egiptene”, scrie că „această 
operaţiune a constituit un moment crucial în cadrul 
războiului de uzură. A reprezentat începutul unei noi faze 
a războiului, pe care cei mai mulţi cercetători egipteni au 
numit-o «faza de contrauzură», în care iniţiativa militară a 
trecut din mâinile egiptenilor în cele ale Israelului”. 

Amiralul Ami Ayalon, viitorul comandant-şef al 
forţelor navale 

Urc pe acoperiş şi mi-e clar că, în pofida aşteptărilor, 
nu am nicio acoperire şi sunt complet expus focurilor de 
armă ale egiptenilor. Ridic capul şi gloanţele şuieră 
deasupra mea şi îmi dau seama că sunt într-o situaţie pe 
viaţă şi pe moarte... Mă hotărăsc să atac, prietenul meu 
Zali atacând şi el după mine, şi amândoi ne năpustim 
asupra postului. Elimin doi soldaţi egipteni, iar Zali alţi 
doi... De acolo am continuat să luptăm îndreptându-ne spre 
alte posturi... 

Ţinând cont de informaţiile pe care le avem astăzi, 
există un mare semn de întrebare dacă această operaţiune 
ar fi trebuit întreprinsă sau nu. Nu cred că a dus lao 


răsturnare de situaţie în războiul de uzură şi nici că a 
demonstrat o capacitate profesională sau un nivel deosebit 
de execuţie, după cum s-a spus la încheierea misiunii. 

Însă, la vremea aceea, operaţiunea a avut un efect 
semnificativ asupra FAI, asupra încrederii în noi înşine, 
asupra moralului societăţii israeliene, precum şi asupra 
trupelor egiptene aflate de-a lungul canalului. 

Trebuie să recunosc că, în ceea ce îi priveşte pe 
soldaţii din Shayetet, operaţiunea ne-a scos la iveală 
punctele slabe, pentru că a fost prima de acest gen din 
lume, prima dată în istoria războiului când o trupă de 
diversiune a folosit scufundările ca să ajungă la obiectiv pe 
sub apă, pentru ca apoi, imediat ce a ieşit din apă, să 
înceapă o luptă armată. 

Relaţiile Israelului cu Statele Unite s-au îmbunătățit 
radical în urma Războiului de 6 Zile. Sub conducerea 
preşedinţilor Johnson şi Nixon, SUA au devenit principalul 
furnizor de arme pentru Israel, după embargoul lui de 
Gaulle. Embargoul respectiv este păstrat în continuare de 
succesorul lui de Gaulle, Georges Pompidou. 

Capitolul 9 

Ministrul francez al apărării: „Bombardaţi-i pe 
israelieni!” - 1969 

24 decembrie 1969 

Proprietarul localului Cafe de Paris, din portul 
francez Cherbourg, arunca priviri neliniştite spre intrare. 
Numeroşii clienţi ai restaurantului din seara aceea 
mâncaseră, băuseră şi cântaseră, însă 14 oaspeţi care 
rezervaseră o masă pentru cina de Crăciun întârziaseră să 
apară şi, de-acum, era trecut de miezul nopţii. Foie gras, 
curcanul fript şi şampania rămaseră neatinse. Nefericitul 
proprietar al restaurantului nu ştia că cei 14 inşi, 
împreună cu alţi 106 amici, îşi petreceau seara în calele a 
cinci nave moderne, dotate cu proiectile, în portul 
comercial, ascultând vuietul furtunii dezlănţuite de afară şi 
rugându-se la Dumnezeul lui Israel ca aceasta să treacă 
repede. Cumplita furtună ameninţa să împiedice realizarea 
uneia dintre cele mai importante misiuni ale Forţelor 


Navale Israebene, denumită oficial „Operaţiunea Noaw, 
dar rămasă ulterior în amintirea publicului drept „Navele 
din Cherbourg”. 

Afacerea începuse în urmă cu doi ani şi jumătate, în 
iunie 1967. În ajunul Războiului de 6 Zile, preşedintele 
Franţei, Charles de Gaulle, renunţase la politica 
proisraeliană şi impusese un embargou - o interdicţie 
totală - asupra vânzării de arme către Israel. Emisarii 
Ministerului Apărării din Israel, împreună cu aliaţii lor din 
armata franceză, munceau zi şi noapte ca să transfere pe 
ascuns arme vitale din Franţa către Israel. Insă rămaseră 
neonorate câteva comenzi făcute fabricilor franceze, 
printre care şi o comandă de 50 de avioane de luptă 
Mirage şi una pentru 12 nave rapide dotate cu rachete, 
comenzi lansate  şantierelor navale din Cherbourg. 
Şantierele erau conduse de un proisraelian, Felix Amiot. În 
jur de 200 de israelieni se stabiliseră în Cherbourg, 
inclusiv personalul naval şi familiile acestora; fuseseră 
primiţi cu braţele deschise, ceea ce era firesc având în 
vedere că sursa de existenţă pentru mii de familii franceze 
era asigurată de construirea navelor. 

Existau încă anumite breşe în embargoul francez, 
datorită cărora Israelul primise cinci din cele 12 nave 
imediat după finalizarea construirii. Însă, la 28 decembrie 
1968, situaţia se schimbă complet. După ce terorişti din 
Liban au avut o tentativă de atac, la Atena, asupra unui 
avion al companiei El Al, Rafael (Raful) Eitan şi paraşutiştii 
săi au aterizat pe aeroportul din Beirut şi au aruncat în aer 
13 avioane aparţinând Liniilor Aeriene ale Orientului 
Mijlociu, provocând astfel furia lui de Gaulle pentru că 
paraşutiştii folosiseră elicoptere Super Frelon, de 
fabricație franceză. Au fost trimise imediat telegrame către 
toate fabricile franceze care construiau arme la comanda 
Israelului, în principal către cele din Cherbourg. Amiralul 
Mordechai (Moka) Limon, şeful delegației Ministerului 
israelian al Apărării la Paris, fu informat de prietenii săi 
francezi despre telegrama primită la Cherbourg, după care 
Moka îi ordonă ofițerului responsabil de proiectul navelor 


dotate cu rachete, colonelul Hadar Kimchi, să trimită 
imediat în Israel nava recent finalizată, Akko. O altă navă, 
Furtuna (Să-ar), se afla încă în ultima fază de finalizare, 
însă Limon, fostul comandant-şef al Forţelor Navale 
Israeliene, ordonă ca aceasta să fie alimentată cu 50 de 
tone de combustibil. Locotenent-colonelul Moshe Tabak 
echipă nava cu cele necesare şi „plecă în probe pe ocean”. 
Câteva zile mai târziu, Akko şi Furtuna ajunseră în Israel. 
Navele aveau un statut special: fuseseră achitate 
integral şi aparţineau efectiv Israelului; totuşi, faptul că 
acestea plecaseră cu încălcarea embargoului l-a scos din 
sărite pe de Gaulle. Ofițerii francezi din Cherbourg 
deciseră să pedepsească Forţele Navale Israeliene 
mutându-le din partea militară a portului în cea 
comercială. Mergând mai departe, navele a căror 
construcţie nu fusese încă finalizată urmau să fie 
transportate într-un port civil şi nu la o bază militară 
franceză, după cum se stabilise iniţial. În acelaşi timp, era 
clar că embargoul urma să li se aplice şi celorlalte cinci 


Navele cu rachete în Portul Haifa (Moshe Milner, 
Biroul de presă al guvernului israelian 

nave. Această politică avea să continue chiar şi în 
vremea succesorului lui de Gaulle, preşedintele Pompidou. 


Războiul de uzură al Israelului cu Egiptul, aflat 
atunci într-un punct culminant, sporise necesitatea dotării 
Forţelor Navale cu armament de ultimă tehnologie şi astfel 
creştea tensiunea legată de achiziţionarea celor cinci nave 
dotate cu rachete. Limon, un tip calm şi netulburat, se 
duse cu avionul în Israel şi prezentă Ministerului Apărării 
trei posibile moduri de a aduce navele în ţară. Primul: să 
aştepte răbdători, poate ani de zile, până la ridicarea 
embargoului. Al doilea: să le scoată pe furiş şi ilegal din 
Cherbourg. Şi al treilea: să pună la punct un mecanism 
juridic prin care să înşele guvernul francez şi să aducă 
navele în Israel - mai exact Israelul urma să abandoneze 
teoretic navele, acestea aveau să fie cumpărate de un terţ, 
care urma să le trimită în Israel. 

Ministrul apărării, Moshe Dayan, şi adjunctul 
acestuia, Tzvi Tzur, înclinau să aleagă a treia modalitate, 
ca să nu încalce legea. Comandantul Forţelor Navale, 
generalul Avraham (Ghepardul) 

Botzer, şi adjunctul acestuia, generalul de brigadă 
Benjamin (Bini) Telem, se ocupară de plan. Trebuiau să 
aştepte să fie gata toate vasele înainte de a le scoate. 
Compania navală israeliană Zim puse la dispoziţia 
operaţiunii două vase, Dan şi Leah. In cala celor două vase 
fură instalate rezervoare uriaşe de combustibil, iar acestea 
efectuară exerciţii de alimentare pe mare cu vasele dotate 
cu rachete ale Forţelor Navale. Navele de realimentare 
aveau să întâlnească flotila navelor cu rachete în drumul 
acesteia de la Cherbourg în Israel; un vas avea să aştepte 
aproape de Gibraltar, iar altul la sud de Malta. Zim mai 
construi două nave, Netaya şi Tiberias, care aveau să fie 
disponibile pentru intervenţie în cazul unui accident grav 
pe mare: una dintre nave fusese echipată astfel încât să 
poată remorca un vas cu rachete avariat, iar cea de-a doua 
- să ajute la evacuarea echipajului de pe navă. 

Până la finele lunii august 1969, construcţia a patru 
dintre cele cinci vase fu finalizată: Furtuna (Sufa), Lancea 
(Hanit), Vulcanul (Gaash) şi Sabia (Herev). A cincea navă, 
Săgeata (Hetz), urma să fie livrată în noiembrie. 


În septembrie, Limon se întâlni cu prietenul său 
Mordechai Friedman, directorul general al companiei 
Netivei Neft, o societate israeliană de stat care extrăgea 
petrol din Abu Rudeis, în Sinai. Limon şi Friedman căutau 
un intermediar care să cumpere navele de la francezi şi îşi 
îndreptară atenţia asupra companiei Akers, o firmă 
norvegiană care făcea prospecţiuni în căutare de petrol. 
Aceasta era condusă de Martin Siem, inginer şi erou din 
timpul celui de-al Doilea Război Mondial, care condusese 
mişcarea secretă antinazistă din Norvegia şi care era un 
bun prieten al lui Friedman. 

Limon ajunsese la concluzia că cea mai bună zi ca să 
ia navele era Ajunul Crăciunului, din anul 1969. În noaptea 
aceea, francezii petreceau, aşa că gradul de vigilenţă al 
acestora ar fi fost redus. Până atunci, Săgeata avea să fie 
gata să navigheze. 

În octombrie, Limon şi Friedman se întâlniră cu Siem 
la Copenhaga, unde norvegianul fu de acord cu 
achiziţionarea fictivă a navelor dotate cu rachete. Cu toate 
acestea, nu putea să facă achiziţia prin intermediul 
societăţii Akers, ci printr-o filială a acesteia, Straboat, care 
era înregistrată în Panamâ. 

Începuse Operaţiunea Noa. Straboat îl contactă pe 
Amiot şi îşi exprimă interesul de a achiziţiona între patru şi 
şase nave pe care să le poată folosi la căutarea de petrol în 
Marea Neagră. „Ca din întâmplare”, condiţiile firmei 
Straboat „se potriveau cu specificaţiile şi capacitatea de 
performanţă a navelor din Cherbourg Amiot îi răspunse că 
are un client pentru care construia asemenea nave, dar, 
dacă respectivul client renunţa la ele, atunci Amiot avea să 
i le vândă firmei Straboat. Ministrul francez al apărării era 
foarte încântat. Dacă Israelul ar fi fost de acord să renunţe 
la nave şi acestea ar fi fost vândute unui terţ, s-ar fi 
rezolvat o problemă supărătoare. Limon, la rândul său, se 
prefăcu a avea îndoieli dacă să accepte sau nu înţelegerea 
şi abia după trei săptămâni fu de acord cu propunerea 
francezilor. Afacerea se încheie şi se semnară actele 
necesare. Plăcuţe de lemn cu numele Straboat fură aşezate 


lângă navele dotate cu rachete şi, dând dovadă de o 
generozitate uriaşă, Limon fu de acord ca echipajele 
israeliene să manevreze navele până una-alta. Limon şi 
Siem semnaseră în secret un acord prin care se declara 
nulă întreaga afacere cu francezii. 

Potrivit comandantului operaţiunii, Kimchi, 
contractul era lung şi detaliat, precizând că beneficiara 
finală a vasului era „o companie care avea drept obiect de 
activitate prospecțiuni în căutare de zăcăminte de petrol în 
Golful Suez” - de fapt, Israelul. De-acum trebuia să se 
mişte repede şi să scoată navele din Franţa înainte ca 
autorităţile franceze să ia contractul la puricat, în mare 
secret, 80 dintre cei mai buni ofiţeri şi soldaţi ai Forţelor 
de Apărare Israeliene fură aduşi la Cherbourg, după ce 
aterizaseră mai întâi la Paris, îmbrăcaţi în haine civile, 
ajungând apoi cu trenul, doi câte doi, în oraşul portuar. Li 
s-a interzis să vorbească ebraică sau să atragă atenţia şi 
fură cazaţi în apartamente private şi chiar pe nave. Fiecare 
echipaj avea 24 de persoane, în total 120 de marinari 
pentru cele cinci vase dotate cu rachete. Pe lângă cei 80 
de militari veniţi din Israel, fură selectaţi 40 de marinari 
din rândul personalului naval al FAI, care se aflau deja la 
Cherbourg. Pe măsură ce se apropia ziua stabilită, 
marinarii cumpărau cantităţi mari de mâncare din diverse 
locaţii - cât pentru 1200 de zile, potrivit unei estimări 
pentru 120 de marinari aflaţi pe mare timp de 10 zile. 
Pentru că încă nu fuseseră finalizate sistemele de 
comunicaţie ale navelor, israelienii se împrăştiară în tot 
oraşul, încercând să achiziţioneze aparate portabile de 
emisie-recepţie cu o rază de acoperire de 1, 2 kilometri. 
Până la urmă le-au găsit în... magazinele de jucării. 
Marinarii începură, de asemenea, să pornească motoarele 
navelor în fiecare seară, susţinând că sunt pene de curent 
în şantier, şi astfel oraşul se obişnui să audă cu 
regularitate motoarele în funcţiune. Între timp, navele Zim 
porniră la drum, amplasându-se în poziţiile prestabilite de 
pe mare. 

Până în Ajunul Crăciunului, totul era pregătit. 


Echipele se instalaseră pe nave. Limon, comandantul 
operaţiunii, Kimchi, locţiitorul său, Ezra („Rechinul”) 
Kedem, şi comandanții celor cinci nave se adunară la 
cartierul comandantului navei Săgeata. Francezii îşi 
îndeplineau rolul care le fusese „atribuit”, respectiv acela 
de a se aşeza la masa de Crăciun exact la ora stabilită. 

Un singur factor nu îşi îndeplinea rolul: vremea. 

În larg se dezlănţui o furtună cumplită, valuri uriaşe 
înălțându-se dinspre vest; personalul naval încadră furtuna 
drept „între 7 şi 9 grade”, adică apa era atât de agitată 
încât reprezenta un pericol letal pentru oricine s-ar fi 
luptat cu ea. 

Orele treceau, iar ofiţerii culegeau toate crâmpeiele 
de informaţii posibile legate de localizarea şi de deplasarea 
furtunii. Limon era hotărât să ridice ancora în noaptea 
aceea; altfel risca să le fie compromis întregul plan. Însă 
decizia finală îi aparţinea, bineînţeles, lui Kimchi. Zece 
seara, unsprezece, miezul nopţii. Furtuna se înteţi, iar 
tensiunea crescu. Kimchi decise să îşi amâne decizia finală 
până la ora 2 dimineaţa. După ora 1, sosi o prognoză 
meteo care le dădu speranţe marinarilor. Urma să se 
schimbe direcţia vântului; furtuna se îndrepta spre Scoţia 
şi Scandinavia. După zece minute, altă prognoză: vântul îşi 
schimbase, într-adevăr, direcţia. 

Echipajele îşi pregătiră febril navele de plecare. 
Motoarele navelor porniră într-un zgomot cumplit şi, la ora 
2.30, primiră ordin să pornească. Mai întâi Săgeata, apoi 
celelalte patru nave o porniră pe mare. În timp ce acestea 
dispăreau în întuneric, vehiculele delegaţiei israeliene 
blocară intrarea în port, ca să împiedice un eventual 
control neaşteptat din partea poliţiei. La hotelul 
Atlantique, care avea vedere la mare, se aprindeau 
intermitent luminile de la ferestre, familiile unora dintre 
membrii echipajului care locuiseră acolo luându-şi astfel la 
revedere de la cei dragi. 

Docurile se goliră. Limon plecă ultimul din port. La 
ora 3.30, acesta îl trezi pe Amiot şi îl informă că navele 
plecaseră spre Israel. Amiot îl îmbrăţişă şi izbucni în plâns. 


Limon îi întinse un cec de 5 milioane de dolari, 
reprezentând restul de bani pentru construcţia navelor. 

Cele cinci vase navigară pe marea învolburată, 
luptându-se cu valurile. Se întrerupea întruna legătura cu 
cartierul naval general din Israel, iar motoarele nu 
funcționau cum trebuie. Cu toate acestea, respectară 
planul iniţial; întâlnirea cu Leah avu loc în noaptea de 26 
decembrie, dar navele fură realimentate foarte încet din 
cauza complicaţiilor neaşteptate. A doua realimentare avu 
loc în sudul Maltei. Cea mai gravă problemă apăruse când 
se infiltră apă în motorul Săgeţii; în lipsa unor instrumente 
de măsură corespunzătoare, marinarii fură nevoiţi să guste 
carburantul ca să îşi dea seama dacă acesta fusese 
contaminat cu apă de mare, care ar fi putut provoca avarii 
motoarelor, sau dacă în rezervoare pătrunsese numai apă 
proaspătă. După ce gustară de câteva ori, problema se 
rezolvă şi nava îşi continuă drumul. 

Furtuna din Marea Mediterană se domoli, însă 
izbucni în altă zonă: în presa internaţională. Trecuseră 
aproape două zile de la Ajunul Crăciunului când lumea 
descoperi că vasele dispăruseră din Cherbourg. 

— Unde sunt? îi întrebau reporterii pe angajaţii 
ambasadei israeliene de la Paris. 

Diplomaţii răspunseră cu nonşalanţă: 

— Navele nu ne mai aparţin. Probabil că se îndreaptă 
spre Norvegia. 

Însă un elicopter spaniol şi, mai târziu, un avion uşor 
al BBC-ului descoperiră navele pe mare, iar presa 
mondială anunţă că navele din Cherbourg le scăpaseră 
francezilor de sub nas. 

Ziarele din toată lumea publicară pe prima pagină şi 
în articole poze făcute din avion. Franţa se făcu de râs, în 
timp ce Israelul îşi câştigă faima de a fi conceput o 
operaţiune extrem de sofisticată. Când presa dezvălui că 
navele se îndreptau spre Israel pe Marea Mediterană, o 
zarvă uriaşă se declanşă la Oslo, unde Siem fu nevoit să 
răspundă unor întrebări dificile, ruşinoase, precum şi la 
Paris, unde guvernul francez se trezi păcălit şi umilit. 


Ministrul francez al apărării, Michel Debre, fost susţinător 
devotat al Israelului, îi ceru acum şefului de stat-major să 
recurgă la orice mijloace necesare ca să oprească navele, 
chiar să le bombardeze din aer. Premierul Jacques Chaban- 
Delmas respinse ideea. 

Navele, dintre care două rămaseră în urmă din cauza 
defecţiunilor, iar trei conduceau flotila, se îndreptau spre 
Israel, unde le aştepta întreaga ţară. În cele din urmă, 
ajunseră la Haifa şi fură întâmpinate de ministrul apărării, 
de şeful statului-major şi de comandantul Forţelor Navale. 

Operaţiunea Noa decursese conform planului. Câţiva 
generali francezi plătiră prin pierderea slujbelor; Siem fu 
trimis să lucreze în Statele Unite, iar Limon fu forţat să 
părăsească Franţa. 

In ciuda unor grave acuzaţii din partea Franţei, 
operaţiunea a declanşat un val de admiraţie faţă de Israel, 
deşi politica oficială a Parisului a rămas rece şi distantă 
vreme de încă mulţi ani. 

Hadar Kimchi, adjunct al comandantului Forţelor 
Navale 

Cea mai grea sarcină pentru mine a fost să iau 
decizia de a porni la drum. Iniţial, stabilisem ca plecarea 
să aibă loc la ora 8.00 seara, însă furtuna cumplită se 
înteţea, aşa că am amânat momentul. Navele erau noi, 
echipajele erau tinere şi fără experienţă pe vasele 
respective, iar echipamentele de comunicaţie de bază şi 
radarul lipseau de pe majoritatea navelor. Nu puteam 
risca. Am amânat decizia până la ora 10, apoi până la 
miezul nopţii, iar apoi până la 2.00 noaptea. 

La ora 1.00 noaptea, am primit rapoarte prin radio 
potrivit cărora furtuna îşi schimba direcţia spre nord. l-am 
informat pe toţi: Plecăm la 2.30. A fost o decizie dificilă. 
Ne-am luptat cu valurile vreme de peste 12 ore. Navele se 
zgâlţâiau; ne-a apucat pe toţi răul de mare. La un moment 
dat, au apărut deasupra noastră avioane care făceau poze. 
Am anunţat în radioemiţătoare: 

— Pieptănaţi-vă! Ne fac poze! 

Câteva motoare nu au funcţionat în timpul călătoriei, 


iar când am ajuns în Marea Egee am cerut prin radio ca 
navele israeliene din zonă să ne tracteze. Primul căpitan 
care a răspuns mi-a zis: 

— Vreau să o fac - o fac pentru ţară şi o s-o fac 
gratis. 

Atunci m-am înviorat. L-am întrebat: 

— Unde eşti? 

Mi-a răspuns: 

— Lângă Copenhaga... 

După el, au mai urmat oferte similare din partea altor 
şase nave. 

Până la urmă, am ajuns în siguranţă în Portul Kishon. 
Cinci ani mai târziu, am vizitat din nou portul Cherbourg şi 
am fost primit călduros. Francezii ziceau: 

— Aţi plecat, dar ne-aţi. făcut o publicitate 
nemaipomenită. Datorită vouă, grecii şi iranienii au 
cumpărat de la noi nave dotate cu rachete, iar compania 
care produce motoarele a primit şi ea numeroase comenzi. 

Războiul de uzură de pe Canalul Suez a provocat 
multe pierderi de ambele părţi. Hotărâtă să îşi recâştige 
prestigiul pierdut în lumea arabă, Uniunea Sovietică îi 
furnizează Egiptului echipamente militare de ultimă 
generaţie - tancuri, aeronave, rachete şi instalații 
electronice. 

Capitolul 10 

„De ce s-o bombardăm 

DACĂ PUTEM S-O CUCERIM?” - 1970 

În noaptea de 26 decembrie 1969, trei elicoptere 
Super Frelon ale Forţelor Aeriene traversară Golful Suez 
aterizând în Egipt, pe plaja din Ras Gharib. După ce se 
instală în spatele liniilor inamice, o companie de 
paraşutişti porni într-o linişte desăvârşită către destinaţie, 
declanşând astfel una dintre cele mai inspirate operaţiuni 
organizate vreodată de FAI. 

Era în timpul războiului de uzură, care izbucnise 
după Războiul de 6 Zile. Israelul controla Sinaiul, iar 
conflictul decurgea sub forma unei confruntări nesfârşite 
dintre FAI şi armata egipteană de-a lungul Canalului Suez: 


bombardamente ale artileriei, raiduri ale trupelor de 
comando, operaţiuni în interiorul teritoriului egiptean, 
lupte aeriene, ambuscade şi aruncări de grenade. Numărul 
pierderilor din rândurile israelienilor creştea constant. 
Egiptenii îşi înlocuiseră echipamentele militare distruse în 
război cu un stoc masiv de armament sovietic. Tancuri noi 
şi transportoare de trupe, aeronave MIG, proiectile 
antiaeriene şi staţii sofisticate de radar sosiseră toate din 
URSS. Forţele Aeriene Israeliene atacau întruna staţii 
radar, care tulburau libertatea de acţiune a avioanelor care 
zburau deasupra Egiptului. 

Forţelor Aeriene le crea probleme cu precădere o 
staţie radar P-12, care se număra printre cele mai 
sofisticate staţii construite vreodată în Uniunea Sovietică, 
fiind capabilă să detecteze aeronavele zburând la altitudini 
foarte mici. Staţia fu localizată în Ras Gharib, într-un loc 
sigur şi protejat, şi fu atacată de Forţele Aeriene la 
mijlocul lui octombrie. Atacul fu încununat de succes, iar 
staţia complet distrusă. Însă, câteva zile mai târziu, spre 
surpriza israelienilor, se dovedi că staţia continua să 
funcţioneze; 

specialiştii Forţelor Aeriene îşi dădură seama că 
aruncaseră în aer o staţie falsă, construită special ca să îi 
inducă în eroare, şi că, în realitate, adevărata staţie 
funcţiona într-un alt loc, ascunsă în deşert. 

La 22 decembrie, Forţele Aeriene desfăşurară o 
misiune de recunoaştere fotografică în zona respectivă. 
Doi sergenţi din serviciul tehnic al departamentului de 
informaţii fură însărcinați să descifreze imaginile. 
Sergentul Râmi Shalev, care analiză fotografiile astfel 
adunate, îşi amintea: 

— Brusc, în timp ce mă uitam pe poze, am găsit-o! 
Am dat de adevărata staţie radar din Ras Gharib. Mi-am 
zis: avem o staţie radar aici. 

Dispozitivul era foarte bine camuflat, semănând cu 
două corturi de beduini din mijlocul deşertului. Erau, de 
fapt, două containere uriaşe instalate pe camioane ruseşti 
ZIL. Staţia nu era nici apărată, nici păzită; la numai câţiva 


kilometri mai la nord, se afla o instalaţie militară egipteană 
care avea şi o baterie de rachete. Nu fuseseră amplasate 
arme antiaeriene în zona din jurul staţiei, probabil ca să nu 
atragă atenţia. În schimb, o unitate de circa 50 de soldaţi 
egipteni fusese amplasată în jurul falsei staţii acum 
bombardată, aceştia fiind dotați cu mitraliere şi artilerie 
antiaeriană. 

Locotenentul major Vechiel Haleor, de la unitatea de 
servicii tehnice, îi prezentă imaginile colonelului 
Yeshayahu Barkat, şeful departamentului de informaţii 
aeriene. Şeful de operaţiuni al Forţelor Aeriene, colonelul 
David Ivry, era, de asemenea, prezent la întâlnire. Barkat îi 
ordonă lui Haleor să pregătească o „fişă a obiectivelor” 
care să cuprindă coordonatele geografice pentru 
bombardarea stației. 

Haleor îl întrebă: 

— De ce s-o bombardăm dacă putem s-o cucerim? 

Remarca lui  Haleor le aprinse imaginația 
comandanților săi. 

„Să o cucerească” - să şterpelească o întreagă staţie 
radar chiar de sub nasul egiptenilor şi să o aducă în Israel! 
Dar era, oare, posibil să transporte toată staţia peste 
Golful Suez - două containere grele şi o antenă înaltă? 
Staţia se afla la o distanţă de 15 minute cu elicopterul de 
Sinai, care pe vremea aceea se afla sub controlul 
israelienilor. Ivry solicită să se evalueze posibilitatea ca 
elicopterele să îndeplinească o asemenea misiune. Pe 24 
decembrie, maiorul Nehemiah Dagan, comandantul aripii 
Sikorsky  („Yasour”) din escadronul de elicoptere, îl 
informă că planul era fezabil. Pe vremea aceea, erau numai 
trei elicoptere Yasour care puteau executa operaţiunea - 
trei elicoptere noi Sikorsky, care tocmai ajunseseră în 
Israel. Dagan estimă că dacă cele două containere ale 
staţiei radar erau despărțite, ar fi fost posibil să le ridice 
cu elicopterele şi să le aducă pe teritoriul Israelului. 
Potrivit primelor estimări, greutatea  containerului 
principal, „inima” stației, era de circa patru tone. Teoretic, 
un elicopter Yasour putea ridica circa trei. Greutatea celui 


de-al doilea container era mai mică, de circa 2, 5 tone. 

Comandantul Forţelor Aeriene, Mordechai (Motti) 
Hod, îi transmise propunerea şefului de stat-major Haim 
Bar-Lev, care le încredinţă operaţiunea de la sol 
paraşutiştilor. Un computer îi alese numele: Operaţiunea 
Cocoşul 53. Şeful Batalionului 50, locotenent-colonelul 
Arieh (Tzidon) Tzimmel, fu numit comandantul operaţiunii. 

Tzimmel îşi formă echipa care avea să efectueze 
raidul apelând la două tipuri de luptători: o parte cu 
experienţă de luptă, dintre care majoritatea erau ofiţeri, şi 
o parte soldaţi cu aptitudini tehnice, capabili să detaşeze 
cele două containere de platformele mobile pe care erau 
amplasate, să desfacă legătura dintre ele şi să dea jos 
antena. 

Eliezer (Ghepardul) Cohen, unul dintre cei mai 
experimentați piloţi de elicoptere ai Forţelor Aeriene, i se 
adresă  sergentului major Ezra, expert în radare, 
spunându-i că are nevoie de o machetă pe care piloţii de 
elicoptere să o folosească la exerciţii. 

— De ce mai ai nevoie de machetă de vreme ce ai 
deja un radar rusesc de-a gata? îl întrebă Ezra. 

La baza din Tzrifin, printre echipamentele capturate 
de Israel de la inamici, se afla un container de staţie 
rusească luat în timpul Războiului de 6 Zile; deşi 
componentele sale erau depăşite, mărimea şi forma erau 
identice cu cele ale staţiei P-12. Cohen. 

Ezra şi comandantul adjunct al paraşutiştilor, Levi 
Hofesh, se duseră imediat la Tzrifin. În loc să se adreseze 
serviciului de intendenţă al FAI şi să se complice cu 
birocraţia, precum şi să rişte o eventuală divulgare a 
secretului, cei trei cerură un camion şi „furară” 
containerul. Acesta fu transportat la o bază a Forţelor 
Aeriene, iar doi piloţi de elicoptere Yasour, Dagan şi Ze'ev 
Matas, împreună cu echipajele acestora, se antrenară cum 
să îl încarce în elicoptere şi să îl ridice. 

În acelaşi timp, paraşutiştii se pregăteau să ocupe şi 
să demonteze staţia radar. Aceştia primiră chei care să 
corespundă standardelor ruseşti, foarfece tehnice cu care 


să taie cablurile şi conexiunile, rezervoare de oxigen şi 
aparate de sudură pentru eventualitatea în care foarfecile 
nu aveau să funcţioneze. Martin Leibovich, sergent-major 
de companie în cadrul Batalionului 50, fu chemat de 
comandantul său de companie, care îl legă la ochi şi îl duse 
cu jeepul la una dintre cele mai îndepărtate piste ale 
aerodromului. Când îl dezlegă la ochi, Leibovich văzu în 
faţa ochilor un soldat de la mentenanţă stând lângă nişte 
rezervoare mari de oxigen. Acesta striga în gura mare că 
nu va pleca în misiune pentru că erdijobnik sau funcţionar. 
Leibovich a preluat rolul. 

— Eu am devenit lăcătuşul operaţiunii, avea să spună 
mai târziu. 

Lui Ezra şi Leibovich li s-au alăturat alţi câţiva 
specialişti tehnicieni, precum şi un tânăr care ştia să 
conducă un camion rusesc ZIL, pentru eventualitatea în 
care aveau să decidă să transporte containerele cu 
camioanele până la mal. Finalizară toate pregătirile în 24 
de ore. 

În noaptea următoare, trei elicoptere Super Frelon 
traversară Golful Suez şi lăsară 66 de luptători de 
comando în apropiere de staţia radar. Era o noapte cu lună 
plină, aşa că luptătorii purtau haine deschise la culoare şi 
îşi înfăşurară armele în materiale de culoare deschisă ca 
să se confunde cu nisipul. Localizară amplasamentul staţiei 
undeva aproape de o instalaţie de petrol şi merseră până la 
ea în pas vioi şi mai apoi târâş. Se împărţiră într-o echipă 
de blocare şi una de atac, după care atacară staţia. Un 
paznic egiptean deschise focul cu arma automată asupra 
lor, alăturându-i-se apoi un al doilea. După o scurtă luptă, 
paraşutiştii preluară controlul asupra instalaţiei, omorând 
doi soldaţi şi capturând alţi patru; alţi trei egipteni 
scăpară. În buncărul şi în cortul de lângă staţie, 
paraşutiştii au găsit dosare detaliate şi instrucţiuni de 
funcţionare a echipamentelor electronice. 

Se apucară, apoi, să demonteze instalaţia, însă 
treaba le luă foarte mult timp. Cheile nu se potriveau; 
foarfecile se dovediră complet inutile. In cele din urmă, 


folosiră aparatele de sudură, însă trebuiau să ia pe rând 
cablurile care conectau cele două containere. Antena, 
fixată pe o bază masivă de oţel, avea o înălţime de 70 de 
metri şi nu voia sub niciun chip să se mişte din loc, aşa că, 
până la urmă, urcară în vârful său câţiva paraşutişti şi îşi 
folosiră greutatea propriilor corpuri ca să o dea jos. 
Procedura de dezasamblare, care trebuia să se încheie în 
30 de minute, a durat mai mult de o oră. In acest timp, 
Skyhawk-urile Forţelor Aeriene atacau obiectivele egiptene 
din Golful Suez în scop de diversiune. Terminară treaba în 
cele din urmă şi, la ora 2.45 noaptea, apăru 


Lupta s-a terminat; radarul este în mâinile 
paraşutiştilor. (Zvi Malik, Arhiva FAI) 

primul Yasour, pilotat de Dagan. Atunci, containerul 
principal fu prins într-un „hamac”, o funie specială, iar 
Dagan se ridică încet deasupra locației. În acel moment, îşi 
dădu seama că greutatea exactă a containerului era peste 
aşteptările lor: 4, 1 tone. Elicopterul Yasour era conceput 
să care până la trei tone. Însă îl ridică aşa cum era, iar 
soldaţii de la sol aplaudară cu entuziasm. 

Entuziasmul se răspândi şi în rândul comandanților 
superiori, care aşteptau în partea cealaltă a Golfului, însă 


acest sentiment păli repede şi fu înlocuit de un stres acut. 
În cala elicopterului începură să se aprindă luminile roşii şi 
să sune sirenele. Dagan raportă că unul dintre sistemele 
hidraulice  Instalate în elicopter devenise complet 
nefuncţional. Din câte se părea, cablurile care ţineau 
încărcătura erau foarte întinse din cauza greutăţii excesive 
şi striviseră ţeava de alimentare, din care cursese 
combustibil, defectându-se astfel sistemul hidraulic de 
comandă al elicopterului. Potrivit manualului de 
funcționare, Dagan trebuia să abandoneze încărcătura 
imediat; în caz contrar, risca un accident mortal. Însă 
Dagan hotărî să meargă mai departe. De la postul de 
comandă de pe plaja israeliană din Sinai, comandanții îl 
urmăreau cu respirația tăiată. Ințelegeau acum ce risc îşi 
asumase continuând să zboare cu o încărcătură mult mai 
grea decât era în stare să ducă elicopterul Yasour şi cu un 
singur sistem hidraulic în funcţiune. „Aeronava tremura 
din toate încheieturile”, îşi amintea Dagan. „Insă am 
traversat Golful Suez şi am aterizat imediat pe nisip”. 

În acelaşi timp, Matas ajunse la destinaţie, încărcă 
cel de-al doilea container - care era mai uşor - şi antena, şi 
apoi porni înapoi. Deasupra golfului, elicopterul Yasour 
săltă violent, dar Matas păstră controlul şi ajunse şi el în 
siguranţă. Cele trei elicoptere Super Frelon aterizară 
lângă defuncta staţie radar şi îi aduseră înapoi pe teritoriul 
israelian pe luptătorii de comando. 

La întoarcere, paraşutiştii fură întâmpinați de Rafael 
(Raful) Eitan, care le povesti despre o misiune 
asemănătoare desfăşurată de trupele de comando 
britanice în timpul celui de-al Doilea Război Mondial. 
Soldaţii aterizaseră la baza germană din Franţa, însă se 
întorseseră cu numai câteva părţi componente ale staţiei 
radar, mulţi dintre ei fiind ucişi. Forţele Aeriene Israeliene 
şi paraşutiştii luaseră o staţie radar intactă, fără să piardă 
nimic - unica operaţiune de acest gen din lume. Ministrul 
apărării, Moshe Dayan, îi trimise două sticle de şampanie 
comandantului escadronului de elicoptere, drept cadou 
pentru întreaga sa echipă. 


Misiunea rămase secretă câteva zile, până când 
apăru în Daily Express din Londra. În ziarele israeliene, 
supuse unei stricte cenzuri militare, apărură benzi 
desenate înfăţişând elicoptere israeliene care 
transportau... piramidele şi Sfinxul. 

Experţi ai Forţelor Aeriene analizară sistemele radar 
şi aflară astfel principiile metodelor sovietice. Pe baza 
acestor constatări, s-au dezvoltat metode noi de luptă 
electronică. Secretele radarului le-au fost dezvăluite şi 
americanilor. 

Dagan a primit Medalia pentru Merite deosebite, iar 
şeful statului-major, Bar-Levle, le-a spus paraşutiştilor care 
participaseră la misiune: 

— Aţi executat una dintre cele mai complicate, 
îndrăzneţe şi impresionante acţiuni pe care le-a îndeplinit 
vreodată FAl-ul. 

Nehemiah Dagan, pilot combatant 

Primele două elicoptere Yasour au sosit din America 
în septembrie şi, într-o lună, eram în plin război de uzură. 
Am pregătit pe ele patru piloţi şi 50 de mecanici. Am fost 
numit comandantul elicopterelor Yasour din cadrul 
escadronului Frelon. 

M-au sunat de la cartierul general şi mi-au spus 
despre intenţia de a ridica un container de staţie radar. În 
mod oficial, puteam să ridic 2, 9 tone cu un elicopter 
Yasour. Eu şi Zeevik Matas ne-am antrenat numai o zi ca să 
ridicăm containerul staţiei radar. Mi-au spus: 

— Un container de staţie radar cântăreşte 3, 2 tone. 

Le-am spus: 

— Vedeţi voi, ăsta-i mai greu de-atât. 

Mi-au răspuns: 

— Nehemiah, nu ne obosi cu problemele tale. 

Nu aveam dispozitive de vedere nocturnă, aşa că ne 
trebuia lumina lunii şi am zburat la mică înălţime. Mă 
temeam că vom avea probleme cu legarea containerului, 
că îl vom instala prea sus pe platforma mobilă. Însă am 
descoperit că platforma fusese săpată în pământ şi puteam 
practic să zbor la nivelul solului. 


Am ridicat containerul şi am văzut că avea 4, 1 tone - 
cu 1, 2 mai mult decât greutatea permisă. În momentul în 
care m-am înălţat, s-au aprins tot felul de lumini de 
avertizare. Mi-am zis: „Sistemul hidraulic m-a lăsat baltă”. 
În mod normal, într-o asemenea situaţie, aterizezi şi închizi 
totul imediat. 

Am decis, însă, să merg mai departe. l-am spus 
copilotului, lui Tron, un specialist foarte bun în mecanica 
aeronavelor: 

— Hai să scurtăm ruta de zbor. 

Am ajuns la Marea Roşie şi i-am ordonat mecanicului 
aeronavei să se uite afară ca să vadă dacă a izbucnit vreun 
foc la motoare. Am aterizat apoi pe partea cealaltă a 
Golfului. În momentul în care Ze evik Matas a descărcat al 
doilea container pe partea unde ne aflam, l-au trimis 
imediat ca să ia containerul meu, care fusese zgâlţâit rău 
pe drum. Am primit o medalie pentru asta, dar credeţi-mă 
că am fost în misiuni şi mai periculoase. 

In 1970, sovieticii se implică atât de mult în conflictul 
din Orientul Mijlociu, încât există riscul ca acesta să 
degenereze într-o confruntare armată cu Statele Unite. 

Capitolul 11 

„Duşmanul 

VORBEŞTE RUSEŞTE!” - 1970 

Pe 18 aprilie 1970, în toiul războiului de uzură, doi 
piloţi israelieni de pe avioane Phantom, Eitan Ben Eliyahu 
şi Râmi Harpaz, se întorceau dintr-o misiune de 
recunoaştere fotografică în Egipt. Războiul de uzură 
izbucnise la scurt timp după Războiul de 6 Zile. Iniţial, 
lupta se concentrase în principal asupra zonei din jurul 
Canalului Suez, însă apoi se răspândi tot mai mult, iar 
Forţele Aeriene întreprindeau pătrunderi îndrăzneţe în 
interiorul teritoriului egiptean. 

În dimineaţa aceea, în timp ce Ben Eliyahu şi Harpaz 
zburau spre Israel, câteva avioane egiptene MIG-21 
apărură la altitudine. Nu era o întâlnire neobişnuită; dar, 
de data aceasta, aparatele de ascultare aparţinând Unităţii 
Serviciilor de Informaţii nr. 515 a FAI (ulterior devenită 


Unitatea 8200) înregistrară nişte voci ciudate, care 
vorbeau o limbă necunoscută. Singurul care înţelese limba 
fu un tânăr pe nume David, care era înrolat la baza din 
Umm Hashiba, din Sinai. Acesta îşi sună de îndată 
comandantul, pe maiorul Tuvia Feinman, şi îi raportă 
emoţionat: 

— Am înregistrat transmisiuni între piloţi de luptă 
sovietici. Feinman îi răspunse cu o înjurătură colorată. Ştia 
că în Egipt lucrau tehnicieni, instructori şi consultanţi ruşi 
- nu piloţi, şi bănuia că soldatul şi amicii săi înregistraseră 
o conversaţie dintre aceştia. 

— Nu, Tuvia, îi răspunse David. E vorba despre 
altceva. Feinman trimise imediat un elicopter Bell la Umm 
Hashiba, care se întoarse cu-benzile pe care înregistraseră 
conversațiile. Feinman, care vorbea rusă fluent, ascultă 
casetele şi fugi la şeful serviciului de informaţii militare, 
generalul Aharon Yariv. La ora 8.00 seara, Yariv organiză o 
şedinţă de urgenţă cu ministrul Golda Meir şi, în acea 
noapte, îi trimise înregistrările preşedintelui SUA, Richard 
Nixon. 

Înregistrările reprezentau dovada clară a faptului că 
sovieticii nu numai că le furnizau arme egiptenilor, ci le 
trimiteau acestora în secret trupe şi escadroane de luptă. 
Deşi avioanele purtau însemnele Forţelor Aeriene 
Egiptene, acestea erau conduse de piloţi sovietici! 

Această descoperire marcă o răsturnare periculoasă 
de situaţie. Israelul nu dorea să se angajeze într-un conflict 
cu o mare putere. Uniunea Sovietică fusese principala 
furnizoare de arme a Egiptului şi a Siriei (şi, mai târziu, a 
Irakului), începând de la jumătatea anilor 1950 şi, ulterior, 
după ce armata egipteană a fost înfrântă de FAI în anul 
1967. Moscova a răspuns solicitării preşedintelui egiptean 
trimiţându-i acestuia specialişti militari, consultanţi, 
controlori aerieni şi piloţi. Toate acestea fuseseră ţinute 
secrete până la descoperirea făcută de Israel. 

Cei care au raportat prezenţa sovietică au fost 34 de 
soldaţi israelieni de origine rusă, care operau în cadrul 
unităţii Masrega (Andreaua), comandate de maiorul 


Feinman. Pe lângă pregătirea în materie de informaţii 
secrete, soldaţii urmară şi un curs de reîmprospătare a 
cunoştinţelor de limbă rusă. Aceştia îşi formaseră propria 
subcultură, cu cântece ruseşti şi poeme de Puşkin, cu 
votcă şi poveşti în limba rusă, şi fură porecliţi „Greciko”, 
după numele ministrului sovietic al apărării. Cum se 
înmulţiră rapoartele privind implicarea sovietică în Egipt, 
aceştia fură detaşaţi la Unitatea 515 din Sinai. Încet-încet, 
ajunseră să stăpânească foarte bine terminologia militară 
folosită de ruşi; însă, până la 18 aprilie, fuseseră 
înregistrate numai conversații între echipele tehnice. 
Brusc, în ziua aceea, vocile care se auziră la aparatele de 
radiotransmisie aparţineau militarilor sovietici. 

Acest fapt a transformat conflictul latent dintre Israel 
şi Uniunea Sovietică într-unul periculos. Israelul încercă să 
împiedice escaladarea situaţiei. Ministrul apărării, Moshe 
Dayan, îl instrui pe comandantul Forţelor Aeriene, 
Mordechai (Motti) Hod, să oprească atacurile care se 
desfăşurau adânc în interiorul 

Egiptului. Şi Statele Unite îi sfătuiră să fie prudenţi; 
până la urmă, susțineau acestea, Israelul nu îşi doreşte o 
confruntare cu o superputere. Insă încrederea sovieticilor 
în propriile forţe spori; aceştia îşi mutară bateriile de 
rachete pe malurile Canalului Suez, iar avioanele lor 
urmăreau avioanele cu reacţie israeliene aflate în misiuni 
de recunoaştere fotografică şi de bombardare, încercând 
să le provoace la luptă. La un moment dat, chiar au nimerit 
coada unui Skyhawk cu un proiectil aerian; pilotul a reuşit 
însă să aterizeze la Baza aeriană din Refidim, din Sinai. 

Meir şi Dayan încă ezitau. Dar, pe 25 iulie, când 
aeronave israeliene Skyhawk atacară poziţiile egiptene din 
Canalul Suez, apărură pe cer MIG-uri sovietice şi le 
urmăriră până în Sinai. „Superputere sau nu”, îngăimă 
Meir în sinea să şi le ordonă israelienilor să riposteze 
împotriva ruşilor, după cum bine meritau. 

Hod decise să organizeze o operaţiune împotriva 
ruşilor: o ambuscadă aeriană aşa cum piloţii săi 
desfăşuraseră multe în zonă. îl alese pe David Porat, care 


mai organizase ambuscade în trecut, ca să conceapă ceva 
deosebit. 

Dar cum să creezi o ambuscadă aeriană când cerul e 
senin? 

Hod desemnă o echipă de elită formată din cei mai 
buni piloţi ai Forţelor Aeriene şi îi ordonă, pe 30 iulie 1970, 
să întindă capcana. Zona aleasă drept câmp de luptă se 
afla la o treime din distanţa dintre Cairo şi oraşul Suez, în 
apropierea bazei aeriene din Katameya, unde îşi ţineau 
escadroanele ruseşti avioanele. Mişcarea de deschidere a 
israelienilor - având numele de cod „Rimon 20” - a constat 
în decolarea a patru avioane Phantom, coordonate de Ben 
Eliyahu, de la baza aeriană din Ramat David. Avioanele 
traversară Golful Suez şi începură să atace poziţiile 
egiptene din apropiere de Adabiya. Avioanele Phantom 
imitară avioanele de luptă Skyhawk, care erau mai puţin 
performante decât MIG-urile sovietice. Avioanele Phantom 
zburau într-un „cerc indian” deasupra țintelor - imitând 
indienii americani care se învârt pe cai în jurul grupului de 
cowboy - în timp ce piloţii se năpusteau pe rând cu 
avioanele asupra propriului obiectiv, pe care îl bombardau, 
pentru a reveni apoi în formaţie. Era o tactică specifică 
Skyhawk-urilor. De la staţiile radar, egiptenii şi ruşii 
observară patru puncte învârtindu-se deasupra localităţii 
Adabiya şi controlorilor de la sol le fu clar că era vorba 
despre avioane Skyhawk. 

În acelaşi timp, acestora le apăru pe ecrane un punct 
luminos care trecu de la nord spre sud, la o altitudine de 
6.000 de kilometri. Controlorii identificară punctul ca fiind 
un jet Mirage singuratic, aparent aflat în misiune de 
recunoaştere. Israelienii îi induceau în eroare şi în această 
privinţă. Punctul „singuratic” era în realitate format din 
patru avioane Mirage, care zburau într-o formaţie atât de 
compactă încât treceau drept un singur avion. Piloții 
Mirage-urilor chiar  raportară prin aparatele de 
radioemisie care era stadiul misiunii de recunoaştere. 
împreună, aceştia erau momeala: un aparent avion 
neînarmat, aflat în misiune de recunoaştere, şi patru 


Skyhawk-uri învechite. Comandantul escadroanelor ruseşti 
muşcă momeala şi hotări să-şi trimită piloţii împotriva 
prăzii facile. 

Ruşii nu ştiau că încă o formaţie de patru avioane 
Mirage decolase de la Ramat David şi zbura acum la joasă 
altitudine în Sinai, mai jos de crestele munţilor, astfel încât 
să nu o poată vedea staţiile radar. Între timp, încă patru 
avioane Mirage erau gata, cu motoarele pornite, pe pista 
de pe Aeroportul Bir Gifgafa din Sinai. După cum scria 
Ehud Yonay în cartea sa, Fără marjă de eroare: înființarea 
Forţelor Aeriene Israeliene, Porat reuşise, prin această 
şmecherie, „să ascundă patru Mirage-uri şi patru avioane 
Phantom pe cerul senin de vară şi încă opt Mirage-uri, nu 
departe de acestea”. 

Ruşii trimiseră patru formaţii de câte patru MIG-uri 
de la aerodromurile Beni Sueif şi Kom Osheim. Prima 
formaţie, condusă de căpitanul Kamenev, zbură spre nord 
în direcţia avionului Mirage aflat în recunoaştere, ca să îi 
iasă în cale. A doua, condusă de comandantul de escadron, 
căpitanul Nikolai lurcenko, urma să îl blocheze pe 
singuraticul Mirage printr-o manevră tip forceps dinspre 
sud. O a treia formaţie de patru, sub comanda căpitanului 
Saranin, primise instrucţiuni să îl atace din vest. Cealaltă 
formaţie de patru MIG-uri se îndrepta spre avioanele 
Skyhawk. Câteva minute mai târziu, decolară alte patru 
MIG-uri. La baza 

Forţelor Aeriene, Hod apăsă butonul cronometrului şi 
le ordonă piloților să atace. 

Sovieticii fură  şocaţi. Mirage-ul „singuratic” se 
transformă deodată în patru aparate, care îşi aruncară 
rezervoarele de carburant şi se îndreptară spre MIG-uri. 
Cele patru Skyhawk-uri se înălţară brusc pe cer şi se 
dovediră a fi avioane Phantom de ultimă generaţie, care se 
năpustiră în jos asupra sovieticilor. Apoi ţâşniră în sus cele 
patru Mirage-uri care zburau sub nivelul vârfurilor 
muntoase din Sinai, urmate fiind de formaţia de patru care 
aştepta pe pistele din Bir Gifgafa. Vocile controlorilor 
sovietici de la sol amuţiră brusc, când experţii în 


electronică ai Forţelor Aeriene Israeliene le blocară 
canalele de radiotransmisie. Piloții sovietici, obişnuiţi să 
primească regulat instrucţiuni de la controlorii de la sol, 
rămaseră dezorientaţi, neştiind ce să facă. 

Pilotul unui avion Mirage, Asher Snir, dobori primul 
MIG. Pilotul acestuia se ejectă, iar paraşuta i se deschise 
în formă de 


O ambuscadă pe cerul senin (Forțelor Aeriene 
evantai în mijlocul câmpului de luptă aeriană, în care 
se confruntau 36 de avioane. Avihu Bin-Nun şi Aviam Sella 
doborâră, de asemenea, două avioane, iar Avraham Salmon 
şi Iftach Spector - încă două. 
Piloții ruşi nu erau obişnuiţi cu asemenea lupte 
aeriene crâncene, în care formaţiile tradiţionale le erau 
risipite şi nu aveau controlori care să îi coordoneze de la 
sol. La început, vocile din aparatele de radioemisie le 
rămaseră calme, dar, pe măsură ce bătălia continua, vocile 
deveniră din ce în ce mai speriate, iar unii strigau: 
Abandonaţi!” Şi controlorii de la sol îşi pierdură cumpătul 
în încercarea de a-i contacta pe piloţi pe nume. Unii piloţi 
cedară şi plecară spre baze; încercară şi alţii să scape de 
israelieni, însă avioanele israeliene îi urmăriră. După două 


minute şi jumătate de luptă, Hod îşi privi cronometrul şi 
ordonă oprirea. In aparatele de radiorecepţie se auzi vocea 
controlorului israelian de la sol care le ordonă: „Toată 
lumea să întrerupă contactul. Plecaţi de-acolo!” 

Într-adevăr, cerul se limpezi deodată, iar avioanele 
israeliene se întoarseră la baze lăsând în urmă în deşertul 
egiptean cinci MIG-uri în flăcări; trei dintre piloţii sovietici 
reuşiseră să se paraşuteze, iar doi muriseră. 

Moscova era în stare de şoc. A doua zi, mareşalul 
Pavel Stepanovici Kutahov, comandantul Forţelor Aeriene 
Sovietice, veni în Egipt ca să analizeze motivele eşecului 
piloților. In timp ce în Egipt aveau loc anchete dure, la 
bazele din Israel aveau loc petreceri modeste. Comandanții 
Forţelor Aeriene nu îi uitară pe „Greciko” şi le trimiseră 
sticle de şampanie. Participanţii secreţi la sărbătoare erau 
piloţii Forţelor Armate Egiptene, care fuseseră ţinta 
numeroaselor insulte din partea piloților sovietici; ruşii îi 
batjocoriseră pentru incapacitatea de a înfrânge Forţele 
Aeriene Israeliene. Pentru egiptenii umiliţi, acesta fu un 
moment de dulce răzbunare împotriva aliaţilor sovietici. 

În câteva zile, ştirea ajunse în presa străină, iar 
povestea Operațiunii Rimon 20 explodă în titluri 
impresionante în întreaga lume. 

Generalul Amir Eshel, comandantul Forţelor Aeriene 

Doborârea avioanelor cu reacţie sovietice aminteşte 
de unul dintre evenimentele Războiului de Independenţă, 
când primii membri ai Forţelor Aeriene au doborât cinci 
avioane britanice care se infiltraseră în sudul Israelului. 
Există voci care susţin că Forţele Aeriene Israeliene sunt 
bune, dar numai când se confruntă cu alte forţe aeriene 
din regiune, care nu se ridică la nivelul lor. Şi, deodată, ne 
luptăm cu o superputere - o rivală dintr-o ligă complet 
diferită - şi ne descurcăm. Şi ajungi la un rezultat care 
este de excepţie atât la modul absolut, cât şi în contextul 
acelei vremi. În perioada aceea, americanii se luptau în 
Războiul din Vietnam şi în alte conflicte şi nu erau capabili 
să realizeze un asemenea succes. În timp ce noi, iată, într- 
o singură luptă - bum! 


Cinicii vor spune: „Aţi creat o ambuscadă împotriva 
unor piloţi mediocri”. Nu e adevărat. Ruşii care zburau în 
Egipt cunoşteau situaţia. Nu erau nişte rataţi şi ştiau că nu 
au voie să dea greş. Însă acţiunea noastră a scos la iveală 
abilitatea profesională, acuitatea şi hotărârea Forţelor 
Aeriene Israeliene. 

Statul israelian alocă cele mai bune resurse Forţelor 
Aeriene. Suntem în stare să ajungem în locuri unde nu 
poate să ajungă nimeni altcineva - şi să ne facem treaba. 
Orice avion al Forţelor Aeriene ştie cum să atace în 
Teheran şi cum să o facă în Gaza şi se află pe mâinile unor 
oameni de excepţie. 

Operaţiunea Rimon a îmbinat cele mai bune calităţi, 
talente şi abilităţi şi reprezintă un fel de punct de 
referinţă, un fel de far călăuzitor. 

După dezastrul suferit de armatele arabe în 1967, 
golul astfel format fu umplut de câteva organizații 
teroriste care încearcă să facă rău Israelului printr-o serie 
de deturnări de avioane, atentate cu bombă şi asasinate. 
Principalul grup terorist este Organizația pentru 
Eliberarea Palestinei, a lui Yasser Arafat, şi forța sa 
secretă de atac, numită „Septembrie Negru1. 

Capitolul 12 Ingeri albi pe Scara lui Iacob - 1972 

Reginald Levy, pilotul avionului Boeing 707 
aparținând liniilor aeriene Sabena, care zbura de la 
Bruxelles la Tel Aviv, fu cuprins de un presentiment plăcut. 
Era 8 mai 1972, împlinea 50 de ani şi urma să îşi serbeze 
ziua de naştere Împreună cu soția sa, Deborah, care stătea 
lângă el la clasa întâi. Levy, fost pilot în cadrul RAF, născut 
în Blackpool din tată evreu, simțea o legătură specială cu 
pământul Israelului; iar Ierusalimul era, fără doar şi poate, 
cel mai bun loc ca să serbeze acest eveniment important 
din viața sa. 

Boeingul zbura deasupra Iugoslaviei, când simţi 
deodată apăsarea brutală a țevii unui pistol în ceafă. Nu-l 
văzu pe agresor, însă, înclinându-se într-o parte, îl văzu pe 
copilotul său, Jean Pierre Arins, prăvălit în scaun şi un tip 
mustăcios îndreptându-i pistolul spre cap. Avionul era 


deturnat. 

După cum îşi dădu seama în curând, avionul său 
fusese preluat de patru terorişti palestinieni, care se 
îmbarcaseră la Bruxelles cu paşapoarte israeliene false. 
Restul pasagerilor nu aveau cum să ştie că „Zeharia 
Greidw era, de fapt, Abd el Aziz el Atrash, că „Sara 
Britton” era Rima Tanus, iar „Miriam Hasson” era Theresa 
Halsa. Comandantul acestora, care avea să se prezinte 
drept „Căpitanul Rif atw, era Ali Taha Abu-Sneina. Cei 
patru terorişti erau membri ai organizaţiei Septembrie 
Negru, noua organizaţie criminală teroristă, care fusese 
înfiinţată în secret de către Yasser Arafat. Era prima 
operaţiune a acestora împotriva Israelului. 

Înainte de a prelua controlul asupra avionului, cei 
patru terorişti intraseră pe rând în toaletele avionului ca 
să îşi scoată armele pe care le aveau ascunse asupra lor: 
două revolvere, două grenade de mână, două centuri 
explozive, care cântăreau câte două kilograme fiecare, 
detonatoare şi acumulatoare. 

Acum Rif'at şi Atrash stăteau în cabină cu pistoalele 
aţintite asupra piloților. 

— O să zburaţi spre Tel Aviv, îi ordonă Rif'at lui Levy 
cu vocea tremurându-i de emoție. Fără şmecherii! Avem 
explozibili şi grenade de mână. 

— Dar zbor spre Tel Aviv, bâigui Levy. 

— Bineînţeles. Însă acum ai să îmi urmezi ordinele. 

La clasa economică, o fată brunetă şi drăguță, 
îmbrăcată într-o rochie scurtă cu imprimeu floral, se 
strecură pe un loc dinspre culoar, de lângă bătrânii 
Hershel şi Ida Norbert, care se duceau în Israel la nişte 
rude pe care nu le văzuseră de 20 de ani. Rămaseră cu 
gura căscată de uimire când văzură că tânăra avea legată 
de încheietura mâinii, cu o sârmă, o cutie neagră rotundă. 

În cabină Rif'at înşfăcă microfonul. 

—  Atenţiune!  Atenţiune! Către toţi pasagerii! 
Rămâneţi pe locuri şi nu vă mişcaţi. Sunt căpitanul Rif'at, 
din gruparea Septembrie Negru. Reprezentăm poporul 
palestinian. Avionul se află de-acum sub comanda noastră. 


Trebuie să ne ascultați ordinele. 

Se auziră ţipete şi plânsete în tot avionul. Hershel 
Norbert se holba îngrozit la fata cu rochia înflorată care 
sări în sus, fluturându-şi cutia deasupra capului. 

— Doamne, dezastru! suspină Ida. 

In spatele ei, o israeliană de vârstă mijlocie leşină în 
scaun. Altă femeie, Breindel Friedman din Ierusalim, 
scoase un țipăt strident la vederea a doua siluete care 
ieşeau din cabină. Una dintre ele, care avea pe cap un dres 
de nailon, semăna cu un monstru. [inea în mână un 
revolver şi o grenadă. Celălalt terorist era mai scund, cu 
umeri înguşti, avea pielea pământie şi o claie de păr negru, 
despre care Breindel fu sigură că era o perucă. 

Pe culoar mai apăru o teroristă, care purta pantaloni 
de culoare deschisă; aceasta adună toate paşapoartele 
pasagerilor şi le băgă într-o geantă mare. Brusc, luă 
microfonul stewardesei şi strigă: 

— Dacă israelienii nu ne dau ce le cerem, o să 
aruncăm în aer avionul. O să murim cu toţii, cu toţii! 

Unii pasageri izbucniră în lacrimi. 

— Ajută-ne, Doamne! strigă o femeie în ebraică. Până 
aici ne-a fost! 

Vestea  deturnării avionului ajunse la urechile 
ministrului apărării, Moshe Dayan, în timp ce făcea un tur 
cu elicopterul deasupra poziţiilor israeliene aflate de-a 
lungul Canalului Suez. 

— Îndreaptă-te direct spre Lod! îi spuse pilotului. 

Insă primul care ajunse la aeroportul din Lod (care 
avea să se numească Ben-Gurion) fuse comandantul 
districtului central, generalul Rehavam („Gandhi”) Zeevi. 

La fel ca Yitzhak Rabin, Hayim Bar-Lev şi mulţi alţi 
ofiţeri superiori, Zeevi era fost membru al Palmach-ului, 
unitatea paramilitară secretă din timpul Războiului de 
Independenţă. Atât de slab încât semăna cu un schelet, 
acesta apăru într-o noapte de vineri în sufrageria kibuţului, 
ras în cap, cu torsul gol şi cu un prosop în jurul mijlocului; 
era izbitoare asemănarea sa cu Mahatma şi astfel se alese 
cu porecla „Gandhi” pentru tot restul vieţii. Avea o ciudată 


înclinaţie spre grandomanie; când a devenit comandantul 
districtului central, a cărui emblemă era un leu, a adus la 
sediu doi pui de leu, pe care îi ţinea într-o cuşcă la intrarea 
în birou. 

Cu toate acestea, era un soldat de excepţie, 
îndrăzneţ, isteţ şi plin de calităţi. Cu doi ani în urmă, câţiva 
terorişti deturnaseră patru avioane americane de pasageri, 
care aterizaseră în Iordania şi în Egipt şi fură aruncate în 
aer. Gandhi îşi adună ofiţerii şi, printre zâmbete 
compătimitoare şi rânjete ironice, îi întrebă cum ar 
reacţiona la aterizarea teroriştilor în Lod, la bordul 
avionului în care luaseră prizonieri.  Nelăsându-se 
descurajat de atitudinea ofiţerilor săi, concepu un plan, 
„Izotop”, ca să oprească avionul pentru ca mai apoi să îi 
învingă pe terorişti. Când Moshe Dayan şi ministrul 
transporturilor, Shimon Peres, ajunseră la aeroport, Izotop 
era deja în plină desfăşurare. Unităţile de comandă se 
aflau deja pe poziţii şi primiseră ordinul să direcţioneze 
avionul spre pista 26, „pista tăcută”, care era situată 
departe de terminalul principal. 

Câţiva ofiţeri superiori ai FAl-ului sosiră în grabă şi 
cămăruţa de la etajul trei se umplu, transformându-se într- 
un cartier general improvizat. Alături de noul şef de stat- 
major, David („Dado”) Elazar, se aflau şeful de operaţiuni 
Tal, comandantul Forţelor Aeriene Motti Hod, şeful 
serviciului de informaţii Aharon Yariv şi câţiva membri ai 
Shabak-ului (serviciul de siguranţă internă), care erau 
îmbrăcaţi în haine civile. Dayan păstra legătura cu prim- 
ministrul Golda Meir şi o informa cu privire la mersul 
lucrurilor. 

Avionul ateriză la ora 7.05 seara. Schema teroriştilor 
era un pariu îndrăzneţ. Simplul fapt că aterizau în Lod, 
drept în gura leului, reprezenta o provocare pentru 
puterea formidabilă a israelienilor. Ameninţând că vor 
arunca în aer avionul cu pasageri nevinovaţi era ca şi cum 
teroriştii puneau un pistol la tâmpla Israelului forțându-l să 
cedeze la pretenţiile acestora. Însă planul lor deştept şi 
îndrăzneţ avea un minus: aceştia nu luau în calcul faptul că 


Moshe Dayan şi colegii săi nu îşi puteau permite să fie 
înfrânți de nişte terorişti care provocau Israelul pe 
propriul teren, având ochii întregii lumi aţintiţi asupra lor. 

Prin aparatul de radioemisie al avionului, căpitanul 
Rif'at îşi anunţă pretenţiile: Israelul trebuia să elibereze 
317 terorişti palestinieni din închisori, care aveau să fie 
transportaţi cu avionul la Cairo. Avionul Sabena urma să 
aştepte pe aeroportul din Lod până când palestinienii 
aveau să aterizeze la Cairo. Apoi urma să zboare la Cairo, 
unde teroriştii aveau să îi elibereze pe ostatici. 

Rece şi cinic din fire, Dayan preluă comanda întregii 
operaţiuni. Scopul lui principal era să prelungească 
negocierile şi să îi epuizeze pe terorişti; trebuia să 
plănuiască o operaţiune militară, dar numai ca soluţie 
extremă. Generalul Yariv, care era un tip subţirel, cu 
ochelari, fu însărcinat să poarte negocierile cu Rif'at. In 
curând, i se alătură Victor Cohen, şeful departamentului 
de investigaţii al Shabak-ului, care vorbea fluent arabă. 
Yariv îl întrebă politicos pe Rif'at: 

— Cât timp ne daţi ca să vă îndeplinim pretenţiile? 

— Două ore, izbucni Rif'at. Dacă nu vă supuneţi în 
două ore, aruncăm în aer avionul. 

— Dar în două ore abia dacă pot să aduc aici 15 
oameni, protestă Yariv. 

De fapt, FAl-ul adusese mai mult de 15 oameni, dar 
nu erau oamenii la care se gândea Rif'at. Nou-veniţii erau 
membrii legendarei unităţi Sayeret Matkal (Unitatea 269) 
- cea mai bună echipă de comando a FAl-ului, o unitate în 
care erau înrolați numai cei mai bine calificaţi şi cei mai 
temerari soldaţi. Unitatea sayeret fusese înfiinţată în 1957. 
Membrii şi comandanții săi nu fuseseră niciodată 
cunoscuţi, misiunile sale - niciodată dezvăluite, iar simpla 
sa existenţă era protejată printr-o cenzură foarte strictă. 
Soldaţii din cadrul sayeret-ului erau aleşi pe sprânceană, 
supuşi la diverse teste şi apoi pregătiţi la o bază secretă. 
Sayeretul era ca un zvon, un fel de miraj. In 1972, la 
conducerea sa se afla un om temerar, colonelul Ehud 
Barak. 


Crescuse în kibuțul Mishmar Hasharon şi era un 
pianist înzestrat, cunoscut pentru pasiunea sa de a 
dezasambla şi asambla ceasuri mari şi mici. Tânărul soldat 
fusese remarcat pentru mintea sa creativă şi pentru curaj. 
Scund şi cu faţa rotundă, membru al unităţii sayeret încă 
de la începuturile acesteia, ajunsese repede cel mai 
decorat soldat al FAl-ului evidenţiindu-se prin faptele sale 
militare şi de curaj, dintre care unele rămase secrete până 
în prezent. Plecase din armată ca să studieze fizica şi 
matematica la Universitatea Ebraică, a mai luat o diplomă 
şi la Stanford, în SUA, a lucrat o vreme la Institutul 
Weizman, dar, până la urmă, s-a reînrolat, iar, în 1971, a 
fost numit comandantul unităţii sayeret. 

In noaptea de 8 mai, în timp ce Yariv şi Cohen 
negociau cu Rif'at, unitatea sayeret se afla într-o zonă 
îndepărtată a aeroportului, antrenându-se pentru un atac- 
surpriză asupra unui Boeing 707, care le fusese pus la 
dispoziţie de compania Israel Aircraft Industries, Sub 
luminile orbitoare ale lămpilor cu arc puternice, luptătorii 
de comando repetau o pătrundere simultană în avion prin 
cabina pilotului şi ieşirile de urgenţă. In timpul schimbului 
de focuri care avea să urmeze, teroriştii aveau să fie 
imobilizaţi înainte de a avea timp să declanşeze 
încărcătura explozivă. 

La căderea întunericului, Dayan era preocupat mai 
mult de cum să imobilizeze la sol aeronava deturnată şi 
cum să împiedice decolarea acesteia. Benjamin Toledo, un 
mecanic veteran al companiei El Al, însoţit de Barak şi alt 
soldat, se strecurară în partea din spate a avionului. Toledo 
se târi până în cala avionului şi îndepărtă ca un adevărat 
specialist valva care controla sistemul hidraulic al 
mecanismului de aterizare. Combustibilul începu imediat 
să se scurgă pe pistă. După câteva secunde, Toledo puse 
tăcut valva în faţa lui Dayan. 

Dar Dayan tot nu era pe deplin mulţumit. După cinci 
minute, Toledo şi un alt mecanic, Arieli, se târau iar pe sub 
Boeing. De data asta ţinta lor erau anvelopele avionului. 
Când aerul comprimat începu să iasă fâsâind, avionul se 


lăsă în jos cu câţiva centimetri, fără ca nimeni să îşi dea 
seama. Numai căpitanul Levy observă că se aprinsese 
lumina de avertizare a combustibilului. Sună la turnul de 
control şi anunţă problema. După o secundă, reclamă 
probleme la cauciucuri. 

— Spune-le tipilor ălora, îi spuse Dayan lui Levy, că 
nu pot decola. 

— Le-am spus deja, spuse Levy şi ceru să vină cineva 
să repare mecanismul hidraulic. 

Dayan îi răspunse că o să dureze, deoarece 
conducerea aeroportului trebuia să aducă un specialist de 
la Tel Aviv. Căpitanul Rif'at acceptă tăcut, însă ceru să 
discute cu reprezentanţii Crucii Roşii din Israel. Sosirea 
acestora fu, însă, amânată. La ora 1.30 noaptea, Rif'at îşi 
pierdu răbdarea şi îi ameninţă pe israelieni că, dacă nu 
repară avionul într-o oră, avea să îl arunce în aer, la care 
Cohen îi răspunse calm că avionul nu se putea repara 
noaptea, în cele din urmă, Rifat fu de acord să aştepte 
până la ora 8.00 dimineaţa. 

La adăpostul nopţii, luptătorii sayeret se apropiară 
pe furiş de avion. Se simțeau pregătiţi să atace neîntârziat; 
însă Dayan decise să mai aştepte puţin. Dar îi spuse 
generalului Erazar: 

— De-acum trebuie să fiţi gata de acţiune. 

În jurul orei 3 noaptea, se aşternu, pentru scurt timp, 
liniştea deasupra aeroportului, iar câţiva ofiţeri israelieni 
adormiră în scaune. Dayan se refugiase în camera 
controlorilor de trafic aerian, dar fu trezit imediat de 
zgomotul jetului de apă şi de gâlgâitul unei toalete din 
vecinătate. Până la urmă, se întinse pe o canapea din 
camera de joacă a copiilor, se acoperi cu o girafă din 
burete şi cu o figurină de cauciuc a lui Popeye. 

La răsăritul soarelui, sosiră oficialii Crucii Roşii, 
cărora li se permise să viziteze avionul. La ora 9.00 
dimineaţa, aceştia reveniră la terminal şi îi spuseră lui 
Moshe Dayan că situaţia din avion era de nesuportat. Nu 
mai aveau mâncare şi apă, nu funcţiona aerul condiţionat, 
pasagerii erau epuizați, iar teroriştii erau tensionaţi şi 


nervoşi. 

— O să-i eliberaţi pe prizonieri? îl întrebară pe Dayan 
reprezentanţii Crucii Roşii, dar acesta îşi continuă 
strategia de amânare. 

— Am fost de acord să negociem, spuse. 

Situaţia friza absurdul. Era o superbă zi însorită, pe 
aeroportul Lod se desfăşurau activităţile de rutină, 
avioanele decolau şi aterizau, sălile de aşteptare se 
umplură cu pasagerii care veneau sau plecau. Şi, sub ochii 
tuturor, la capătul cel mai îndepărtat al pistei, se aflau 100 
de ostatici captivi într-un avion încărcat cu materiale 
explozibile, care putea sări în aer dintr-un moment în altul. 

Căpitanul Levy era singur în cabină când intră unul 
dintre terorişti, Atrash. Levy simţi că a venit momentul. Se 
năpusti asupra palestinianului, îi smulse arma, o îndreptă 
asupra lui şi apăsă pe trăgaci. 

Nu se întâmplă nimic. 

Mai apăsă o dată pe trăgaci. Nimic. 

Abia atunci realiză că era trasă siguranţa. 

Atrash îl împinse şi îi smulse arma din mână. Trase 
siguranţa şi îndreptă arma spre capul lui Levy. 

Levy îl imploră să îl cruţe. 

— Nu mă împuşca, reuşi să spună. Nu! Dacă mă 
omori pe mine, atunci se sfârşeşte totul. 

Spre surprinderea sa, pe faţa lui Atrash apăru un 
rânjet pieziş. 

— Ar fi trebuit să te omor, spuse încet, dar s-ar putea 
să ai dreptate şi să avem nevoie de tine ca să plecăm de- 
aici. 

În cabină intră căpitanul Rif'at. Bănuia că israelienii 
tergiversau negocierile pentru că nu îl credeau în stare să 
arunce în aer avionul. Îi îndesă lui Levy în mâini o punguţă 
de plastic, cu puţin din explozibilul pe care îl adusese la 
bord. li ordonă să coboare din avion şi să se ducă la 
„oamenii din turnul de control”. Nu glumea. 

— Spune-le că avionul e plin cu chestia asta şi că 
avem suficientă cât să aruncăm în aer nu unul, ci cinci 
avioane. Dacă te întorci cu un răspuns negativ sau nu te 


întorci deloc, o să aruncăm avionul în aer. 

O maşină a Crucii Roşii îl duse pe Levy la Dayan. 
Pilotul îşi îndeplini calm sarcina. La o rapidă examinare a 
conţinutului pungii de plastic efectuată de doi ofiţeri se 
dovedi că, într-adevăr, era vorba despre un material 
explozibil puternic. Între timp, analiştii Shabak le trimiseră 
de veste că aflaseră adevărata identitate a lui Rif'at. Tipul 
era un terorist care se ocupa cu deturnarea de avioane. 
Deturnase un avion al companiei EL Ai în Algeria, în 1968, 
şi unul al Lufthansa în Aden, în februarie 1972. 

Cu ocazia întâlnirii cu Dayan şi cu generalii, Levy le 
prezentă acestora un raport succint asupra situaţiei de la 
bordul avionului, despre terorişti şi poziţiile acestora. 
Teroristele îşi puseseră centurile explozive în faţa şi în 
spatele cabinei avionului şi aveau în mâini grenade. 
Raportul pilotului avea să le fie de mare ajutor luptătorilor 
sayeret mai târziu. În timp ce vorbea, un observator care 
se afla pe acoperişul terminalului raportă că o identificase 
pe una dintre teroriste şi că aceasta era uşor de 
recunoscut după culoarea rochiei. 

Dayan se învioră când Levy îi povesti despre 
confruntarea sa cu Atrash din cabină şi despre decizia 
palestinianului de a nu-l ucide. Acest fapt confirma 
motivaţia lui Dayan de a prelungi negocierile şi de a-i obosi 
pe terorişti. Dayan avusese dreptate: teroriştii nu voiau să 
se sinucidă, voiau să trăiască, de aceea îi cruţaseră viaţa 
lui Levy. 

Dayan se hotărî. 

— Du-te înapoi, îi spuse lui Levy, şi spune-le tipilor că 
suntem de acord să îi eliberăm pe prizonieri. O să-i 
aducem la aeroport ca să-i vadă cu ochii lor. O să reparăm 
avionul şi o să îi duci la Cairo. 

Levy părea uşurat, dar îl luă pe Dayan deoparte. 

— Am o ultimă dorinţă, spuse. Dacă nu ieşim vii din 
povestea asta, ai să ai grijă ca Israelul să se ocupe de 
educaţia fiicelor mele? 

Dayan îi promise. Înainte să plece Levy, Dayan îl 
întrebă: 


— Sunt bolnavi la bord? 

— Nu. 

— Femei însărcinate? 

Levy chicoti: 

— Încă nu. 

Chiar şi în acele momente cruciale, nu îşi pierduse 
simţul umorului. 

Dayan fu profund mişcat de curajul pilotului. Însă, 
când se întoarse spre Dado EFazar, era din nou cinic ca 
întotdeauna. 

— Dado, glumi, până la ora patru după-amiaza 
trebuie să îi eliberaţi pe ostatici. La cinci trebuie să mă 
întorc la birou. Am o întâlnire. 

Levy se întoarse în avionul deturnat. Cu puţin înainte 
de ora patru după-amiaza, teroriştii văzură o imagine 
minunată: un Boeing TWA era tractat de un tractor mic în 
apropierea avionului. Era avionul care avea să îi ducă pe 
teroriştii eliberaţi la Cairo! Rif'at şi tovarăşii săi mai 
văzură autobuze aducând prizonieri încătuşaţi şi îmbrăcaţi 
în treninguri; era clar că erau teroriştii care urmau să fie 
eliberaţi în curând. Rif'at şi cei trei prieteni ai săi 
izbucniră în ţipete sălbatice: 

— Sioniştii s-au predat! 

Săriră-n sus de bucurie îmbrăţişându-se unii pe alţii. 

Se înşelau însă. „Prizonierii” din autobuze erau, de 
fapt, paraşutiştii recrutaţi de colonelul Yitzhak Mordechai, 
care fuseseră îmbrăcaţi şi încătuşaţi şi aduşi la aeroport ca 
să îi ducă în eroare pe terorişti. Cât despre Boeing, era o 
rablă recent achiziționată de compania Israel Aircraft 
Industries; îi scoseseră până şi motoarele. 

Planul operaţiunii era gata. Potrivit înţelegerii făcute 
cu teroriştii, urma ca un convoi de mici vehicule de service 
să ajungă la avionul Sabena aducând mecanici care urmau 
să repare aeronava. Însă „mecanicii” erau, de fapt, 16 
luptători din sayeret. Barak şi-a împărţit oamenii pe 
grupuri de atac. Printre comandanții acestora se numărau: 
Uzi Dayan, nepotul lui Moshe Dayan şi viitorul comandant 
al sayeret-ului, care era acasă, fiind bolnav de rubeolă, dar 


care a venit neîntârziat ca să participe la misiune, Dany 
Yatom, viitorul conducător al Mossadului, Mordechai 
Rahamim şi Bibi (Benjamin) Netanyahu. 

În ultima clipă, izbucnise o ceartă între cei doi fraţi 
Netanyahu, Yoni şi Bibi. Cei doi fraţi erau membri ai 
sayeret-ului (şi al treilea frate, Iddo, care studia în SUA, 
avea să se înroleze în sayeret, în anul următor). Fii ai unui 
cunoscut om de ştiinţă israelian cu convingeri de dreapta, 
profesorul Ben-Zion Netanyahu, cei doi tineri fuseseră 
crescuţi în Israel şi America, fiind cunoscuţi pentru curajul 
lor. Ambii doreau să ia parte la misiunea Sabena. Barak 
voia, însă, să îl ia numai pe unul dintre cei doi. Yoni avea 
un grad mai înalt şi era mai mare decât fratele său, însă, 
până la urmă, Barak îl alese pe Bibi. 

Ca farsa să prindă, trupele de comando se îmbrăcară 
cu salopete albe, aduse de urgenţă de la spitalul Tel 
Hashomer din apropiere. Se urcară în maşinile de service, 
însă fură opriţi de Gandhi, care remarcase că salopetele 
erau prea albe, prea imaculate. Nu aşa arătau mecanicii. 
Teroriştii puteau să descopere şiretlicul, spuse Gandhi, şi 
s-ar fi ales praful de întregul plan. Gandhi le ordonă 
soldaţilor să se şifoneze, să îşi murdărească salopetele şi 
să se tăvălească pe piste, astfel încât să arate ca nişte 
mecanici după o lungă zi de muncă. Mai aduse şi nişte 
mecanici adevăraţi, mai în vârstă, ca feţele tinereşti ale 
luptătorilor să nu trezească suspiciuni. 

O problemă importantă cu care se confruntau 
luptătorii sayeret-ului o constituiau... pistoalele. Atacul 
trebuia să se desfăşoare cu pistoale; însă luptătorii erau 
antrenați să se lupte cu tot felul de arme de foc, mai puţin 
cu pistoale. 

— A fost pentru prima dată în viaţa mea când am 
tinut în mână o armă, recunoştea mai târziu Netanyahu. 

Ca să depăşească acest handicap, s-a decis să fie 
aduşi câţiva luptători sayeret din rezervă, care erau acum 
angajaţi ca paznici ai avioanelor companiei El Al. Aceştia 
fuseseră foarte bine antrenați să folosească pistoalele şi 
erau consideraţi specialişti. Unul dintre ei, Mordechai 


Rahamim, devenise chiar erou când, deşi neînarmat, se 
năpustise brusc asupra a patru terorişti înarmaţi cu puşti 
mitraliere Kalaşnikov şi grenade de mână, care atacaseră 
un avion al El Al la Zurich. De origine kurdă, atletic şi 
cârlionţat, Rahamim a sărit din avion, l-a omorât pe unul 
dintre terorişti şi a tras neîncetat împotriva celorlalţi trei, 
până la sosirea forţelor de securitate elveţiene. Presa 
mondială a lăudat curajul acestui tânăr care a ţinut piept, 
doar cu un pistol, celor trei terorişti înarmaţi cu puşti 
Kalaşnikov. Rahamim a fost copleşit de glorie, iar arma sa, 
o Beretta 0.22, a devenit foarte cunoscută în Israel. 

Il chemară în ultima clipă pe Rahamim ca să se 
alăture grupului de comando Sabena. Unii membri ai 
sayeret-ului aşteptau la terminal urmând ca, imediat ce 
avionul El Al avea să aterizeze, să-i ia pe paznici şi să îi 
includă în echipă. 

Principala problemă care îi frământa pe toţi erau 
explozivele. Comandanții misiunii erau conştienţi de faptul 
că, dacă încărcătura de explozive ar fi sărit în aer, atunci 
aeronava s-ar fi transformat într-o capcană a morţii. Astfel, 
prima sarcină a atacatorilor era să neutralizeze centurile 
explozive. Cu un minut înainte de lansarea misiunii, şeful 
statului-major, Elazar, îl trase deoparte pe Rahamim: 

— Morduch, îi spuse emoţionat, adresându-i-se cu 
porecla, intraţi în avion şi căutaţi explozivele! 

În cele din urmă, micul convoi se puse în mişcare şi 
se apropie de avion. Teroriştii le ordonară „mecanicilor” să 
treacă, câte unul, în faţa cabinei, unde se afla căpitanul 
Rif'at cu arma-n mână şi îi urmărea. La sol, lângă 
„mecanici”, se aflau reprezentanţii Crucii Roşii. Fiecare 
luptător trebuia să îşi deschidă larg salopeta când trecea 
prin faţa avionului ca să arate că nu este înarmat. De fapt, 
toţi aveau armele de mână îndesate în spatele curelelor 
pantalonilor. Oamenii de la Crucea Roşie observară armele 
soldaţilor, însă nu spuseră şi nu făcură nimic. 

Soldaţii începură să se învârtă în jurul avionului, 
având la ei cutii de unelte şi alte instrumente. Asamblară 
pe ascuns scările pe care aveau să se urce în avion. „Eram 


convins că nu aveam să ies viu din avionul ăla”, îşi amintea 
Rahamim. Le şopti amicilor săi ce să spună familiei după 
moartea sa. 

Şi, apoi, brusc apăru altă problemă. Unul dintre 
paznici, Yaakov Tzur, care abia sosise din străinătate după 
un zbor lung cu compania El Al, spuse că nu poate să 
acţioneze. 

— Trebuie să mă uşurez, spuse. M-am ţinut tot 
drumul până în Israel şi m-aţi luat direct din avion. Trebuie 
să stau şi să-mi fac nevoile. 

Incidentul era pe cât de jenant, pe atât de amuzant, 
însă nimeni n-avea chef de râs. Fiecare minut era preţios. 
Colegii lui Tzur încercară să-l convingă că misiunea urma 
să fie foarte scurtă şi că după aceea avea să aibă la 
dispoziţie cât timp dorea. Netanyahu, comandantul 
formaţiei sale, îl întrebă: 

— Yaakov, trebuie să faci treabă mare sau treabă 
mică? 

Însă Tzur nu răspunse, îşi dădu jos pantalonii şi se 
chirci sub avion. Şi toată unitatea sayeret, toţi generalii şi 
toată populaţia Israelului a trebuit să aştepte cu răbdare 
până când Tzur s-a ridicat şi şi-a tras pantalonii. 

Atunci, în cele din urmă, luptătorii îşi aşezară scările. 
La ora 4.24 după-amiaza, auziră fluieratul ascuţit al lui 
Barak. Acesta era semnalul. În câteva secunde, urcară 
până la ieşirile de urgenţă şi la intrarea în cabina din faţă. 
Primii care pătrunseră în avion pe uşa din stânga-faţă fură 
Mordechai Rahamim şi Danny Arditi. Mordechai dădu nas 
în nas cu Atrash, care trase în el. Trase şi Mordechai, însă 
rată. În momentul acela, pătrunseră Bibi şi Arik pe uşa din 
dreapta faţă, în timp ce Omer Eran şi Danny Brunner 
intrară pe uşa din stânga-spate. Omer îl văzu pe Atrash şi 
îl împuşcă. 

Danny Yatom nu reuşi să intre pe uşa din faţă şi 
rămase blocat, după ce căpitanul Rifat trase în luptătorii 
de comando, în acelaşi timp, Uzi şi formaţia sa intrară pe 
uşa din spate. Uzi văzu în faţa sa un bărbat oacheş şi trase 
în el, luându-l drept unul dintre terorişti. Bărbatul era, de 


fapt, un negustor de diamante din Belgia şi fu grav rănit, 
însă supravieţui. Mai puţin norocoasă, însă, fu o pasageră 
israeliană, Mary Holtzberg-Anderson, care, prinsă fiind în 
bătaia focurilor, fu rănită mortal. Uzi avea sarcina de ao 
găsi pe Rima Tanus, terorista care se afla undeva în 
spatele cabinei şi purta centura explozivă. Se deplasă din 
spate înspre centrul cabinei şi deodată o pasageră, 
Marcelle Eini, îi arătă o femeie ghemuită pe coridor şi care 
ţinea în mână o grenadă. 

— Nu trage! imploră Rima, nu trage! 

Uzi îi apucă mâna şi îi luă cu mare precauţie grenada 
activată din mână, ridicându-i „fiecare deget în parte”. 
Apoi aruncă încărcătura explozivă afară şi o scoase pe 
Rima din avion. 

Între timp, Mordechai Rahamim înainta încet. Rif'at 
trase în el din uşa cabinei din faţă. Rahamim trase la 
rândul său până îşi termină încărcătura şi, apoi, se ghemui 
în spatele unui scaun ca să reîncarce. În acelaşi timp, 
încerca să o liniştească pe o femeie înspăimântată care 
stătea lângă el: 

— Nu te îngrijora, bâigui în engleză, totul o să fie 
bine. 


Pe aripa avionului, după salvare. Ehud Barak este în 
salopetă albă. (Ron Ilan, Biroul de presă al guvernului 
israelian) 

Nu ştia că doamna era soţia lui Reginald Levy. În 
timpul schimbului de focuri, Rif'at se ascunse în toaletă, 
iar Rahamim îl urmă şi îl împuşcă mortal. 

Bibi şi Marko Eshkenazi se deplasară şi ei spre 
partea din faţă în căutarea Theresei Halsa. Bibi o prinse în 
partea stângă a cabinei. Marko îi găsi în haine bateria de 
activare a încărcăturii explozive. Aceasta protestă violent 
la încercarea de a o da jos din avion, aşa că Marko o 
pălmui, timp în care acestuia i se declanşă pistolul, iar 
glonţul îi răni atât pe Therese, cât şi pe Bibi. 

Şi, apoi, totul se termină. 

Atacul durase 90 de secunde. Cei doi terorişti bărbaţi 
fuseseră ucişi. Femeile fură prinse. Pasagerii săreau în sus 
de bucurie, sărutându-se fericiţi. 

Li se alăturară şi Dayan şi echipa sa. Dayan îşi 
felicită oamenii şi se urcă în maşină. Când ajunse la biroul 


său din Tel Aviv, se uită a ceas. Era ora 5.05 după-amiaza. 
Ajunsese la timp pentru întâlnire. 

Hershel şi Ida Norbert aproape că fură sufocaţi de 
dragostea familiei. Dar Norbert nu putea uita imaginea 
zărită de la fereastra avionului la începerea atacului 
unităţii sayeret. Văzuse siluete albe căţărându-se în susul 
şi în josul scărilor de pe aripa avionului. Îşi amintise de 
cartea Genezei din Biblie, în care era descrisă scara lui 
Iacob şi „îngerii care urcau şi coborau pe ea”. 

Pentru el şi ceilalţi 100 de pasageri, chiar fuseseră 
îngeri. 

Benyamin Netanyahu, luptător al unităţii Sayeret 
Matkal şi viitor premier 

Adânc întipărit în memoria mea a rămas momentul 
dinaintea raidului, când stăteam îmbrăcaţi în salopete albe 
de mecanici pe aripa avionului şi aşteptam să primim 
permisiunea de a pătrunde. Cei care au trecut prin 
experienţa aşteptării înaintea unui raid înarmat ştiu că, în 
momentele respective, fiecare luptător se retrage în sine 
însuşi. 

Ajunsesem la unitate înainte de ivirea zorilor şi nu 
era nimeni acolo. Ne-am dat seama că se întâmplă ceva la 
aeroport, ne-am dus acolo şi ne-am organizat repede în 
echipe. Fratele meu, Yoni, a venit şi mi-a spus: 

— Trebuie să mă duc acolo. 

Mi-a explicat că este cel mai experimentat luptător 
din unitate, ceea ce nu putea fi contestat pentru că era 
adevărat. l-am spus că trebuie să-mi conduc oamenii, însă 
insista să preia comanda de la mine. Am refuzat. Mi-a 
spus: 

— Atunci o să participăm amândoi la misiune. 

L-am întrebat: 

— Ce o să le spunem părinţilor dacă unul din noi 
păţeşte ceva? 

Până la urmă, l-am lăsat pe Ehud Barak să decidă, iar 
Ehud a hotărât să îmi conduc eu soldaţii. 

Când s-a dat semnalul să pătrundem în avion, ne-am 
împins în uşa de urgenţă de deasupra aripii, aceasta a 


cedat şi am aruncat-o pe pistă. În jurul nostru şuierau 
gloanţele teroriştilor, care o nimeriră pe ostatica Miriam 
Holtzberg-Anderson. Şi acel moment mi-a rămas întipărit 
în minte. 

În timp ce îi căutam pe terorişti, una dintre pasagere 
ne arătă o femeie ghemuită între scaune şi strigă: 

— E teroristă. 

Am tras-o de păr, care se dovedi a fi perucă. Am tras- 
o din nou şi am întrebat-o unde sunt materialele explozive. 
Marco Ashkenazi a venit în fugă la noi şi mi-a spus: 

— Bibi, mă ocup eu de ea. 

Am văzut că pistolul din mâna lui avea trăgaciul 
ridicat. Cum terorista nu era înarmată, i-am strigat: 

— Marco, nu! 

Dar a fost prea târziu. Pistolul eliberase deja glonţul, 
care a nimerit-o pe ea, dar şi pe mine. 

Marea importanţă a Operațiunii Sabena a constat în 
faptul că a confirmat principiul potrivit căruia, dacă există 
o opţiune militară, o executăm! Operaţiunea Sabena a fost 
o operaţiune inovatoare în ceea ce priveşte deturnările şi 
lupta fără compromisuri împotriva terorismului. De atunci 
metodele teroriştilor s-au schimbat şi, odată cu ele, preţul 
dureros al atacurilor sinucigaşe cu bombe, rachete şi 
altele. Insă teroarea nu va înceta dacă nu o combatem, iar 
pericolul nu va dispărea dacă nu ne preocupă îndepărtarea 
acestuia. 

Codul de etică al FAI prevede că niciun soldat 
israelian nu poate fi abandonat niciodată în spatele liniilor 
inamice, nici pe câmpul de luptă, nici în captivitate. 

Capitolul 13 

„Stop! Stai! Mâinile sus!”-1972 

Pe 21 iunie 1972, unitatea Sayeret Matkal a demarat 
Operaţiunea Containerul 3, al cărei obiectiv era răpirea 
unor ofiţeri superiori din armata siriană de pe teritoriul 
libanez pentru a fi daţi în schimbul a trei piloţi israelieni 
care fuseseră luaţi prizonieri în urmă cu doi ani din Siria. 

„Operațiunile Containerul fuseseră concepute după 
ce îi prezentasem şefului de stat-major câteva planuri 


nebuneşti cu privire la cum am putea să îi eliberăm pe 
piloţi, planuri care fuseseră, însă, toate respinse”, 
povestea generalul (în rezervă) Uzi Dayan, comandantul 
adjunct al operaţiunii şi viitorul şef al unităţii Sayeret 
Matkal. „Într-o bună zi, m-am înfuriat şi m-am dus la 
ministrul apărării şi i-am spus: «Poate sunteţi prea în 
vârstă ca să înţelegeţi, însă ostaticii sunt prietenii noştri. 
Dacă am fi noi în locul lor, am spera să facă şi ei tot 
posibilul ca să ne elibereze»”. 

Ministru al apărării era Moshe Dayan, unchiul lui Uzi 
Dayan. Şeful statului-major, David Elazar, era şi el 
îngrijorat de situaţia soldaţilor - Gideon Magen, Pinchas 
Nachmani şi Boaz Eitan - care suferiseră torturi cumplite 
în închisorile siriene. Şeful statului-major căută o 
modalitate de a grăbi negocierile legate de schimbul de 
prizonieri şi ordonă să i se facă propuneri de operaţiuni 
privind răpirea de ofiţeri sirieni, Ideea sayeret-ului fu 
prinsă din zbor şi avea să fie aprobată şi de premierul 
Golda Meir. 

Se gândeau că, în schimbul unei asemenea monede 
valoroase de negociere, membrii superiori ai organizaţiei 
siriene de informaţii aveau să fie de acord să îi elibereze 
pe piloţii israelieni, precum şi să îi influenţeze pe aliaţii lor 
egipteni să elibereze 10 prizonieri din Egipt. 

Operaţiunea „Containerul 1” a fost demarată după 
câteva misiuni de observaţie desfăşurate în zona Muntelui 
Dov de către comandanții sayeret-ului, aproape de graniţa 
libaneză. Locul ales pentru răpire se afla pe un drum de 
pământ din Liban, de pe versantul de nord al muntelui, 
într-un punct în care trebuia să încetineşti. Trupele de 
comando ale sayeret-ului intrară în Liban la adăpostul 
întunericului şi ajunseră în zona stabilită. Versanții 
muntelui erau acoperiţi de vegetaţie densă. Unitatea 
sayeret pregăti o ambuscadă, avându-i pe Ehud Barak 
drept comandant al echipei destinate raidului şi pe 
Benyamin Netanyahu în fruntea echipei de blocare. 
Unitatea sayeret aşteptă ore întregi, însă sirienii nu 
apărură în dimineaţa aceea, misiunea fiind contramandată. 


O a doua tentativă de răpire, Operaţiunea 
„Containerul 2”, fu programată pentru 19 iunie, în zona 
Rosh Hanikra, din Galileea Superioară. De această dată, 
ambuscada fu organizată pe un alt traseu din Liban. Din 
nou Barak comanda operaţiunea, iar Netanyahu conducea 
echipa de blocare. Ambii fraţi ai lui Bibi Netanyahu, Yoni şi 
Iddo, participau la misiune. „A fost singura misiune la care 
am participat eu, Bibi şi Yoni. De fapt, prima la care FAl-ul 
ne permitea acest lucru”, spunea Iddo Netanyahu. Într- 
adevăr, FAl-ul nu permitea ca mai mulţi fraţi să participe la 
aceeaşi misiune, de teamă că ar fi putut fi ucişi sau răniţi 
cu toţii. 

Rolul echipei de blocare era acela de a împiedica 
întăririle să ajungă în zona de acţiune şi de a-i prinde pe 
toţi cei care ar fi încercat să scape din confruntarea cu 
unitatea lui Barak. În timp ce aşteptau, apăru un cioban 
libanez, care observă că sârma ghimpată a gardului de la 
frontieră fusese pusă la pământ de către una dintre echipe. 
Acesta şi turma sa fură cât pe ce să dea peste oamenii care 
se ascundeau; Netanyahu îl contactă pe Barak prin 
aparatul de radiotransmisie şi îi ordonă să îl prindă 
imediat pe cioban. Luptătorii de comando puseră mâna pe 
el şi îl trântiră pe jos lângă ei. Ciobanul era speriat de 
moarte, convins fiind că îl vor omori. „Ca să îl fac să tacă, 
i-am spus «Ushuk!» - adică «Taci» în arabă, şi i-am făcut 
semn cu mâna că o să-i tăiem gâtul dacă nu îşi ţine gura”, 
a spus Iddo Netanyahu. Ciobanul prinse mesajul şi 
problema se rezolvă. 

Apoi apăru, însă, altă problemă: o maşină blindată 
libaneză dotată cu un tun, precum şi un vehicul 
suplimentar urmau convoiul ofiţerilor la o distanţă de circa 
doi kilometri. Cele două vehicule staţionară chiar lângă 
ascunzătoarea în care se afla detaşamentul lui Netanyahu, 
iar convoiul continuă să înainteze spre vârful muntelui. 
Netanyahu îi dădu vestea în şoaptă prin radio lui Barak, 
care le ordonă să rămână ascunşi. Barak îi raportă 
generalului Mordechai (Motta) Gur, acum comandant al 
Districtului de Nord, şi şefului statului-major, care îi 


ordonară să oprească imediat operaţiunea şi să se retragă 
în Israel. 

Barak încercă să se opună, să convingă conducerea 
superioară că era posibilă îndeplinirea misiunii fără 
riscuri, însă răspunsul a fost un refuz categoric. 
Dezamăgit,  Netanyahu le ordonă oamenilor să se 
pregătească de plecare. Era ultima lui misiune înainte de a 
se retrage din armată şi îşi dorea atât de mult să 
reuşească... 

„In cele din urmă, convoiul trecu la o distanţă de 
doar câţiva metri de noi”, povestea Uzi Dayan, „şi ne uitam 
la el cu jind”. Mai târziu aveau să afle că printre ofiţerii 
superiori libanezi din convoi se afla nimeni altul decât 
şeful statului-major al armatei libaneze. 

Când trupele israeliene se întoarseră în zona de 
adunare de lângă kibuțul Hanita, dezbaterea continuă. 

— De ce ne-aţi oprit? îi întrebă Barak pe şeful 
statului-major şi pe ofiţerii superiori care erau cu acesta. 
Eram atât de aproape de ei, încât am fi putut să ne 
îndeplinim misiunea fără nicio problemă. Aproape că 
pusesem mâna pe ei şi le-am dat drumul. 

Elazar încercă să îl calmeze. 

— N-am vrut să punem trupele în pericol în 
ambuscadă - maşina blindată libaneză le-ar fi descoperit. 

Barak ripostă: 

— Ne faceţi să minţim. Dacă ştiam că misiunea va fi 
contramandată, nu v-aş fi informat cu privire la vehiculul 
libanez. Puteaţi să aveţi încredere în părerea mea. Vă 
asigur că am fi putut să ducem misiunea la îndeplinire. Pe 
viitor n-am să vă mai spun despre nicio maşină blindată! 

Două zile mai târziu, pe 21 iunie, fu autorizată 
Operaţiunea „Containerul 3”. Netanyahu era deja civil de 
24 de ore; Yoni Netanyahu fu numit comandant al 
operaţiunii, iar Uzi Dayan - locţiitorul său. 

De data aceasta, pentru a evita alte misiuni 
contramandate şi retrageri, Barak s-a hotărât să stea la 
postul de comandă din faţă, împreună cu generalul Gur şi 
cu viitorul său succesor, Yitzhak Hofi, ca să se asigure că 


misiunea va fi îndeplinită. 

Grupul era mai numeros. Unitatea Sayeret Matkal 
era însoţită de o trupă de acoperire de paraşutişti, de o 
unitate blindată, precum şi de membrii comandoului Egoz. 
În plus, le fură date tancuri şi tunuri antitanc care să le 
asigure acoperirea. Era evident că nimeni nu voia să rişte, 
de această dată. 

„Pentru pregătirea misiunii”, povestea Iddo 
Netanyahu, „am antrenat multe persoane pentru răpire, 
sub comanda lui Yoni: cum să îi apuce, cum să scoată pe 
cineva dintr-un vehicul în mişcare şi altele asemenea. Yoni 
a decis să le arate cum să facă şi îl alese pe unul dintre 
membrii echipei, bietul de el! în timpul demonstraţiei, Yoni 
s-a repezit pe neaşteptate asupra soldatului, l-a apucat de 
păr şi l-a tras afară. Tipul a fost aruncat la pământ, iar 
manevra a fost considerată reuşită - doar că băiatul încă 
mai suferea de dureri de scalp câteva zile mai târziu”. 

În zorii zilei, trupele dărâmară gardul de la graniţă şi 
pătrunseră în Liban. Yoni Netanyahu o luă înainte şi 
verifică să nu fie mine pe cărarea care ducea la şosea. La 
ora 11.00 dimineaţa, apăru convoiul ofiţerilor sirieni însoţit 
de două maşini blindate şi de două Land Roveruri. 
Convoiul se îndreptă în direcţia satului Rameish şi se opri 
la mai puţin de un kilometru şi jumătate la nord de acesta. 

La 11.25, trupele sayeret-ului ieşiră din ascunzători 
în două vehicule, se apropiară de gaura din gard şi se 
opriră lângă ea. Soldaţii se prefăceau că repară un vehicul 
defect; între timp, convoiul sirian începu să înainteze. 

La ora 12.00, convoiul trecu prin satul Ramia. Yoni 
Netanyahu primi ordin să se ducă la locul ambuscadei de 
pe şosea. Echipa lui Uzi Dayan îşi ocupă poziţiile de lângă 
vehicul, iar restul unităţii se împrăştie de-a lungul şoselei 
în direcţia din care aveau să vină ofiţerii sirieni. 

Atunci se întâmplă ceva neaşteptat: câţiva ţărani 
libanezi îi văzură pe israelieni. Aceştia opriră un 
Volkswagen care mergea înaintea convoiului şi îi 
avertizară pe ofiţeri cu privire la soldaţii israelieni care 
aşteptau în apropiere. Surprins, şoferul îşi continuă 


drumul pe o distanţă de câţiva metri, apoi întoarse repede 
şi începu să gonească spre est. Soldaţii care aşteptau 
pregătiţi convoiul la locul  ambuscadei  văzură 
Volkswagenul întorcând şi îndepărtându-se în viteză. Unul 
dintre luptători fugi la Netanyahu şi îi raportă cele văzute, 
chiar în momentul în care acesta era informat de la postul 
de comandă că şirul de vehicule începuse să facă cale 
întoarsă. 

„Ne-am dat seama că începuseră să se întoarcă”, 
povestea Dayan. „Am început imediat să fugim spre ei. 
Ajunse acolo şi jeepul lui Yoni după jumătate de minut. La 
început, nu îşi dăduseră seama ce se întâmplă, de fapt - e 
posibil să fi crezut că suntem o altă unitate libaneză. Le-am 
strigat în arabă: «Stop! Stai! Mâinile sus!» 

Acesta a fost momentul critic: cine avea să tragă mai 
întâi? Dayan trase focuri de avertisment înspre picioarele 
sirienilor şi ale libanezilor. Aceştia fură şocaţi, însă, după o 
secundă, deschiseră şi ei focul. Schimburile de focuri fură 
scurte şi, când încetară, patru militari libanezi din escortă 
erau morţi, printre ei numărându-se şi un ofiţer. Un ofiţer 
sirian şi un luptător israelian de comando erau răniţi. 

In tumultul luptei, doi ofiţeri, unul sirian şi unul 
libanez, fugiră spre nord şi dispărură în vegetaţie. Ceilalţi 
ofiţeri fură capturati: un ofiţer al serviciilor de informaţii, 
cu gradul de general de brigadă, doi colonei de la blindate, 
care aparţineau de Departamentul Operaţional al armatei 
siriene, şi doi piloţi cu rang de locotenent care aparţineau 
de serviciul de informaţii al Forţelor Aeriene Siriene. 
Ofiţerul sirian care reuşise să fugă era şeful acestui 
serviciu aflat pe teren. 

Echipele lui Netanyahu, Dayan şi Muki Betzer îi 
căutară pe zone extinse pe sirienii care fugiseră, însă fără 
niciun rezultat. Pe lângă ofiţeri, mai scăpase şi un 
Mercedes verde. Echipa de blocare din est fu alertată prin 
radio ca să caute Mercedesul. Maşina fu descoperită mai 
târziu abandonată şi ciuruită de gloanţe aproape de Ramia. 
S-a dovedit că Volkswagenul şi Mercedesul se nimeriseră 
din întâmplare în zona de luptă, fără să aibă nicio legătură 


cu grupul ofiţerilor. 

Misiunea se încheie cu puţin înainte de ora 1.00 
după-amiaza. Soldaţii, care se aflaseră numai 93 de minute 
în Liban, se întoarseră în Israel euforici. Dayan îşi amintea: 

Pe drumul de întoarcere spre Israel, am auzit deja la 
radio ştirea cu privire la operaţiunea din Liban. 
Conduceam un Chevrolet Impala şi îmi aduc aminte că ne 
gândeam cum să umplem găurile făcute de gloanţe în Land 
Roveruri şi în Impala - aceasta din urmă a mai fost folosit 
de serviciul de informaţii încă mulţi ani”. 

A doua zi dimineaţă, ziarul iordanian Al Rai comenta: 

Aceasta a fost cea mai mare victorie a serviciului israelian 
de 


Scena bătăliei, la câteva minute după încetarea 
focului (Prin amabilitatea lui Aviram Halevi Israel 
Defense 

Informaţii din istoria conflictului arabo-israelian. 
Israelul a dat o lovitură grea armatei siriene”. 

După răpire, Siria a cerut Israelului să îi înapoieze 
ofiţerii în mod necondiţionat, pentru că nu erau prizonieri 
de război. Un an mai târziu, cele două părţi au convenit 
asupra unui schimb de ostatici şi, la 3 iunie 1973, trei 


membri ai echipajului aerian îi fură înapoiaţi Israelului. În 
schimb, Israelul îi eliberă pe ofiţerii luaţi ostatici, plus alţi 
ostatici sirieni şi libanezi. Israelul căzu de acord să îi 
acorde clemenţă lui Kamal Kanji, un conducător al 
druizilor din Majdal Shams (din nordul înălțimilor Golan), 
care, cu o lună înainte, fusese condamnat la 23 de ani de 
închisoare pentru spionaj în favoarea Siriei. 

Uzi Dayan, viitor adjunct al statului-major îi 
cunoşteam personal pe piloţii luaţi ostatici, pe care doream 
să îi eliberăm după răpirea ofiţerilor sirieni. Pini Nachmani 
crescuse în moshav-ul (orăşelul) Yokneam, iar mama lui o 
cunoştea pe a mea. De asemenea, se antrenase la 
academia Forţelor Aeriene împreună cu vărul meu. 

A fost un navigator de excepţie pe elicopterele 
Sikorski ale escadronului 114 şi participase la multe dintre 
operaţiunile desfăşurate de unitatea sa. Prin intermediul 
lui l-am cunoscut pe Gideon Magen, un comandant de 
escadron Phantom, care fusese şi el luat ostatic. 

Când au fost eliberaţi piloţii, ne-am întâlnit cu ei la 
Baza aeriană Ramat David, iar primele cuvinte ale lui 
Nachmani au fost: 

— Ştiam că o să ne scoateţi de-acolo. 

Se pare că soţia lui îl ţinuse la curent cu 
evenimentele printr-o scrisoare care îi parvenise acestuia 
prin Crucea Roşie şi în care îi scria: „Am fost la pescuit la 
lacul Kfar Baruch şi ne-am întors cu cinci peşti foarte 
graşi” Nachmani, care ştia că soţiei sale nu îi place 
pescuitul, l-a întrebat pe reprezentantul Crucii Roşii 
despre operaţiunile care se desfăşuraseră recent, iar 
acesta i-a adus un ziar care povestea despre operaţiune... 

Măreţia acestei misiuni a constat în devotamentul 
nostru faţă de sarcina încredinţată, în faptul că nu am 
renunţat. Ne-am întors de trei ori până a fost îndeplinită 
misiunea. Trăsătura sa caracteristică a fost faptul că nu a 
fost o misiune menită să aducă înapoi agenţi secreţi sau să 
îi atace pe inamici - ci a avut scopul de a ne salva piloţii 
încarceraţi într-o închisoare siriană. 

După masacrarea sportivilor israelieni de la Jocurile 


Olimpice de la Munchen, consilierul pe probleme de 
antiterorism al Goldei Meir, Aharon Yariv, şi şeful 
Mossadului, Zvi Zmir, i-au spus premierului că, dacă 
Israelul îi ucide pe liderii grupării Septembrie Negru, 
atunci organizaţia va înceta să mai existe. Mai multe 
operaţiuni ale Mossadului în Europa au avut. drept 
rezultat moartea comandanților grupării Septembrie 
Negru. Însă figurile centrale trăiesc incă nepedepsite în 
capitala libaneză, Beirut. 

Capitolul 14 

Doamna care aduce necazuri - 1973 

Noaptea de 9 aprilie 1973 a fost o noapte cu lună 
plină la Beirut, capitala Libanului. 

Mult după miezul nopţii, pe strada Verdun, apăru un 
cuplu de îndrăgostiţi care se plimba. Bărbatul era înalt, 
atletic, îmbrăcat într-un costum modern. Femeia era 
scundă, cu părul negru şi purta o rochie neagră care se 
mula pe silueta subţire cu sâni mari. Când pe acelaşi 
trotuar se apropiară de ei doi jandarmi - ofiţeri de poliţie -, 
cuplul se îmbrăţişă tandru, dulcea îmbrăţişare durând 
până când jandarmii dispărură din raza lor vizuală. Cuplul 
îşi continuă plimbarea până când ajunse la un bloc luxos, 
unde cei doi se despărţiră. Bărbatul, împreună cu alţi ţipi 
şi cu o fată blondă, care apăruseră din întuneric, intrară 
repede în clădire; femeia în rochie neagră rămase pe 
stradă, unde i se alătură o alta, o fată cu părul roşcat- 
cafeniu. 

Vizavi era parcată o maşină roşie, marca Dauphine. 
Un paznic uriaş ieşi din ea, uitându-se suspicios la cele 
două doamne. Îşi scoase arma şi începu să traverseze 
strada. Însă îl aştepta surpriza vieţii lui. Cele două femei 
îşi aruncară dintr-odată hainele şi t 9 > 

scoaseră de sub ele puşti-mitraliere, trăgând în el. 
Paznicul sări ca să se ascundă şi se prăbuşi în spatele unui 
gărduleţ. Un glonţ nimeri volanul Dauphine-ului şi sunetul 
strident al claxonului sfâşie tăcerea nopţii. 

Operaţiunea Primăvara tinerilor începuse. 

Cuplul întâlnit de jandarmi pe stradă nu era un cuplu 


de îndrăgostiţi. Bărbatul înalt era Muki Betzer, unul dintre 
cei mai buni luptători ai sayeret-ului. Iubita lui era nimeni 
altul decât Ehud Barak, comandantul sayeret-ului. Barak 
purta o perucă blondă şi mult machiaj, iar sutienul îi era 
plin cu grenade de mână şi şosete desperecheate. Pe sub 
maiou avea arme şi aparate mobile de emisie-receptie. 
Cealaltă „fată” era Amiram Levin, viitor comandant al 
sayeret-ului şi general al FAI. Ambii aleseseră să se 
deghizeze în femei pentru că erau scunzi şi subţiri; la fel şi 
„blonda”, Loni Rafaeli, care intrase în clădire împreună cu 
bărbaţii, care erau toţi luptători ai sayeret-ului. 

„Primăvara tinerilor” s-a născut în toiul războiului 
secret pe care Israelul îl ducea împotriva grupului terorist 
Septembrie Negru. Gruparea fusese înfiinţată de Yasser 
Arafat, conducătorul Organizației pentru Eliberarea 
Palestinei, după ce regele Hussein al Iordaniei masacrase 
multe mii de membri ai OEP în Iordania, în septembrie 
1970; de aici şi denumirea de Septembrie Negru. 

Iniţial, nou-înfiinţata organizație teroristă atacase 
obiective, lideri şi agenţi secreţi iordanieni; însă, curând, 
se îndreptase împotriva Israelului, deturnase Boeingul 
Sabena şi ucisese 11 sportivi israelieni la Jocurile Olimpice 
de la München, din 1972. Urmând sfatul şefului 
Mossadului, Zvi Zamir, şi al consilierului pe probleme de 
terorism al prim-ministrului, Aharon Yariv, Golda Meir a 
trimis echipa operaţională a Mossadului să acţioneze sub 
acoperire în Europa, împotriva conducătorilor organizaţiei 
Septembrie Negru. Zamir şi Yariv credeau că eliminarea 
conducătorilor organizaţiei avea să conducă la dispariţia 
întregii grupări şi să pună capăt acţiunilor teroriste ale 
acesteia. În cadrul unor operaţiuni rapide şi necruțătoare 
ale Mossadului la Roma, Paris, Atena şi în Cipru, au fost 
ucişi mai mulţi conducători ai grupării Septembrie Negru. 
Insă Mossadul şi FAl-ul credeau că nu e suficient, că 
trebuie să îi atace pe liderii organizaţiei în propriul bastion 
- la Beirut. Capitala libaneză devenise cartierul general al 
multor grupări şi organizaţii teroriste care îşi desfăşurau 
activitatea aici fără să fie pedepsite vreodată. Venise 


vremea să le dovedească liderilor terorişti că nu exista loc 
sub soare unde să nu îi prindă braţul lung al Israelului. 
Obiectivul operaţiunii era uciderea a trei conducători 
importanţi ai grupărilor Septembrie Negru şi OEP: Kamal 
Nasser, principalul purtător de cuvânt al OEP; Kamal 
Adwan, responsabilul activităţilor palestiniene din 
teritoriile ocupate de Israel; şi însuşi comandantul-şef al 
organizaţiei Septembrie Negru, Muhammad Najar (Abu 
Yussuf). Toţi trei locuiau într-un bloc turn de pe strada 
Verdun - Nasser la etajul trei, Adwan la doi, iar Abu Yussuf 
la etajul şase, în aripa de nord a clădirii. Ideea iniţială era 
lansarea unei acţiuni de amploare a FAl-ului, în cadrul 
căreia mari unităţi de elită urmau să aterizeze la Beirut, să 
blocheze străzile din jurul clădirii şi să atace clădirea într- 
un mod foarte elaborat - însă Ehud Barak contramandase 
planul respectiv. Un asemenea plan, le spusese acesta 
superiorilor săi, însemna pierderea celui mai important 
factor de care depindea reuşita operaţiunii - elementul 
surpriză. Unitatea sayeret putea să îndeplinească misiunea 
cu 14 luptători, care aveau să pătrundă în linişte în Beirut, 
să se strecoare în clădire şi să intre în apartamentele 
teroriştilor precum un fulger apărut din senin. 


Comandanții „Primăverii tinerilor”, de la dreapta: 
Amnon Lipkin-Shahak, Shaul Ziv, Emanuel Shaked, Ehud 


Barak. (Biroul de presă al guvernului israelian) 

Moshe Dayan fu de acord cu planul, însă decise să îl 
dezvolte. Nu aterizăm în fiecare zi la Beirut, spuse, această 
misiune va fi unică - aşa că haideţi să profităm şi să 
atacăm mai multe obiective inamice în acelaşi timp. Şeful 
statului-major, Dado Elazar, şi comandantul paraşutiştilor, 
colonelul Mano Shaked, hotărâseră că, în timp ce unitatea 
sayeret se ocupa de cei trei lideri ai OEP-ului, o altă echipă 
de paraşutişti, din Batalionul Aeropurtat 50, avea să atace 
sediul organizaţiei Frontul Democratic pentru Eliberarea 
Palestinei (FDEP), o organizaţie teroristă maoistă, condusă 
de Nayef Hawatmeh. Echipa Batalionului 50 avea să fie 
condusă de locotenent-colonelul Amnon Lipkin-Shahak, un 
ofiţer înalt şi subţire, extrem de cerebral, decorat pentru 
„modul de conducere şi curajul în luptă” demonstrate într- 
un atac din 1968 asupra unei baze a OEP-ului, atac care a 
primit numele de cod Operaţiunea Inferno. 

Planul era următorul: paraşutiştii lui Lipkin urmau să 
îi ucidă pe paznicii de la intrarea în sediul teroriştilor de 
pe strada Khartoum şi să arunce în aer clădirea cu 200 de 
kilograme de material explozibil, ucigându-i astfel pe toţi 
cei aflaţi înăuntru, în acelaşi timp, alte unităţi de 
paraşutişti aveau să aterizeze în afara Beirutului şi să 
desfăşoare operaţiuni de diversiune de mai mică amploare. 

Unitatea sayeret şi echipa Batalionului 50 urmau să 
ajungă pe coasta libaneză în ambarcaţiuni dotate cu 
rachete aparţinând Forţelor Navale şi să debarce pe plaja 
din Beirut în şalupe de cauciuc de tipul Zodiac. Pe plajă 
urma să îi aştepte o mică echipă de agenţi ai Mossadului, 
care aveau să vină la Beirut cu avionul din mai multe 
capitale europene. Agenţii urmau să sosească cu 
paşapoarte false cu câteva zile înainte de declanşarea 
operaţiunii; aveau să închirieze maşini, să viziteze oraşul şi 
să se familiarizeze cu străzile şi bulevardele acestuia. In 
noaptea misiunii, aveau să îi ducă pe soldaţi cu maşinile la 
obiectivele stabilite şi apoi să îi aducă înapoi pe plajă, după 
terminarea operaţiunii. Barak ceru trei maşini americane 
în care să îi poată înghesui pe cei 14 oameni ai săi. 


Computerul FAI i-a dat misiunii numele de cod 
„Primăvara tinerilor”. 

Pregătirea intensivă a unităţilor începu neîntârziat. 
Mano Shaked şi şeful statului-major Elazar îşi petrecură 
mult timp cu luptătorii. Shaked voia să se asigure personal 
că paraşutiştii săi se familiarizează cu străzile Beirutului. [i 
arăta câte unuia dintre ei fotografii făcute de sus şi hărţi, 
după care îl aşeza cu spatele la hartă şi îl întreba: 

— Ce e în dreapta ta? Ce e în stânga ta? 

Considera că băieţii săi trebuie să dobândească un 
simţ al orientării „cu ochii închişi” în cartierele în care 
aveau să acţioneze. 

Paraşutiştii şi luptătorii sayeret-ului făcură exerciţii 
de amerizare, de deplasare pe jos spre ţinte sau în maşini 
civile şi apoi de retragere pe plajă şi de plecare la bordul 
şalupelor Zodiac. La o bază militară îndepărtată fu 
construită o machetă a clădirii din lemn şi pânză pe care 
unitatea sayeret avea să o atace, iar trupele de comando 
atacară apartamentele folosind diverse tipuri de muniţie 
reală; se antrenară şi în nişte barăci de poliţie abandonate 
din Samaria. Echipa Batalionului 50 folosi cartierul Lamed 
din Tel Aviv ca „machetă” a Beirutului. Unele case din zonă 
erau încă în construcţie şi puteau fi folosite pentru 
antrenamente fără să trezească suspiciuni din partea 
localnicilor. 

Sau cel puţin aşa au crezut comandanții operaţiunii, 
într-o noapte din luna martie 1973, un locuitor al 
cartierului Lamed, în timp ce se uita pe fereastră, observă 
câteva personaje suspecte strecurându-se printre case, 
auzi paşi apăsaţi şi strigăte scurte. Anunţă poliţia, care 
sosi imediat, iar Mano Shaked avu bătăi de cap ca să îi 
convingă pe poliţişti să o lase baltă. Şi proprietarul unui 
magazin de pe strada Disengoff îşi exprimă anumite 
suspiciuni. Tot veneau la ei, pe rând, tineri care cereau 
costume cu un număr mai mare decât purtau. Patronul nu 
ştia că erau paraşutişti care urmau să plece la Beirut 
îmbrăcaţi în costume cu câteva numere mai mari ca să îşi 
poată ascunde armele pe sub sacou. Negustorul începu să 


pună întrebări, dar paraşutiştii îl convinseră să uite ce 
auzise, ce vânduse şi cine cumpărase de la el. 

Însă nu numai civilii îşi puneau întrebări. Într-o 
noapte, după mai multe ore de exerciţii de amerizare în 
nordul Tel Avivului, obosiţi fiind, paraşutiştii se întinseră 
pe plajă în aşteptarea bărcilor de cauciuc. Unul dintre ei, 
locotenentul Avida Shor, veni la şeful statului-major. 

— Pot să vă vorbesc, domnule? 

În nicio altă armată din lume n-ar îndrăzni un ofiţer 
inferior să îi vorbească şefului statului-major, însă Israelul 
era diferit. 

— Spune, îi răspunse Elazar tânărului. 

Avida, membru al kibuţului Shoval, era unul dintre 
cei mai buni luptători paraşutişti. Îşi dovedise curajul în 
raidul de la Tripoli, unde unitatea sa aterizase pe o plajă 
pustie, la o distanţă de peste 200 de kilometri dincolo de 
graniţa israeliană, atacase şi aruncase în aer patru baze 
teroriste şi se întorsese practic nevătămată. Avida era, de 
asemenea, cunoscut pentru principiile sale morale 
deosebite. Acum scoase din buzunar un carneţel şi îi spuse 
lui Elazar: 

— Avem de gând să aruncăm în aer sediul FDEP-ului 
cu 200 de kilograme de explozibil. Însă, potrivit propriilor 
mele calcule, putem să dărâmăm clădirea şi cu numai 120 
de kilograme. 

— Ce contează? îl întrebă generalul Elazar. 

— Contează, spuse Avida apăsat, pentru că mai este o 
clădire lângă sediul FDEP-ului. Este o clădire de şapte 
etaje, locuită de mai multe familii de civili. Cred că ar 
trebui să folosim mai puţin explozibil ca să evităm 
victimele în rândul civililor. Apoi adăugă: Teroriştii ar 
trebui să vadă că am ajuns acolo şi că am fost în stare să 
ne îndeplinim misiunea, dar că nu facem rău femeilor şi 
copiilor. E 

Urmă un moment de tăcere. În cele din urmă Elazar 
dădu aprobator din cap. 

— Te cred, spuse. Atunci 120 de kilograme să fie. 

Intre 1 şi 6 aprilie sosiră la Beirut câţiva turişti: 


Gilbert Rimbaud, Dieter Altnuder, Andrew Whichelaw, 
Charles Boussard, George Elder şi Andrew Macy. Cei mai 
mulţi dintre aceştia aveau paşapoarte britanice sau 
belgiene şi fură ulterior identificaţi de surse străine drept 
agenţi ai Mossadului. Aceştia se cazară la diverse hoteluri 
şi închiriară maşini de la Avis şi Lenacar. Cel puţin trei 
dintre maşini erau de fabricaţie americană, după cum 
ceruse Barak: un Buick Skylark, un Plymouth şi un Valiant. 
Pe 5 aprilie, nouă ambarcaţiuni cu rachete şi 
ambarcaţiuni rapide de patrulare marca Dabur porniră 
spre portul Haifa, avându-i la bord pe luptătorii sayeret- 
ului, echipa Batalionului 50 şi pe cei din Flotila 13 - 
puşcaşii marini ai FAl-ului. Înainte de plecare, li s-au arătat 
soldaţilor ultimele fotografii aeriene ale Beirutului, ale 
plajei de debarcare şi ale clădirilor-ţintă. Luptătorii 
sayeret-ului primiră fotografii ale celor trei lideri terorişti 
pe care trebuiau să îi omoare. Unora dintre oameni li se 
dădură revolvere Beretta silenţioase. Obiectivele primiră 
nume de femei: „Aviva”, „Gila”, „Varda”, „Izila” şi „Judith”. 
După lăsarea întunericului, ambarcaţiunile ajunseră 
la Beirut; oraşul era puternic iluminat, cluburile şi 
restaurantele sale fremătând de viaţă. În acest timp, în 
ambarcaţiunile israeliene, soldaţii forţelor navale îi 
acoperiră pe luptători cu huse mari, din plastic 
transparent, ca să nu li se ude hainele civile şi machiajul 
pe care îl purtau unii dintre ei. Se urcară în 12 bărci de 
cauciuc şi, puţin după miezul nopţii, ajunseră în cele două 
zone de debarcare - El-Baida şi Dove Cove. Plajele erau 
părăsite, iar ultimul cuplu de îndrăgostiţi plecase deja de 
pe întinderea de nisip. Într-o tăcere deplină, că nişte 
fantome, şalupele ieşiră din apele întunecate ale mării. 
Unitatea sayeret-ului şi echipa lui Lipkin-Shahak 
debarcară în tăcere. În acelaşi timp, alte echipe de 
paraşutişti se pregăteau să ajungă la alte obiective. O 
echipă a Flotilei 13 urma să ajungă în cartierul El-Uzai şi 
să se îndrepte spre o fabrică de mine marine şi spre o bază 
teroristă. O altă trupă de paraşutişti urma să atace şi să 
arunce în aer un depozit din portul Beirutului, în timp ce 


unitatea de paraşutişti de comando se îndrepta spre un 
atelier de arme aflat la nord de Sidon. Cartierele generale 
plutitoare ale misiunii, conduse de Mano Shaked, şi o 
unitate de salvare de paraşutişti ajunseră pe plajele din 
Beirut în două ambarcaţiuni dotate cu proiectile. Toate 
erau la locul lor. 

Pe plajă, maşinile închiriate şi şoferii acestora 
aparţinând  Mossadului aşteptau. Soldaţii săriră din 
şalupele Zodiac şi fugiră spre maşini. Unul dintre luptătorii 
din echipa lui Barak era Yoni Netanyahu. Barak se simţea 
obligat faţă de Yoni, după ce îl preferase pe fratele mai mic 
al acestuia, Bibi, pentru misiunea „Sabena”. Soldaţii 
sayeret-ului se îngrămădiră în maşinile americane care 
rulară pe strada Verdun şi parcară pe strada Ibn el Walid 
din vecinătate, aproape de  clădirea-ţintă. Oamenii 
coborâră şi se îndreptară în grupuri mici spre marea 
clădire. Celelalte trei maşini îi transportară pe paraşutiştii 
lui Lipkin pe strada Ghana, iar aceştia se furişară spre 
sediul FDEP-ului de pe strada învecinată, Khartum. La ora 
1.29 noaptea, ambele echipe erau pe poziţii. 

Când ciudatul cuplu - Ehud Barak şi Muki Betzer - 
ajunse la clădirea din strada Verdun, observă că poarta 
clădirii nu era încuiată şi că paznicul nu era acolo; nu 
aveau nicio problemă să intre în clădire. Rapoartele 
serviciilor de informaţii pe care le primiseră indicau că 
vizavi aveau să se afle nişte paznici într-un Mercedes gri 
parcat acolo; însă nu se vedea niciun Mercedes. Echipele 
sayeret-ului intrară în clădire şi urcară pe scări până la 
apartamentele teroriştilor. Numai Barak şi Levin, care 
rămăseseră afară, îşi dădură seama brusc că paznicii se 
aflau în Dauphine-ul roşu şi deschiseră un schimb de focuri 
cu bărbatul care ieşi din maşină. Sunetul strident al 
claxonului Dauphine-ului care fu lovit de glonţ răsună în 
cartierul adormit şi astfel dispăru efectul-surpriză. 

Muki Betzer, Yoni Netanyahu şi ceilalţi doi soldaţi 
ajunseră la apartamentul lui Abu Yussuf şi aruncară în aer 
uşa acestuia cu materialul explozibil. Cele două secunde 
care se scurseră între momentul activării explozibilului şi 


explozie i se părură lui Betzer o eternitate. Uşa sări din 
balamale, iar luptătorii de domando se năpustiră în 
apartament. Acolo dădură peste fiul de 16 ani al lui Abu 
Yussuf. 

— Unde-i taică-tu? îl întrebă unul dintre ei în arabă. 

Adolescentul se holbă îngrozit la necunoscuţii care 
purtau ciorapi de nailon pe cap, după care fugi în camera 
lui şi cobori pe ţeava pluvială până în apartamentul unui 
prieten de la etajul cinci. Ceilalţi patru copii ai lui Abu 
Yussuf erau în apartament, dar nimeni nu se atinse de ei. 
Brusc, uşa dormitorului se deschise şi apăru în faţa 
soldaţilor şeful organizaţiei Septembrie Negru, Abu Yussuf, 
în pijamale. Acesta sări înapoi în cameră şi trânti uşa. 
Soţia acestuia, Maha, încercă să scoată din dulap 
revolverul soţului. Luptătorii traseră în uşă, iar Muki o 
deschise cu o lovitură. Câteva împuşcături îi nimeriră pe 
Abu Yussuf şi pe Maha, care stătea în spatele lui. Yoni şi 
celălalt soldat îl împuşcară mortal. Abu Yussuf, „omul 
vinovat de Masacrul de la Munchen”, zăcea acum mort pe 
podea. 

Muki părăsi apartamentul şi fugi în jos pe scări, fiind 
urmat de oamenii săi. 

În cealaltă aripă a clădirii, cele două echipe ale 
sayeret-ului se îndreptară spre apartamentele lui Adwan şi 
lui Nasser. Câţiva luptători, conduşi de Amitai Nahmani, 
ajunseră la apartamentul lui Adwan, iar unul dintre ei 
împinse uşa, care se deschise. Adwan stătea în faţa lor, cu 
un pistol-mitralieră Kalaşnikov în mâini. Acesta ezită o 
fracțiune de secundă, apoi se aruncă după o draperie 
continuând să tragă în israelieni şi rănindu-l pe unul dintre 
ei. Un soldat care se căţărase pe conducta de apă din afara 
clădirii sări în apartament. În acel moment, Nahmani îl 
împuşcă pe Adwan. Soldaţii scotociră prin apartament, 
însă nu le făcură niciun rău soţiei lui Adwan şi celor doi 
copii; îndesară dosare şi documente în două serviete şi 
ieşiră în fugă. 

În acelaşi timp, cea de-a treia echipă, condusă de Zvi 
Livne, aruncă în aer uşa lui Kamal Nasser. Dădură buzna în 


dormitor, unde dormeau două femei. Nasser nu era acolo; 
traseră pe sub paturi, căutară în dulap ca să îl găsească, în 
cele din urmă, pe reprezentantul OEP-ului în bucătărie, 
unde îl împuşcară. Când ieşiră, se deschise brusc uşa 
apartamentului din faţă. Unul dintre oameni trase 
instinctiv şi împuşcă mortal o italiancă, care fusese trezită 
de împuşcături. 

g Între timp, izbucnise un schimb de focuri pe stradă. 
În apropiere se afla o secţie a jandarmeriei libaneze; la 
câteva minute după izbucnirea schimbului de focuri cu 
paznicii, la locul faptei sosi un jeep Land Rover al 
jandarmeriei. Barak şi Levin traseră în jeepul care se 
apropia şi îl nimeriră pe şofer. Jeepul intră în maşinile 
parcate pe stradă. Toţi pasagerii fură împuşcaţi de Barak şi 
de Levin, cărora li se alăturară, în curând, luptătorii care 
ieşeau din clădire. Un alt jeep al jandarmeriei apăru în 
viteză pe stradă. Soldaţii traseră dezlănţuit şi îl opriră şi 
pe acesta. Barak le ordonă oamenilor săi să urce în maşini, 
însă apăru un al treilea jeep. Şi acesta fu întâmpinat cu 
focuri puternice, precum şi cu o grenadă aruncată de 
Betzer. Jandarmii săriră din vehiculul în flăcări şi fugiră 
spre intrarea unei clădiri vecine. 

Soldaţii fugiră la maşini, iar Yoni se urcă ultimul în 
cea de-a treia maşină. Întreaga operaţiune durase o 
jumătate de oră. Maşinile goniră spre plajă, dar, chiar când 
se apropiau de faleză, le ieşiră în faţă două jeepuri ale 
jandarmeriei, care mergeau încet inspectând zona. 
Maşinile americane merseră încet în spatele Land 
Roverelor în perfectă ordine, până când jeepurile dădură 
colţul. Echipa sayeret-ului ajunse în siguranţă pe plajă. 

În acelaşi timp, în cealaltă parte a Beirutului, 
paraşutiştii lui Lipkin se îndreptară pe furiş spre sediul 
FDEP-ului. Erau tot 14 la număr: patru perechi de 
paraşutişti, Lipkin, doctorul unităţii, un luptător din Flotila 
13 şi trei şoferi. Atacul urma să se declanşeze după ce doi 
paraşutişti aveau să se apropie de paznicii clădirii şi să-i 
ucidă cu pistoale Beretta cu amortizor. Cei doi paraşutişti 
aleşi să îndeplinească această însărcinare erau Avida Shor 


- cel care îl convinsese pe Elazar să folosească mai puţin 
explozibil - şi amicul său Hagai Maayan, din kibuțul 
Magen. 

Aceştia o porniră agale pe strada Khartoum şi se 
opriră la intrarea în clădirea teroriştilor ca să îşi aprindă 
ţigările. Acolo se aflau paznicii. 

— Nu vă supăraţi, i se adresă Shor unuia dintre ei în 
limba engleză. 

Când paznicii se întoarseră spre israelieni, Shor şi 
Maayan îşi scoaseră pistoalele şi îi împuşcară. În timp ce 
cădea, unul dintre terorişti gemu: 

— Alah! 

Nimeni nu îi observase pe cei doi paznici aflaţi în 
jeepul Fiat, dotat cu mitraliere ruseşti „DEK” şi care se 
afla parcat pe partea cealaltă a străzii. Aceştia deschiseră 
brusc focul şi îi ciuruiră pe cei doi paraşutişti. Avida Shor 
muri pe loc; Maayan avea să moară mai târziu. Igal 
Pressler, alt paraşutist care îi urma pe cei doi, fu rănit. 
Lipkin îi strigă pe Shor şi pe Maayan prin staţia radio, însă 
nu primi niciun răspuns. Pentru Lipkin „acesta este un 
moment foarte dificil. Shor nu răspunde, Maayan zace 
rănit pe stradă, Igal sângerează - însă tot trebuie să 
aruncăm clădirea în aer!” 

De la balcoane, ferestre şi chiar de pe stradă, 
teroriştii deschiseră focul intens asupra paraşutiştilor cu 
carabine, Kalaşnikovuri şi mitraliere. Lui Lipkin i se păru 
„un adevărat iad”. Îi transmise lui Mano Shaked prin staţia 
radio mesajul că a intervenit „o problemă”. 

— Aveţi nevoie de ajutor? îl întrebă Shaked. 

— Momentan nu, spuse Lipkin. 

Shaked demară de îndată manevre de diversiune ca 
să reducă numărul forţelor armate libaneze care ar fi 
încercat să intervină în luptă. Bărcile de cauciuc, pline cu 
soldaţi, se îndreptară în viteză spre plaje. Atacul începuse 
cu trei minute mai devreme, însă aceste minute erau 
preţioase. 

Pe strada Khartoum, se dezlănţui o bătălie în toată 
regula între paraşutişti şi terorişti. Un soldat încercă să îl 


târască pe Igal la adăpost; unul dintre terorişti crezu că 
Igal e de-al lor şi încercă să îl tragă într-o curte din 
apropiere. Acesta cedă numai după o luptă aprigă cu 
Avishai, un scafandru din Flotila 13. Exploziile şi rafalele 
de gloanţe erau însoţite de strigătele teroriştilor: „Yahood! 
Yahood! (Evrei)” Spre uimirea israelienilor, în toiul luptei, 
în timp ce strada vuia de potopul de împuşcături, civili 
continuau să intre şi să iasă din clădirile vecine sau 
stăteau la balcoane şi urmăreau cu interes lupta. 

În toiul schimburilor intense de focuri, patru 
paraşutişti reuşiră să intre în holul clădirii. Aceştia traseră 
cu armele automate şi aruncară grenade de mână 
nimerind astfel mulţi terorişti care coborau pe scări. 
Ocupară holul clădirii. Deodată, unul dintre paraşutişti, 
Aharon Sabbag, observă că luminile liftului se aprindeau 
pe rând foarte repede în timp ce liftul cobora. Acesta privi 
numerele ca hipnotizat. Patru... trei... doi... unu. Când 
liftul opri, îşi descărcă toate gloanţele în interiorul 
acestuia. Nimeni nu ieşi viu de-acolo. 

Atunci, maşina care transporta explozibilul pătrunse 
în hol, iar geniştii puseră rapid încărcătura în jurul a patru 
coloane de susţinere. Programară siguranţele ca să aibă o 
întârziere de 180 de secunde, după care se retraseră, în 
timp ce tovarăşii lor le acoperiră ieşirea trăgând cu RPG- 
uri (grenade propulsate de rachete), aruncătoare de tip 
bazooka, mortiere de 81 de mm şi grenade cu gaze 
lacrimogene. Paraşutiştii încărcară într-una dintre maşini 
trupul lui Avida Shor şi pe Hagai Maayan, care mai respira 
încă. Şoferul nu respectă ordinul lui Lipkin de a-i aştepta şi 
pe ceilalţi şi goni spre plajă. Luptătorii împrăştiară cuie pe 
stradă ca să întârzie maşinile care i-ar fi urmărit, după 
care se înghesuiră în cele două maşini rămase, care 
porniră într-o viteză nebună spre plajă. Întreaga 
operaţiune durase 24 de minute. 

Elicoptere israeliene îşi făcură apariţia pe plaja Al 
Baida şi îi luară pe răniţi, în timp ce restul oamenilor se 
urcară în bărcile de cauciuc şi se îndreptară spre vasele 
dotate cu rachete. Cei şase agenţi ai Mossadului parcară 


cu precizie maşinile pe plajă, lăsând cheile în contact, 
după care săriră în şalupele Zodiac. Facturile pentru 
închirierea maşinilor aveau să fie plătite câteva zile mai 
târziu cu cârduri American Express. Între timp, încetară şi 
operaţiunile de diversiune ale paraşutiştilor şi ale Flotilei 
13, iar soldaţii se întoarseră la ambarcaţiunile lor de pe 
plaje. 

Amnon Lipkin se întoarse şi rămase țintuit locului. Se 
simţea „precum soţia lui Lotw din Biblie la vederea 
fumului care se înălța în formă de ciupercă deasupra 
clădirii FDEP-ului. 

În portul din Haifa, Dayan şi Elazar aşteptau trupele 
de comando. Misiunea fusese încununată de un succes 
desăvârşit. 

Cartierul general al FDEP-ului fusese distrus şi zeci 
de terorişti din conducerea organizaţiei erau îngropaţi sub 
ruine. Au murit trei dintre principalii conducători ai 
organizaţiilor Fatah şi Septembrie Negru. Presa mondială 
descrise fapta de vitejie a FAI pe primele pagini. In zilele 
următoare, după moartea principalilor lideri ai organizaţiei 
Septembrie Negru, organizaţia s-a prăbuşit şi, pur şi 
simplu, a încetat să existe. 

Impresionat de calmul lui Lipkin din timpul luptei, 
Mano Shaked îi acordă a doua medalie. Fură decoraţi şi 
Ehud Barak şi alţi trei luptători. 

În mai puţin de şase luni de la „Primăvara Tinerilor”, 
pe malurile Canalului Suez şi pe înălțimile Golan izbucni 
Războiul de Yom Kippur. 

Ehud Barak, comandant al Sayeret Matkal, viitor 
ministru al apărării şi prim-ministru 

Cu circa patru luni înainte, şeful de operaţiuni, 
generalul Kuti Adam, ne spusese că, în respectivele clădiri 
din Beirut, locuiesc câţiva conducători ai organizaţiei 
Fatah şi ne întrebase dacă putem să acţionăm. l-am 
răspuns că am putea. Am transmis întrebări Mossadului, 
am primit răspunsuri, însă lucrurile s-au liniştit. Ne-am 
făcut alte planuri - un raid într-un club al ofiţerilor din 
Siria şi eliberarea unor piloţi dintr-o închisoare de lângă 


Damasc. 

Într-un weekend, în timp ce mă aflam cu soţia la 
Eilat, am fost chemat la biroul şefului de stat-major. Dado 
mi-a arătat nişte fotografii şi mi-a zis: 

— Uite clădirile astea. 

Mano Shaked, care era comandantul infanteriei şi al 
paraşutiştilor, a propus să le atacăm cu trupe din Brigada 
35. Mie mi se părea că seamănă cu un atac asupra unei 
tinte fortificate - vii cu 40 de oameni, pui baraje rutiere, 
faci raiduri prin fiecare clădire... Am spus: 

— E imposibil cu atât de multe trupe. Ne trebuie un 
element-surpriză. Trebuie să îndeplinim misiunea cu 14 - 
15 oameni, îmbrăcaţi în haine civile, cu maşini americane, 
care vin şi-i omoară. 

Propunerea a fost aprobată. 

Le-am spus oamenilor mei: 

— O să-i omorâm în propriile paturi. 

La care doi dintre comandanții de echipe mi-au 
răspuns: 

— Cum adică să-i omorâm în propriile paturi? 
Omorâm oameni în pat? Ce au făcut ca să le justifice 
moartea? Se potriveşte asta cu principiul nostru de 
„puritate a armelor”? 

Am zis aşa: 

— Sunt oameni răi, periculoşi, lucrează pentru 
Arafat. 

Mi-au zis: 

— Asta-i bine, dar nu ai autoritatea necesară. Vrem 
să ne asigurăm că şeful statului-major o consideră o 
operaţiune legitimă. 

Le-am zis bine, dar nu le-am dat importanţă. Mi-au 
amintit, însă, de promisiune iar şi iar, aşa că, până la urmă, 
l-am adus pe şeful statului-major, care le-a explicat cum 
stau lucrurile. 

Amândoi şi-au îndeplinit misiunea foarte bine. 
Amândoi au fost ucişi în Războiul de Yom Kippur. 

Amnon Lipkin-Shahak, comandant al batalionului de 
paraşutişti, viitor şef de stat-major în timpul luptei, i-am 


băgat pe Igal Pressler, care era rănit, şi trupul lui Avida 
Shor într-una dintre maşinile noastre. Dar, deodată, am 
constatat că maşina dispăruse împreună cu şoferul său, un 
veteran din cadrul  Mossadului. Am reuşit să ne 
îngrămădim în două maşini şi am gonit până pe plajă. 
Acolo l-am găsit pe şofer cu cea de-a treia maşină. L-am 
întrebat ce se întâmplase. Mi-a spus că, în timpul 
Războiului de Independenţă, luptase la fortăreaţa Koach, 
din Galileea, iar comandantul i-a zis: „Nu te mişti de-aiciw. 
Şi nu s-a mişcat, şi a luptat chiar şi când prietenii săi s-au 
retras până au învins arabii. S-a ascuns sub leşuri şi aşa a 
reuşit să supravieţuiască. Mai târziu, a ieşit târâş de-acolo 
şi a reuşit să scape. 

Acum, în timpul luptei cu teroriştii, şi-a amintit că în 
timpul Războiului de Independenţă aproape că fusese ucis 
pentru că rămăsese până la sfârşit. 

— Am crezut că n-o să scăpaţi vii de-acolo, mi-a spus, 
şi am hotărât să mă duc cu maşina la plaja pe care am 
debarcat, în speranţa că mă va salva careva. 

Pur şi simplu, fugise. 

PARTEA A V-A 

Războiul de Yom Kippur 

După Războiul de 6 Zile din 1967, Egiptul şi Siria îşi 
pregătesc răzbunarea. Pe 6 octombrie 1973, de Yom 
Kippur; acestea atacă simultan Israelul Israelul are aceiaşi 
conducători, iar şeful statului-major este David Elazar. 
Liderii arabi au fost schimbaţi: Nasser al Egiptului a murit 
şi a fost înlocuit de Anwar Sadat. În Siria, Salah el Jadid 
este în închisoare, în urma loviturii de stat a ministrului 
apărării, Hafez al-Assad. Regele Hussein nu este membru 
al alianței Sadat-Assad; dimpotrivă, acesta i-a avertizat în 
secret pe conducătorii Israelului despre atacul care se 
pregătea. Din păcate, avertismentele sale nu au fost luate 
în serios. 

Capitolul 15 

Tărâmul vitejilor din Africa - 1973 

Pe 15 octombrie 1973, la ora 4.30 după-amiaza, 
paraşutiştii Brigăzii de rezervă 247 se urcară în 


autoblindate. Tocmai se terminase şedinţa finală de 
informare, iar sergenţii grăbiţi fugiră la autoblindatele 
comandanților având la ei hărţile operaţiunii. Un soldat 
puse o cutie deschisă de gulaş rece în mâna colegului său, 
care este unul dintre autorii acestei cărţi. 

— Mănâncă ceva, îi spuse, ai să mai mănânci tocmai 
în Africa. 

Africa. De nouă zile, mii de soldaţi ai FAl-ului 
aşteptau această misiune: momentul în care armata lor 
fărâmiţată avea să treacă dincolo de liniile egiptene 
stabilite în Sinai, să străbată Canalul Suez şi să ajungă 
până în spatele frontului inamic. Ştiau că această misiune 
va înclina balanţa războiului. Credeau şi că misiunea 
trebuia să fie încununată de succes datorită îndrăznelii şi a 
riscului impresionant pe care aceasta le implica. Egiptenii 
nu puteau nici măcar să-şi imagineze că FAl-ul şi-ar fi 
asumat un asemenea risc nebunesc înainte de a reuşi să le 
distrugă forţele din tranşeele de pe malul de est al 
Canalului. 

Războiul începuse pe 6 octombrie 1973, de Yom 
Kippur - Ziua evreiască a ispăşirii. La ora 2.00 după- 
amiaza, armatele Siriei şi Egiptului atacară în acelaşi timp 
Israelul pe două fronturi - pe înălțimile Golan şi de-a 
lungul Canalului Suez. În Golan, sirienii au fost opriţi 
numai datorită curajului şi a hotărârii câtorva israelieni. În 
sud, egiptenii au traversat Canalul Suez şi au ajuns în 
Sinai, care era ocupat de israelieni, au ocupat majoritatea 
forturilor FAI de-a lungul Canalului şi s-au ascuns bine pe 
o fâşie de teren din Sinai adâncă de opt kilometri, 
provocându-le israelienilor pierderi dureroase. Ministrul 
apărării Moshe Dayan părea să ezite, exprimându-şi 
temerea faţă de o posibilă cădere a „celui de-al Treilea 
Templu”, nume simbolic pentru statul Israel; 

declaraţia teatrală a şefului statului-major Elazar că 
„O să le rupem oasele” s-a dovedit doar un balon de săpun. 

Pe 8 octombrie, fu lansată contraofensiva Diviziei 
162, sub comanda generalului Avraham („Bren”) Adan, 
însă aceasta eşuă. Adan atacă armata egipteană şi încercă 


să traverseze Canalul, dar atacul îi fu respins. Misiunea i-a 
fost apoi încredinţată fără tragere de inimă generalului 
„Arik” Sharon, a cărui Divizie 143 includea şi faimoasa 
Unitate 247 (fostă 55), brigada de paraşutişti rezervişti 
care cucerise Ierusalimul în timpul Războiului de 6 Zile. 

La vârsta de 45 de ani, Sharon era din nou pe val. 
După ce vreme de câţiva ani ocupase funcţii neînsemnate, 
fusese în sfârşit băgat din nou în seamă de şeful statului- 
major Yitzhak Rabin, care îl admira pentru talentul său 
militar. Însuşi Ben-Gurion îi ceruse lui Rabin „să aibă grijă” 
de Sharon, la care ţinea, în ciuda defectelor sale de 
caracter. Sharon fusese promovat general, iar în cursul 
Războiului de 6 Zile avusese o prestație remarcabilă; 
modul în care atacase fortăreaţa Abu Ageila din Sinai se 
preda acum la academiile militare din întreaga lume. 
Plecase din armată în 1973, după ce fusese comandantul 
Districtului de Sud, şi intrase în politică, înscriindu-se în 
partidul Likud; însă, la izbucnirea Războiului de Yom 
Kippur, revenise în funcţia de comandant al Diviziei 143. 
Între timp, Sharon suferise două tragedii: soţia sa, 
Margalit, murise într-un accident de maşină, iar fiul lor de 
11 ani, Gur, murise într-un accident, în timp ce se juca cu o 
puşcă veche, însă Sharon îşi găsise consolarea în braţele 
surorii mai mici al lui Gali, Lily, cu care se însurase, care îi 
dăruise doi copii şi care îi va deveni un minunat sprijin 
până la sfârşitul vieţii. 

Superiorii lui Sharon din FAI nu doreau, de fapt, ca 
acesta să traverseze Canalul. Sharon era nonconformist, 
indisciplinat, arogant şi mare iubitor de publicitate. In 
plus, devenise de curând liderul unui partid de dreapta, în 
timp ce superiorii săi, printre care şi şeful statului-major, 
Elazar, erau foşti membri ai Palmach-ului, care avea 
orientare de stânga. Însă, după înfrângerea lui Adan de pe 
8 octombrie şi ca urmare a intervenţiei lui Dayan în 
favoarea fondatorului Unităţii 101, nu avură încotro şi îl 
aduseră înapoi pe Sharon. 

Hotărât să traverseze el însuşi Canalul, Sharon făcu 
un plan care părea absolut nebunesc. În timp ce patrula pe 


teritoriul inamic, batalionul de recunoaştere al diviziei sale 
descoperise ceva interesant. Forţele egiptene care 
traversaseră Canalul şi ocupaseră fâşia de opt kilometri 
de-a lungul acestuia, erau împărţite în două armate - a 
Doua şi a Treia. Batalionul de recunoaştere constată că 
între cele două armate nu exista continuitate teritorială, ci 
le separa un fel de fâşie îngustă de „pământ al nimănui” 
De aici îi veni lui Sharon ideea să trimită o brigadă de-a 
lungul „faliei” dintre cele două armate, să ajungă până la 
canal, să facă un cap de pod în spatele frontului 
egiptenilor, să construiască poduri peste Suez şi să ducă 
războiul până în centrul teritoriului egiptean. Ideea era, 
într-adevăr, nebunească - însă atât de nebunească, încât 
nimeni întreg la minte nu ar fi crezut că putea fi dusă la 
îndeplinire. 

Unul dintre autorii cărţii de faţă i-a însoţit pe Sharon 
şi pe colonelul Amnon Reshef, comandantul unei brigăzi 
blindate, când urcară în vârful unui deal arid, iar Sharon 
ordonă trupei de artilerie a lui Reshef să tragă obuze cu 
fosfor la intervale de 500 de metri de-a lungul „faliei” 
dintre cele două armate egiptene. Acesta privi cu binoclul 
fumul alb care se înălța de-a lungul fâşiei până în canal; 
lipsa oricărei mişcări pe „pământul nimănui” dovedea 
faptul că nu era nicio unitate egipteană acolo. Totuşi, nu 
era posibilă trecerea în condiţiile în care grosul armatei 
egiptene se instalase pe partea africană a canalului; 
aceasta ar fi putut să distrugă cu uşurinţă capul de pod şi 
să elimine orice unitate a FAI care ar fi traversat apa. 
Sharon trebuia să aştepte ca unităţile blindate egiptene să 
traverseze Canalul şi să atace armata israeliană. lar 
armata israeliană era pregătită. 

Nu trebui să aştepte mult. Pe 14 octombrie, sute de 
tancuri egiptene, printre care şi o mare parte din Divizia 4 
blindate, traversară Canalul. Urmă o bătălie crâncenă, iar, 
după câteva ore, carcasele în flăcări ale celor 250 de 
tancuri egiptene erau împrăştiate pe nisipurile Sinaiului. 
FAI pierdu numai 25 de tancuri. Sosi momentul lansării 
planului lui Sharon, care avea nume de cod „Vitejii”. 


Şi, chiar că erau viteji toţi acei paraşutişti în rezervă 
care luptaseră în majoritatea bătăliilor duse de Israel, 
faptele acestora  măreţe culminând cu ocuparea 
Ierusalimului. Motta Gur nu mai era comandantul lor - 
fusese numit ataşatul FAI la Ambasada Israelului din 
Washington. Liderul Brigăzii 247 era acum un alt 
comandant de legendă - Danny Matt. 

Născut la Koln, Germania, crescut într-un moshav 
religios pe câmpia de coastă, la aproape 16 ani, Danny se 
înrolase în Paza de Coastă Britanică, apoi în armata 
britanică şi participase la ultimele faze ale celui de-al 
Doilea Război Mondial. Întors în Israel, acesta s-a înrolat 
în Palmach şi s-a stabilit în kibuțul Ein Zurim, într-un grup 
de sate agricole aflate la sud de Ierusalim, numit Bloc 
Etzion. Pe 12 mai 1948, cu două zile înainte de înfiinţarea 
Israelului, o mare masă de trupe neregulate arabe au 
atacat Etzion masacrând zeci de locuitori. Danny, care 
avea o poziţie aproape de Ein Zurim, se trezi 
confruntându-se cu mh de arabi care urlau, vânturau puşti, 
topoare şi cuțite, invadând zona. Îşi prinse cu înfrigurare 
la curea 13 grenade, apucă mitraliera şi începu să tragă în 
mulţimea care se apropia. Primul val de atacatori fu 
doborât, însă fu înlocuit de alte sute, care strigau cu toţii şi 
trăgeau înspre locul unde se afla acesta. Ştia că, dacă ar fi 
ajuns la el, l-ar fi sfâşiat în bucăţi, aşa că trase în 
continuare, eliminându-i rând pe rând pe atacatori. Incepu 
să tragă grenadele de mână cu mâna dreaptă, scoțând 
siguranţele cu dinţii, în timp ce cu mâna stângă trăgea cu 
mitraliera. În faţa lui zăceau mormane de cadavre de 
atacatori. Când rămase fără muniţie, aruncă mitraliera, 
trase siguranţa de la ultima grenadă, ridică grenada 
deasupra capului şi fugi spre kibuțul Revadim. Mulțimea 
de arabi o luă la fugă din calea nebunului bărbos care 
flutura o grenadă de mână armată. Ajunse la kibuţ, urmat 
fiind de o mulţime furioasă de duşmani; cineva îl trase într- 
o casă, un alt tip îi tunse barba cu o foarfecă, iar un al 
treilea îl rase cu o lamă veche, fără apă sau cremă de 
bărbierit, smulgându-i bucăţi de piele de pe faţă, asta în 


timp ce mulţimea de arabi de afară striga: 

— Unde-i bărbosul? Unde-i ucigaşul? Daţi-ni-l pe 
ucigaş. 

Din fericire, atunci sosi Legiunea lordaniană şi îi luă 
prizonieri pe toţi oamenii kibuţului. Danny îşi puse nişte 
ochelari de soare mari şi li se alătură tovarăşilor săi. Nu îl 
recunoscură. Şi-a petrecut un an ca prizonier de război în 
Iordania. La întoarcere, şi-a lăsat din nou barbă, s-a înrolat 
la paraşutişti, a comandat o trupă de elită, a participat la 
toate raidurile de ripostă şi a fost grav rănit în bătălia de la 
Mitla. Şi-a petrecut doi ani la Colegiul de Război din Paris, 
ulterior s-a remarcat în Războiul de 6 Zile - şi în cele din 
urmă a preluat comanda faimoasei Brigăzi 247. 

Pe 15 octombrie, la căderea nopţii, câteva unităţi 
desfăşurară un atac de diversiune împotriva forţelor 
egiptene, în timp ce brigada lui Danny, de autoblindate, se 
deplasă spre Canalul Suez pe o şosea asfaltată, îngustă, 
care avea numele de cod „Păianjenul” Un batalion al 
Brigăzii 247 întârzia să ajungă în zona de adunare, însă 
Danny nu a vrut să amâne misiunea şi astfel înaintă cu cele 
două batalioane rămase. Conform planului, la ora 8.00 
seara, paraşutiştii urmau să ajungă la Canal, să se îmbarce 
în bărcile de cauciuc şi să traverseze pe malul celălalt, în 
apropiere de Deversoir, unde Canalul se varsă în Marele 
Lac Amar. Sharon, care se afla la comanda autoblindatului, 
era la mică distanţă în urma lor. 

Totuşi, traversarea fu cât pe ce să eşueze - din cauza 
traficului intens. Autoblindatele paraşutiştilor rămaseră 
blocate în mijlocul unui talmeş-balmeş cumplit de sute de 
maşini. Camioane, jeepuri, furgonete şi chiar maşini 
particulare înconjurate de o mulţime de soldaţi în rezervă 
erau îngrămădite pe o distanţă de câţiva kilometri pe 
şoseaua îngustă, blocând astfel convoiul lui Danny Matt. 
Din când în când, vehiculele paraşutiştilor reuşeau să iasă 
din blocaj şi să înainteze vreo doi metri pentru ca apoi să 
staţioneze din nou. Vocile îngrijorate ale lui Sharon şi a 
locţiitorului său răsunau neîncetat în staţia radio a 
comandantului brigăzii. Exista riscul ca cea mai 


importantă misiune să eşueze din cauză că FAI nu putea 
depăşi un blocaj din trafic. 


Tancurile israeliene traversează Canalul Suez pe un 
pod din pontoane. (Bamachane, Arhiva FAI) 

Şoseaua se eliberă abia după miezul nopţii. Convoiul 
înaintă în viteză, cu farurile stinse, pe şoseaua Păianjenul 
către luminile roşii şi norii de fum care pluteau deasupra 
dealurilor din apropiere şi pe partea cealaltă a Canalului. 
La o intersecţie, o unitate navală încărcă în autoblindate 
20 de bărci de cauciuc. Artileria FAI supuse tirului zonele 
de trecere ca să îi alunge pe soldaţii egipteni care s-ar fi 
putut afla acolo. Un batalion de tancuri şi o trupă de 
comando cu autoblindate din altă brigadă trecură în 
fruntea convoiului ca să îl protejeze în drum spre Canal. 

Însă escorta avea să fie prima lovită. În timp ce 
gonea în faţa paraşutiştilor, batalionul de tancuri nimeri 
într-o ambuscadă egipteană. Majoritatea tancurilor şi a 
autoblindatelor de comando fură lovite şi luară foc. 
Pierderile erau grave; însă convoiul lui Danny Matt depăşi 
blindatele în flăcări şi continuă să înainteze spre Canal. Ca 
prin minune, egiptenii nu observară unitatea de înaintare, 
iar aceasta ajunse cu uşurinţă la malul Canalului. Dar când 
se apropia grosul convoiului, în frunte cu vehiculul 


autoblindat al comandantului de brigadă, acesta fu 
întâmpinat cu tiruri grele şi intense. Soldaţii egipteni din 
Armatele a Doua şi a Treia, staționate în zona nisipoasă de 
şes de lângă Canal, observară autoblindatul lui Matt 
făcându-i semne cu farurile din faţă lui Sharon, care 
urmărea de pe dealul învecinat. Mănunchiul de antene, 
care ieşeau din acoperişul de pânză al vehiculului, era încă 
un semn că era vorba despre autoblindatul comandantului. 
Egiptenii atacară convoiul cu aruncătoare de tip bazooka, 
mitraliere şi alte arme. Pe lângă vehicule zburau şuierând 
proiectile, iar paraşutiştii ripostară. Insă egiptenii erau 
prea departe, după cum bănuise Sharon, aşa că 
majoritatea tirurilor fură lipsite de efect. 

După câteva curbe ale drumului, tirul inamic slăbi în 
intensitate. Convoiul opri într-un fel de curte, înconjurată 
de întărituri abrupte de nisip. Soldaţii se urcară pe partea 
de vest a întăriturii şi coborâră pe cealaltă parte. La 
picioare li se întindea o fâşie liniştită, argintie - Canalul 
Suez. Fură descărcate bărcile de cauciuc, care fură puse 
repede pe apă. Paraşutiştii săriră în bărci, care porniră 
una după alta pe apa Suezului către ţărmul african. La ora 
1.25 noaptea, Danny Matt transmise prin radio: 
„Aquarium”, ceea ce însemna că bărcile se aflau în apă. 
Atunci se urcă şi el într-una dintre primele bărci. Unul 
dintre autorii cărţii de faţă sări lângă el. Câteva proiectile 
explodară lângă bărcile care se deplasau cu viteză. 
Majoritatea luptătorilor erau agitaţi, simțind că treceau 
prin momente dramatice, că se întâmplau lucruri de natură 
să schimbe jocul şi care puteau pecetlui rezultatul 
războiului. 

Calmul afişat al lui Danny Matt ascundea o tensiune 
uriaşă. Nu mai simţise niciodată până atunci o asemenea 
răspundere copleşitoare. „Misiunea pe care o îndeplineam 
putea să schimbe rezultatul războiului. Simţeam că 
întreaga natie israeliană are ochii aţintiţi asupra noastră”. 

Bărcile traseră lângă un dig scund de piatră. 
Paraşutiştii traversară o fâşie de nisip acoperită cu tufişuri. 
Danny, fără să se piardă cu firea, transmise prin radio 


cuvântul de cod pentru debarcarea pe malul african al 
Canalului: 

— Acapulco, repet, Acapulco! 

În timp ce ofiţerii superiori îi transmiteau felicitări lui 
Matt prin staţia radio, paraşutiştii cercetau zona. 
Debarcaseră exact în mijlocul taberei fortificate a 
egiptenilor: întărituri de nisip, ziduri de piatră şi de 
ciment, poziţii întărite, buncăre subterane. S-ar fi putut 
duce o luptă cumplită aici dacă egiptenii ar fi rămas să se 
confrunte cu paraşutiştii, însă egiptenii fugiseră din calea 
bombardamentelor intense ale artileriei. În anii următori, 
istoricii şi scriitorii aveau să îşi exprime uimirea faţă de 
faptul că efectivele de paraşutişti care instalaseră capul de 
pod fuseseră atât de mici şi de vulnerabile - numai 760 de 
oameni. În spatele taberei se întindea o pădurice de brazi, 
eucalipţi şi palmieri tineri. Unităţi mici de paraşutişti se 
instalară pe metereze. 

Arik Achmon, unul dintre locţiitorii lui Matt, se opri 
lângă un amic al său. 

— Să te afli în prima semişenilată care a intrat în 
Oraşul Vechi din Ierusalim, spuse zâmbind, şi într-una 
dintre primele bărci care au ajuns în Africa - înseamnă 
ceva în viaţa unui om, nu-i aşa? 

Se auziră explozii asurzitoare de pe malul estic al 
Canalului. Paraşutiştii nu ştiau că era în toi o luptă 
cumplită între armata de blindate a lui Reshef şi 
numeroasele efective egiptene. Lupta avea loc în zona 
şoselei  „Lirtur”  (Morişca), care era paralelă cu 
„Păianjenul”, şoseaua pe care o folosiseră oamenii lui Matt 
ca să ajungă la Canal. Cumplita luptă se întinse până la 
„Ferma chinezească”. Aceasta le-a întârziat numeroaselor 
trupe israeliene şi traversarea Canalului, aşa că „Podul 
Cilindric”, o invenţie israeliană din prefabricate, trasă de 
18 tancuri, avea să ajungă la Canal abia pe 17 octombrie. 

Însă Sharon nu se dădu bătut. Două buldozere 
imense ajunseră la Canal şi deschiseră un culoar pentru 
vehiculele grele. Locul deschizăturii („Curtea”) fusese 
conceput de Sharon cu mult timp înainte, încă de pe 


vremea când acesta era comandantul Districtului de Sud. 
Folosise cărămizi roşii ca să marcheze întăririle mai subţiri 
care puteau fi sparte cu uşurinţă. Acum trimise la culoar 
câteva pontoane menite să formeze împreună un pod 
plutitor. Însă cum câteva pontoane întârziau să ajungă, 
inginerii aduseră „Crocodilii”, monstruoase transportoare 
amfibie de tancuri, care fuseseră inventate de către un 
ofiţer francez şi numite „Gillois” după numele lui; cu ceva 
timp în urmă, ministrul israelian al apărării adusese 
Gillois-urile vechi din surplusul de stocuri ale NATO, le 
recondiţionase şi, la ivirea zorilor în ziua de 16 octombrie, 
crocodilii începură să transporte primele tancuri ale 
brigăzii de blindate a lui Hayim Erez peste Canal. 

Curtea şi capul de pod fremătau de activitate. 
Egiptenii nici nu îşi dăduseră seama că forţele armate 
israeliene  debarcaseră în spatele poziţiilor lor. 
Comandamentul Superior egiptean a aflat abia după două 
zile că unităţile israeliene se poziţionaseră pe malul de 
vest al Canalului. Pe 16 octombrie, preşedintele Egiptului, 
Sadat, ţinu un discurs în cadrul unei şedinţe extraordinare 
a Parlamentului şi anunţă că ordonase începerea lucrărilor 
la Canalul Suez, care fuseseră întrerupte din timpul 
Războiului de 6 Zile, în scopul redeschiderii Canalului 
pentru transportul internaţional. În aceeaşi zi, după- 
amiaza, fu surprins să afle declaraţia Goldei Meir în cadrul 
Knessetului potrivit căreia unităţile FAI acționau pe malul 
vestic al Canalului. Dar chiar şi atunci egiptenii crezură că 
se referă la un raid scurt al vreunei unităţi de comando pe 
teritoriul lor. 

În cursul luptelor grele împotriva egiptenilor, care 
avuseseră loc pe malul estic, fură răniţi unii dintre 
membrii unităţii de comandă avansată a lui Sharon; chiar 
şi Sharon fusese rănit uşor, iar pansamentul alb de pe 
fruntea sa deveni pentru soldaţi simbolul traversării 
Canalului. Din locul în care se afla în Curte, Sharon 
încercă să îşi convingă superiorii să îi permită diviziei sale 
să traverseze Canalul ca să îşi valorifice astfel primul 
succes. Sublinie faptul că Hayim Erez trecuse peste 


„Crocodili” cu 27 de tancuri şi se îndreptase spre vest; 
Erez distrusese câteva baze de rachete sol-aer şi eliberase 
zona aeriană pentru avioanele de luptă israeliene. Dar mai 
era ceva: Erez nu întâmpinase aproape niciun fel de piedici 
şi credea că drumul spre Cairo îi este deschis. Acesta îi 
transmise prin staţia radio lui Sharon: 
— Pot să ajung până la Nil. 
= 


Ie EAD a 


Cu puțin timp înainte de traversarea Canalului Suez, 
o întâlnire a comandanților FAI în Sinai. De la stânga la 
dreapta: generalul Ariel Sharon, comandant de divizie; 
generalul Moshe Dayan, ministru al apărării; colonelul 
Braun; generalul Adan; unul dintre autorii acestei cărti, 
sergentul Michael Bar-Zohar; generalul Tal; generalul 
Tamir; generalul Gonen. (Un Dan) 

Insă superiorii lui Sharon refuzaseră cu fermitate să-i 
permită să traverseze. Mai întâi, cerură să se mai facă un 
pod peste apă şi să se deschidă drumuri care să ducă la 
Canal. Se temeau de o eventuală încercare a egiptenilor de 
a bloca şoseaua care ducea la Canal şi de a ocupa capul de 
pod controlat de paraşutişti, atâta timp cât drumurile erau 
încă nesigure şi podurile nefinalizate. li mai ordonară lui 
Sharon să rămână în Curte şi să lase Divizia 162 a lui Arad 
să traverseze Canalul ca să încercuiască Armata a Treia. 


Solicitările repetate ale lui Sharon de a i se permite să 
traverseze rămaseră fără rezultat. Unii comentatori insistă 
asupra ideii că Sharon fusese împiedicat din motive 
politice. 

Dar, între timp, egiptenii înţeleseră că forţele 
israeliene traversaseră Suezul şi că îşi stabiliseră o bază 
pe partea africană. Astfel începu un nou capitol al luptei: 
eforturile disperate ale armatei egiptene de a anihila capul 
de pod. De a doua zi de la traversare şi până la încetarea 
focului, nouă zile mai târziu, paraşutiştii lui Matt din Africa 
şi celelalte unităţi ale lui Sharon din Curte fură supuse 
unui neîncetat bombardament greu, care le provocă 
pagube importante. Egiptenii îi atacară pe luptătorii lui 
Sharon cu artilerie şi obuze, avioanele cu reacţie ale 
acestora copleşindu-i cu bombe şi rachete, iar elicopterele 
aruncând butoaie cu napalm sau trăgând în ei zi şi noapte, 
la lumina rachetelor semnalizatoare paraşutate. Însă 
traversarea continuă; podul din pontoane fu terminat, 
„podul cilindric” ajunse, în cele din urmă, la Canal şi fu 
instalat între cele două maluri. Paraşutiştii lui Matt 
observau, din vârful meterezelor, convoaiele nesfârşite 
care treceau pe poduri în drum spre malul african. Arik 
Sharon se bucura văzând admiraţia entuziastă a trupelor, 
iar când traversă şi el Canalul fu primit cu strigăte de: 
„Arik, Regele Israelului”. 

Pe 24 octombrie, focul încetă. Armata a Treia 
egipteană fu încercuită; paraşutiştii lui Matt ocupaseră 
fâşia de teren agricol fertil de-a lungul Canalului şi 
avansaseră către nord până la Ismailia, un mare oraş 
egiptean; armata israeliană se oprise la „kilometrul 101”, 
la o distanţă de 101 kilometri de Cairo. 

Era timpul ca Israelul şi Egiptul să lase armele şi să 
înceapă să discute. Discuţiile, purtate la kilometrul 101, 
aveau să conducă la o separare de forţe; cinci ani mai 
târziu, cele două ţări aveau să semneze acordurile de la 
Camp David, iar, în anul următor - un Tratat de Pace. 

Moshe (Bogie) Ya'alon, viitor şef al statului-major şi 
ministru al apărării 


Războiul de Yom Kippur face parte din ADN-ul meu. 

Vestea războiului m-a lovit ca un trăsnet într-o zi 
senină. Pe vremea aceea eram civil, sergent în rezervă, 
proaspăt căsătorit. Comandanții Batalionului Aeropurtat 
50 doriseră să mă trimită la un curs pentru ofiţeri, dar eu 
nu voiam să mă înrolez permanent, aşa că m-au lăsat la 
vatră. 

În ajun de Roş Haşana (Anul Nou evreiesc) am fost 
ales secretarul kibuţului Grofit din Negev. 

Când mi s-a spus despre declanşarea războiului, pe 6 
octombrie, la ora 2.00 după-amiaza, am crezut că îşi bat 
joc de mine; dar, în aceeaşi seară, eram deja la baza din 
Sirkin cu tovarăşii din Brigada 247 Paraşutişti. Pe 16 
octombrie, am traversat Canalul pe podul plutitor. Am fost 
bombardati, am asigurat capul de pod şi am pus capăt 
războiului din oraşul Suez. Te trezeşti în mijlocul 
războiului, cu avioane care atacă, cu grenade aruncate, 
bombardamente, lupte... Am crezut că n-am să mai ies viu 
din toate astea. 

Dar, în mod ironic, tocmai în timpul războiului am 
avut timp de gândire. Soseau veşti proaste despre 
ocuparea forturilor aflate de-a lungul Canalului, despre 
prieteni ucişi sau răniţi. Atunci a încolţit în mine un 
sentiment de neîncredere în conducerea politică şi 
militară. M-am simţit neputincios. Poate că ţara se duce de 
râpă! Unde era conducerea? Unde erau Serviciile de 
informaţii? Unde erau toţi cei în care ar fi trebuit să avem 
încredere? 

Şi-atunci mi-am spus că, dacă am să supraviețuiesc 
războiului, kibuțul se va descurca şi fără mine. Am să 
rămân în armată, am să mă întorc la serviciul permanent 
în funcţia de comandant de pluton. Nu am să-mi găsesc 
liniştea dacă mă întorc la kibuţ. Trebuie să-mi schimb 
priorităţile. 

La sfârşitul războiului, m-am dus să caut Batalionul 
50. Se instalaseră la Trecătoarea Gidi, în Sinai. Ya Ya 
(colonelul Yuval Yair) era comandantul batalionului. I-am 
spus: 


— Ya Ya, mă întorc în armată. 

In timp ce paraşutiştii traversează Canalul Suez, are 
loc o bătălie cumplită la „Ferma chinezească”, aflată în 
vecinătatea drumurilor care duc la Canal. Dezamăgită 
fiind de prestaţia comandantului Districtului de Sud, Golda 
îl numeşte pe fostul şef al statului-major, Haim Bar-Lev, în 
funcția de comandant al frontului de sud. 

Capitolul 16 

„Comandantul a fost ucis... Comandantul adjunct a 
fost ucis... Locţiitorul comandantului 


ADJUNCT...” - 1973 

Dacă ar putea vorbi, Ferma chinezească ne-ar povesti 
despre cele două nopţi consecutive de lupte sângeroase 
care au avut loc pe pământul său, în toamna anului 1973, 
şi şi-ar aminti de morţi, de răniţi, de momentele de 
disperare şi de actele de eroism rămase înscrise în istoria 
FAI şi a armatei egiptene. 

La mijlocul anilor 1950, o fâşie de pământ de 15 
kilometri pătrați, aflată în Peninsula Sinai, fusese 
transformată în teren agricol cu ajutorul guvernului 
japonez. Pe lângă Canalul Suez fuseseră săpate de-a lungul 
şi de-a latul terenului canale adânci pentru irigaţii. Soldaţii 
israelieni care au ajuns acolo în timpul Războiului de 6 Zile 
din 1967 nu ştiau diferenţa dintre caracterele chinezeşti şi 
cele japoneze, aşa că au numit locul „Ferma chinezească”. 

Ferma chinezească se afla la nord de Marele Lac 
Amar. Era aproape de drumurile „Păianjenul” şi „Morişca”, 
care duceau la Canal, precum şi de încrucişarea dintre 
„Morişca” şi „Lexicon” - numele de cod al unei şosele 
paralele cu Canalul. Planul Israelului era să ocupe ferma, 
ca să rămână liber „coridorul” către Canal; ceea ce ar fi 
dus la succesul traversării. Din multe puncte de vedere, 
ocuparea Fermei chinezeşti juca un rol decisiv pentru 
supraviețuirea capului de pod al Vitejilor. 

Arik Sharon, care fusese însărcinat să ocupe Ferma 
chinezească şi să traverseze Canalul, spunea în preziua 
misiunii: 


— Nu ne aşteptăm la niciun fel de surprize. Nu este 
niciun suflet de om acolo [la Ferma chinezească]. Forţele 
noastre urmează să se deplaseze fără împuşcături, fără [să 
facă] nimic şi să intre în fermă. Întreaga zonă e goală. 

Însă realitatea se dovedi complet diferită. Pe 
israelieni avea să îi aştepte o mare surpriză - mai mare 
decât şi-ar fi imaginat. 

În noaptea de 15 octombrie, Brigada 14 Blindate, 
condusă de colonelul Amnon Reshef, se deplasă spre 
Canalul Suez; scopul acesteia era să ocupe malul de est al 
Canalului, aflat la nord de cele două şosele, şi astfel să 
protejeze traversarea paraşutiştilor. Amnon Reshef era un 
tip înalt, slăbuţ, cu o mustață uriaşă; dintotdeauna 
tancurile reprezentaseră mediul lui natural. Născut la 
Haifa, ofiţerul se făcuse remarcat în timpul Războiului de 6 
Zile, când luptase în Sinai şi pe înălțimile Golan. Brigada 
sa, singura brigadă de tancuri care se confruntase cu 
armata egipteană când aceasta atacase Israelul în prima zi 
a Războiului de Yom Kippur, fusese decimată. După prima 
zi de luptă, Reshef a rămas cu numai 14 din cele 56 tancuri 
ale sale; 90 dintre soldaţii săi fuseseră ucişi. 

Reshef îşi revenise repede, primise noi întăriri, îşi 
reorganizase brigada, participase la bătălia victorioasă 
împotriva armatei egiptene din ziua precedentă, iar, în 
acea noapte, îşi conduse oamenii la luptă cu speranţa să îşi 
ia duşmanii prin surprindere. În tancuri şi semişenilate, 
forţele avansară fără să ştie ce le pregătiseră egiptenii. 
Însă, locotenent-colonelul Amram Mitzna, care conducea 
Batalionul 79, avu o premoniţie sumbră. Înainte de luptă îi 
scrise o scrisoare de adio soţiei sale şi i-o lăsă şoferului 
jeepului său. 

La ora 9.15 seara, batalionul de avangardă a lui 
Mitzna sosi în zona unde urma să păzească drumul pentru 
traversarea Suezului. Însă, în curând, dădu peste tancuri 
egiptene, transportoare blindate de trupe şi artilerie. 
Începură lupte, uneori la distanţă de doar câţiva metri. 
Mitzna avea să îşi amintească: „Prima confruntare a avut 
loc pe şoseaua Morişca. Ne copleşiră focurile iadului, din 


senin, din toate direcţiile. Reţeaua de comunicaţii fu 
cuprinsă de o adevărată isterie. Brigada primi ordin să 
tragă în tot ce mişcă. Tancurile se ciocneau de tancuri. 
Batalionul 184 Tancuri trăgea în Batalionul 79...” 
Batalionul israelian distruse numeroase ținte 
egiptene, însă plăti un preț mare. Un obuz care lovi tancul 
lui Mitzna îi ucise pe ofiţerul şi pe artileristul operaţiunilor, 
iar Mitzna fu aruncat din vehicul, fiind grav rănit. 
Batalionul 184, care îl transporta pe Mitzna, fu supus 
unor tiruri intense, care îi produseră pierderi grave. Doar 
aproape jumătate dintre tancuri reuşiră să treacă de 
intersecţia Lexicon-Morişca. Bătălia se întinse până la 
Ferma chinezească din vecinătate, unde egiptenii se 
ascunseseră cu tot cu trupe speciale, având tot felul de 
arme, inclusiv cu un proiectil Sagger antitanc sosit din 
Uniunea Sovietică. Sagger era un proiectil teleghidat, pe 
care îl putea transporta un soldat într-o valijoară. Ulterior 
israelienii aveau să îi poreclească pe cei care cărau 
această valijoară „turişti”. Însă aceşti turişti erau ucigaşi. 
Când apărea un tanc israelian, turistul îşi deschidea 
valijoara, scotea proiectilul şi îl direcţiona cu o 
telecomandă până arunca în aer tancul. Arma aceasta a 
distrus zeci de tancuri israeliene în cumplita bătălie care a 
cuprins întreaga Fermă chinezească. 


Bătălia sângeroasă de la Ferma Chinezească (Biroul 


de presă al guvernului israelian) 

Foarte curând, locul arăta mai puţin a fermă şi mai 
mult a câmp de luptă. „Aveam senzaţia că loveam cu 
berbecele un zid de oţel”, îşi amintea unul dintre ofiţeri. 
„De fiecare dată când intram cu tancuri, apăreau soldaţi 
egipteni din tranşee şi trăgeau în noi cu proiectile. 
Trăgeam şi noi la rândul nostru cu mitraliere şi tunuri. I- 
am decimat, ucigându-i cu zecile, dar alţii şi alţii apăreau 
în loc atacându-ne. La fiecare atac, pierdeam oameni şi 
tancuri”. 

Amnon Reshef luptă alături de soldaţii săi, fiind ţinta 
şrapnelelor şi a grenadelor inamice; la o înfruntare la mică 
distanţă cu egiptenii, tancul său deteriorat distruse patru 
din cinci tancuri inamice, iar al cincilea scăpă. Reshef 
anunţă incidentul prin staţia radio, însă nu ca să se laude, 
ci doar ca să le arate oamenilor săi că însuşi comandantul 
lor lupta alături de ei. 

Tancuri ardeau şi explodau pe o suprafaţă întinsă. 
Câmpul de luptă pustiu fu curând acoperit de sute de 
vehicule carbonizate şi distruse. Carcasele tancurilor 
israeliene şi egiptene zăceau unele lângă altele. Pe nisip 
vedeai morţi şi răniţi cu uniformele mototolite şi sfâşiate, 
cu feţele acoperite de funinginea tunurilor; nu puteai să 
deosebeşti morţii egipteni de cei israelieni. Un artilerist 
încercă să găsească răniții israelieni într-un mod original. 
Se deplasa printre răniţi, întrebându-i pe fiecare în parte 
în ebraică: 

— Eşti evreu? 

În mijlocul acestui iad pe pământ, în toiul focurilor, al 
exploziilor, al horcăiturilor morţii, se pare că unul dintre 
răniţi pierduse mult sânge, nu însă şi simţul umorului. 
Yiftah Yaakov, din kibuțul Manara, nepotul lui Yitzhak 
Rabin, îi răspunse: 

— Da, dar e greu să fii evreu în Ţara lui Israel... 

Atunci colonelul Reshef îşi dădu seama că batalionul 
său nu avea cum să-şi atingă obiectivul din cauza 
puternicei rezistenţe a egiptenilor, a pierderilor mari 
suferite de israelieni şi a nevoii urgente de a reorganiza 


brigada, care intrase în degringoladă în timpul luptei. „În 
jurul nostru”, avea să îşi amintească acesta, „explodau 
arme, sute de camioane şi bateriile de artilerie abandonate 
de egipteni. Infanteria egipteană alerga printre tancurile 
noastre trăgând în ele cu bazooka. Tot timpul câte patru 
sau cinci tancuri egiptene declanşau atacuri de la distanţe 
diferite, între 200 şi doar câţiva metri”. 

La ora 4.00 dimineaţa, Reshef lansă în luptă o unitate 
de paraşutişti şi de tancuri ca să elibereze încrucişarea de 
drumuri. Deodată începură tiruri intense, iar soldaţii fură 
prinşi într-o capcană de foc. Paraşutiştii încercară să 
scape, însă egiptenii începură să îi vâneze trăgând în ei de 
la mică distanţă. Una dintre unităţi îşi pierdu aproape toţi 
soldaţii - 24 - în încercarea de a deschide şoseaua Morişca 
de la vest spre est. Încercarea de a redeschide Morişca 
eşuă, însă fură scoase din joc majoritatea tancurilor 
egiptene care participaseră la lupta respectivă. 

În noaptea aceea, în timp ce paraşutiştii lui Danny 
Matt traversau Canalul în apropiere, bătălia pentru Ferma 
chinezească îi costă viaţa pe 121 dintre luptătorii lui 
Reshef; evacuarea răniților în bătaia armelor dură până la 
primele ore ale dimineţii. Dintre cele 97 de tancuri ale lui 
Reshef, fuseseră distruse 56. Egiptenii reuşiseră să 
blocheze atât „Morişca”, cât şi „Păianjenul”. Problema 
principală a FAI rămânea deschiderea drumurilor blocate 
ca să poată aduce podurile de pontoane şi să faciliteze 
trecerea trupelor israeliene de partea cealaltă a Suezului. 
La un moment dat, ministrul apărării, Moshe Dayan, şocat 
fiind de pierderi şi de faptul că nu reuşiseră să redeschidă 
drumurile către Canal, voi să îi aducă înapoi pe paraşutiştii 
lui Matt, de teamă să nu fie măcelăriți la capul de pod. 
Această idee fu însă respinsă de ofiţerii superiori ai FAI. 

Era evident că aveau nevoie de noi forţe ca să poată 
redeschide drumurile şi în acest scop fu aleasă Brigada 35 
Paraşutişti. Misiunea îi fu încredinţată Batalionului 890 
Paraşutişti, condus de  locotenent-colonelul Yitzhak 
Mordechai. 

Pe 16 octombrie, Batalionul 890 se afla la Abu 


Rudeis, în sud-vestul Sinaiului, unde se pregătea să 
debarce în spatele forţelor egiptene. Deodată, Mordechai 
primi un apel urgent din partea comandantului de brigadă 
Uzi Yairi, care anunţă o schimbare a misiunii: debarcarea 
fusese contramandată, iar batalionul urma să fie trimis în 
zona de trecere, ca întărire pentru unităţile care urmau să 
traverseze Canalul. 

— Drumurile sunt blocate, spuse Yairi. N-a reuşit nici 
măcar un tanc să treacă de şoseaua Păianjenul. FAI 
aşteaptă să fie deschisă. 

Isteţ, încrezător în sine, cu piept puternic, Mordechai 
se născuse în Kurdistan şi imigrase în Israel la vârsta de 
cinci ani. După ce crescuse într-un moshav, se înrolase în 
armată şi participase la numeroase misiuni periculoase de 
comando, desfăşurate adânc în teritoriul egiptean şi sirian. 
Luptător din naştere, acesta fusese profund impresionat de 
fostul comandant al paraşutiştilor, în prezent general, 
Rafael (Raful) Eitan. Nu îi plăcea să trândăvească în Abu 
Rudeis; aşa că se bucură şi se simţi din nou util la primirea 
telefonului din partea lui Uzi Yairi. 

Şi soldaţii Batalionului 890 se bucuraseră la aflarea 
veştii. Abia aşteptau să participe şi ei la luptă, după zece 
zile de expectativă. Câteva ore mai târziu, aceştia fură 
transportaţi cu un avion Hercules de la Abu Rudeis la 
Refidim, o mare bază militară a Forţelor Aeriene din vestul 
Sinaiului; acolo îi aşteptau autobuze, care îi duseră la 
Tabăra Tassa, unde se afla cartierul general al lui Sharon. 
Drumurile erau blocate, astfel că batalionul trebui să îşi 
folosească forţa pentru a trece; abia seara au ajuns în 
tabără, în tot acest timp, misiunea batalionului nu le fusese 
clară. Lui Mordechai i se spusese: 

— Şoselele Morişca şi Păianjenul sunt blocate - nu 
avem pe unde să evacuăm răniții, nu avem cum să 
trimitem întăriri. Misiunea voastră este să eliberaţi cele 
două drumuri de detaşamentele egiptene antitanc. 

Mordechai răspunse: 

— Şi cum rămâne cu artileria? 

I 


Yairi îi spuse: 

— O să dureze o oră până să aducem un ofiţer care 
să coordoneze artileria şi suntem presaţi de timp. 

Din acest motiv, paraşutiştii porniră la luptă fără un 
ofiţer responsabil cu coordonarea artileriei şi abia în 
cursul bătăliei se dovedi cât de păgubitoare fusese absenţa 
unui asemenea ofiţer, în plus, comandanții nu primiră 
informaţii recente despre numărul forţelor egiptene care 
se aflau la Ferma chinezească şi care, cu o noapte înainte, 
duseseră o luptă pe viaţă şi pe moarte împotriva trupelor 
lui Sharon. Sarcina paraşutiştilor era aceea de a elibera 
şoselele şi de a-i împiedica pe egipteni să pătrundă în 
„coridor” şi să îi atace pe israelieni. Dar situaţia pe teren 
era cu totul diferită. 

Batalionul 890 fu transportat cu elicopterul de la 
Tabăra Tassa către şoseaua Păianjenul. În timpul unei 
şedinţe ţinute în cortul generalului Avraham (Bren) Adan, 
Yairi şi Mordechai îşi primiră instrucţiunile: trupele 
batalionului aveau să se răspândească imediat şi să 
elibereze şoselele. Le fu respinsă cererea de tancuri şi de 
transportoare blindate de trupe, deoarece comandantul 
diviziei prefera un atac silențios pe timp de noapte, fără 
zgomotul tancurilor. Oricum, spuse acesta, eficienţa 
tancurilor era redusă pe timp de noapte. Şeful de stat- 
major David Elazar şi comandantul de front, Haim Bar-Lev, 
îl presară pe Yairi să lanseze imediat batalionul în luptă. 

— Dacă nu deschidem drumurile până dimineaţă, 
spuseră aceştia, unităţile care au traversat deja vor fi în 
pericol şi va trebui să le aducem înapoi. 

Mordechai simţi că i se aruncă în spate o 
responsabilitate uriaşă. 

La miezul nopţii, Batalionul 890 se deplasă în două 
coloane dintr-un punct aflat de-a lungul şoselei Păianjenul 
spre intersecţia cu Morişca. La început, înaintară repede şi 
cu uşurinţă. Insă, în curând, observară rămăşiţele 
contorsionate şi carbonizate rămase în urma luptei din 
noaptea precedentă. Pe drum, soldaţii trecură pe lângă un 
vehicul semişenilat plin cu cadavre. Comandantul adjunct 


al brigăzii, locotenent-colonelul Amnon Lipkin-Shahak, îşi 
aducea amintea: „Eram convins că erau trupuri de soldaţi 
egipteni, însă, pe măsură ce mă apropiam, am văzut că 
erau  paraşutişti israelieni. M-am cutremurat văzând 
pentru prima dată că se putea întâmpla să zacă aşa soldaţi 
israelieni, cadavru lângă cadavru, fără să fie nimeni care 
să-i ia de-acolo”. 

La ora 2.45 dimineaţa, Yaki Le vi, comandantul 
Companiei B, care se deplasa în fruntea batalionului, 
raportă că începuseră să se lupte cu inamicul. O explozie 
de focuri grele de armă lovi centrul grupului „şi, deodată, 
cu toţii se văitau pe jos”, îşi amintea un medic. După 
câteva minute fu ucis Levy. Locţiitorul său, Jackie Hakim, 
preluă comanda şi după alte câteva minute fu şi el doborât. 
Atunci comanda fu preluată de celălalt locţiitor, Ben-Zion 
Atzmon. 

Paraşutiştii încercară să-şi dea seama de unde 
veneau împuşcăturile şi cu cine se luptau. „M-am oprit şi 
m-am uitat prin binoclu la unităţile egiptene din faţă”, îşi 
amintea locotenentul Hezi Dabash. „Mă aşteptam să văd 
bande de vânători de tancuri, dar arătau mai degrabă ca o 
armată organizată. Le-am ordonat oamenilor mei să tragă, 
dar niciunul nu o făcu, doar eu cu Uziul meu”. 

Atunci Mordechai trimise compania lui Aharon 
Margal să îi învăluie şi să îi atace pe egiptenii care trăgeau 
în oamenii lui Levy. În timp ce se deplasau, se trase în ei, 
iar Margal fu grav rănit; mai târziu, avea să moară din 
cauza rănilor. Plutonul prim-locotenentului Menachem 
Gozlan fu trimis atunci să îi flancheze pe egipteni din 
stânga. Gozlan o luă la fugă împreună cu alţi opt soldaţi şi, 
după ce parcurse mai puţin de 60 de metri, fu împuşcat 
împreună cu toţi ceilalţi. Cele două companii fură blocate 
în zona unde se trăgea şi unde pământul părea să 
clocotească din cauza grenadelor, a fumului şi a 
împuşcăturilor venite din toate direcţiile. Atunci i-a fost 
clar comandantului batalionului că nu aveau de a face cu 
grupuri neorganizate de soldaţi („vânători de tancuri”), ci 
cu o formaţiune bine protejată, întărită cu tancuri, rachete 


antitanc, obuze şi artilerie. 

Atunci Mordechai trimise Compania H ca să salveze 
răniții Companiei B. Eli Shorek, comandantul companiei, 
luă staţia de radio-recepţie şi auzi: 

— Comandantul a fost ucis... Comandantul adjunct a 
fost ucis... Locţiitorul comandantului adjunct... 

Nu mult după aceea fu şi el rănit şi toată noaptea 
soldaţii încercară să îşi salveze răniții, târându-i pe un 
dâmb care va deveni cunoscut sub numele de Dealul 
Răniţilor. 

Până la ora 4.00, comandantul îşi dădu seama că 
bătălia de la Ferma chinezească mersese foarte prost. 
Starea batalionului era catastrofală. Toate încercările de a 
depista centrul egiptenilor şi de a-l flanca se transformară 
în haos, provocându-le noi pierderi. 

În aceste condiţii, Mordechai dădu ordinul de 
retragere. „Am plecat cu toţii”, îşi amintea unul dintre 
luptători, „şi am alergat de nebuni spre Canal în timp ce în 
jurul nostru zburau gloanţele. La Canal am văzut o scenă 
cumplită - un batalion de paraşutişti care încercau să se 
regrupeze. Am fost şocat şi am început să plâng”. Staţia de 
evacuare a răniților era plină. Mordechai făcea presiuni să 
se trimită întăriri de tancuri şi vehicule blindate pentru 
evacuare. Se părea că atacul de la Ferma chinezească 
eşuase. Însă, pe măsură ce bătălia se înteţea, pontoanele 
înaintau pe şoseaua Morişca înspre Canal, egiptenii fiind 
prea ocupați să se lupte cu batalionul de paraşutişti. 

La ora 4.00 dimineaţa, sosiră câteva blindate din 
unitatea de recunoaştere „Bamba”, care luară o parte 
dintre răniţi. Dar toţi se temeau de ivirea zorilor, care ar fi 
îngreunat evacuarea răniților. Un medic îşi amintea: „Am 
alergat de patru ori ca să îi evacuez pe răniţi, iar în timpul 
celui de-al patrulea tur se iviră zorii. Eram stors de puteri. 
Nu mi-a fost niciodată atât de teamă cât mi-a fost atunci”. 
În timpul evacuării răniților, medicul vorbi cu comandantul 
batalionului; după ce termină de vorbit, ieşi şi fu lovit de 
un obuz. Intr-o clipă, din omul care evacua răniţi se 
transformă în victimă care aşteaptă să fie salvată. 


O oră mai târziu sosiră câteva tancuri ca să îi ajute 
pe paraşutişti. Comandantul acestora era Ehud Barak, care 
se întorsese de la studii din Statele Unite la auzul veştii 
despre izbucnirea războiului. Înfiinţase un grup înarmat 
improvizat, Unitatea 100. Barak sosi cu tancuri şi vehicule 
blindate pentru transportul personalului, însă nu putea 
înainta noaptea şi, chiar şi după ivirea zorilor, nu reuşi să-i 
localizeze pe paraşutişti. Mordechai îl informă pe Barak 
prin staţia radio că o să lanseze o rachetă de semnalizare, 
dar că va trebui să se deplaseze repede la o nouă locaţie 
pentru că egiptenii aveau să îşi concentreze toate tirurile 
asupra postului de comandă al batalionului. Barak văzu 
racheta de semnalizare şi atacă poziţiile egiptene, însă pe 
drum atrase proiectilele Sagger care se revărsară asupra 
tancurilor sale nimerind câteva dintre ele. Unitatea 100 se 
retrase lăsând în urmă tancuri şi echipajele tancurilor în 
flăcări. 

Situaţia din zonă continua să se înrăutăţească. 
Mordechai le ordonă oamenilor săi să intre în şanţurile de 
irigaţii. Deodată, două avioane cu reacţie egiptene se 
năpustiră asupra lor atacându-i. Unul fu doborât, iar al 
doilea pierdu din altitudine înainte de a se întoarce. 

La ora 6.00, comandantul de brigadă, Yairi, ceru 
aprobarea să părăsească zona. Însă generalul Shmuel 
Gonen, comandantul Districtului de Sud, refuză. 

— Trebuie să ne menţinem poziţiile cu orice preţ, nu 
avem posibilitatea să trimitem întăriri sau înlocuitori. 

Gonen credea că prezenţa paraşutiştilor în zonă 
împiedica înaintarea egiptenilor spre şoseaua Păianjenului. 
Numai după intervenţia comandantului de front Bar-Lev 
primiră aprobarea şi, la ora 11.00 dimineaţa, începu 
evacuarea din şanţuri. 

Batalionul 890 Paraşutişti se luptase timp de 17 ore, 
din noapte până după-amiază, cu Divizia a 16-a egipteană, 
care primi întăriri în tancuri, arme antitanc şi artilerie, 
precum şi cu unităţile Armatei a Doua a Egiptului. 41 de 
soldaţi ai batalionului muriseră, iar alţi 120 fuseseră răniţi. 

După mai multe lupte de tancuri, care durară 


întreaga zi, egiptenii, care suferiseră pierderi grele, şi-au 
dat seama că nu mai pot continua lupta. Seara, 
comandamentul egiptean le ordonă unităţilor sale să 
părăsească Ferma chinezească. Evacuarea se desfăşură la 
adăpostul nopţii; şoselele Morişca şi Păianjenul rămaseră 
complet libere. 

Preţul greu al deschiderii celor două şosele a constat 
în 161 de morţi şi sute de răniţi. Dar şoselele erau 
deschise, iar traversarea a jucat un rol decisiv în Războiul 
de Yom Kippur. 

Yitzhak Mordechai, decorat cu Medalia pentru Curaj 

Unul dintre cele mai grele momente a fost când, la 
ivirea zorilor, m-am confruntat cu faptul că tot grupul de 
comandă fusese doborât. In timpul luptei nocturne, 
trimisesem noi comandanţi care să îi înlocuiască pe ofiţerii 
ucişi, să îi salveze pe luptătorii din tancurile arse şi să 
continue să păstreze cu orice preţ poziţiile de pe dunele 
descoperite. 

Un alt moment dificil a fost cel în care se trăgeau 
baraje de obuze şi de artilerie înspre poziţia mea şi i-am 
spus unui soldat care stătea în stânga: 

— De ce nu tragi? după care am ridicat privirea şi am 
văzut că fusese nimerit de un glonţ în cap şi murise. 

Au fost cele mai grele şi mai complicate 17 ore de 
luptă cu care s-ar fi putut confrunta batalionul de 
paraşutişti. Ni se ceruse să facem faţă unui mare număr de 
unităţi inamice şi de tiruri ucigaşe, să îi salvăm pe răniţi, 
să stabilizăm linia noastră de luptă şi astfel să împiedicăm 
duşmanul să ajungă la şosele şi să le blocheze. 

În nord, sirienii avansează spre înălțimile Golan, în 
timp ce o mână de israelieni încearcă să ii oprească şi să 
salveze Israelul de Nord de la o eventuală invazie. 

Capitolul 17 

„Văd Lacul Tiberiada!” - 1973 

La o şedinţă a statului-major al FAI, la ora 4.45 
dimineaţa din a treia zi a Războiului de Yom Kippur, 
ministrul apărării Moshe Dayan dădu o directivă fără 
precedent: 


— Nu ne vom retrage nici măcar un centimetru de pe 
înălțimile Golan. Chiar de-ar fi să ne pierdem în întregime 
trupele blindate, trebuie să finalizăm lupta decisiv în nord. 
Inălţimile Golan reprezintă casa noastră, iar, dacă acolo 
cedează frontul, ei (sirienii) vor ajunge în Valea Iordanului. 
Trebuie să luăm în calcul toate posibilităţile, inclusiv 
bombardarea Damascului. 

În septembrie 1973, sirienii începuseră să îşi 
concentreze forţele pe înălțimile Golan. Până la începerea 
războiului, în octombrie, numărul tancurilor crescuse de la 
550 la 900, pe lângă cele 140 de baterii de infanterie care 
fuseseră concentrate la mai puţin de trei kilometri de 
graniţă. 

Acestea erau semne rău-prevestitoare. Era clar că 
sirienii intenționau să atace, dar nu se cunoştea amploarea 
atacului. Din documentele siriene publicate după război va 
reieşi că şeful statului-major sirian plănuise să cucerească 
Golanul în 24 de ore. Se poate spune că fuseseră cât pe ce 
să o facă, fiind însă opriţi în lupte extrem de sângeroase. 

Pe 6 octombrie, generalul Yitzhak Hofi, comandantul 
Districtului de Nord, îi convocă pe comandanții superiori, 
pe care îi anunţă că în seara respectivă avea să 
izbucnească războiul. Brigada 7 Blindate fusese deja 
desemnată ca unitate de rezervă. Hofi dădu ordin să fie 
evacuate toate aşezările de pe înălțimile Golan, însă mulţi 
locuitori ai moshav-ului Ramat Magshimim refuzară la 
început şi plecară abia după-amiază. Hofi verifică planurile 
de apărare ale Golanului împreună cu generalul Rafael 
Eitan, care preluase comanda unei divizii din nord. Se 
făceau speculaţii cum că sirienii aveau să treacă graniţa 
dinspre nord cu efective numeroase, venind dinspre 
Kuneitra, un oraş pe care Israelul îl ocupase în timpul 
Războiului de 6 Zile. Specialiştii FAI susțineau că sirienii 
vor veni pe acolo în parte pentru că, pentru sirieni, 
Kuneitra devenise un simbol şi un scop al eliberării, dar şi 
pentru că drumul respectiv ducea la Podul Fiicele lui 
Iacob, care traversa râul Iordan şi care avea valoare 
strategică. Un al doilea rând de unităţi avea să vină 


probabil din sud, pe culoarul Rafid. 

La izbucnirea războiului, Brigada 7 Blindate, sub 
comanda lui Avigdor (lanoş) Ben-Gal, fu trimisă repede în 
zona de nord a înălțimilor Golan, iar Brigada 188 a lui 
Yitzhak Ben-Shoham, Brigada Barak (Fulger), fu trimisă în 
sud. Brigada 51 siriană trecu graniţa şi înaintă într-o 
ofensivă cu trei vârfuri de atac, trecând prin Hushaniya, 
aflată în spatele Golanului, şi înaintând în direcţia Taberei 
Nafach şi a Drumului Petrolului. Yitzhak Ben-Shoham se 
poziţionă la sud de Hushaniya, dispunându-şi tancurile pe 
un front foarte întins. La ora 9.30 seara, un ofiţer din 
cadrul Departamentului de Operaţiuni al 
Comandamentului de Nord, Un Simehoni, îl informă prin 
staţia radio pe colonelul Ben-Shoham: 

— Vă vorbeşte ofiţerul de operaţiuni. Sirienii 
raportează întruna că sunt în spatele vostru, că au ocupat 
Hushaniya şi că se află deja la intersecţia de după 
Hushaniya. 

Ben-Shoham răspunse: 

— Negativ. Vor să ajungă acolo, dar se pare că s-au 
încurcat la intersecţie... Trag în ei chiar acum şi îi atac 
dinspre nord. 

Câteva ore mai târziu, Ben-Shoham fu ucis, în timpul 
bătăliei de la Nafach, şi odată cu el şi locţiitorul său. 
Brigada Barak fu distrusă aproape în totalitate şi încetă să 
mai funcţioneze. Contrar estimărilor FAI, sirienii se 
deciseseră, de fapt, să atace din vastul şi întinsul sector de 
sud al Golanului. Şi-au dat seama că de acolo puteau să 
iniţieze un asalt cu tancuri pe un front mai mare decât în 
zona muntoasă din nord, unde invadatorul ar fi fost nevoit 
să avanseze într-o singură coloană de tancuri, ceea ce ar fi 
fost în avantajul celor atacați. Într-adevăr, Brigada Barak 
plăti un preţ mare pentru această estimare eronată. 

Ben-Gal, un tip înalt şi slab, supravieţuitor al 
Holocaustului şi acum comandant al Brigăzii 7 Blindate, va 
analiza ulterior dezastrul suferit de Brigada Barak: „Într- 
un caz normal de defensivă este bine să îţi distribui 
efectivele, însă, în timpul războiului, o asemenea logică e 


dezastruoasă. Şi-au împrăştiat tancurile şi au devenit 
carne de tun”. 

Brigada Barak se luptase pe viaţă şi pe moarte ca să 
oprească  brigăzile siriene, care trecuseră graniţa, 
şanţurile antitanc şi câmpurile minate şi se năpustiră pe 
întuneric asupra Golanului. Acestea fură oprite doar la 
Tabăra Nafach, unde se aflau Eitan şi cartierul său general 
şi de unde fură forţate să se retragă. Se retraseră şi 
supraviețuitorii Brigăzii Barak. 

Situaţia părea disperată. Pe 7 octombrie, antenele 
israeliene interceptară ţipetele pline de bucurie ale unui 
comandant de brigadă sirian, care striga entuziasmat la 
staţia radio: „Văd Lacul Tiberiada!” Intr-adevăr, brigada 
acestuia se afla la mai puţin de 10 kilometri de Marea 
Galileei (în ebraică - Kinneret). 

Trebuiau să se lupte din răsputeri ca să împiedice o 
invazie siriană sângeroasă în Galileea şi în Valea 
Iordanului. În a doua zi de război, fu trimisă în Golan Ugda 
Mussa, o divizie de rezervişti condusă de generalul Moshe 
(Mussa) Peled. Prestaţia din bătălia de la Golan a acestui 
țăran masiv din moshav-ul Nahalal, plin de cicatrici 
căpătate în luptă, avea să îi impresioneze profund pe 
specialiştii de la Muzeul American al Blindatelor din Fort 
Knox, din Kentucky, şi avea să îi aducă lui Peled titlul de 
„Unul dintre cei mai mari comandanţi de tancuri din 
istorie”, alături de figuri legendare, precum generalul 
George Patton şi feldmareşalul Erwin Rommel. 

Comandanții de front fură nevoiţi să ia o decizie 
importantă: fie să trimită divizia să îi împiedice pe sirieni 
să traverseze râul Iordan, fie să lanseze un contraatac. Sub 
presiunea lui Peled, deciseră, în cele din urmă, ca divizia 
să atace în direcţia culoarului Rafid, în ciuda avantajului 
numeric pe care îl aveau tancurile siriene. 

Generalul Hofi avea să explice: „Am ales să atacăm, 
în ciuda faptului că în cursul unei ofensive riscurile sunt 
mai mari decât în cadrul unei manevre defensive. Dar poţi 
să câştigi mai mult... Când eşti în defensivă, poţi să îi 
provoci pagube duşmanului, să îl baţi, dar nu şi să 


determini rezultatul bătăliei... Dacă am fi amânat atacul, 
am fi fost nevoiţi să atacăm în timp ce urcam pe munte, 
pentru că sirienii s-ar fi aflat deja pe malurile Lacului 
Kinneret... Dacă sirienii ar mai fi înaintat puţin, atunci ar fi 
ocupat Valea Iordanului şi Kinneretul, iar bătălia ar fi 
devenit mult mai dificilă... Rapiditatea atacului era foarte 
importantă ca să nu aibă timp să se reorganizeze”. 

În zorii zilei de 8 octombrie, divizia lui Peled se 
angajă în luptă, hotărâtă să îi respingă pe sirieni din sudul 
Golanului. Lupta se dovedi lentă şi istovitoare, 
desfăşurându-se într-o zonă foarte îngustă, fără spaţiu 
pentru acţiuni de manevră şi de flancare. Pe drum, divizia 
eliberă aşezarea Ramat Magshimim, singura care fusese 
cucerită de sirieni. Până la sfârşitul primei zile de luptă, 
oamenii lui Peled reuşiseră să împrăştie formațiunile 
siriene şi să le împingă înapoi cu 17 kilometri. 


Eroul de pe înălțimile Golan, Avigdor Kahalani, cu 
Yossi Eldar la apogeul bătăliei. (Uzi Keren, Bamachane, 
Arhiva FAI) 

A doua zi, se luptară cu sirienii pe trei fronturi: 
dinspre vest, împotriva unităţilor care se retrăgeau; 
dinspre est, împotriva unităţilor ofensive; şi, dinspre nord, 
împotriva unităţilor atacate. Divizia învinse brigada 


blindate cu care se lupta, închise culoarul Rafid şi, în final, 
odată cu ocuparea localităţii Hushaniya, îi forţară pe 
sirieni să se retragă de pe culoar. A doua zi, sirienii fură 
alungaţi complet din zonă, ceea ce însemna că, în mai 
puţin de trei zile, divizia lui Peled respinsese cinci brigăzi 
siriene şi distrusese stâlpul de sud al reţelei de poziţii 
blindate stabilite de sirieni pe teritoriul israelian. 

Atacul lui Peled fusese coordonat cu divizia de 
rezervişti condusă de generalul Dan Laner, care ajunsese 
în Golan sâmbătă seara, la câteva ore de la izbucnirea 
războiului, şi până duminică îşi şi declanşase atacul. 
Membru al unui kibuţ, de origine austriacă, Laner fusese 
paraşutat în Iugoslavia în timpul celui de-al Doilea Război 
Mondial şi luptase împotriva naziştilor alături de partizanii 
lui Tito. După o carieră strălucită în cadrul FAI, acesta 
fusese rechemat de la pensie ca să conducă divizia care se 
îndrepta spre înălțimile Golan. Oamenii săi contribuiră la 
oprirea înaintării armatei siriene, precum şi a unităţii 
expediţionare irakiene care îi venise acesteia în ajutor. În 
acelaşi timp, divizia lui Eitan îi oprise pe sirieni în zona 
Kuneitra... 

In regiunea de nord a Golanului, Brigada 7 Blindate 
continuă lupta. Avigdor Kahalani, a cărui faimă se 
răspândise de la lupta vitejească din Războiul de 6 Zile, 
conducea Batalionul 77 spre Kuneitra şi Podul Booster. 
Fură trimise încă două unităţi în zonă, care va fi numită 
mai târziu Valea Lacrimilor. Odată cu începerea luptei, 
avioanele siriene începură să bombardeze, iar Forţele 
Aeriene înregistrară pierderi; în doar câteva ore, Muntele 
Hermon fu cucerit, devenind un punct de observaţie 
excelent pentru a se trage în forţele israeliene. La căderea 
întunericului, celelalte unităţi părăsiră Valea Lacrimilor. 
Kahalani descoperi că sirienii puteau trage şi pe timp de 
noapte; aceştia foloseau tancuri ruseşti, echipate cu 
proiectoare cu infraroşu care puteau ţinti şi trage în 
inamicul israelian. 

„Echipajele tancurilor îmi strigau că nu îi pot opri pe 
sirieni”, îşi amintea Kahalani. „Tancurile israeliene, care 


fuseseră considerate până atunci de ultimă tehnologie, îşi 
arătară deodată punctele slabe. În cadrul unităţilor 
noastre, numai comandanții şi şoferii au ochelari de 
protecţie cu infraroşu, dar nu şi artileristul, care are 
nevoie de ei. Şi mă întreb, cum să-i oprim pe sirieni? Sunt 
comandantul batalionului, toţi vin la mine şi am senzaţia că 
nu mă ridic la înălţimea aşteptărilor. Sunt responsabil de 
zonă şi mă vor acuza că nu sunt în stare să îmi îndeplinesc 
sarcinile”. 

Kahalani ordonă să se aprindă rachetele de 
semnalizare şi, după ce fură lansate trei, şi-a dat seama că 
fuseseră ultimele. Soldaţii din tancuri erau neliniştiţi, 
neputând să vadă încotro să îşi îndrepte ţevile sau cum să 
înainteze. Între timp, avioanele forţelor aeriene siriene 
sclipeau la vedere deasupra capetelor lor - desigur nu 
genul de lumină de care avea nevoie Kahalani. 

— Opriţi infraroşul, le ordonă soldaţilor. Puteţi să 
scoateţi puţin capetele din turelele tancurilor şi să rulaţi 
înainte. 

De jur-împrejur, tancurile avariate sau în flăcări 
iluminau zona, însă nu se putea distinge dacă acestea erau 
israeliene sau ale duşmanului. 

— Opriţi motoarele, le ordonă Kahalani. Încercaţi să 
auziţi zgomotul şenilelor şi o să reuşiţi să îi localizaţi. 

Soldaţii făcură după cum li se ceruse: opriră 
motoarele, încercară să audă zgomotul făcut de tancurile 
inamice şi traseră. Focurile trase în întuneric dară 
rezultate; sirienii fură opriţi. Pe întuneric le era greu să 
distingă tancurile inamice până când acestea ajungeau la o 
distanţă de câţiva metri de forţele israeliene. Un tanc care 
se afla la o distanţă de 20 de metri de tancul lui Kahalani, 
având ţeava îndreptată spre poziţiile siriene, se dovedi a fi 
un T-55 sirian, şi traseră abia în ultimul moment în el, 
precum şi într-un altul care se afla lângă acesta. Sirienii 
ajunseseră atât de aproape încât, pur şi simplu, se 
amestecară cu israelienii. 

În zori, oamenii lui Kahalani descoperiră 130 de 
tancuri siriene care se aflau la o distanţă de mai puţin de 


doi kilometri de poziţiile israeliene. Sirienii începură să 
înainteze, trăgând câte două-trei proiectile şi apoi 
mergând mai departe. Kahalani le ordonă celor 14 tancuri 
israeliene care mai erau în stare de funcţionare să îşi 
ocupe poziţiile. În bătălia care urmă, majoritatea ofiţerilor 
batalionului fură ucişi pentru că rămaseră expuşi în 
turelele tancurilor. La sfârşitul luptei de sâmbătă, mai 
rămaseră numai şapte tancuri funcţionale. 

A doua zi dimineaţă, Kahalani primi ordinul de a se 
deplasa spre Valea Lacrimilor. Raful Eitan îl apelă prin 
staţia radio: 

— Am încredere în tine, îi spuse. Analizează situaţia 
cu responsabilitate şi calm. Nu te teme - o să-i batem. 

Pe 9 octombrie, două treimi din înălțimile Golan se 
aflau în mâinile sirienilor. Ben-Gal, comandantul de 
brigadă, îşi dădu acordul ca o companie care se lupta cu 
sirienii să se retragă din Valea Lacrimilor la o distanţă de 
patru kilometri. Kahalani fu apelat de la Kuneitra; în 
timpul retragerii, avioane siriene se învârteau deasupra lor 
în căutare de tancuri asupra cărora să se năpustească. În 
zonă cădeau mii de proiectile; se cutremura pământul. Opt 
elicoptere siriene care transportau trupe de comando 
aterizară din spate, blocând drumul către kibuțul Gonen, 
care servea drept punct de realimentare şi loc de evacuare 
a morţilor şi răniților. Kahalani şi echipajul său se simțeau 
încolţiţi. 

Atunci Ben-Gal luă o nouă hotărâre: îi ordonă lui 
Kahalani să se întoarcă în Valea Lacrimilor şi să încerce să 
îi oprească pe sirieni. Kahalani se duse singur, în viteză, 
lăsând în urmă cele şapte tancuri care îi rămăseseră şi 
care se pregăteau să îl urmeze. Când Kahalani ajunse la 
destinaţie, avu parte de o imagine tulburătoare: tancurile 
israeliene se retrăgeau din zonele de tragere. Era furios. 
Incercă să raporteze prin intermediul reţelei de 
comunicaţii a brigăzii, însă aceasta era supraîncărcată de 
apeluri de salvare şi de ajutor. Situaţia era sumbră. Numai 
trei tancuri mai aveau proiectile, în timp ce sirienii aveau 
numeroase tancuri. Linia defensivă a Israelului se micşora 


văzând cu ochii. Kahalani îşi dădu seama că, dacă sirienii 
aveau să treacă de linia pe care se aflau poziţiile FAI, 
Israelul şi-ar fi pierdut avantajul strategic, pentru că, pe 
teren lipsit de denivelări, numărul tancurilor siriene avea 
să joace rolul decisiv. 

Hotări să înainteze. În timp ce avansa, văzu cu 
surprindere în partea dreaptă, la o distanţă cuprinsă între 
30 şi 40 de metri, un tanc sirian. Din fericire, praful îl 
ascunse de tancul inamic, care nu-şi putu da seama cine 
este. 

Kahalani îşi opri tancul şi îi strigă artileristului: 

— Trage repede! 

Proiectilul nimeri tancul sirian în plin, acesta 
izbucnind în flăcări. Abia apucară să răsufle uşuraţi, când 
apărură alte trei tancuri siriene. Artileristul trase, dând 
astfel foc altui tanc, în timp ce Kahalani îl ţinti pe al doilea, 
care, între timp, reuşise să îşi dea seama cine sunt şi să îşi 
îndrepte ţeava înspre ei. 

— Foc! Foc! strigă Kahalani către artilerist, însă 
tancul nu trase; cămaşa proiectilului se blocase. 

In acest moment critic, doi dintre membrii 
echipajului tancului reacționară în grabă şi încercară să 
scoată învelişul gol al proiectilului trăgându-l efectiv cu 
unghiile. În ultima secundă, învelişul ieşi şi în locul său 
intră un nou proiectil, care fu lansat direct în partea din 
faţă a tancului sirian. Fu astfel distrus şi cel de-al treilea 
tanc. 

— Trebuie să facem un efort uriaş ca să aducem în 
zonă orice tanc putem, îi spuse Kahalani prin staţia radio 
comandantului de brigadă Ben-Gal, care îi răspunse: 

— De-acum eşti comandantul zonei. Conectez toate 
forţele la reţeaua ta radio. Şi, Avigdor, ai grijă de tine! 

Erau momentele cruciale ale luptei pentru înălțimile 
Golan, întrebarea care se punea era cine avea să 
reuşească primul să ocupe poziţiile pe un deal aflat la o 
distanţă de aproximativ 500 de metri. 150 de tancuri 
siriene pătrunseră în vale, în timp ce Kahalani era singurul 
care rămăsese să le ţină piept. Distruse zece tancuri în 


albia unui râu secat din apropiere, timp în care ceru ajutor 
din partea brigăzii. 

Imaginea pe care o avea în faţă era înfricoşătoare şi 
Kahalani îl contactă din nou prin staţia radio pe Ben-Gal, 
cerându-i acestuia să trimită în zonă orice tanc putea ca să 
îi oprească pe sirieni. Comandantul de brigadă trimise un 
batalion care lupta la circa trei kilometri mai la nord. 
Batalionul rămăsese cu doar opt tancuri, dar veni repede 
spre Kahalani, oprindu-se în spatele său. Kahalani le 
ordonă să blocheze trecerea în albia râului secat pentru ca 
el să poată să se deplaseze spre sud, să adune restul de 
tancuri şi să atace. În timp ce se deplasau spre noile 
poziţii, cinci dintre tancurile batalionului fură imediat 
doborâte, iar comandantul acestuia - ucis. Kahalani 
desemnă unul dintre tancurile care rămase fără muniţie să 
blocheze intrarea în valea seacă. Acesta se îndreptă înspre 
sud împreună cu tancurile rămase din batalion; şapte 
tancuri din altă companie i se alăturară. 

În timp ce vorbea la staţia de radioemisie, vocea lui 
Kahalani se opri în mijlocul propoziției fiind înlocuită de 
tunetul unei explozii puternice. Unul dintre soldaţi îl 
contactă pe  locţiitorul comandantului batalionului. 
Kahalani fusese ucis, anunţă. Kahalani nu putea să nege 
informaţia - avea de a face cu alt tanc şi atenţia îi era 
concentrată asupra artileristului şi nu asupra aparatului de 
radioemisie. Abia după câteva minute anunţă prin radio că 
totul e în regulă şi că era încă viu. 

— Către Stațiile A, transmise. Aici Kahalani. O 
formaţiune siriană mare se îndreaptă spre noi... Misiunea 
noastră este să ocupăm poziţiile de pe deal şi apoi să 
preluăm controlul asupra văii de deasupra... înainte! Pe 
poziţii şi distrugeţi-i pe sirieni. 

Însă, paralizaţi fiind de spaimă, soldaţii nu atacară. 
Kahalani apucă din nou staţia: 

— Uitaţi-vă la sirieni. Uitaţi cât de bine se luptă. 
Uitaţi cât de motivaţi sunt. Şi ce văd la batalionul nostru? 
Laşi? Suntem evrei! Suntem israelieni! Cum, suntem mai 
buni decât ei şi nu putem să îi învingem? Haideţi, băieţi, vă 


ordon să porniţi! 

Kahalani porni la atac. După un moment, fu urmat de 
alt tanc, apoi de altul, şi de altul, şi de altul... 

Sirienii se năpustiră de pe creastă, iar tancurile lor 
depăşiră linia defensivă israeliană. Meir („Tigrul”) Zamir, 
comandant de companie, raportă că tancurile inamice se 
apropiau din faţa şi din spatele său; rămăsese fără 
proiectile, spuse. Cinci tancuri siriene atacară formațiunea 
Tigrului, dar un maior tânăr, Avinoam Baruchin, aruncă 
două în aer. 

— Ne zdrobesc, strigă Baruchin. 

Tancurile siriene ajunseră pe neaşteptate la unitatea 
lui Kahalani, ucigând şi rănind zeci de israelieni. 

— Nimeni nu se retrage niciun pas! tună Ben-Gal în 
staţia radio. Mai târziu, avea să-şi aducă aminte de acest 
moment fatidic: „Timp de circa 20 - 30 de minute soldaţii 
nu au fost comandati de nimeni - nici de comandanții de 
companie, nici de comandantul batalionului şi nici de 
comandantul de brigadă. Fiecare lupta de capul lui. Aveam 
de gând să dau ordinul de retragere şi luasem deja 
microfonul în mână, dar mi-am zis să mai aştept puţin... L- 
am sunat pe Raful şi i-am spus că nu mai rezistăm. Raful 
mi-a cerut să mai rezistăm «încă puţin»”. 

Pe măsură ce lupta continua, unităţile israeliene 
continuau să cedeze sub presiunea siriană. Îi despărţea o 
distanţă de numai 400 de metri de ocuparea poziţiilor care 
ar fi determinat rezultatul luptei. Printr-un efort uriaş, 
înaintară şi ajunseră la poziţiile mult dorite, deschizând foc 
asupra tancurilor siriene. Exact în acel moment sosiră 11 
tancuri sub comanda locotenent-colonelului Yossi Ben 
Hanan, care se alăturară efectivelor lui Kahalani. Traseră 
„ca nebunii” în sirieni reuşind să nimerească 150 dintre 
tancurile acestora. 

Şi, deodată, sirienii începură să se retragă! 

Ben-Gal avea să spună ulterior: „Eram sigur că o să 
pierdem. Dacă lupta ar mai fi continuat jumătate de oră, 
am fi pierdut. Din nu ştiu ce motiv, sirienii au cedat primii 
şi au hotărât să se retragă. Se pare că au considerat că nu 


aveau şanse de izbândă. Nu ştiau însă adevărul: că ne 
aflam într-o situaţie disperată”. 

Impresia de pe teren era că începuse să se schimbe 
raportul de forţe dintre cele două efective militare. 

— Am învins! strigă bucuros Kahalani în staţia de 
radioemisie. Se retrag şi îi distrugem! 

— Eşti nemaipomenit, îi răspunse Ben-Gal. Eşti eroul 
Israelului. Cu toţii sunteţi eroi! Vă iubesc. Ai grijă de tine. 

— Domnilor, se auzi în staţia radio vocea 
comandantului de divizie Raful Eitan, aţi salvat poporul 
Israelului. 

Lupta pentru oprirea sirienilor a durat patru zile şi 
trei nopţi, fără întrerupere. Rămăşiţele artileriei FAI au 
fost nevoite să lupte fără întăriri din partea forţelor 
aeriene, ale infanteriei, ale artileriei, ale corpului tehnic, 
ale unităţilor antiaeriene; le-au lipsit echipamentele 
necesare luptei pe timp de noapte. „Simţeam că națiunea 
ne abandonase”, avea să spună Kahalani, „ca şi cum am fi 
fost aruncaţi pe câmpul de luptă într-un raport de forţe de 
un tanc israelian la opt tancuri siriene. A fost un mare şoc 
pentru noi”. 

Cu toate acestea, sirienii fuseseră alungaţi. 

Efectivele siriene se retraseră în dezordine, lăsând în 
urma lor 867 de tancuri şi mii de alte vehicule. Kahalani şi 
tovarăşii tăi recuceriră toate teritoriile pierdute şi intrară 
chiar şi pe teritoriul sirian. 

Până la sfârşitul războiului, Brigada 7 Blindate 
pierduse 76 de luptători. Pentru Kahalani bucuria victoriei 
era amestecată cu o mare tristeţe personală. Fratele său, 
Emanuel, fusese ucis în bătăliile de tancuri din Sinai; la fel 
şi fratele soţiei sale, Ilan, tot soldat tanchist. Pentru actele 
sale de vitejie din timpul războiului, Kahalani avea să 
primească Medalia pentru Curaj. 

Avigdor Kahalani, viitor adjunct de corp de armată 

Mi-am văzut de câteva ori moartea cu ochii în timpul 
războiului. Îmi amintesc de un asemenea moment pe când 
eram pe teritoriul sirian. Mă aflam în turela tancului. Un 
avion sirian a trecut pe deasupra tancului meu trăgând 


focuri automate de mitralieră asupra mea. A apărut şi s-a 
năpustit asupra noastră din spate şi nu l-am văzut pentru 
că eram concentrat la luptă. Ofiţerul meu de operaţiuni se 
uită în spate şi văzu că avionul aruncă bombe în direcţia 
noastră, apoi îmi trase un pumn în faţă şi strigă: 

— Treci repede înăuntru. 

Nu mi-am dat seama ce se întâmplă. Am intrat în 
tanc şi m-am chircit într-o parte. Bomba a lovit tancul. Am 
auzit o explozie uriaşă şi mi-am dat seama că nu mai sunt 
în viaţă. Eram plin de praf de puşcă şi m-am pipăit pe tot 
corpul ca să văd dacă mai am toate membrele. Corpul îmi 
tremura de parcă ar fi fost lovit de un şoc electric. 

Am scos capul, am văzut un nor de fum şi un crater 
adânc în jurul meu. M-am uitat în stânga şi în dreapta şi 
am văzut o imagine cumplită: toţi comandanții care se 
aflau lângă mine cu capetele afară din turele fuseseră 
ucişi. 

Dar îmi amintesc că s-a întâmplat şi ceva vesel: ni se 
promisese înainte de război că pentru fiecare tanc doborât 
vom primi o ladă cu şampanie. La sfârşitul luptei, stăteam 
în tanc încercând să număr tancurile siriene arse din vale; 
dar n-am putut calcula numărul de lăzi de şampanie, 
pentru că erau prea multe. 

Pe măsură ce războiul se apropia de sfârşit, Brigada 
Golani depunea eforturi uriaşe ca să reocupe „Ochii 
Națiunii” - fortul Hermon cu numeroasele sale antene, 
dispozitive de urmărire şi de ascultare. 

Capitolul 18 Ochii Națiunii - 1973 

— Nu vreau să mă mai uit la munţii Hermon, spuse 
Benny Massas ciufulit şi plin de funingine. Aici a curs 
sângele tovarăşilor mei. 

Benny era un băiat din Tiberiada, un luptător din 
Brigada Golani, scund, îndesat şi ciufulit, care purta o 
beretă militară verde. Se afla în faţa unui reporter de 
televiziune în vârful Muntelui Hermon, la câteva ore de la 
terminarea cumplitei lupte. Era considerat drept unul 
dintre eroii bătăliei, care trăsese neobosit în sirieni până la 
înălţarea steagului Brigăzii Golani în locul respectiv. 


— De ce am atacat? repetă acesta întrebarea 
reporterului. Pentru că ni s-a spus că Muntele Hermon 
reprezintă ochii Israelului! 

Postul Hermon era o fortăreață aflată în vârful 
Muntelui Hermon, plină de antene, senzori de radar, 
antene parabolice în formă de castron şi aparate de 
ascultare, ocupată de soldaţii din Brigada Golani. Nu 
departe de acesta, peste graniţă, sirienii îşi construiseră 
propriul post. Fortul israelian fusese ocupat de sirieni la 
izbucnirea Războiului de Yom Kippur. Aceştia pierduseră 
lupta în două ore, timp în care fuseseră ucişi 13 soldaţi 
israelieni, iar 31 fuseseră luaţi prizonieri. Postul, care 
domina câmpiile siriene şi era dotat cu echipamente 
electronice, era de o importanţă crucială pentru Israel. 
Informaţiile secrete colectate prin senzorii şi antenele sale 
erau de nepreţuit. După două zile, o unitate de elită Golani 
încercase să recucerească Hermonul; dar şi aceasta fu 
înfrântă, pierzând încă 25 de luptători. 

Mândria rănită a Brigăzii Golani îl făcuse pe 
comandantul Amir Drori să îi ceară şefului de stat-major al 
Districtului de Nord: 

— Data viitoare, lasă-mă pe mine să mă duc la 
Hermon! 

Următoarea dată fu 13 zile mai târziu, în a 
şaisprezecea zi de război, pe 21 octombrie. 

Generalul Yitzhak Hofi, fostul locţiitor al lui Sharon în 
bătălia de la Mitla şi acum comandantul Districtului de 
Nord, hotărâse să profite de ocazia unei ferestre înainte de 
declararea încetării focului, declanşând o operaţiune care 
avea ca scop ocuparea simultană atât a postului israelian, 
cât şi a celui sirian din Hermon. Planul era următorul: 
unitatea Sayeret Matkal, sub comanda maiorului Yoni 
Netanyahu, urma să se aşeze ca o barieră între cele două 
posturi; o brigadă de paraşutişti urma să atace postul 
sirian şi vârful Hermon. Brigada Golani, comandată de 
colonelul Drori, urma să reocupe postul israelian. 

Trupele erau epuizate după două săptămâni de luptă, 
însă misiunea trebuia îndeplinită. Atacul era programat să 


înceapă la ora 6.00 după-amiaza. De la ora 2.00 după- 
amiaza, elicoptere Sikorski transportară 626 de paraşutişti 
de la două batalioane reduse numeric, o unitate tehnică şi 
o serie de aruncătoare grele, la punctul de plecare pentru 
atacarea postului sirian, care se afla la o înălţime de 2 400 
de metri deasupra nivelului mării. Sirienii observară zborul 
paraşutiştilor şi trimiseră împotriva acestora 24 de MIG- 
uri 21 şi cinci elicoptere cu trupe de comando, însă Forţele 
Aeriene doborâră 10 MIG-uri şi două elicoptere. 

Obiectivul principal al paraşutiştilor era să ocupe 
postul Pitulim (curbe), aflat la o intersecţie importantă a 
drumurilor care duceau în vârful muntelui, şi postul sirian 
Hermon. Pe când treceau drumul spre intersecţie, fură 
atacați de inamic şi un ofiţer fu ucis. In ciuda faptului că se 
trăgea încontinuu, luptătorii atacară efectivele siriene 
învingându-le. Îşi continuară înaintarea şi, în trei ore, 
ajunseră la postul sirian Hermon. Se confruntară cu 
soldaţii sirieni; 12 sirieni fură ucişi, iar restul se retraseră. 
Paraşutiştii săriră gardurile care îngrădeau postul şi, când 
intrară, descoperiră că acesta fusese abandonat. Sirienii 
deciseseră să fugă. Şase camioane pline cu soldaţi fură 
imediat trimise ca întăriri de către comandamentul sirian, 
dar fură atacate de paraşutişti. La ora 3.25 dimineaţa, 
comandantul paraşutiştilor le raportă superiorilor că FAI 
ocupase postul sirian din Hermon. 

Insă operaţiunea principală era reocuparea postului 
israelian din Hermon. Aceasta se dovedi mult mai 
sângeroasă şi mai complicată. Brigada Golani avea să 
plătească un preţ greu, respectiv 50 de morţi şi 80 de 
răniţi. 

Inainte de a porni la luptă, unul dintre comandanții 
companiei,  prim-locotenentul Yigal Passo, le spuse 
soldaţilor săi: 

— Aveţi grijă de voi; am nevoie de voi întregi. Lucraţi 
încet şi folosiţi-vă mintea. Nu vreau atacuri inutile şi acte 
de eroism; o să-i omorâm unul câte unul. 

Passo fu ucis câteva ore mai târziu, în timpul acţiunii 
de represalii pentru Dealul 16, din cadrul luptei de 


ocupare a postului israelian din Hermon. 

Soldaţii Brigăzii Golani urcară pe munte în trei şiruri. 
Efectivul principal era din Batalionul 51, care începu 
ascensiunea pe jos şi care trebuia să ajungă la o altitudine 
de 1600 de metri. Ascensiunea fu foarte dificilă, aceştia 
ajungând abia după şapte ore, aproape de miezul nopţii, 
într-un loc numit Curba Tancurilor. Urcuşul fu liniştit - atât 
de liniştit încât unii credeau că atacul avea să fie lin şi 
uşor, că sirienii plecaseră deja şi că totul avea să se 
sfârşească repede. Mai aveau de parcurs o distanţă de 
doar 790 de metri până la post şi nimic nu prevestea faptul 
că se îndreptau spre o capcană de tiruri de armă. Artileria 
FAI aruncase în aer fiecare deal de pe drum înainte ca 
brigada să ajungă la ele; însă, pentru că proiectilele 
cădeau prea aproape de soldaţii aflaţi în mişcare, 
comandantul Brigăzii Golani a ordonat artileriei să nu 
arunce în aer vreo două dealuri. Deci, din câte se părea, 
Dealul 16 nu fusese atins de armele israelienilor. 

Insă, pe Dealul 16, sirienii se ascundeau în 14 
tranşee, precum şi printre bolovanii din jur. Luptătorii 
Brigăzii Golani n-aveau nici cea mai mică idee despre ce îi 
aştepta. 

La ora 2.00 dimineaţa, un soldat care mergea în faţa 
trupelor auzi un zgomot la „Curba Tancurilor” Se aruncă la 
pământ şi atunci, printre bolovani, distinse silueta unui 
soldat înfăşurat într-o pătură şi purtând un ciorap pe cap. 
Surprins la rândul său, soldatul sirian ridică capul şi 
întrebă în arabă: 

— Cine eşti? 

Israelianul nu stătu pe gânduri, îşi scoase arma şi îl 
omori. Drept răspuns, începură focuri de armă din toate 
părţile, iar în staţiile radio se auziră strigăte: „Inamicul!” 

Se declanşă o luptă violentă. Sirienii, care foloseau 
mitraliere MAG-58 furate de la israelieni, trăgeau cu mare 
precizie în luptătorii Brigăzii Golani de pe versantul 
muntelui, provocându-le acestora mari pierderi. Şi o altă 
companie a Brigăzii Golani se întâlni cu trupe siriene şi, în 
timpul atacului, fură răniţi luptătorii şi comandanții săi. 


David Tzarfati, luptător din Brigada Golani, avea să 
îşi amintească: „De la 2.30, Dealul 16 deveni o cu totul altă 
lume. Am auzit strigăte de teroare, urlete, plânsete, ţipete, 
ca la un masacru. Mi-am spus: «Până aici mi-a fost. Nu mă 
aude nimeni acum. Nu e de glumă - asta-i moarte curată». 
M-am îndepărtat de ceilalţi şi mi-am lăsat capul greu la 
pământ”. 


Eroii de la Hermon - „Canibalii, Falangele, 
Indienii...” (Zeev Spektor - Biroul de presă al guvernului 
israelian) 

Bătălia pe viaţă şi pe moarte continuă, pe deal 
căzând din toate direcţiile o ploaie de gloanţe. În haosul şi 
incertitudinea cu privire la poziţiile ocupate de efectivele 
israeliene, focurile artileriei căzură foarte aproape de 
poziţiile ocupate de soldaţii FAI care se luptau pe Dealul 
16. Cum un şrapnel căzu peste comandantul de batalion şi 
ajutoarele lui, acesta ordonă prin radio să înceteze focurile 
şi să folosească focuri de avertisment ca să poată depista 
poziţia fiecărei unităţi, şi abia după aceea să înceapă din 
nou să tragă. După această verificare, bateriile erau gata 
să reia tragerile, însă un ofiţer de coordonare a artileriei, 
care asigura comunicarea dintre unităţi, fu împuşcat 


distrugându-i-se şi staţia radio, iar artileria încetă să tragă. 

Motti Levy, un luptător din Brigada Golani, îşi 
amintea: „Dealul s-a transformat în junglă: aud strigătele 
soldaţilor răniţi, îl aud pe prietenul meu Hassan, care se 
împleticeşte pe munte ca un somnambul, urlând: «Mamă! 
Sunt mort! Mort!» 80% din companie se află în stare 
critică; aud la cinci metri deasupra mea strigăte de luptă 
în arabă. E o situaţie cumplită”. 

La ora 3.00 dimineaţa, sosiră la locul luptei 
comandantul de brigadă Drori şi oamenii săi. Acesta le 
spuse soldaţilor: 

— Rămâneţi pe poziţii. O să vină cât de curând 
întăriri. 

David Tzarfati îi răspunse strigând: 

— Trebuie să ne retragem! Trebuie să ne retragem! 
Sunt mulţi morţi, mulţi răniţi! 

Comandantul de brigadă îi răspunse: 

— Taci, soldat. Vin întăriri. Rămâneţi pe poziţii. 

La ora 4.00, compania de recunoaştere care făcea 
parte din brigadă înaintă spre staţia de telecabină de sus. 
Membrii acesteia nu cunoşteau mărimea efectivelor siriene 
cu care se luptau. Pe drum, comandantul campaniei, 
Vinick, voi să examineze drumul care ducea la Curba 
Tancurilor, ca să se pregătească să intre în luptă şi să ajute 
Batalionul 51. În timp ce înainta pe şosea, nişte soldaţi 
sirieni ascunşi în tranşee traseră o salvă continuă asupra 
sa. Reuşi să tragă câteva gloanţe înainte de a cădea la 
pământ, într-o baltă de sânge. Un radiotelegrafist şi un 
medic, care încercară să ajungă la el, fură şi ei împuşcaţi şi 
răniţi. 

Pentru că lupta le provoca tot mai multe pierderi, 
comandanții Districtului de Nord le ordonară paraşutiştilor 
să se pregătească să îndeplinească misiunea încredinţată 
Brigăzii Golani. După câteva minute, comandantul 
operaţiunii le ordonă paraşutiştilor să coboare de la postul 
sirian din Hermon şi să ajute Brigada Golani. Fu, astfel, 
anulată promisiunea făcută Brigăzii Golani de a reocupa 
postul israelian din Hermon. Însă Brigada Golani continuă 


lupta. 

La ora 4.50, compania A lupta pe Dealul 17. 
Luptătorii erau gata de atac, fără să ştie că urmau să atace 
o formaţiune siriană considerabilă, ascunsă în 35 de 
poziţii. Compania începu să înainteze spre nord, de-a 
lungul unei pante mai mici, căzând direct în capcana 
sirienilor. 

16 luptători fură răniţi, iar comandantul companiei fu 
rănit grav şi muri două săptămâni mai târziu la spital. 

La ora 5.15, comandantul de brigadă Drori fu şi el 
rănit; comandantul Batalionului 51, Yehuda Peled, îi luă 
locul, dar fu şi el rănit câteva minute mai târziu. Maiorul 
Yoav Golan, ofiţerul de operaţiuni al brigăzii, preluă 
comanda. Golan fusese rănit la Canalul Suez şi, până la 
ocuparea Hermonului de către sirieni, fusese deja trecut în 
rezervă de către FAI. Cu toate acestea, lupta acum alături 
de tovarăşii săi. Trimise la luptă o companie mecanizată şi 
decise să activeze artileria grea asupra postului Hermon şi 
a Dealului 17, unde se adăpostiseră efectivele de comando 
siriene. În tot acest timp, luptătorii Brigăzii Golani nu îşi 
părăsiră poziţiile pe care le ocupaseră cu atâta vărsare de 
sânge; două treimi dintre ei fuseseră ucişi săli răniţi. 
Benny Massas, unul dintre eroii bătăliei, simţea că atât el, 
cât şi tovarăşii săi preferau să moară pe munte decât să se 
întoarcă fără să fi ocupat postul. 

Dar sirienii cedară primii. Atacul artileriei şi faptul că 
Brigada Golani rămase cu disperare pe poziţii determinară 
rezultatul luptei. La ora 8.15, sirienii începură să plece de 
pe câmpul de luptă. În drum spre post, luptătorii Brigăzii 
Golani eliminară alţi 10 luptători sirieni de comando, iar 
20 fură luaţi prizonieri. Soldaţii israelieni pătrunseră în 
post cu mare grijă, de teamă ca în acesta să nu se afle 
dispozitive-capcană cu explozibil. 

La ora 10.50, Yoav Golan transmise prin radio: 

— Am ocupat postul! Postul israelian din Hermon e al 
nostru! Suntem acolo sus chiar acum şi scotocim locul. 

După câteva minute, unul dintre ofiţerii Brigăzii 
Golani anunţă prin intermediul reţelei de comunicaţii a 


brigăzii: 

— Către toate staţiile de comunicaţii din lume! Am 
înălţat steagul! 

Într-adevăr, steagurile Brigăzii Golani şi Israelului 
fură înălțate în urma unei lupte sângeroase pentru care se 
plătise un preţ cumplit. Benny Massas şi tovarăşii săi 
reocupaseră „ochii Israelului”. 

Un soldat pe nume Alaluf avea să descrie lupta astfel: 
„Cine a reocupat Hermonul? Comandantul de brigadă Amir 
Drori? în primul val a fost rănit şi a căzut la pământ. 
Comandantul batalionului? în timpul celui de-al doilea val 
al atacului, a fost şi el doborât. Nu sunt supărat pe ei. Erau 
ofiţerii mei. Dar, de fapt, Yigal Passo şi soldaţii săi de rând 
l-au ocupat. Eu, Motti Levy, Izarfati, Eddie Nisim, Dahari, 
Azout, Blutstein: aşa-numiţii Canibali, Falange, Indieni”. 

David Tzarfati, luptător din Brigada Golani 

A avut loc o luptă grea, sângeroasă. Nu credeam că 
am să supraviețuiesc. Aveam senzaţia că mă cheamă 
morţii, că, în curând, am să mă duc la ei... După trageri 
intense, am zăcut pe jos, incapabil să mă mişc sau să 
reacţionez. Eram într-o stare de somn conştient, nu mai 
voiam să trăiesc... Eram rupt de realitatea înconjurătoare, 
de parcă aş fi fost într-o bulă de săpun. 

Există un moment care te urmăreşte tot restul vieţii - 
este cel mai adevărat, cel mai puternic moment, care mi-a 
dat puterea să continui să trăiesc, să funcţionez... Era ora 
8.00 dimineaţa, zăceam încă pe jos, neputincios, iar 
comandantul companiei mele, Yigal Passo, trăgea să 
moară, după ce fusese împuşcat la ora 4.00 dimineaţa. Mi- 
a spus cu voce pierdută: 

— David, ai să fii reprezentantul celor care au murit. 
Ai să le povesteşti tuturor despre această luptă. 

Apoi mi-a cerut să îl acopăr, s-a ridicat şi, cu ultimul 
strop de energie, a început să fugă spre poziţiile siriene. A 
continuat să lupte până în ultimul moment. La sfârşitul 
luptei, am evacuat morţii, printre care se afla şi trupul lui 
Yigal Paso. 

PARTEA A VI-A 


Pericolul nuclear 

OPERA, 1981 

În 1977, Menachem Begin, conducătorul partidului 
de dreapta Likud, câştigă alegerile, învingând astfel 
pentru prima dată Partidul Laburist. Acesta consideră că 
reactorul nuclear „Osirag”, pe care îl construieşte Saddam 
Hussein în Irak, reprezintă un pericol uriaş pentru Israel şi 
hotărăşte să îl distrugă, în ciuda protestelor vehemente. 

Aceasta este Operaţiunea Opera. 

ARIZONA, 2007 

In 2001, aflându” Se în fruntea partidului Likud, Ariel 
Sharon este ales prim-ministru; atunci divizează partidul 
creând unul nou, Kadima. După un atac cerebral grav, 
Sharon este înlocuit de Eh ud Olmert, care va declanşa 
Operaţiunea Arizona. 

Capitolul 19 

„Opera” în Bagdad şi „Arizona” în Siria - 1981 şi 
2007 

Vineri, 7 iunie 1981, era ajunul Festivalului Şavuot 
(Rusaliile), când se serbează oferirea Torei de către 
Dumnezeu poporului evreu pe Muntele Sinai. Mii de evrei 
s-au adunat în sinagogi, dar alte mii au preferat să serbeze 
pe plajele din ţară. Şi, astfel, la ora 4.00 după-amiaza, 
mulțimile care stăteau la soare pe plaja din sudul Eilatului 
văzură opt aeronave F-16 vâjâind pe cerul senin, zburând 
la joasă altitudine deasupra Golfului Eilat şi îndreptându- 
se spre Arabia Saudită. Aeronavele F-16 decolaseră de la 
baza aeriană din Etzion, în Sinai. Acestea erau urmate la 
mică distanţă de avioane de luptă F-15. Printr-o 
coincidenţă, în momentul respectiv, regele Hussein al 
Iordaniei călătorea pe iahtul său regal în Golf şi văzu 
avioanele trecând pe deasupra. Imediat transmise un 
avertisment către armata sa, solicitându-i să anunţe 
armatele din ţările vecine, însă, nu se ştie din ce motiv, 
avertismentul său nu a fost transmis mai departe. Acesta a 
fost un lucru bun, pentru că avioanele Forţelor Aeriene 
Israeliene declanşaseră Operaţiunea Opera, care avea 
drept obiectiv distrugerea reactorului nuclear pe care 


Saddam Hussein îl construia lângă Bagdad. 

Organizarea operaţiunii începuse cu ani în urmă. Pe 
26 august 1976, Irakul semnase un acord cu guvernul 
francez privind construirea unui reactor nuclear, pe care 
francezii îl denumiseră Osirak, iar irakienii - Tammuz. 
Francezii se obligaseră, de asemenea, să le furnizeze 
irakienilor 80 de kilograme de uraniu îmbogăţit de 93%, 
suficient pentru a produce o bombă atomică. Când aflase 
Israelul, prin serviciile sale de informaţii, făcuse încercări 
diplomatice ca să împiedice livrarea reactorului către Irak. 
Dacă Saddam Hussein are o armă nucleară în mâini, asta 
înseamnă un pericol uriaş pentru existenţa noastră, le 
explicară trimişii israelieni omologilor lor de la Paris. Însă 
toate eforturile acestora de a-i convinge pe francezi că se 
joacă cu focul eşuară lamentabil. Potrivit unor surse 
străine, ştafeta fu apoi preluată de Mossad, care sabotase 
câteva piese ale reactorului francez înainte ca acestea să 
fie încărcate în vapoare şi trimise în Irak. Însă daunele 
fură reparate şi construcţia reactorului continuă, fiind 
finalizat în scurt timp. După ce a fost ales prim-ministru în 
1977, Menachem Begin a ajuns la concluzia că singura 
opţiune rămasă era intervenţia militară. Ministrul apărării 
Ezer Weizman recomandă o operaţiune militară, la fel şi 
noul şef de stat-major al FAI, Rafael (Raful) Eitan. David 
Ivry, comandantul Forţelor Aeriene, fu însărcinat să 
întocmească planul preliminar al misiunii; un colonel de 
excepţie, Aviem Sela, urma să se ocupe de planificarea 
detaliată a tuturor aspectelor operaţiunii la sediul central 
al Forţelor Aeriene, împreună cu câţiva tineri ofiţeri. În 
curând, era clar că reactorul avea să înceapă să 
funcţioneze la capacitate maximă până în septembrie 
1981, aşa că Begin decise să îl atace în primăvară. 
Proiectul depus iniţial de către Forţele Aeriene se numea 
Dealul Muniţiei. 

Eforturile strategilor se bucurară de o contribuţie 
neaşteptată din partea Iranului. Revoluţia din 1979 
transformase Iranul dintr-un aliat fidel al americanilor, 
într-un duşman de moarte al Statelor Unite. Israelul 


încheiase un acord cu guvernul SUA privind furnizarea de 
avioane F-16, însă livrarea fusese programată la o dată 
foarte îndepărtată, alţi „clienţi” având prioritate. Dar, după 
Revoluţia islamică de la Teheran, livrarea de aparate F-16 
programată de către SUA către Iran fu anulată, iar Casa 
Albă decise să i le dea Israelului înainte de programul 
stabilit. 

Aeronavele F-16 se dovediră a fi mult mai potrivite 
pentru misiunea din Irak decât celelalte aparate ale 
Forţelor Aeriene Israeliene. Potrivit planului, opt aparate 
F-16 aveau să atace, iar opt avioane de luptă F-15 aveau să 
le însoţească servindu-le drept staţie de comandă aeriană. 
Piloții şi echipajele de zbor începură să se antreneze în 
secret, folosind un model de reactor construit în Deşertul 
Negev. Şeful de stat-major al FAI participă personal la unul 
dintre atacurile simulate, dorind să vadă din poziţia 
navigatorului dacă pregătirile erau la nivelul aşteptărilor. 
La sfârşitul simulării, generalul Eitan nu spuse nimic, 
pornind spre casă cu avionul său uşor. Lângă el se afla 
Sela, care dorea cu nerăbdare să afle ce părere are 
comandantul său. Însă „Raful” rămase tăcut. 

Raful Eitan ocupa un loc deosebit în elita militară 
israeliană. Acest soldat dur şi mucalit se trăgea din 
subotnici, o sectă de ţărani ruşi care fuseseră convertiți la 
iudaism şi care imigraseră în Palestina la sfârşitul secolului 
al XIX-lea. Subotnicii se stabiliseră în Galileea şi membrii 
sectei deveniseră cei mai buni fermieri din Israel. Şi Raful 
se născuse şi crescuse la o fermă din moshav-ul Tel 
Adashim, fiind toată viaţa cultivator de măslini şi 
meşteşugar şi devenind, în paralel, un luptător neînfricat 
în Palmach şi în FAI. Fiind unul dintre primii ofiţeri care li 
se alăturaseră paraşutiştilor lui Arik Sharon, acesta 
primise mult râvnita dungă roşie („combatant”) pe aripile 
argintii, după ce venise cu batalionul său la Mitla şi după 
ce deschisese campania din Sinai. A luptat în toate 
războaiele Israelului, a fost grav rănit în Războiul de 6 
Zile, a dus la îndeplinire şapte misiuni de comando 
împreună cu paraşutiştii săi şi s-a numărat printre cei mai 


înverşunaţi apărători ai înălțimilor Golan în timpul 
Războiului de Yom Kippur. În 1978, acest luptător taciturn 
şi plin de cicatrici l-a înlocuit pe Motta Gur în fruntea 
statului-major al FAI. 

Pe durata zborului de întoarcere în nord, nu vorbi 
mult timp, chiar dacă ştia că Aviem Sela dorea să îi afle 
părerea. În cele din urmă, după o jumătate de oră de zbor, 
murmură: 

— Guvernul o să îşi dea acordul. 

Aviem Sela răsuflă uşurat. 

Cu toate acestea, multe figuri de seamă din domeniul 
securităţii se opuseră misiunii, printre aceştia numărându- 
se şi şeful serviciilor militare de informaţii, Yehoshua Sagi, 
şeful Mossadului, Yitzhak (Haka) Hofi, Ezer Weizman, care 
tocmai plecase din ministerul apărării, după care se 
răzgândise, precum şi vicepremierul Yigael Yadin, care 
ajunsese chiar să amenințe cu demisia. Cu răbdare şi tact, 
Begin începu să îşi convingă cabinetul cu privire la 
importanţa misiunii, insistând până reuşi să obţină 
susţinerea miniştrilor. Operaţiunea Dealul Muniţiei a fost 
planificată să înceapă pe 8 mai 1981. În ziua respectivă, 
totul era pregătit. Piloții se aflau în avioane, gata de 
decolare, când Begin primi o scrisoare din partea liderului 
opoziţiei, Shimon Peres, fost ministru al apărării, scrisoare 
în care acesta cerea contramandarea atacului de teamă să 
nu reacționeze negativ comunitatea internaţională şi să nu 
izoleze Israelul ca pe „un ienupăr în deşert”, scria el 
folosind un citat din Cartea lui Ieremia. Begin se temu că 
de vreme ce Peres, liderul opoziţiei, aflase despre misiunea 
ultrasecretă, atunci era posibil ca şi alţii să ştie de ea şi ca 
secretul să se afle, compromiţând Dealul Muniţiei. Astfel, 
decise să amâne misiunea, dar nu renunţă defel. 
Operaţiunea primi un nou nume de cod, Opera, şi fu 
programată pentru o nouă dată, în 7 iunie. 

In fruntea grupului de opt avioane care avea să atace 
reactorul fu numit Ze'ev Raz, comandantul unuia dintre 
escadroanele F-16, provenind din kibuțul Ceva, din nordul 
Israelului. Conducătorul celui de-al doilea grup era 


comandantul de escadron Amir Nachumi. Printre piloţi se 
numărau: Amos Yadlin, viitor şef al serviciilor militare de 
informaţii, şi căpitanul Ilan Ramon, cel mai tânăr membru 
al grupului. Ramón era lipsit de experienţă, însă fusese 
ofiţerul de navigaţie al escadronului şi îl impresionase în 
mod deosebit pe Raz când calculase, şi se dovedise corect 
ulterior, că era posibil un atac fără a fi nevoie să 
alimenteze în zbor, în ciuda unei curse de 960 de kilometri. 

David Ivry decise ca avioanele să fie alimentate în 
timp ce motoarele erau deja pornite, o procedură 
neobişnuită şi riscantă. Le ordonă, de asemenea, piloților 
să arunce pe drum rezervoarele de combustibil detaşabile, 
în ciuda pericolului că acestea ar fi putut să lovească cele 
două bombe, fiecare cântărind câte o tonă şi atârnând sub 
aripile fiecărui avion. Misiunea era extrem de periculoasă: 
la vremea aceea, Irakul era implicat în războiul violent cu 
Iranul şi era firesc să se presupună că reactorul era apărat 
de baterii de rachete antiaeriene şi de avioane de luptă. 
Piloții ştiau sigur că avioanele lor F-15 aveau să se 
confrunte cu multe MIG-uri. 

Ştiau că îşi asumă riscuri uriaşe. Dacă aveau să fie 
atacați de inamic, şansele de supravieţuire erau aproape 
inexistente. Chiar dacă un pilot, al cărui avion ar fi fost 
doborât, ar fi reuşit să se paraşuteze pe teritoriul irakian, 
la o distanţă de sute de kilometri de casă, acesta ar fi fost 
luat ostatic, torturat cu cruzime şi ucis. Cu toate acestea, 
toţi piloţii care aflaseră despre misiune se oferiră să se 
numere printre puţinii aleşi. 

Pe 7 iunie, porniră, traversară Golful Akaba, zburară 
deasupra deşertului din nordul Arabiei Saudite, ocoliră 
Iordania dinspre sud, intrară în Irak şi traversară fluviul 
Eufrat apropiindu-se de ţintă. Unul dintre punctele de 
reper ale culoarului de zbor avea să fie o insulă din 
mijlocul lacului. Raz văzu lacul şi căută insula, dar aceasta 
dispăruse. Începu să aibă îndoieli - poate că zburau 
deasupra altui lac? Abia mai târziu, escadroanele aveau să 
afle că insula joasă fusese acoperită de apă din cauza 
ploilor abundente din zonă, care duseseră la creşterea 


nivelului lacului. 

În cele din urmă, apăru reactorul nuclear, înconjurat 
de zidurile de apărare înalte şi groase, cu care se mândrea 
Saddam Hussein. Raz stabili legătura cu tovarăşii săi 
ordonându-le să crească altitudinea, de teamă să nu intre 
în cablurile electrice sau în stâlpii de înaltă tensiune din 
zonă. Însă îi surprinse un anumit lucru: nu exista niciun fel 
de apărare antiaeriană! Nu se vedea pe cer niciun MIG, 
nimeni nu trase în ei nici măcar o rachetă. Doar câteva 
tunuri antiaeriene traseră câteva proiectile, dar fără să îi 
nimerească. 

Avioanele se  năpustiră asupra reactorului, 
aruncându-şi bombele în unghi de 35 de grade. O parte din 
explozibil distruse cupola care acoperea reactorul; alte 
încărcături cu explozibil, care aveau fitiluri cu 
temporizare, intrară mai mult şi aruncară în aer centrul 
instalaţiilor interne, adevăratul nucleu al nucleului. 
Majoritatea îşi nimeriră ţinta, iar reactorul fu complet 
distrus. Un pilot îşi aruncă bombele din greşeală asupra 
unei clădiri auxiliare. 

Atacul asupra reactorului durase în total 80 de 
secunde, avioanele întorcându-se imediat spre Israel. După 
cum prevedea procedura, comandanții îi apelară pe rând 
pe piloţi, aceştia identificându-se drept „Charlie” Toţi o 
făcură, cu excepţia lui Ramón. 

Acesta nu răspunse la apelurile repetate ale 
comandanților săi; abia la raport aflară că se temuse de un 
atac întârziat al MIG-urilor şi, cum era ultimul din 
formaţie, crezuse că avea să fie doborât. Era atât de 
concentrat asupra „luptei imaginare” încât ignorase 
apelurile din staţia de radiotransmisie. Dar, până la urmă, 
deschise gura şi băiatul pierdut al misiunii fu regăsit. 
(Ramón avea să devină primul astronaut israelian, însă a 
murit în mod tragic în 2003, când s-a dezintegrat naveta 
spaţială Columbia.) 

Cu toate acestea, piloţii erau convinşi că, pe drumul 
de întoarcere, aveau să întâlnească MIG-uri grupate ca să 
îi urmărească: în timp ce se întorceau în Israel era posibil 


să fie interceptaţi cu uşurinţă de avioane care să decoleze 
de la baza aeriană Hs, care se afla în vestul Irakului, 
aproape de graniţa iordaniană. Însă nu se întâmplă nimic. 
Nici măcar un singur avion irakian nu i-a 

Pilotii, la întoarcerea din Bagdad. (Purtătorul de 
cuvânt FAI 

urmărit şi astfel toate cele 16 avioane cu reacţie 
ajunseră acasă în siguranţă. Un ataşat străin care se afla la 
Bagdad avea să relateze cum comandantul însărcinat cu 
apărarea aeriană a reactorului se afla la o cafenea din 
Bagdad, iar aghiotantul său nu reuşise să dea de el. A doua 
zi a fost spânzurat în piaţa publică din Bagdad, la ordinul 
lui Saddam Hussein. 

În timpul atacului, fură ucişi 10 soldaţi irakieni şi un 
inginer francez, care se ahau în clădirea de lângă reactor. 

Avioanele israeliene ajunseră acasă, unde vestea 
incredibilei operaţiuni fu primită cu mult entuziasm. Cei 
care nu fuseseră de acord cu misiunea - toţi, mai puţin 
Peres - îşi recunoscură greşeala şi lăudară misiunea şi pe 
piloţi. Nu acelaşi lucru se întâmplă însă cu alte naţiuni. 


Israelul fu aspru criticat la numeroase forumuri 
internaţionale. Preşedintele SUA, Ronald Reagan, deşi 
prieten al Israelului, se alătură corului acuzator, impunând 
chiar şi sancţiuni - o suspendare temporară a livrărilor de 
arme. 

Profeţiile sumbre ale opozanților misiunii - potrivit 
cărora Saddam Hussein ar fi construit o armă nucleară, în 
următorii doi sau trei ani - aveau să se dovedească 
complet greşite. Abia în 1991, în timpul primului Război 
din Golf, au înţeles aliaţii Israelului importanţa misiunii. 
Dick Cheney, secretarul apărării din cadrul administraţiei 
Bush (şi viitor vicepreşedinte al SUA), a mulţumit 
Israelului pentru „acţiunea îndrăzneață, dramatică”. 

Şeful statului-major al FAI îl decoră pe Ze'ev Raz 
pentru misiunea impecabilă. Raz insistă că toţi 
participanţii merită o medalie, deşi un comandant al 
Forţelor Aeriene protestă: „De ce merită medalii? S-au 
prezentat la meci, iar echipa adversă nici măcar nu a intrat 
pe teren”. Însă observaţia respectivă nu lua în calcul 
efortul psihologic, îndrăzneala şi hotărârea piloților care 
duseseră misiunea la îndeplinire. 

După terminarea misiunii, în Israel s-a publicat 
Doctrina lui Begin, în care se scria că Israelul va împiedica 
orice ţară din Orientul Mijlociu să dezvolte tehnologie 
nucleară, din cauza pericolului folosirii armei atomice 
împotriva Israelului. 

Ze'ev Raz, pilot pe avion de luptă şi conducător al 
atacului din Irak 

În mod ironic, de altceva sunt mai mândru. În timpul 
Războiului de Yom Kippur, am fost trimis de la Ramat 
David în Sinai ca să interceptez nişte avioane inamice. 
Pilotam un avion Phantom. Deodată, apăru un MIG chiar în 
faţa mea, iar navigatorul meu îl luă în ţintă; începu să 
bâzâie radarul infraroşu al proiectilului pentru că sesizase 
căldura avionului. Dar nu am lansat proiectilul. 
Navigatorul meu a strigat: 

— Zeevik, de ce nu dobori avionul? Doboară-l 


imediat! 

Dar nu trag. Ceva nu se leagă. De ce zboară singur 

MIG-ul? De ce se află aici? Mă apropii la o distanţă 
de 400 de metri, în raza proiectilelor, însă acesta frânează 
brusc şi zboară într-o parte. Şi, apoi, am observat: nu e un 
MIG. E Mirage-ul nostru! 

După câţiva ani, la scurt timp de la înfiinţarea 
Escadronului Vulturul, mă chemă David Ivry, comandantul 
Forţelor Aeriene. Cu siguranţă nu i-a fost uşor pentru că, 
în timpul pregătirii mele ca pilot, am avut ceva greutăţi, 
iar el cu greu mi-a dat aripi. M-a întrebat: 

— la gândeşte-te la reactorul din Bagdad. Rază 
scurtă, altitudine mică: putem? 

M-am dus la ofiţerul meu de navigaţie, Ilan Ramón, şi 
acesta mi-a spus că e posibil. 

Am făcut-o fără să realimentăm în zbor, iar 
americanilor nu le-a venit să creadă. Abia mai târziu, la 
întoarcere, am aflat că unul dintre piloţi, Elik Shafir, 
descoperise o defecţiune la sistemul de alimentare chiar 
înainte de a decola. În loc să plece de pe pistă şi să lase pe 
altcineva în locul său, acesta a decolat cu mai puţin 
carburant şi a zburat, transportând bombele şi aterizând 
cu ultimele picături de combustibil. I-am spus: 

— Elik, a fost o nebunie din partea ta, dar, în locul 
tău, aş fi făcut la fel. 

După 16 ani, Israelul a acţionat pentru a doua oară în 
conformitate cu Doctrina Begin. 

Potrivit unor rapoarte străine, pe la mijlocul anului 
2007, doi agenţi ai Mossadului se strecurară într-o cameră 
a hotelului Kensington din Londra, unde accesară laptopul 
unui înalt oficial sirian, care era client al hotelului, şi îi 
văzură conţinutul. Laptopul conţinea un adevărat tezaur de 
informaţii secrete. Cea mai neaşteptată descoperire a 
Mossadului a fost faptul că Siria construia în secret un 
reactor nuclear. 

Documentele şi fotografiile obţinute de Mossad 
confirmau un raport ciudat, chiar dubios, provenind din 
altă sursă, şi anume de la ministrul iranian adjunct al 


apărării, Ali Reza Asgari. Asgari dezertase cu câteva luni 
înainte şi fusese interogat de americani. Acesta le spusese 
că în deşertul sirian se construia un reactor nuclear în 
cadrul unei colaborări dintre Iran, Coreea de Nord şi Siria. 
Iranul finanţase reactorul, care fusese construit şi dotat de 
Coreea de Nord. Imagini din satelit au confirmat 
informaţia: la Dir al-Zur, în estul Siriei, se construia un 
reactor nuclear identic cu cel din Yonghyon, din Coreea de 
Nord. Mossadul obținuse şi fotografii, în care apăreau 
nord-coreeni pe şantier. Specialiştii israelieni ajunseră la 
concluzia că această construcţie se afla într-o stare 
avansată şi că reactorul avea să fie în stare de funcţionare 
până în septembrie 2008. 

Şeful Mossadului, Meir Dagan, şi premierul Ehud 
Olmerţ transmiseră de îndată informaţia Statelor Unite. 
Siria era duşmanul declarat al Israelului, aliata Iranului şi 
a organizaţiei teroriste Hezbollah. Nu puteau să permită 
crearea unei arme de distrugere în masă. Însă, când CIA-ul 
şi Casa Albă primiră această informaţie secretă, americanii 
nu fură convinşi şi cerură dovezi suplimentare. 
Preşedintele Bush solicită să se amâne toate operaţiunile 
până la obţinerea de informaţii mai de încredere. 

În iulie 2007, Forţele Aeriene executară câteva ieşiri 
la înaltă altitudine şi îşi programară satelitul de spionaj 
Ofek-7 ca să fotografieze reactorul. Fotografiile de detaliu 
dovedeau fără echivoc faptul că Siria construia o unitate 
nucleară identică cu reactorul nord-coreean de la 
Yonghyon. Serviciul de ascultare AMAN (departamentul de 
informaţii secrete al FAI), Unitatea 8200, le puse la 
dispoziţie reproduceri ale numeroaselor discuţii dintre 
Damasc şi Phenian. Mossadul aduse fotografii şi chiar şi un 
film realizat în interiorul reactorului. Toate materialele 
fură trimise la Washington, dar Casa Albă ezita în 
continuare. Americanii voiau dovezi clare că la Dir al-Zur 
fuseseră, într-adevăr, amplasate materiale radioactive. 

Astfel, FAI fu însărcinat să obţină acele dovezi clare. 
Potrivit presei internaţionale, membri ai unităţii Sayeret 
Matkal se duseră atunci cu două elicoptere la Dir al-Zur. 


Trupele de comando ale sayeret-ului îşi riscară vieţile 
zburând într-una dintre cele mai secrete şi bine păzite 
zone din cea mai ostilă ţară arabă. După aterizare, folosind 
echipamente speciale aduse din Israel, trupele de comando 
adunară mostre de sol radioactiv din zona din jurul 
reactorului. Mostrele le fură date americanilor, dovedindu- 
le acestora că exista un pericol real. Stephen Hadley, 
consilierul pe probleme de securitate naţională al lui 
George Bush, le consideră „dovada certă”. Însă, când 
Olmert vorbi la telefon cu Bush cerându-i ca SUA să 
bombardeze reactorul, acesta primi un răspuns 
dezamăgitor: Bush îi răspunse că Statele Unite nu puteau 
ataca o naţiune suverană. Potrivit aceloraşi rapoarte, 
Olmerţ i-ar fi răspuns că este deosebit de îngrijorat de o 
asemenea abordare şi că „intenţionează să acţioneze 
pentru apărarea Israelului”. 

Şi, într-adevăr, Israelul trecu la fapte. 

Potrivit publicaţiei britanice Sunday Times, pe 4 
septembrie 2007, la ora 11 seara, luptătorii unităţii de 
comando Shaldag (Pescăruşul) a Forţelor Aeriene fură 
trimişi într-o misiune extrem de importantă. Aceştia 
pătrunseră în secret în Siria şi se amplasară în jurul 
reactorului. Misiunea lor era să „vopsească” pereţii 
reactorului cu raze laser în vederea viitorului atac, 
marcând astfel locaţia acestuia pentru Forţele Aeriene. În 
noaptea şi ziua următoare stătură ascunşi. Pe 5 
septembrie, la ora 11.00 seara, zece avioane F-15 decolară 
de la baza aeriană din Ramat David, zburând înspre nord- 
vest, către Marea Mediterană. Pe 

Reactorul sirian, înainte şi după vizita Forţelor 

Aeriene Israeliene. 
Guvernul SUA 

drum, trei se defectară din cauza încărcăturii şi se 
întoarseră la bază. Este rezonabil să presupunem că, în 
această etapă, FAI trecu la acţiuni de bruiaj electronic 
menite să îi inducă în eroare pe operatorii radar sirieni, 
care ar fi avut astfel impresia că toate avioanele israeliene 
s-au întors acasă. De fapt, şapte dintre acestea îşi 
continuară zborul, deplasându-se spre est, de-a lungul 
graniţei turco-siriene şi intrând pe teritoriul sirian dinspre 
nord. Ajunseră la obiectiv, traseră de la distanţă cu rachete 
aer-sol Maverick şi lansară bombe de ultimă tehnologie de 
jumătate de tonă înspre pereţii pictaţi cu laser ai 
reactorului. Lovitura fu precisă, iar reactorul fu complet 
distrus. Avioanele şi trupele de comando se întoarseră la 
bază în siguranţă. 

Potrivit anumitor rapoarte care aveau să fie publicate 
ulterior, conducătorii israelieni, care urmăreau misiunea 
din buncărul Forţelor Aeriene şi de la postul de comandă, 
se temeau de o replică feroce a sirienilor; Siria deţinea mii 
de rachete capabile să provoace pagube importante 
Israelului. Olmerţ îl sună urgent pe premierul Turciei, 


Erdogan - într-un moment în care relaţiile dintre cele două 
ţări erau foarte bune - şi îi ceru acestuia să îi informeze pe 
sirieni că Israelul nu vrea război. 

Surprins, guvernul sirian nu a zis absolut nimic la 
început despre atac; apoi, agenţia naţională siriană de ştiri 
a prezentat o declaraţie potrivit căreia avioane de luptă 
israeliene ar fi pătruns pe teritoriul sirian noaptea şi ar fi 
„aruncat muniţie în zona deşertică” fără să provoace 
pagube; avioanele siriene „le alungaseră”. 

Spre deosebire de bombardarea reactorului irakian, 
Israelul nu spuse nimic de această dată. Şi nici până în 
prezent nu a recunoscut că a distrus dispozitivul sirian. 
Dar unul dintre indiciile rămase în urma misiunii a fost 
descoperirea pe teritoriul turcesc a unui rezervor gol de 
carburant provenind de la un avion israelian, care avea o 
inscripţie în ebraică. Israelul a negat violarea spaţiului 
aerian turc, iar Turcia i-a acceptat declaraţiile ca atare. 

Astfel, Israelul nu a recunoscut oficial că armata sa a 
efectuat lovitura de la Dir al-Zur. Insă confirmarea a venit 
din partea liderului opoziţiei, Benyamin Netanyahu, care 
fusese informat în detaliu cu privire la misiune de către 
premierul Olmert. Intervievat fiind în cadrul unei emisiuni 
de ştiri în direct la televiziunea israeliană, Netanyahu a 
declarat: 

— Când cabinetul întreprinde acţiuni pentru 
siguranţa Israelului, îl susţin fără ezitare... şi acum, la fel, 
am luat parte la această acţiune încă din primul moment şi 
i-am acordat întreaga mea susţinere. 

Operaţiunea siriană avea să aibă un epilog ciudat în 
anul următor, în seara de 2 august 2008. În seara 
respectivă, avea loc o petrecere într-o vilă de pe malul 
mării în Rimai al-Zahabiya, din nordul Siriei, în apropierea 
portului Tartus. Era casa generalului Muhammad 
Suleiman, consilier apropiat al preşedintelui Assad şi o 
personalitate marcantă, din spatele scenei, a serviciilor de 
informaţii siriene. Îşi avea biroul la palatul prezidenţial, 
lângă biroul lui Assad, dar era un tip discret şi ascuns; 
doar foarte puţini privilegiați dintre politicieni şi militari 


ştiau de existenţa sa. 

Suleiman se număra printre iniţiatorii proiectului 
nuclear sirian. Supraveghease construirea reactorului şi se 
ocupase (se pare, fără rezultat) de siguranţa acestuia. 
Israelienii erau îndreptăţiţi să creadă că Suleiman avea să 
iniţieze construirea unui nou reactor; era, de asemenea, 
responsabil cu transferarea de rachete şi de alt armament 
din Iran către Hezbollah, în Liban. Drept urmare, Suleiman 
intrase în vizorul FAI. 

În timpul cinei de la Rimai al-Zahabiya, oaspeţii erau 
aşezaţi în jurul unei mese lungi aflate pe terasa casei. În 
faţa lor se rostogoleau leneş valurile Mediteranei. 
Imaginea era liniştită şi relaxată. Dar veselii musafiri nu 
observară cum, deodată, ieşiră din valurile negre ale 
Mediteranei două siluete îmbrăcate în costume de 
scafandru, care scoaseră puşti cu lunetă din nişte genţi 
impermeabile şi, după ce li se dădu semnalul, îi traseră 
două gloanţe în cap lui Suleiman. Generalul se prăbuşi în 
faţă, peste masa plină cu mâncare; abia după ce câţiva 
petrecăreţi zăriră sânge pe fruntea lui, îşi dădură seama că 
fusese împuşcat. În haosul care urmă, nimeni nu-i văzu pe 
trăgători, care se scufundară din nou şi se întoarseră la 
nava care îi duse - potrivit presei străine - la baza 
Shayetet-ului 13. Ziarele britanice au scris că lunetiştii 
ajunseră la casa lui Suleiman la bordul unui iaht israelian, 
îl împuşcaseră pe acesta şi dispăruseră. 

Operaţiunea a şocat guvernul sirian. Liderii sirieni nu 
se mai puteau simţi nicăieri în siguranţă în propria ţară? 
De ruşine, autorităţile anunţară că „Siria desfăşoară o 
anchetă pentru a-i identifica pe vinovaţi” Totodată, 
Shayetetul 13 primi medalii fără să se dea detalii, ceea ce 
îi făcu pe unii să se gândească dacă nu cumva printre 
misiunile fără nume se numărase şi una care avusese loc în 
apele liniştite de la Rimai al-Zahabiya. 

PARTEA A VII-A 

Războiul din Liban în 1982, Begin şi ministrul 
apărării, Ariel Sharon, lansează controversata Operaţiune 
Pace pentru Galileea împotriva organizațiilor teroriste din 


Liban. Aceasta este îndeplinită de FAI sub conducerea 
şefului statului-major, Rafael Eitan. 

Războiul se încheie cu victoria israelienilor, însă 
aceasta este tulburată de masacrarea a sute de civili 
palestinieni din taberele de refugiaţi de la Sabra şi Şatila, 
din Beirut, de către organizaţia libaneză  Falangele 
creştine. O comisie de anchetă israeliană îl demite pe 
Sharon şi îl acuză dur pe Eitan, deşi aceştia nu au fost 
implicaţi personal în operațiune. 

Capitolul 20 

„Aveau mitraliere?” - 1982 

„În dimineaţa de după noaptea luptei, când 
ocupasem deja Beaufortul şi cunoşteam preţul mare pe 
care îl plătisem, m-am uitat de aproape, de acolo de sus, la 
antenă - antena pe care o vedeam din orice poziţie din 
Beaufort, care oferea o imagine de ansamblu şi care ieşea 
în evidenţă amenințătoare. Am simţit deodată o dorinţă 
copleşitoare de a o dărâma, pentru că, în ochii mei, 
simboliza toate lucrurile rele posibile. L-am pus pe Roni să 
arboreze un steag lângă ea. Roni luă un steag din vehiculul 
meu, un transportor blindat de trupe, şi îl agăţă în vârful 
antenei. Acesta a reprezentat pentru mine un moment de 
mare satisfacţie, de entuziasm, de mare plăcere... la 
vederea steagului israelian fluturând pe antena pe care o 
uram atât de mult”, povestea locotenent-colonelul Zvika 
Barkai, care comanda compania tehnică a Brigăzii Golani. 

Bătălia pentru Beaufort a avut loc în timpul primului 
război din Liban, care a izbucnit pe 6 iunie 1982. În timpul 
luptei, soldaţii Brigăzii Golani au luptat cu teroriştii OEP- 
ului la o fortăreață care devenise, de-a lungul anilor, un 
simbol al amenințării asupra oraşelor şi kibuţurilor din 
nordul Israelului. Teroriştii au tras cu toate armele pe care 
le aveau la dispoziţie, inclusiv cu rachete, din fortăreață 
spre „Degetul Galileei” şi, în special, spre Metula, aflată la 
graniţa libaneză. In multe rânduri, Forţele Aeriene 
Israeliene bombardaseră fortăreaţa, însă nu reuşiseră 
niciodată să îi îndepărteze pe terorişti, care le făceau în 
continuare zile fripte locuitorilor din nordul Israelului. 


Fortăreaţa îşi câştigase pe bună dreptate numele de 
„monstrul”. 

Construită în secolul al XII-lea pe un munte de lângă 
râul Litani, Beaufort fusese o fortăreață a cruciaților. Avea 
o importanţă strategică uriaşă: având numai 120 de metri 
lungime şi aflându-se la o înălţime de 700 de metri 
deasupra nivelului mării, aceasta dădea spre Libanul de 
Sud şi Galileea, precum şi spre drumurile care duceau la 
oraşul libanez Sidon şi la litoral. 

Beaufort nu era doar o ţintă de cucerit; era pentru 
ambele părţi un simbol de putere, control şi tărie. Cu toţii 
o priveau cu teamă, fortăreaţa căpătând imaginea unui 
monstru care scuipă foc sau a unui vulcan - doar că, în loc 
de lavă şi cenuşă, aceasta scotea fum de la lansatoare de 
rachete şi tunuri. Drept urmare, luptele care aveau loc 
acolo erau dure şi sângeroase şi fiecare dintre părţile 
implicate considera că o victorie ar fi reprezentat 
extinderea controlului asupra întregii regiuni. 

Sayeret Golani, unitatea de forţe speciale a brigăzii, 
fu însărcinată să ocupe Beaufort şi tranşeele întărite de 
lângă acesta. Timp de un an şi jumătate unitatea se 
antrenase şi repetase diverse scenarii de cucerire, la 
diverse ore ale zilei şi folosind diverse metode: un raid de 
elicoptere, transportoare blindate de trupe sau pe jos. Mai 
fu trimisă la fortăreață o unitate, compania tehnică a 
brigăzii, al cărei rol era acela de a ocupa postul de antene 
de la sud de Beaufort. 

La prânz, forţele FAI, printre care şi trupele Golani, 
săriră gardul de la graniţă şi se îndreptară spre Liban ca 
să ducă la îndeplinire hotărârea guvernului „de a scoate 
toate oraşele din nordul Israelului de sub raza de acţiune 
teroristă a Libanului”. Menachem Begin şi miniştrii săi 
luaseră această decizie după o perioadă prelungită de 
reţinere a Israelului în faţa numeroaselor atacuri teroriste 
şi a focurilor neîncetate trase spre oraşele de nord de 
către organizaţiile teroriste, în principal Fatah, care 
număra 23.000 de terorişti, sub conducerea lui Yasser 
Arafat. 'Teroriştii erau amplasați de-a lungul „teritoriului 


Fatah”, care cuprindea versanţii de vest ai Muntelui 
Hermon, zona de sud a Muntelui Libanului de pe Platoul 
Nabatieh, precum şi regiunea dintre Tyr şi Beirut. 

In 1978, Israelul lansase Operaţiunea Litani. FAI îi 
împinsese pe terorişti spre malul de nord al râului Litani; 
fuseseră create trupe ONU de menţinere a păcii, dar 
acestea nu reuşeau să păstreze pacea. Teroriştii îşi 
reveniseră şi se întorseseră la proastele lor obiceiuri. 
Acţiunile lor au culminat în iulie 1981, când au atacat 
oraşele de nord ale Israelului cu artilerie şi salve de 
rachete. Se ajunsese, într-un final, la un acord de încetare 
a focului, însă Israelul ştia prea bine că acesta nu avea să 
dureze şi că trebuia să elimine puterea teroriştilor din 
Libanul de Sud; astfel luă naştere Operaţiunea Oranim 
(Cedrii) la centrul de operaţiuni al FAI. Agenţii şi ofiţerii 
israelieni vizitaseră în secret Libanul şi stabiliseră relaţii 
strânse cu comunitatea creştină şi cu unităţile sale armate, 
Falangele. Unii lideri israelieni plănuiră să îşi unească 
forţele cu creştinii, să desfăşoare operaţiunea militară 
împreună cu aceştia şi să stabilească ulterior „o nouă 
ordine” în Liban. 

Evenimentul care puse capăt reţinerii israeliene şi 
care condusese la decizia de a declanşa războiul fusese un 
atentat la viaţa ambasadorului Israelului în Marea 
Britanie, Shlomo Argov, atentat comis de un grup de 
terorişti şi în urina căruia Argov fusese grav rănit. 
Premierul Menachem Begin decise să facă abstracţie de 
faptul că teroriştii respectivi aparţineau unui grup izolat şi 
nu OEP-ului lui Arafat. Begin şi ministrul apărării, Ariel 
Sharon, erau hotărâți să îi atace pe teroriştii OEP-ului şi să 
pună capăt atacurilor teroriste provenite din Liban. Astfel, 
începu campania militară a Israelului, care avea la bază 
planurile Oranim şi care fu acum botezată Operaţiunea 
Pace pentru Galileea. 

Convoaie lungi de transportoare blindate de trupe se 
deplasară de-a lungul şoselei spre Litani, provocând 
ambuteiaje şi întârzieri faţă de program. Abia la 5.00 după- 
amiaza, au trecut efectivele Brigăzii Golani râul Litani în 


drum spre Beaufort. Luptătorii şi-au dat seama că 
ostilitățile aveau să se desfăşoare pe întuneric. „În timpul 
călătoriei, am început să pregătim echipajele pentru lupta 
pe timp de noapte. Aceasta nu ne deranja în mod deosebit, 
pentru că eram complet familiarizați cu obiectivul”, a spus 
Barkai. 

Insă un ofiţer mai tânăr din sayeret, Nadav Palti, îşi 
amintea lucrurile diferit. „După un an de pregătiri şi de 
atacuri simulate asupra Beaufort-ului, când sosi momentul 
adevărului nu eram pregătiţi. Echipamentele nu sosiseră; 
soldaţii nu erau complet treji după 48 de ore de nesomn. 
Tancurile ne făceau probleme, iar 

Giora (Goni) Harnik, care fusese comandantul 
sayeret-ului timp de un an şi jumătate şi era considerat 
«expert în Beaufort», fusese demis chiar cu o zi înainte de 
începerea războiului”. 

Seara devreme, în timp ce sayeretul se apropia de 
Beaufort, deodată, noul comandant al acestuia, Moshe 
Kapliński, fu nimerit în piept de un glonţ într-un tir intens 
de artilerie. 

În zonă sosi imediat Goni Harnik, fostul comandant al 
sayeret-ului. Chipeş, suplu şi ciufulit, fiu al unui muzician 
şi al unei poete, Goni era un lider charismatic, adorat de 
soldaţi. Acesta era prieten apropiat cu Gabi Ashkenazi, 
comandatul adjunct al Brigăzii Golani; cu patru ani înainte, 
când Ashkenazi fusese grav rănit în cadrul Operațiunii 
Litani din Liban, tânărul Harnik, comandant de campanie 
în cadrul brigăzii sale, preluase comanda şi dusese 
misiunea la bun sfârşit. 

În acea seară, aflând că Goni se întorsese pe câmpul 
de luptă, Ashkenazi îl sună de urgenţă ca să preia 
comanda sayeret-ului Golani. In timp ce se deplasa cu 
soldaţii săi într-un transportor blindat de trupe, în viteză, 
pe întuneric şi fără lumini, vehiculul lovi gărduleţul de 
piatră al terasei muntelui şi se răsturnă. Rănit, Harnik 
alergă tot restul drumului. 

Când soldaţii şi ofiţerii îi auziră vocea prin reţeaua de 
comunicaţii, „Raportează Ofiţerul Răzbunător” (numele de 


cod al lui Harnik), răsuflară cu toţii uşuraţi. Credeau în el 
şi îl admirau, aşa că se simţiră mai liniştiţi. Mai întâi, 
instaură ordinea şi stabili următorii paşi ai operaţiunii. 
Harnik şi Barkai conveniră ca soldaţii lui Barkai să meargă 
în faţă urmaţi de Harnik. Oamenii lui Barkai porniră pe jos 
spre destinaţie. „Era neplăcut să urcăm primii spre 
Beaufort cu un grup de cinci oameni. Era clar că, dacă ar fi 
deschis focul, aveam să fiu primul nimerit”, spunea acesta. 
„M-am uitat cu binoclul şi am văzut un terorist întins în 
buncărul central cu arma îndreptată spre mine. Am dat 
ordinul de tragere; în acelaşi timp, un tir puternic de focuri 
veni spre noi, însă abia mai târziu aveam să văd rezultatele 
acestuia: lovise soldaţii unităţii care se aflau în spate”. 

Barkai şi soldaţii săi traversară un câmp minat şi 
pătrunseră în staţia de antene. Luptară în tranşeele din jur 
corp la corp cu teroriştii. Doctorul companiei şi 
comandantul echipei de patrulare fură răniţi. Luptătorii 
israelieni omorâră de la mică distanţă câţiva terorişti, iar 
compania tehnică reuşi, în cele din urmă, să ocupe postul 
antenelor. 

După compania tehnică, înaintară spre fortăreață 
efectivele lui Harnik. Când soldaţii începură să urce, 
traversară o potecă de pietriş aflată în apropierea şoselei 
care ducea la fortăreață. Siluetele lor negre se conturau pe 
fondul alb. „Am primit ordin de la Harnik: <înainte!»”, 
avea să îşi amintească Motti, un comandant de detaşament 
din cadrul sayeret-ului. „Am luat-o la fugă. Trebuia să 
trecem printr-o zonă supusă tirurilor din vestul Beaufort- 
ului. Declanşară un potop de gloanţe asupra noastră. Se 
vedeau gloanţele zburând chiar în direcţia noastră. Mă uit 
în urmă şi văd că au rămas şapte sau opt oameni! La 
plecare eram 21. Îi spun lui Harnik că îmi lipsesc soldaţi, 
iar acesta îmi răspunde: «Motti, mergi mai departe. Am să 
îi trimit după tine». Privind retrospectiv, îmi dau seama că, 
în timp ce fugeam, pur şi simplu, ne măcelăreau”. Trei 
luptători de comando fură ucişi în timpul atacului. 

Cu toate acestea, unitatea îşi continuă drumul spre 
tranşeele care duceau la fortăreață, deplasându-se sub 


focurile neîntrerupte ale mitralierelor. Tranşeele erau 
foarte înguste şi era foarte dificil să te mişti în ele cu sacul 
plin şi cu o armă. Cei doi continuară să meargă fără 
probleme până când două explozii îi trântiră la pământ, 
omorându-i. Dar alţi trei soldaţi fugiră mai departe, spre 
obiectiv, cu o geantă de grenade, pe care le îndesară în 
şanţuri. 

Între timp, Harnik ajunse la intrarea în fortăreață 
împreună cu cinci soldaţi. Peste tot în jur se trăgea 
neîncetat. Fură ucişi mulţi terorişti, iar alţii fură văzuţi 
părăsind locul. Un terorist încăpățânat, ascuns într-un post 
mic, acoperit cu o plasă de camuflaj, trase un rând de 
gloanţe în Harnik şi, astfel, comandantul respectat fu ucis 
pe loc. 

Luptătorii rămaşi  continuară să curețe locul, 
conştienţi fiind că problema era buncărul, din care se 
scuipau flăcări intense. Soldaţii se târâră până la acesta, 
aruncând o cantitate mare de 

Ariel Sharon, alături de cuceritorii de la Beaufort. 
(Arhiva FAI) 

material exploziv şi apoi retrăgându-se. Explozia 
uriaşă care izbucni distruse, fără îndoială, buncărul. 

Până la ora 10.00 seara lupta se sfârşise. Soldaţii 
numărară cadavrele a 30 de terorişti. Brigada Golani avea 
şase morţi şi nouă răniţi. Vestea morţii lui Harnik şocă atât 
întreaga Brigadă Golani, cât şi comandamentul suprem. 


Avigdor Kahalani, eroul de pe înălțimile Golan, care era 
acum noul comandant al Diviziei Ga ash, nu putea să 
creadă vestea. „Voiam să cred că este o greşeală, că am să 
primesc un mesaj care să îl nege pe primul, dar n-am 
primit nimic”. 

Tovarăşii lui Goni fură uluiţi să afle că mama 
acestuia, Raya Harnik, prevăzuse viitorul întunecat al 
fiului său. Când acesta avea numai patru ani, scrisese o 
poezie care suna aşa: 

Nu îmi voi sacrifica primul născut 

Nu eu. 

lar când Goni avea şase ani, Raya scrisese 
următoarele versuri cutremurătoare: 

Voi sta în ziua aceea privind cu ochii larg deschişi 
calamitatea întreaga viaţă-mi îngheaţă în faţa acestui 
mâine sunt un magnet, fierul nu plânge Simt deja arsura 

Uscăciunea din gât şi privirile şi furia 

Şi noapte de noapte viaţa-mi plânge plânsul acelei 
zile... 

A doua zi după ocuparea Beaufort-ului, elicopterul lui 
Begin ateriză lângă citadela cucerită. Premierul era însoţit 
de ministrul apărării Sharon. În timpul unui interviu TV 
realizat la fortăreață, Begin a declarat că nu fusese omorât 
în luptă niciun soldat israelian şi că nu existaseră răniţi. 
Mai târziu, s-a dovedit că nimeni nu se obosise să îl 
informeze pe prim-ministru cu privire la rezultatul luptei. 
Acest comentariu nefericit - precum şi întrebarea acestuia 
adresată soldaţilor: „Aveau mitraliere?” atraseră o reacţie 
dură din partea publicului şi mai ales din partea familiilor 
care aveau persoane dragi rănite sau decedate în luptă. 

Între timp, în cele trei zile de război, luptele 
împotriva teroriştilor se extinseră în tot Libanul. Divizia 
Galileea îşi continuă drumul până la câmpia din zona de 
coastă, ajungând până la râul Litani. Un efectiv armat 
înaintă spre Sidon; Divizia Ga ash avansase spre oraşul 
Nabatieh; iar Divizia Sinai luptă pe versantul de vest al 
Muntelui Hermon, însă evită orice conflict cu sirienii din 
zonă, chiar dacă aceştia deschiseră foc cu tunurile 


împotriva efectivelor FAI. 

Dar, pe 9 iunie, se puse punct atitudinii reţinute a 
israelienilor faţă de sirieni. Solicitarea israelienilor ca 
sirienii să se retragă până la poziţiile avute înainte de 
război rămase fără răspuns şi atunci Israelul decise să 
acţioneze în forţă. 

Gabi Ashkenazi, adjunct al Brigăzii Golani, viitor şef 
al statului-major al FAI 

În calitate de adjunct al Brigăzii Golani, am trecut 
prin câteva momente dificile în cursul bătăliei. Primul 
dintre acestea a fost atunci când m-au informat că Moshe 
Kaplinsky, comandantul unităţii, fusese rănit. L-am trimis 
pe Goni Harnik să îl înlocuiască, dar, după trei sau patru 
minute, m-au informat că transportorul blindat de trupe se 
răsturnase în satul Arnoun, lângă Beaufort, şi că, deşi avea 
dureri cumplite de spate, acesta o luase la fugă pe jos spre 
locul în care se aflau soldaţii săi. Mi-am spus: coloana 
vertebrală a comenzii a fost doborâtă, iar acum l-am 
pierdut pe Goni... însă, după câteva minute, îl aud pe Goni 
în aparatul de radioemisie, vorbim, lupta continuă, iar eu 
am senzaţia că lucrurile sunt sub control. 

Al doilea moment critic a fost la sfârşitul luptei, când 
m-au anunţat că Goni a fost ucis, împreună cu alţi cinci 
luptători. M-a durut rău. Trecusem prin multe cu Goni şi 
am simţit că mi-am pierdut nu numai un comandant 
excelent, ci şi un bun prieten, precum şi un luptător 
excepţional. 

Având în vedere că lupta fusese planificată pe timp 
de zi şi avusese loc pe timp de noapte, în condiţiile în care 
comandanții fuseseră doborâţi, unitatea şi compania 
tehnică au luptat într-un mod demn de laudă, şi toate 
datorită calităţii luptătorilor, a comandanților şi a bunei 
cunoaşteri a Beaufort-ului. 

La sfârşitul luptelor, când am coborât de la Beaufort, 
nu mă gândeam că vom rămâne două decenii acolo şi că, în 
anul 2000, eu aveam să fiu acela care, în calitate de 
comandant al Districtului de Nord, avea să evacueze 
Beaufortul şi efectivele FAI din Liban. 


Armata şi forțele aeriene siriene tratează Libanul de 
parcă acesta ar face parte din Siria. Acestea au instalat 
lansatoare de rachete sol-aer la Begaa, Liban. În cursul 
războiului cu Libanul, Israelul se va confrunta cu rachete 
şi avioane de luptă siriene. 

Capitolul 21 

„A FOST UN CONCERT MINUNAT, CU MULTE 
INSTRUMENTE” - 1982 

Pe 9 iunie 1982, la trei zile de la izbucnirea primului 
război din Liban, piloţii Forţelor Aeriene Israeliene 
aşteptară cu mari emoţii şi suspans semnalul de începere a 
uneia dintre cele mai complicate misiuni: atacarea 
bateriilor siriene de rachete din Valea Begaa, din Liban. La 
Ierusalim, guvernul continuă să discute despre această 
operaţiune, temându-se ca situaţia să nu escaladeze şi să 
atragă şi sirienii, care erau implicaţi în Liban atât politic, 
cât şi militar. Dezbaterile erau tensionate şi durară multe 
ore. Ora de începere a operaţiunii fu amânată, iar 
comandantul Forţelor Aeriene, Davidivry, se retrase în 
biroul său ca să se concentreze asupra ultimelor detalii de 
pe câmpul de luptă. Colonelul Aviam Sela, coordonatorul 
operaţiunilor Forţelor Aeriene, se învârtea printre soldaţi, 
verificând dacă sunt pregătiţi, încurajându-i şi încercând 
să le potolească emoţiile. 

La ora 1.30 după-amiaza, şeful statului-major al FAI, 
Rafael Eitan, îl sună pe comandantul Forţelor Aeriene din 
biroul premierului şi îi spuse: 

— A venit momentul să începeţi. Succes! 

La ora 2.00 după-amiaza, porniră atacul. 

Când li se dădu unda verde, decolară 24 de aparate 
Phantom din Escadronul 105 al Forţelor Aeriene, înarmate 
cu rachete. Pe lângă ele, planau avioane de luptă Skyhawk, 
Kfir - avioane de luptă de fabricaţie israeliană, precum şi 
F-15 şi F-16, dotate cu rachete aer-aer cu senzori de 
căldură. Pentru acţiunile de bruiere a aparatelor 
electronice, Forţele Aeriene aleseseră aeronave Hawkeye 
cu avertizare rapidă, Boeinguri 707 şi drone Zahavan. În 
toiul operaţiunii, în aer se aflau circa 100 de avioane 


israeliene. 

Şi sirienii aruncară în luptă circa 100 de aeronave - 
MIG 21 şi MIG 23. Fuseseră amplasate 19 lansatoare de 
rachete sol-aer în Valea Begaa, unde erau deja gata să 
lanseze rachete sol-aer SĂ-3, SĂ-6 şi SĂ-8, dintre cele mai 
avansate, cu motoare de ultimă tehnologie produse de 
Uniunea Sovietică. 

Rachetele sol-aer le dădeau încă dureri de cap 
Forţelor Aeriene Israeliene. Războiul de uzură cu Egiptul, 
urmat de Războiul de Yom Kippur, le lăsase acestora 
amintiri urâte şi o senzaţie de neputinţă faţă de rachetele 
egiptene. Fostul ministru al apărării, generalul Ezer 
Weizman, a spus faimoasa propoziţie „Racheta care a 
îndoit aripa avionului”, o expresie care i-a determinat pe 
comandanții Forţelor Aeriene să caute o soluţie la această 
problemă dificilă. Timp de cinci ani, minţile cele mai 
luminate ale Forţelor Aeriene au colaborat cu specialişti 
din industria militară ca să creeze o replică tehnologică 
menită să repună la loc aripa avionului. 

Acum, însă, sosise ziua judecății: putea mintea 
evreiască să găsească un răspuns la problemă? Avea să se 
termine coşmarul piloților? Aveau Forţele Aeriene să îşi 
restabilească controlul aerian în regiune? 

Manevra de începere a atacului a constat în lansarea 
dronelor deasupra Văii Begaa, în scopul distragerii 
atenţiei. Caracteristicile radarului acestora fuseseră 
concepute astfel încât să semene cu cele ale avioanelor de 
luptă, iar sirienii fură induşi în eroare. După cum se 
aşteptau strategii israelieni, sirienii lansară imediat 
rachete sol-aer împotriva dronelor, indicând astfel locaţia 
exactă a bateriilor lor, care deveniră, la rândul lor, ţintele 
rachetelor israeliene de detectare a radiaţiilor. In acelaşi 
timp, senzorii electronici de la sol ai FAI identificară 
locaţiile bateriilor şi artileria israeliană începu să le 
bombardeze. 

Apărură atunci brusc 24 de avioane Phantom, fiecare 
având câte doi pumni violet, rachete antiradiaţii care 
ochiră direct în instalaţiile radar, detectând căldura din 


sistemele antiaeriene. Avioanele lansară rachetele spre 
baterii de la o distanţă de aproape 35 de kilometri; fură, de 
asemenea, lansate rachete sol-sol Ze'ev, o armă sofisticată 
cu rază scurtă şi medie de acţiune care fusese produsă de 
Israel. În tot acest timp, zona era survolată de drone, care 
transmiteau rezultatele comandanților operaţiunii. 

După primul val de atacuri, bateriile siriene tăcură 
preţ de câteva minute, după care urmă cel de-al doilea val. 
40 de aparate Phantom, Kfir şi Skyhawk lansară diverse 
tipuri de bombe, printre care şi bombe cu fragmentatie, 
care distruseră bateriile şi echipajele acestora. Cel de-al 
treilea val viză cele câteva baterii rămase şi, în 45 de 
minute, atacul se încheie cu un succes desăvârşit. 
Majoritatea bateriilor fuseseră distruse. 

„În cursul atacului, sirienii trăseseră 57 de rachete 
SA-6, dar reuşiseră să nimerească doar un avion israelian. 
Preţ de câteva minute lungi, comandamentul sirian fu 
complet dezorientat şi, când îşi dădu seama că sistemul 
său de baterii fusese distrus, îşi retrase MIG-urile. In 
timpul luptelor aeriene care urmară, aeronavele israeliene 
F-15 şi F-16 doborâră 27 de MIG-uri folosind rachete aer- 
aer. 


„În ceea ce priveşte execuţia sa, spre deosebire de 
modul în care fusese planificat, atacul asupra bateriilor de 
rachete a fost una dintre cele mai simple misiuni pe care 
le-am coordonat vreodată”, spunea colonelul Sela, care 
fusese însărcinat să conducă operaţiunea de la sol. „Totul a 
mers ceas. Prin urmare, chiar şi după ce primele avioane 
au atacat cu succes bateriile, am ordonat continuarea 
bombardamentului. Aveam senzaţia că orice schimbare, 
pauză sau înlocuire ar fi creat doar dezordine şi ar fi 
întrerupt bunul mers al lucrurilor”. 

Către 4 după-amiaza, Sela luase o decizie pe care 
avea să o descrie drept cea mai importantă din viaţa sa: să 
oprească operaţiunea. „In faza respectivă, distruseserăm 
deja 14 baterii. Mai era o oră până la căderea serii şi nu 
pierdusem niciun avion. Consideram că nu se putea mai 


bine de atât. După ce m-am lăsat pe spate în scaun preţ de 
un minut, am tras aer în piept şi mi-am spus: «Să ne oprim 
- ne-am făcut treaba pe ziua de azi. Oricum mâine or să 
aducă mai multe baterii.»”. 

Sela se duse la David Ivry, care urmărea derularea 
misiunii împreună cu şeful statului-major, Eitan. Sela se 
aplecă la urechea lui Ivry, ca să nu îl audă Eitan, şi spuse: 

— Cer permisiunea de a opri operaţiunea. Nu vom 
reuşi mai mult astăzi. O să distrugem restul mâine. 

Ivry se gândi o clipă, apoi dădu din cap aprobator. 
Cele câteva avioane care porniseră pregătite de al doilea 
atac se întoarseră la bazele lor, la ordinul lui Sela. 
Ministrul apărării, Ariel Sharon, nu fu încântat de această 
decizie, ca să nu spunem mai mult, şi chiar o critică dur în 
timpul întâlnirii sale cu Eitan. Însă teoria lui Sela potrivit 
căreia sirienii aveau să aducă şi alte baterii în Valea Begaa 
se dovedi corectă. 

În cursul următoarelor două zile, bombardiere 
israeliene, escortate de avioane de luptă, porniră să atace 
noile baterii SĂ-8 trimise de sirieni. Din cauza paralizării 
bateriilor defensive ale Siriei, forţele aeriene ale acesteia 
trimiseră avioane care să intercepteze aparatele 
israeliene. În luptele care urmară, piloţii israelieni fură din 
nou în avantaj: în cursul primului război din Liban fuseseră 
doborâte 82 de avioane siriene. Forţele Aeriene Israeliene 
pierduseră două avioane în urma unor atacuri de la sol. În 
timpul acestei campanii, avu loc ceea ce avea să se 
numească „cea mai mare luptă din epoca avioanelor cu 
reacţie”, în care au fost implicate 200 de avioane ale 
ambelor părţi. 

„Această situaţie, în care avioanele noastre se aflau 
într-o poziţie dominantă, iar sirienii erau panicaţi, ne-a 
creat un avantaj psihologic uriaş”, avea să spună Ivry. „Nu 
era clară imaginea aeriană a părţii siriene. Am suplimentat 
mijloacele electronice de distrugere a capacităţii lor de a 
tinti şi de a menţine controlul, astfel că sirienii au pătruns 
în zona de luptă mai degrabă ca ţinte decât ca 
interceptori”. 


Când Ivry, care fusese comandantul Forţelor Aeriene 
în timpul atacului Israelului asupra reactorului nuclear din 
Irak, a fost întrebat care fusese cel mai palpitant moment 
pe care îl trăise, acesta a răspuns fără să ezite că a fost 
sfârşitul atacului cu rachete de luptă din timpul primului 
război din Liban: 

— Când ne-a fost clar că reuşisem să distrugem 
aparatul sirian de rachete de luptă fără ca vreunul dintre 
avioanele noastre să fi suferit vreo pagubă, acela a fost un 
moment de adevărată transcendenţă. A fost o luptă în care 
au fost implicate forţele 


Bateriile de rachete au fost distruse. (Revista 
Forțelor Aeriene 

aeriene în totalitate - un mare concert cu multe 
instrumente de diverse tipuri şi în care a trebuit ca toţi să 
cânte într-o armonie perfectă. 

Reuşita operaţiunii a conferit Israelului controlul 
complet asupra spaţiului aerian libanez şi le-a permis 
avioanelor Forţelor Aeriene să ajute neîngrădit forţele 
terestre ale FAI. Cu toate acestea, Forţele Aeriene se 


abţinură să atace trupele terestre siriene, respectând 
astfel o decizie a cabinetului, care se temea de escaladare 
într-un război extins cu Siria. Pe 11 iunie 1982, ca urmare 
a medierii conduse de emisarul american Philip Habib, se 
ajunse la un acord de încetare a focului între Israel şi Siria. 

Misiunea, Operațiunea Mole Cricket 19, fu 
considerată drept una dintre cele mai importante patru 
misiuni din istoria Forţelor Aeriene. (Celelalte trei au fost: 
Operaţiunea Focus, atacul asupra 

Forţelor Aeriene Arabe reunite, din timpul Războiului 
de 6 Zile; Operaţiunea Opera, atacul asupra reactorului 
nuclear din lrak, din 1981; şi Operaţiunea Yonatan, 
salvarea ostaticilor din Entebbe, din 1976.) Forţele aeriene 
occidentale au considerat această misiune drept un 
exemplu de folosire cu succes a tehnologiei occidentale 
împotriva strategiei defensive sovietice. Rezultatele 
atacului îi surprinseră foarte mult pe liderii militari ai 
Pactului de la Varşovia, spulberându-le încrederea în URSS 
şi, mai ales, în dispozitivele de rachete sol-aer ale blocului 
sovietic. 

Aviem Sela, comandant de escadron 

Pentru această misiune, am pus la punct, cu ajutorul 
unei echipe extraordinare de oameni de ştiinţă de la 
Institutul Weizmann, un sistem computerizat de control şi 
de planificare capabil să pregătească şi să coordoneze o 
campanie cu multe variabile: să administreze sute de 
avioane cu sute de arme, care se confruntă cu zeci de 
lansatoare de rachete şi zeci de instalaţii radar. Era un 
sistem dinamic care lucra în timp real cu mii de variabile. 
Programatorul principal şi cel mai priceput era un evreu 
ortodox aparţinând comunităţii Haredi şi care locuia în 
Bnei Brak. Se numea Menachem Kraus şi nu urmaşe nicio 
formă de învăţământ, dar avea cunoştinţe nenumărate şi 
unice. Acesta era implicat în toate programele 
operaţionale şi, în cursul desfăşurării acţiunii, a stat cu noi 
în „Cabina de control”, în hainele sale civile. 

La sfârşitul zilei, ţineam o şedinţă de informare de 
noapte şi discutam despre ce învăţasem. Am sosit la una 


dintre şedinţele la care participau toţi comandanții de 
escadron, precum şi comandanții de zbor şi foşti 
comandanţi ai forţelor aeriene. Şi, deodată, toţi se ridicară 
în picioare şi începură să mă aplaude pentru o operaţiune 
perfectă. M-am emoţionat, pentru că rar se întâmplă aşa 
ceva pe timp de război. Am primit şi o statuetă, pe care era 
inscripţionat: „Pentru Sela, gânditorul din spatele bătăliei 
împotriva rachetelor, viziunea ta s-a îndeplinit şi suntem 
din nou la înălţime - noi, luptătorii Bazei a 8-a a Forţelor 
Aeriene”. 

PARTEA A VIII-A 

Combaterea terorismului 

După Războiul din Liban, din 1982, teroriştii din 
cadrul OEP şi liderii lor au fost trimişi în exil în Tunisia, 
unde trăiesc  nepedepsiți, sub protecția guvernului 
tunisian. Dar, în 1988, premierul Shamir aprobă o misiune 
menită să schimbe această situație. 

Capitolul 22 

„Ne-a trimis Abu Jihad” - 1988 

7 martie 1988. „Autobuzul mamelor”, denumit astfel 
datorită numărului mare de femei pe care le transporta, îşi 
urma traseul din fiecare dimineaţă, de la Beer Sheva la 
reactorul nuclear Dimona. Într-o zonă părăsită a 
autostrăzii, a fost oprit dintr-odată de trei oameni, care 
stăteau în mijlocul drumului, lângă un vehicul militar. Abia 
după ce oamenii se urcară în autobuz, fluturându-şi armele 
automate, pasagerii îşi dădură seama că erau terorişti 
arabi. Autobuzul fu cuprins de panică, dar 40 de pasageri, 
toţi angajaţi la reactorul Dimona, reuşiră să scape. 
Teroriştii puseră stăpânire pe autobuz şi îi luară ostatici pe 
cele nouă femei şi doi bărbaţi rămaşi. Sosiră aproape 
imediat forţele speciale israeliene şi încercuiră vehiculul. 
Teroriştii începură să negocieze eliberarea ostaticilor în 
schimbul prizonierilor palestinieni din închisorile 
israeliene. Ameninţară că vor ucide câte un ostatic la 
jumătate de oră. Primul dintre cei ucişi fu Victor Ram. 

Primele rapoarte ale serviciilor de informații care 
ajunseră la unitatea israeliană arătau că teroriștii 


trecuseră graniţa dis-de-dimineaţă, venind dinspre Sinai, 
care se afla sub ocupaţie egipteană, şi furaseră pe drum un 
jeep militar. Luptătorii Unităţii Speciale a Pazei Israeliene 
de Frontieră (Yamam) primiră ordin să atace autobuzul. 
Ceea ce şi făcură, omorându-i pe terorişti; dar nu înainte 
ca teroriştii să ucidă două femei prizoniere, Rina Pazarkar- 
Sheratzy şi Miriam Ben Yair. În cursul negocierilor, unul 
dintre terorişti strigă: 

— Ne-a trimis Abu Jihad! 

Abu Jihad. Acest nume le era foarte cunoscut 
serviciilor de informaţii ale FAI. Abu Jihad - sau Tatăl 
Jihadului, al cărui prenume era Khalil al-Wazir - era 
adjunctul lui Yasser Arafat şi şeful formaţiunii militare a 
OEP. Se născuse la Ramleh, în 

Palestina aflată sub mandat britanic, şi crescuse în 
taberele de refugiaţi din Gaza. Încă înainte de a împlini 20 
de ani, a organizat grupuri de rezistenţă compuse din alţi 
tineri palestinieni şi s-a numărat printre primii care s-au 
alăturat mişcării Fatah a lui Yasser Arafat. Abu Jihad 
participase la prima operaţiune Fatah de pe teritoriul 
israelian, în cadrul căreia pusese o bombă la un obiectiv 
aparţinând companiei naţionale care transportă apă, pe 1 
ianuarie 1965. După Războiul de Yom Kippur, a organizat o 
serie de atacuri ucigaşe împotriva Israelului, printre care 
şi atacul din 1974, din Nahariya, în urma căruia au fost 
ucişi patru israelieni şi răniţi alţi şase; un atac împotriva 
hotelului Savoy din Tel Aviv pe 5 martie 1975, în cadrul 
căruia au murit opt ostatici şi trei soldaţi FAI, printre care 
şi colonelul Uzi Yairi; un atentat în aglomerata Piaţă Zion 
din Ierusalim, cu un frigider în care fusese ascuns 
explozibil, în care au fost ucişi 15 oameni, pe 4 iulie 1975; 
masacrul de pe Şoseaua de Coastă, din 11 martie 1978, 
când au fost omorâte 35 de persoane; şi uciderea a trei 
marinari israelieni la Limassol, în Cipru, în septembrie 
1985. 

Până în 1988, Abu Jihad conducea prima rebeliune 
palestiniană armată - Intifada - care, de la distanţă, dar şi 
în ochii multor palestinieni, devenise simbolul luptei 


împotriva Israelului. Se căsătorise cu Intisar al-Wazir - 
cunoscută şi sub numele de Umm Jihad sau Mama 
Jihadului -, o femeie impunătoare care era, la rândul său, 
conducătoare. Aceasta îi dăruise trei fii şi o fiică. Fiind 
trimis în exil din Liban împreună cu prietenii săi apropiaţi 
din OEP, după invazia Israelului din 1982, acesta fu 
expulzat din Iordania patru ani mai târziu şi se stabilise la 
Tunis împreună cu restul conducerii Fatah. 

Abu Jihad fusese deja luat în vizor ca să fie asasinat 
cu câţiva ani în urmă; se organizaseră câteva operaţiuni în 
acest scop, dar acestea fură abandonate în ultimul 
moment. Insă atacul împotriva „Autobuzului mamelor”, din 
martie 1988, umpluse paharul. După atac, şeful 
departamentului militar de informaţii secrete, generalul 
Amnon Lipkin-Shahak, ajunse la concluzia că Abu Jihad 
trebuia eliminat. Generalul Lipkin-Shahak ştia despre ce 
vorbea: fusese decorat în urma Operațiunii Primăvara 
Tinerilor, din 1973. 

Noul şef al statului-major al FAI, Dan Shomron, fu de 
acord, în principiu, cu operaţiunea, şi îi încredinţă 
conducerea şi pregătirea acesteia locţiitor Sayeret Matkal 
ului său, Ehud Barak, fostul comandant al unităţii. Din 
afară, misiunea aceasta părea extrem de complicată, 
urmând a se desfăşura la o distanţă de peste 2.500 de 
kilometri de casă. Se ceru ajutorul Mossadului. De când 
conducerea Fatah-ului se stabilise la Tunis, Mossadul îşi 
extinse reţeaua sa eficientă de servicii de informaţii. 
Agenţii săi din Tunis vizitară pe ascuns cartierul lui Abu 
Jihad, Sidi Bou Said, îi fotografiară casa şi reuşiră chiar să 
deseneze o schiţă exactă a structurii şi a planului său 
interior. O agentă a Mossadului vizitase casa sub diverse 
pretexte şi depusese un raport cu privire la mobilierul şi la 
interiorul acesteia: un coridor care ducea de la intrare la o 
cameră de oaspeţi plină de canapele şi fotolii; o intrare 
care ducea la biroul lui Abu Jihad; o altă uşă - la bucătărie; 
şi o scară care ducea la al doilea etaj, unde se aflau 
dormitoarele lui Abu Jihad, al soţiei sale şi al fiicei lor, 
Hanan. Bebeluşul cuplului dormea în camera părinţilor, în 


timp ce cei doi băieţi mai mari ai familiei studiau în Statele 
Unite. 

Operaţiunea fusese planificată astfel: trupele de 
comando ale unităţii Sayeret Matkal aveau să ajungă pe 
coasta tunisiană cu vase israeliene. Membrii Shayetet-ului 
13, unitatea marină de comando, aveau să le aducă la țărm 
şi, de acolo, aveau să ajungă acasă la Abu Jihad cu ajutorul 
Mossadului. Planul amintea de asasinarea liderilor terorişti 
din Beirut în cursul Operațiunii Primăvara tinerilor. 
Shayetetul şi efectivele navale marcaseră în secret coasta 
tunisiană şi identificaseră plajele pe care aveau să debarce 
israelienii. Fură totuşi trimise şi avioane cu reacţie ale 
Forţelor Aeriene într-un zbor de control, în scopul 
reîmprospătării informaţiilor secrete ale FAI înaintea 
operaţiunii. 

Însă, chiar şi în aceste condiţii, riscurile rămâneau 
foarte mari. Orice întâlnire cu forţele OEP cu unităţi ale 
armatei tunisiene sau cu poliţia locală putea conduce la un 
dezastru şi era clar că aici le-ar fi fost mult mai greu 
forţelor israeliene să se retragă sau să evacueze răniții 
decât ar fi fost în alte ţări vecine Israelului. În cartierul lui 
Abu Jihad locuiau mulţi lideri ai OEP căutaţi de Israel şi 
era evident că în zonă se aflau mulţi paznici bine antrenați 
ai Fatah. Orice pas greşit putea duce la lupte deschise sau 
la prinderea în cursă a soldaţilor FAI. Operaţiunea putea, 
de asemenea, să aibă implicaţii politice grave: Tunisia nu 
era un inamic activ al Israelului şi le-ar fi fost greu să 
explice de ce i-au atacat pe tunisieni. O anumită întrebare 
îl frământa în mod deosebit pe ministrul apărării Yitzhak 
Rabin: cum puteau să fie siguri că Abu Jihad avea să fie 
acasă în noaptea misiunii? 

Mossadul îi dăduse asigurări lui Rabin că va avea 
informaţii de ultim minut cu privire la locul în care se va 
afla Abu Jihad în casă, informaţii pe care spera să le obţină 
prin rapoarte ale serviciilor de informaţii şi prin 
supraveghere atentă. Între timp, se făceau ultimele 
pregătiri. În Israel, se construi o replică exactă a casei lui 
Abu Jihad şi acolo se antrenară trupele unităţii Sayeret 


Matkal ca să pătrundă în casă şi să îl asasineze. Fură 
selectaţi ofiţeri de elită şi fiecăruia i se încredinţă un 
anumit rol. 

Fură desemnaţi, de asemenea, membrii echipei care 
aveau să urce la dormitoare şi ofiţerul care avea să îl 
împuşte pe Abu Jihad. Moshe (Bogie) Yaalon, comandantul 
unităţii Sayeret Matkal, avea să coordoneze operaţiunea. 
Bogie, care revenise în armată ca sergent după Războiul 
de Yom Kippur, din 1973, era acum colonel şi era 
considerat drept unul dintre cei mai buni comandanţi ai 
sayeret-ului. In timp ce se pregăteau pentru misiune, 
Bogie decise să viziteze zona. Luă avionul până la Paris şi 
de acolo, cu paşaport fals, până la Tunis. Odată ajuns la 
Tunis, agenţii Mossad îl duseră într-un tur prin apropierea 
casei lui Abu Jihad. A doua zi, Yaalon se întoarse în Israel, 
prin Roma, şi li se alătură oamenilor săi. 

Miercuri, 13 aprilie, efectivele porniră în patru nave 
mici de luptă, însoţite de un submarin. Două dintre 
ambarcaţiuni transportau unitatea Sayeret Matkal şi pe 
luptătorii Shayetet-ului 13, fiind protejate de celelalte 
două. Una dintre ambarcaţiuni, care transporta un centru 
sofisticat cu aparatură electronică, servea drept post de 
comandă sub conducerea lui Barak. În cealaltă, se 
instalase o cameră plină cu echipamente şi personal 
medical. 

Iniţial, flotila porni spre nord, spre insulele greceşti, 
apoi întoarse spre vest şi apoi spre sud, până ajunse pe 
malurile Tunisiei. 

În aceeaşi zi, trei agenţi ai Mossadului se prezentară 
la o firmă de închirieri de maşini din Tunis cu acte de 
identitate false. Sub numele de Ayish a-Saridi, George 
Năjib şi Uataf Aliem (al treilea agent era femeie), aceştia 
închiriară trei microbuze - două Volkswagen Transporter şi 
un Peugeot. 

N Ambarcaţiunile ajunseră la destinaţie pe 15 aprilie. 
În ziua aceea, Israelul interceptă un mesaj transmis de 
agenţii francezi către OEP, în care avertizau că „israelienii 
pun ceva la cale” Mesajul le stârni îngrijorare, însă Barak 


ordonă ca misiunea să continue. 

În acea noapte, ajunseră deasupra Tunisului două 
aeronave Boeing aparţinând Forţelor Aeriene Israeliene, 
dintre care una servea drept receptor pentru transmisiile 
electronice, iar cealaltă asigura acoperire aeriană şi servea 
drept avion de reîncărcare pentru avioanele cu reacţie de 
luptă care circulau în zonă. 

Operaţiunea începu. Submarinul se apropie de plaja 
stabilită - A-Rouad, de lângă Ras Carthage - şi raportă că 
aceasta era complet goală. Două perechi de luptători ai 
Shayetet-ului, aflaţi la bordul unor submersibile minuscule 
„Hazir” (Porc), ajunseră la mal şi se întâlniră cu cei trei de 
la Mossad, care aduseră vehiculele închiriate. Scafandrii 
Shayetet raportară prin staţiile radio că plaja era liberă şi 
cinci bărci din cauciuc fură imediat coborâte la apă, 
ducând la mal 20 de luptători de comando ai sayeret-ului. 
Punctul de debarcare se afla la mică distanţă de Sidi Bou 
Said. Trupele de comando fuseră împărţite în patru echipe: 
A şi B aveau să execute misiunea, iar C şi D să le asigure 
protecţia. Luptătorii din echipele A şi B erau înarmaţi cu 
Beretta de 22 mm, cu amortizoare, precum şi cu mini-Uzi. 
Câţiva membri ai echipelor C şi D aveau puşti şi grenade. 
Membrii sayeret-ului purtau salopete, care ascundeau 
veste antiglonţ, şi ghete palladium uşoare. De cap aveau 
prinse aparate de comunicaţie cu microfoane şi căşti, iar 
de centuri - saci minusculi cu muniţie şi materiale de prim- 
ajutor. Purtau, de asemenea, măşti chirurgicale menite să 
le ascundă feţele. 

În seara aceea, Agenţia Shin Bet îl reţinuse pe Fayez 
Abu Rahma, o rudă a lui Abu Jihad care locuia în Gaza. 
Acesta fu interogat rapid şi fără a se urmări ceva anume, 
fiind eliberat câteva ore mai târziu. De fapt, arestarea 
respectivă avea un singur scop, unul secret: să îl facă pe 
Abu Rahma să îl sune pe Abu Jihad în Tunis, ceea ce le-ar fi 
permis sistemelor de ascultare ale Mossadului şi ale 
serviciilor de informaţii militare să confirme faptul că 
liderul terorist se afla în oraşul nord-african. 

Insă, cu puţin înainte de ora stabilită, apăru o 


problemă neaşteptată. În timp ce trupele unităţii Sayeret 
Matkal se pregăteau pe plaja tunisiană, acestea primiră un 
mesaj urgent de la un agent al Mossadului. Abu Jihad nu 
era acasă! Era în oraş, la o întâlnire cu un alt lider 
palestinian, Farouk Kaddoumi. Astfel, fură nevoiţi să 
aştepte. Riscul era mare: o unitate de elită a FAI care stă 
nemişcată pe o plajă pustie, într-o ţară inamică, la o 
distanţă de mii de kilometri de casă. Se scurse o enervantă 
oră şi jumătate, până când Yaalon fu informat că Abu Jihad 
se întorsese acasă, însoţit de doi bodyguarzi - din care 
unul rămăsese afară la maşină, iar al doilea intrase în casă. 
Luptătorii sayeret-ului se îngrămădiră în vehicule şi o 
porniră imediat spre Sidi Bou Said, trecând pe lângă 
ruinele întunecate ale portului antic al Cartaginei, de unde 
pornise Hanibal spre Spania lansând legendara sa 
campanie împotriva Imperiului Roman. 

Soldaţii ajunseră la destinaţie cu puţin înainte de ora 
2.00 noaptea. Maşina lui Abu Jihad era parcată în faţa 
casei, iar bodyguardul moţăia pe locul şoferului. Cei doi 
luptători se duseră la maşină, unul dintre ei fiind deghizat 
în femeie. „Doamna” avea o cutie mare cu bomboane de 
ciocolată, ascunzându-i mâna, în care ţinea un pistol 
silențios. Când ajunseră la maşină, unul dintre ei îl 
împuşcară pe bodyguard în cap. Ceilalţi se duseră în 
grădina casei, în timp ce membrii echipei A sparseră o uşă 
de lemn securizată, cu ajutorul unor echipamente speciale 
menite să reducă zgomotul. Echipele A şi B se strecurară 
în casă; la demisol, trupele speciale îl uciseră pe cel de-al 
doilea bodyguard, precum şi pe un ghinionist de grădinar 
tunisian care îşi găsise să doarmă acolo. Membrii echipei A 
fugiră sus, îndreptându-se către dormitorului lui Abu Jihad 
şi al soţiei sale. 

Abu Jihad nu dormea. Cu o oră mai devreme, îi 
spusese noapte bună fiicei sale de 16 ani, Hanan, şi, 
plecând din camera acesteia, se aşezase la birou ca să le 
scrie o scrisoare liderilor Intifadei din Israel. Un zgomot 
uşor îl făcu să tresară, luă un pistol - pistolul său special 
cu mâner de argint - şi se îndreptă spre uşă. Umm Jihad îşi 


dădu seama ce se întâmplă şi strigă „Verdun, Verdun”, 
referindu-se la strada Verdun, din Beirut, locul unde se afla 
clădirea în care fuseseră omorâţi liderii terorişti în cursul 
Operațiunii Primăvara tinerilor. 

Abu Jihad deschise uşa. In faţa sa se aflau mascaţii 
înarmaţi. Apucă să îşi împingă soţia într-o nişă din perete 
şi să-şi ridice revolverul, însă ofiţerul din faţa sa trase o 
întreagă încărcătură, urmat fiind de restul grupului. Abu 
Jihad se prăbuşi în faţa soţiei sale. În timp ce atacatorii 
continuau să tragă, Umm Jihad sări spre soţul său şi se 
aplecă asupra sa, îmbrăţişându-i trupul neînsufleţit şi 
strigând într-un final către atacatori: 

— Ajunge! 

Atacatorii nu îi făcură niciun rău nici ei, nici fiicei 
sale, Hanan, care fusese trezită de zgomot şi dăduse buzna 
în cameră. Cineva îi strigă în arabă: 

— Du-te la mama ta! 

Dar aceasta îi văzuse pe atacatori împuşcându-i tatăl 
şi, preţ de o clipă, se aflase faţă în faţă cu unul dintre 
luptătorii care intraseră în cameră nemascaţi. Se uită la 
chipul acestuia - un chip, avea să spună, pe care nu îl va 
uita niciodată. Iar acesta îl împuşcă pe tatăl fetei în cap. 
Umm Jihad şi fiica sa văzură şi o femeie care însoțea 
unitatea israeliană; aceasta filma întreaga operaţiune. 
Copilaşul de doi ani, Nidal, se trezi şi izbucni în plâns. 
Lângă el se afla un comando al sayeret-ului care trăgea 
focuri de armă în tavan, dar care nu îi făcu niciun rău. 
OEP-ul avea să declare ulterior că atacatorii trăseseră 70 
de gloanţe, dintre care 52 îl nimeriseră pe Abu Jihad. 

Luptătorii de comando părăsiră încăperea repede, o 
luară pe scări în jos înşfăcând documente oficiale şi alte 
hârtii găsite în cale şi smulgând din peretele biroului un 
seif mic, pe care îl luară cu ei. Deasupra, Umm Jihad auzi o 
voce de femeie care striga la ei în franceză să se 
grăbească: 

— Allezf Allez! 

Întreaga operaţiune durase mai puţin de cinci 
minute. Luptătorii de comando ieşiră şi aşteptară în faţa 


casei ca să îi numere comandanții lor şi să fie siguri că 
erau toţi. De la fereastră îi privea Umm Jihad, care numără 
24 de persoane. Vehiculele goniră spre plajă; înăuntrul 
acestora luptătorii găsiră lăzi cu băuturi răcoritoare 
pregătite de Mossad. Pe plajă îi aşteptau ambarcatiunile, 
care îi duseră în larg împreună cu agenţii Mossadului care 
luaseră parte la operaţiune. Alţi agenţi rămaseră în Tunis 
şi sunară la poliţie ca să anunţe că văzuseră maşinile 
atacatorilor îndreptându-se spre oraş - în direcţia opusă 
celei în care plecaseră. Poliţia din Tunis instală baraje 
rutiere pe şoselele care duceau din Sidi Bou Said spre 
capitală, iar preşedintele ţării mobiliză forţe terestre şi 
elicoptere şi ordonă să se închidă aeroportul şi portul. 
Insă, cu excepţia celor trei vehicule închiriate care 
fuseseră abandonate pe plajă, nu găsiră nici urmă de 
israelieni. 


A- aa. A Sa i 
Recuperarea „Autobuzului mamelor” 
(Biroul de presă al guvernului israelian) 

Până a doua zi, episodul era relatat pe prima pagină 
a publicaţiilor din întreaga lume; nu avea nimeni nicio 
îndoială că operaţiunea fusese opera israelienilor. Abu 
Jihad fusese omorât, însă numele său nu fusese uitat. După 
mai mulţi ani, talentata sa soţie, Umm Jihad, fu numită 
ministru în cadrul guvernului lui Yasser Arafat, după 
înfiinţarea Autorităţii Palestiniene. Aceasta şi fiica sa aveau 


de la răpitori. 


să descrie asasinatul scriitorilor şi ziariştilor israelieni. 

Familia lui Miriam Ben Yair, ucisă în atacul asupra 
„Autobuzului mamelor”. 

Fiica lui Miriam Ben Yair, pe nume Rachel, spune 
înlăcrimată: 

— Când teroristul s-a întors spre mama, l-a implorat: 
„Fiică-mea se mărită luna viitoare; fie-ţi milă de mine” A 
împuşcat-o. Era în drum spre Centrul de Cercetări 
Nucleare, unde lucra ca secretar executiv. În geantă s-au 
găsit invitaţii la nunta mea, pe care intenţiona să le dea 
prietenelor. 

Soţul lui Ben Yair, Eliyahu, spune: 

— M-am întâlnit pe stradă cu nişte prieteni, care m- 
au întrebat: „Cum, n-ai auzit? Au atacat «Autobuzul 
mamelor»!” M-am dus în fugă la Spitalul Soroka. Frieda, 
sora soţiei mele, care lucra ca asistentă acolo, mi-a spus: 
„S-a dus”. 

Fiul ei, Ilan: 

— Mama era o femeie frumoasă, plină de viaţă. 
Vorbea franceză foarte bine şi lucra la Centrul de Cercetări 
Nucleare de pe vremea când îl construiseră francezii. 
Ţinea la familie ca la ochii din cap şi visa să plece într-o zi 
de la centru ca să îşi crească nepoţii. Însă n-a apucat. Avea 
46 de ani când a murit. 

Eliyahu: 

— Generalul-maior Yitzhak Mordechai ne-a consolat. 

Venea des pe la noi şi stăteam de vorbă. Devenise un 
fel de membru de familie. 

Rachel: 

— Ştiam că Abu Jihad era vinovat de moartea ei. 
Moartea lui ne-a dat o anumită satisfacţie, însă durerea 
rămâne profundă şi acută, la fel ca înainte. 

Iranul a devenit un furnizor important de arme, în 
special de rachete, pentru organizaţiile teroriste din Gaza. 
De obicei, armele părăsesc Iranul la bordul unor vase de 
mărfuri care au un aspect nevinovat; după aceea, fie sunt 
descărcate în Sudan şi transportate în Gaza, în convoaie 
de camioane care trec prin Egipt şi Sinai, fie sunt 


transferate la bordul vapoarelor care traversează Canalul 
Suez şi care aruncă armele în apele din Gaza, unde sunt 
recuperate de scafandri arabi locali. Unul dintre cele mai 
recente cazuri este cel al capturării de către trupele 
speciale israeliene, în martie 2014, a navei Klos C, care 
transporta pe ascuns rachete. 

Însă cea mai cunoscută misiune de acest gen este 
cea de capturare a armelor de pe vaporul Karine A. 

Capitolul 23 

„UnDE-I NAVA?” - 2002 

La ora 3.58, în dimineaţa zilei de 3 ianuarie 2002, 
două bărci de cauciuc de tip „Morena” traseră lângă 
carena vaporului Karine, un cargobot care se îndrepta spre 
Golful Suez. Trupele speciale ale Shayetet-ului 13, care se 
aflau în bărcile Morena, primiră un semnal electronic şi 
începură rapid să se caţăre din bărci la bordul vaporului. 
Deodată, de deasupra se năpustiră elicoptere, din care 
săriră şi alţi luptători, dându-şi drumul pe frânghii. Rapid 
şi fără să folosească arme, soldaţii se împrăştiară în tot 
vaporul, începură imediat să caute o încărcătură de arme 
despre care se ştia că ar fi fost trimisă din Iran către 
Autoritatea Palestiniană. 

In acelaşi timp, deasupra lor survolau avioane de 
luptă ale Forţelor Aeriene Israeliene; elicoptere Sikorsky 
care transportau membri ai Unităţii 669, echipa aeriană de 
salvare şi evacuare a FAI; un avion dotat pentru colectarea 
de informaţii secrete, pentru fotografii de supraveghere şi 
realimentare; şi un Boeing 707, care servea drept post de 
comandă pentru şeful statului-major al FAI, Shaul Mofaz, şi 
pentru ceilalţi ofiţeri superiori, care aveau să se afle la 
înălţime timp de circa două ore, până la începerea 
operaţiunii, raportând tot ce se petrecea jos. „A fost un 
zbor lung”, avea să îşi amintească un ofiţer superior, „la o 
distanţă de 500 de kilometri de ţărmul israelian. În avion 
era înghesuială şi foarte frig, iar atmosfera era foarte 
tensionată”. 

Până în ultimul moment, comandanții misiunii se 
tremură că raidul avea să fie anulat din cauza furtunii. 


Valurile erau de aproape trei metri, iar vântul ajungea la 
viteza de 65 de kilometri pe oră. Era greu să navighezi în 
asemenea condiţii meteo, darămite să şi cobori în coardă 
din elicopter, pe puntea vaporului. Însă, potrivit unor 
informaţii secrete de încredere, vaporul Karine A se afla în 
Marea Roşie, în drum spre Canalul Suez, iar FAI trebuia să 
facă tot ce îi stătea în putinţă ca să preia controlul asupra 
navei înainte ca aceasta să ajungă la destinaţie. 

Strategul şi comandantul din teren al operaţiunii, 
viceamiralul Eli (Chinezul) Marom, era ajutat de un 
meteorolog excelent. Marom a înţeles că, dacă ar fi 
aşteptat ca vaporul să ajungă la punctul stabilit iniţial 
pentru a fi capturat, şi anume la o distanţă de 40 de 
kilometri sud de Sharm el Sheik, atunci furtuna ar fi fost în 
plină desfăşurare. După noi evaluări şi calcule, hotări ca 
trupele sale să navigheze până într-un punct aflat la o 
distanţă de Israel de două ori mai mare faţă de punctul 
stabilit iniţial, respectiv la 80 de kilometri sud de Canalul 
Suez. Ofițerii Shayetet-ului care auziră această propunere 
nu crezură că este posibil de realizat, pentru că implica 
mai multe riscuri în cazul în care ceva nu ar fi mers bine; 
în plus, nu erau siguri dacă aveau să le ajungă rezervele de 
carburant pentru elicoptere şi ambarcaţiuni. Însă Chinezul 
insistă, propunându-le luptătorilor să ia cu ei butoaie cu 
carburant ca să alimenteze pe mare, urmând ca 
elicopterele, care nu puteau să rămână mult timp în aer, să 
se coordoneze cu forţele navale, ca să utilizeze cât mai 
eficient intervalul de timp pe care îl aveau la dispoziţie. 
Zarurile fură aruncate şi porniră în misiune. 

Chinezul avea 47 de ani, fusese crescut în moshav, 
tatăl lui fugind din Germania natală când veniseră naziştii 
la putere şi ajunsese în China. Acolo se însurase cu Chai 
Lee, fiica unei evreice din Rusia şi a unui chinez. Cuplul 
imigrase ulterior în Israel, unde Chai Lee îşi schimbase 
numele în Leah. Tânărul Eli moştenise ochii oblici ai 
acesteia, motiv pentru care ofiţerii de la academia navală îl 
porecliseră Chinezul. Datorită trăsăturilor sale asiatice, un 
ziar american avea să îl numească „amiralul chino- 


israelian” Era cunoscut drept un ofiţer de excepţie. „Faptul 
că Chinezul arăta diferit”, a spus un fost coleg al său într- 
un interviu în presă, „l-a determinat să demonstreze mereu 
că este cel mai bun. A devenit unul dintre cei mai buni într- 
un timp foarte scurt”. 

Noaptea operaţiunii fusese precedată de o lungă 
perioadă de supraveghere complexă, care combinase 
colectarea de informaţii secrete din mai multe surse cu 
pregătirile. Totul începuse când fură primite la sediul 
serviciilor de informaţii ale FAI anumite rapoarte strict 
secrete. Documentele respective se refereau la un plan de 
contrabandă cu arme pe mare, din Iran către Fâşia Gaza. 
Nu era prima dată când palestinienii încercau să aducă 
arme clandestin, pe mare, către Gaza. În mai 2001, Marina 
israeliană capturase o mică ambarcaţiune, Santorini, în 
timp ce aceasta se îndrepta spre Gaza venind dinspre baza 
Hezbollah din Liban. La bordul acesteia israelienii găsiră 
un mic, dar important depozit de arme: rachete ruseşti 
Strella, cu care palestinienii intenționau să doboare 
avioanele israeliene. Aceasta era o dovadă clară a faptului 
că Yasser Arafat se contrazicea, vorbindu-le liderilor din 
Occident despre dorinţa de pace a poporului său, iar acasă 
vorbind, în arabă, despre Jihad. 

Un detaliu aparent lipsit de importanţă alertă 
serviciile secrete de informaţii: palestinienii plătiseră prea 
mult pentru un vapor vechi. Şeful serviciilor de informaţii 
secrete ale Marinei îşi amintea: „Ne-am dat seama că 
vaporul în cauză fusese achiziţionat într-un scop nu tocmai 
nevinovat; făcuseră tot ce le stătuse în putinţă ca să îşi 
ascundă acţiunile. Abordau totul ca şi cum era vorba de o 
misiune secretă, folosind tehnologie specială”. 

Imediat după aceea, trupele operative ale serviciilor 
de informaţii începură să urmărească acţiunile celor 
implicaţi în achiziţionarea vaporului şi să caute cele mai 
mici informaţii care ar fi putut să conducă la elucidarea 
misterului navei Karine A. La începutul lui decembrie, 
aveau o imagine parţială a operaţiunii palestiniene: 
vaporul fusese achiziţionat în vara anului 2001 de 


palestinieni, prin intermediul mai multor companii- 
fantomă. De teamă să nu fie descoperiţi de Mossad sau de 
alte agenții de informaţii, palestinienii schimbaseră 
numele vaporului din Rim K în Karine A. Urmărit fiind de 
agenţii israelieni vigilenţi ai Mossadului, vaporul navigase 
din Liban spre Port Sudan, unde fuseseră încărcate 
cantităţi mari de orez, haine, jucării şi aparate 
electrocasnice, dar rămăsese mult spaţiu liber pentru 
armele care aşteptau vaporul la următoarea sa destinaţie - 
Insula Kish, în largul coastei Iranului. La adăpostul nopţii, 
un feribot iranian încărcă în Karine A 80 de containere a 
câte 800 de kilograme de armament. 

Echipajul feribotului, care vorbea persana, îi dădu 
căpitanului vaporului Karine a o listă cu conţinutul 
containerului, precum şi instrucţiuni clare în legătură cu 
restul călătoriei. Armele fuseseră încărcate în 80 de 
containere sofisticate, plutitoare, închise ermetic, 
construite de o companie militară iraniană. Când Karine A 
avea să se apropie de Gaza, echipajul urma să arunce în 
apă containerele. Fiecare container era dotat cu un 
compartiment care putea conține apă sau aer. Când 
compartimentul se umplea cu apă, containerul se 
scufunda; după aceea, un scafandru urma să vină să 
învârtă un buton, aerul comprimat avea să înlocuiască apa, 
iar containerul avea să se ridice la suprafaţă. Apoi, nişte 
ambarcaţiuni mici aveau să adune containerele şi să le 
aducă pe plajele din Gaza, unde urmau să fie preluate de 
angajaţi ai poliţiei palestiniene şi duse teroriştilor. 

După încărcarea vaporului, începu partea crucială a 
călătoriei acestuia. Totuşi, vaporul fu obligat să acosteze 
pentru 11 zile în portul Hodeidah, din Yemen, din cauza 
unor probleme tehnice. 


Nava şi încărcătura sa mortală, în portul Eilat. (Jo 
Kot, Arhiva Yedioth Ahronoth) 

Oprirea în Yemen îi dădu FAI timpul necesar pentru 
planificarea şi pregătirea capturării navei. 

În biroul şefului de stat-major, Shaul Mofaz, începură 
discuţii aprinse, la care participau comandanții Shayetet- 
ului şi ai Forţelor Aeriene şi angajaţi ai serviciilor secrete. 
Fură întinse hărţi şi prezentate planuri operaţionale; toţi 
înţeleseră că se apropia momentul decisiv. 

— Cum se numeşte operaţiunea? întrebă Mofaz la 
una dintre întâlniri. 

— Arca lui Noe, răspunse şeful diviziei de operaţiuni 
a marinei. 

— Bun nume, zâmbi Mofaz. 

Când se apropiau de luarea deciziei finale, Chinezul îi 
explică şefului de stat-major: 

— Totul a început odată cu descoperirea vaporului. 
Din momentul în care am aflat de vapor, restul a fost o 
chestiune de organizare. 

Mofaz era în continuare neliniştit. 

— Ai să fii şi tu într-una dintre ambarcaţiunile de 
patrulare? îl întrebă pe Chinezul. 

— Da. 

— O să puteţi să prelucraţi toate informaţiile secrete 
legate de vapor? 


— Da. 

— O să puteţi şi să îl identificaţi, să descoperiţi ce se 
află în el şi ce dimensiuni are? 

— Sigur. 

— Aţi fost vreodată în Strâmtoarea Tiran? 

— De multe ori. 

— Atunci, cum ai conduce acum vaporul prin 
Strâmtoarea Tiran? 

— Nu e prea complicat. Tot ce trebuie să aflăm este 
cum să pornim motorul vaporului. 

Mofaz îşi prezentă succint punctul de vedere: 

— Nu pot să risc ca misiunea să eşueze. In situaţia în 
care condiţiile meteo de pe mare fac imposibilă derularea 
misiunii, trebuie să vă opriţi şi să vă gândiţi din nou; sau o 
amânaţi pentru un timp şi aşteptăm, să spunem, o zi, sau 
lăsăm vaporul în pace. 

Cu câteva zile înainte operaţiunii, echipa se duse 
acasă la premierul Ariel Sharon ca să îi prezinte detaliile 
misiunii. Sharon îi ascultă, le puse întrebări, ceru să se 
uite pe hărţi şi lăudă îndrăzneala operaţiunii. După aceea 
le dădu aprobarea, conştient fiind că succesul misiunii 
depindea de coordonarea exactă dintre trupele de 
comando ale Shayetet-ului şi piloţii elicopterelor din care 
aceştia aveau să îşi dea drumul în jos pe frânghii. 

„E ca şi cum ai sări într-un camion pe o şosea cu 
serpentine”, avea să spună ulterior un membru al 
Shayetet-ului. 

Rămăseseră câteva probleme nerezolvate: Echipajul 
vaporului era înarmat? Armamentul ascuns era dotat cu 
mecanisme explozive capcană sau conţinea încărcături 
explozive programate să fie activate de la distanţă? Se 
aflau la bordul navei luptători palestinieni? Misiunea se 
putea transforma într-o baie de sânge dacă vaporul era 
apărat de terorişti palestinieni înarmaţi. Ca să fie pregătiţi 
pentru orice situaţie, au decis ca din echipa de atac să facă 
parte şi un doctor al Shayetet-ului şi un asistent, iar 
elicopterele să fie complet echipate pentru operaţiuni de 
urgenţă, în caz de nevoie. 


Într-o noapte, cu puţin înaintea misiunii, şeful 
statului-major şi comandanții operaţiunii urmăreau o 
simulare, în cadrul căreia trupele speciale ale Shayetet- 
ului coborau în coardă din două elicoptere pe un vas 
comercial. Mofaz era foarte încântat de exerciţiu. Trupele 
speciale porniră apoi spre Eilat, unde aveau să aştepte 
unda verde. Însă, pe Mofaz şi pe specialiştii din serviciile 
de informaţii îi frământa în continuare întrebarea-cheie: 
Unde era vaporul? De ce nu puteau să îl localizeze? Ştiau 
sigur că se îndrepta spre Canalul Suez, însă nu ştiau locul 
exact. Abia câteva zile mai târziu, pe 1 ianuarie 2002, şeful 
statului-major primi vestea că vasul Karine A fusese 
identificat cu certitudine la o distanţă de 40 de mile nord 
de Jedda, în Arabia Saudită, adică la o distanţă de 400 de 
mile de zona în care era planificat atacul. Ultimele 
rapoarte menţionau că numele vasului, Karine A, era scris 
clar şi subliniat pe carena vaporului. 

În dimineaţa zilei stabilite, toate unităţile porniră 
către destinaţie. Chinezul se îmbarcă într-o ambarcaţiune 
de patrulare „Dvora”, iar comandantul Shayetet-ului, Ram 
Rotenberg, se urcă la bordul unui elicopter împreună cu 
luptătorii săi. Cu două ore înainte de ora programată, 
Mofaz şi ofiţerii Forţelor Navale şi ai Forţelor Aeriene 
urcară într-un Boeing special, care avea să zboare 
deasupra zonei din Marea Roşie unde urma să se 
desfăşoare atacul. 

Chiar dinainte de începerea operaţiunii, pasagerii 
Boeingului aveau ochii pironiţi asupra monitoarelor; îi 
urmăriră pe Chinezul şi echipa sa de comandă încercând 
să identifice pe mare Karine A, care apăru în cele din urmă 
pe radar, în mijlocul unui grup de vapoare, la o distanţă de 
20 de mile de punctul atacului. Cu ajutorul a diverşi 
indicatori, aceştia încercară să stabilească care dintre 
vapoare era Karine A, însă în zadar. Un avion de patrulare 
israelian încercă, de asemenea, să identifice ţinta, însă nu 
reuşi din cauza ceţii dense de deasupra mării. Mica flotilă 
a Marinei se apropie de grupul de vapoare. Ca să nu poată 
fi identificate, Chinezul grupă vasele într-o formaţie unică, 


care avea câte o ambarcaţiune de patrulare în faţă, în 
spate şi la mijloc - bărci de cauciuc; de la distanţă păreau 
să fie un singur vapor mare. 

Tensiunea era în creştere atât în ambarcaţiuni, cât şi 
în Boeing. Timpul pe care îl aveau la dispoziţie trecea - 
trebuiau să finalizeze misiunea până la ora 4.15 dimineaţa; 
elicopterele nu puteau să rămână în aer nici măcar un 
minut în plus. 

Chinezul continuă să calculeze problemele legate de 
timp şi spaţiu şi decise că operaţiunea trebuia să înceapă 
la 3.45. 

— Dar unde e nava? se întreba ofiţerul Shayetet-ului. 
Unde naiba a dispărut? E posibil să ne fi scăpat? 

Deodată, la o distanţă de circa 4, 5 mile, ofiţerul de la 
serviciile de informaţii observă un vapor cu un coş de fum 
proeminent, trei macarale de încărcare şi un catarg în 
centru, trăsăturile caracteristice ale navei Karine A. 
Raportul fu transmis pe scara ierarhică de comandă şi 
astfel emoţiile crescură. Găsiseră vaporul. 

Era ora 3.40. De-acum începură să se apropie tot mai 
mult de vapor, care se contura tot mai clar. Forţele 
israeliene accelerară şi ajunseră foarte aproape de el. 
Shaul Mofaz solicită din nou o confirmare clară. 

— Ăsta-i vaporul! Asta-i vaporul! veni răspunsul de 
jos. 

Se apropia momentul decisiv. Toţi ofiţerii superiori 
din Boeing încremeniră în faţa monitoarelor, de unde 
puteau urmări atacul de la început până la sfârşit; întreaga 
operaţiune semăna cu un thriller hollywoodian. 

La ora 4.00 dimineaţa, se aprinse semnalul electronic 
în receptoarele flotilei. Era unda verde pentru declanşarea 
Operațiunii Arca lui Noe, care începu imediat. De 
deasupra, ofiţerii din Boeing văzură cum luptătorii 
Shayetet-ului ţâşniră din mare şi din aer pe bordul navei 
KarineA, luându-i prin surprindere pe cei 13 membri ai 
echipajului, dintre care majoritatea dormeau. Îşi dădură 
seama că pe vapor nu avea loc niciun schimb de focuri şi îi 
văzură pe comandanții Shayetet-ului efectuând un control 


preliminar de arme. Cel mai important, şi mai incredibil, 
era faptul că întreaga operaţiune durase numai şapte 
minute. 

În Boeing se auzi un răsuflat de uşurare, iar şeful 
statului-major, Mofaz, se grăbi să îi sune pe ofiţerii de jos. 
Îi felicită fără să îşi ascundă fericirea: 

— Aţi făcut o treabă minunată! De sus, a arătat 
superb. Şi acum? Care-i pasul următor? 

— Am finalizat preluarea, iar acum efectivele noastre 
verifică toată nava, îi răspunse colonelul Shayetet-ului, 
Ram Rotenberg. 

— Mai vedeţi ceva? insistă Mofaz, căutând vreo 
dovadă, armament care ar fi demonstrat lumii întregi - şi 
mai ales Statelor Unite - că Yasser Arafat era implicat în 
contrabanda cu arme iraniene în teritoriile palestiniene. 

— Nu încă - acum ne ducem în cală. O să raportăm 
imediat ce găsim... răspunse comandantul. 

Chinezul, care între timp venise la bordul navei, se 
duse în viteză în cală împreună cu comandantul Shayetet- 
ului. Cu ajutorul lanternelor luminară locul, însă nu găsiră 
nimic. 'Trecură câteva minute şi căutarea nu dădea 
rezultate. Nu vedeau decât saci cu orez, maldăre de haine 
şi jucării de copii. 

— Nu vedem nimic, nicio armă, niciun obuz... izbucni 
disperat unul dintre căutători. 

Pentru o clipă o îndoială îngrozitoare puse stăpânire 
pe ei: capturaseră vaporul care trebuia? Misiunea Arca lui 
Noe eşuase? îşi riscaseră vieţile degeaba? 

Şi atunci veni momentul decisiv. Dădu rezultate 
interogarea rapidă şi dură a căpitanului vaporului, Omar 
Akawi, angajat al ministerului transporturilor palestinian. 
Un luptător de comando, considerat a fi tipul dur al 
Shayetet-ului, începu să îl zgâlţâie fără prea multă 
gentileţe, iar mărturia nu întârzie să vină. 

— E în cala din faţă, exclamă Akawi într-un final. 

Trupele se grăbiră spre prova. „Iniţial am crezut că 
nu am găsit nimic”, îşi amintea locotenent-colonelul G. 
„Însă am descoperit prima ladă, apoi pe a doua şi atunci 


furăm cuprinşi de un sentiment de mare mândrie. Pentru 
prima dată vedeam o asemenea cantitate de arme. Fiecare 
lansator Katiuşa care era descoperit era însoţit de un rând 
de aplauze, iar băieţii erau foarte bucuroşi”. 

Soldaţii preluară comanda navei, care fu întoarsă în 
direcţia Golfului Eilat. Unul dintre luptători fugi la ofiţerul 
său. 

— Trebuie să înălţăm steagul israelian, spuse acesta. 

— Dar nu avem niciunul, răspunse comandantul. 

— Avem. Am adus unul de-acasă, spuse luptătorul. 

Câteva ore mai târziu, cu steagul israelian fluturând 
în catarg, Karine A acosta în Eilat. 

La o percheziţie metodică a vaporului, descoperiră că 
în acesta fuseseră încărcate 64 de tone de armament, 
printre care rachete Katiuşa, proiectile antitanc Sagger, 
obuze de fabricaţie israeliană (care fuseseră livrate 
Iranului înainte de preluarea conducerii de către 
Khomeini), lansatoare de grenade propulsate de rachete, 
proiectile Ra'ad, diverse tipuri de puşti şi mine terestre. 

„A fost de la cap la coadă o poveste internă iraniană”, 
glumea un ofiţer superior, „iranienii lor au fost bătuţi de 
iranienii noştri, Mofaz şi Halutz” (ambii ofiţeri de origine 
iraniană). 

A doua zi după operaţiune, pe 4 ianuarie 2002, 
premierul Sharon l-a găzduit la ferma sa pe generalul 
american Anthony Zini. La sfârşitul întâlnirii, îi spuse 
acestuia: 

— Puteţi să îi transmiteţi lui Yasser Arafat, când o să 
vă întâlniți astăzi cu el, să nu îşi facă griji în legătură cu 
nava lui cu armament, KarineA. Ela noi şi e a noastră. 

După ce povestea a fost dată publicităţii, Statele 
Unite au întrerupt legătura cu Autoritatea Palestiniană 
pentru o perioadă lungă de timp. Preşedintele Bush era 
furios pentru că Arafat îl minţise şi acesta a fost unul 
dintre motivele pentru care americanii aveau să îşi dea 
acordul pentru Operaţiunea Scutul defensiv. 

Shaul Mofaz, şef al statului-major al FAI, viitor 
ministru al apărării 


Dincolo de contrabanda cu 50 de tone de arme şi de 
echipamente teroriste din Iran către Palestina, povestea 
vasului Karine A reflectă înţelegerea dintre cele două ţări, 
potrivit căreia palestinienii, în schimbul armelor primite, le 
dădeau iranienilor un cuvânt de spus în cadrul Autorităţii 
Palestiniene. Semnificaţia acesteia a căpătat formă odată 
cu intrarea Gărzii Revoluţionare lraniene în oraşele din 
Cisiordania... 

Când am primit informaţii secrete despre asta, era 
clar că trebuia să preluăm controlul asupra navei ca să 
luăm armele şi - nu mai puţin important - să dezvăluim 
adevărata faţă a lui Arafat, aceea de lider al terorismului 
mondial. 

După operaţiunea extraordinară a Shayetet-ului şi a 
Forţelor Aeriene, premierul Arik Sharon a hotărât să mă 
trimită la Casa Albă ca să îi prezint Condoleezzei Rice, 
consilierul pe probleme de siguranţă naţională, toate 
informaţiile secrete pe care le obţinusem şi să îi povestesc 
despre înţelegerea la care ajunseseră Arafat şi iranienii. 
Aceasta s-a uitat la materiale uimită şi a fugit cu ele la 
preşedintele Bush. M-a întrebat dacă pot să rămân la 
Washington; i-am spus că nu pot din cauza situaţiei critice 
create de Intifada. Materialele respective au stat la baza 
celebrei declaraţii a preşedintelui Bush, potrivit căreia 
Autoritatea Palestiniană este o organizaţie teroristă. 

Dilema principală a operaţiunii a fost identificarea cu 
certitudine a navei. Ne temeam că, dacă nu eram siguri 
100% care este vaporul, am fi capturat din greşeală nava 
altei ţări, ceea ce ne-ar fi putut provoca mari probleme. 
Astfel, primul lucru pe care l-am făcut când m-am urcat la 
postul de comandă din Boeing a fost să cer identificarea 
navei pe radar. 

În 1993, Israelul şi Organizaţia pentru Eliberarea 
Palestinei semnează Acordurile de la Oslo în speranţa că 
vor ajunge în curând la o soluţie de pace. Din păcate, însă, 
acordurile eşuează şi un nou val de terorism loveşte 
Israelul După o creştere uimitoare a numărului atacurilor 
sinucigaşe realizate de palestinieni, premierul Sharon şi 


ministrul apărării Benjamin Ben Eliezer lansează o 
operațiune la scară largă în Cisiordania, având drept ţintă 
organizaţiile teroriste. Operaţiunea este coordonată de 
şeful statululmajor, Shaul Mofaz-Capitolul 24 

Comemorarea Holocaustului 

ÎN QASBAH-UL DIN NABLUS - 2002 în noaptea 
ploioasă şi furtunoasă de 29 martie 2002, un efectiv al FAI 
pătrunse în Ramallah, capitala Autorităţii Palestiniene a lui 
Yasser Arafat. Raidul trupelor asupra sediului acestuia, 
Mukataa, s-a desfăşurat pe jos şi nu a întâmpinat o prea 
mare rezistenţă din partea palestinienilor. Avi Peled, 
comandantul Unităţii de Comando Egoz, avea să remarce 
ulterior: „Ştiam că, pentru palestinieni, Mukataa era 
punctul cel mai important, locul lor cel mai sfânt. Eram 
convinşi că o să se lupte cu noi până la ultimul glonţ. Dar 
se pare că intrarea noastră în Mukataa şi în cartierul 
general al Securităţii Preventive Palestiniene din Beitunia 
i-a distrus psihologic, rezistenţa acestora cedând peste 
tot”. 

Astfel începu Operaţiunea Scutul defensiv, una dintre 
cele mai ample operaţiuni ale FAI în Cisiordania, în 
teritoriile denumite de israelieni Iudeea şi Samaria. Scopul 
operaţiunii era atacarea organizaţiilor teroriste din zonă şi 
oprirea valului de atacuri teroriste, care atinseseră un 
număr fără precedent. În luna anterioară, numită de atunci 
Martie Negru, fuseseră omorâţi 135 de civili israelieni şi 
30 de soldaţi în atacuri teroriste, dintre care 11 atacuri 
sinucigaşe pe teritoriul Israelului de dinainte de 1967. 
Acestea au culminat cu un atac terorist în timpul vacanței 
de Pastele evreiesc la hotelul Park, din Netanya: un 
terorist sinucigaş a intrat în hotel fără să fie observat, a 
ucis 30 de oaspeţi şi a rănit alţi 140 care se aflau la masa 
de Paste. 

Imaginile cutremurătoare au fost difuzate în Israel şi 
în întreaga lume în noaptea respectivă, înlăturând 
obiecţiunile americanilor cu privire la replica militară 
israeliană. A doua zi, guvernul aprobă Operaţiunea Scutul 


defensiv şi mobiliză 30.000 de rezervişti. Fură convocați 
pentru a participa la operaţiune Golani, Nahal, Yiftach şi 
brigăzile de paraşutişti, precum şi soldaţii din trupele 
regulate şi rezerviştii din corpurile de infanterie, artilerie 
şi de geniu. Premierul Ariel Sharon explică în faţa 
Knessetului scopurile operaţiunii: 

— Soldaţii FAI şi comandanții acestora vor merge în 
oraşele şi în satele care adăpostesc terorişti ca să îi prindă 
şi să îi încarcereze, mai ales pe cei care îi trimit, să 
găsească şi să confişte armele şi proviziile de luptă cu care 
intenţionează să atace Israelul, să descopere şi să distrugă 
instalaţiile teroriştilor, laboratoarele acestora, fabricile de 
armament şi ascunzătorile. 

În Ramallah, FAI dărâmă clădirile complexului 
Mukataa, cu excepţia corpului în care locuia Arafat însuşi. 
Luptătorii unităţii Egoz luară poziţie în camerele de pe 
coridorul care ducea la biroul lui Arafat, în timp ce afară 
tancurile israeliene încercuiră complexul. În centrul de 
detenţie Mukataa se adăposteau câţiva infractori căutaţi 
pentru că se implicaseră în activităţi împotriva Israelului. 
Şeful serviciilor de informaţii palestiniene ordonase ca 

Asediul din Ramallah. Yoav Guterman, Biroul de 
presă al guvernului israelian 


aceştia să fie aduşi în mod clandestin în clădirea lui 
Arafat, considerând că aici aveau să fie în siguranţă în faţa 
FAI. După o lungă perioadă de neimplicare, americanii 
interveniră şi toţi infractorii căutaţi fură transferați într-o 
închisoare din Ierihon sub supravegherea britanicilor. 

La Ramallah, FAI descoperi laboratoare de armament 
şi captură zeci de oameni căutaţi şi materiale. Spre 
sfârşitul luptei îl prinse pe Marwan Barghouti, 
comandantul Tanzimului, facțiunea armată a organizaţiei 
Fatah; ulterior, Barghouti avea să fie condamnat la 
închisoare pe viaţă pentru numeroase atacuri teroriste. 

De la Ramallah la Nablus. Nablus era considerat o 
fortăreață a rezistenţei palestiniene, în timp ce Qasbah-ul 
său (centrul oraşului), un labirint de străzi înguste şi 
întortocheate şi de pasaje sinuoase, devenise o sursă de 
coşmaruri pentru statul-major al FAI, care era foarte 
preocupat de riscurile pe care le implica o luptă acolo. 
Foarte populat, Qasbah adăpostea case protejate cu 
mecanisme explozive-capcană, poziţii pentru lunetişti şi un 
număr mare de terorişti. Sute de terorişti se ascundeau pe 
aleile şerpuitoare, peste tot erau amplasate dispozitive 
explozive improvizate, în pământ erau îngropate 
containere de gaz gata să explodeze. Soldaţii de elită ai 
FAI îşi adunară toate puterile înainte de a se apropia de 
Qasbah, aşteptându-se la surprize sângeroase la fiecare 
pas. 

Atacul împotriva Nablusului începu pe 5 aprilie cu o 
operaţiune condusă de generalul de brigadă Yitzhak 
Gershon, şeful Diviziei Iudeea şi Samaria. Acesta coordonă 
mişcările brigăzii de paraşutişti, care venea dinspre vest, 
ale unităţii Golani, care se apropia dinspre sud şi ale 
Brigăzii de artilerie Yiftach, care ocupă partea de est a 
oraşului, inclusiv taberele ostile de refugiaţi. Palestinienii 
plantaseră zeci de mine în camioanele şi în cisternele de 
apă înşirate pe şosele, iar geniştii FAI le dezamorsară una 
câte una. 

Paraşutiştii au atacat Qasbah-ul din toate părţile în 
acelaşi timp. Arma secretă a acestora era o metodă de 


luptă revoluţionară: trecerea prin ziduri. Paraşutiştii 
creaseră diverse instrumente care le permiteau să dărâme 
zidurile cu ciocane pneumatice grele sau să facă găuri 
mari în ele, trecând astfel din casă în casă fără a mai fi 
nevoie să pună piciorul pe străzi. Metoda aceasta fusese 
utilizată pentru prima dată cu o lună şi jumătate mai 
înainte, în timpul atacului asupra taberei de refugiaţi de la 
Balata, din apropiere. Aviv Kochavi, comandantul brigăzii 
de paraşutişti, explica faptul că „în aglomeratul Qasbah, 
unde străduţele erau pline de mine şi capcane şi unde 
puteau trage lunetişti din orice colţişor, am creat un sistem 
alternativ de luptă: ne-am deplasat numai prin ziduri şi 
clădiri ca să ne luăm inamicul prin surprindere şi să îl 
facem să fie nevoit să circule el pe alei şi să devină astfel o 
ţintă. Strategia l-a ţinut pe inamic într-o stare de 
dezorientare şi vulnerabilitate faţă de tirurile noastre, fiind 
astfel expus într-o mare măsură din ambele părţi, din spate 
şi de sus”. 

In Qasbah, găştile de terorişti se reuniră sub o 
comandă unică. Tot acolo se adunaseră şi majoritatea 
luptătorilor palestinieni căutaţi, dintre care cei mai mulţi 
erau din Tanzim şi mai puţini din Hamas. Cu mare 
îndârjire, palestinienii luptară cu arme Kalaşnikov şi M-16, 
fiind gata să moară ca nişte „martiri”. 

Dar şi soldaţii FAI erau cât se poate de hotărâți. 
Bătălia de la Qasbah se deplasă din casă la casă. Scopul 
era să limiteze, cu orice preţ, numărul luptătorilor FAI 
răniţi în luptă şi, în consecinţă, s-a decis să se trimită la un 
interval de câteva minute un număr mic de efective de 
luptă în casele unde se aflau teroriştii. Teroriştii aveau să 
deschidă focul, expunându-se astfel focurilor lunetiştilor 
israelieni care se aflau pe partea cealaltă. Aleile fură lăsate 
la dispoziţia luptătorilor căutaţi, iar FAI îşi stabili posturile 
de tragere în case. Teroriştii israelieni trăgeau din locuri 
neaşteptate,  nimerindu-i pe palestinienii care erau 
pregătiţi să tragă în trupe aflate la o distanţă mai mare. 

După trei zile de lupte, FAI ocupase deja două-treimi 
din Qasbah. Locotenent-colonelul Ofek  Buchris, 


comandantul Batalionului 51, fusese detaşat împreună cu 
soldaţii săi la Nablus, după ce luptase în Mukataa şi Jenin, 
fiind responsabil să identifice laboratoarele de explozibili 
şi să îi prindă pe cei căutaţi. Fusese însărcinat să îl 
captureze pe Ali Hadiri, unul dintre geniştii de frunte ai 
Hamasului, care  pregătiseră explozibilul folosit în 
atentatul de la hotelul Park din Netanya. In timpul raidului 
asupra casei în care locuia teroristul, izbucni dinăuntru un 
tir intens de arme, care provocă moartea comandantului 
de companie al Brigăzii Golani şi îl răni grav pe Buchris. 
Soldaţii Brigăzii Golani pătrunseră în casă şi îi uciseră pe 
Hadiri şi pe un alt terorist. 

Pe 8 aprilie, în jurul orei 7 dimineaţa, zeci de 
palestinieni ieşiră brusc dintr-una dintre casele din Qasbah 
cu mâinile în sus. Teroriştii începuseră să se predea. Din 
oră în oră soseau rapoarte potrivit cărora se predau şi alte 
grupuri; până după-amiaza, fură propuse mai multe 
înţelegeri de predare prin intermediul Agenţiei Shin Bet şi 
a Administrației Civile, autoritatea israeliană din 
Cisiordania. În aceeaşi seară, până la ora 6.30, părăsiră 
casele din Qasbah-ul Nablusului şi ultimele persoane 
înarmate, care ieşeau cu mâinile în sus, fluturând steaguri 
albe improvizate în semn că se predau. După 72 de ore de 
lupte, confruntarea încetă, 70 de terorişti fiind ucişi, iar 
sute - arestați. 

Însă lupta considerată drept cea mai reprezentativă 
pentru Operaţiunea Scutul defensiv a avut loc la Jenin şi a 
rămas în memoria tuturor pentru numărul mare de 
pierderi - 23 de morți şi 75 de răniți - şi pentru că 
palestinienii au susținut că ar fi fost un masacru săvârşit 
de FAI asupra unei tabere de refugiați din oraş. 

Adunați în centrul taberei, palestinienii înarmaţi au 
instalat o capcană de mii de dispozitive explozive şi au 
provocat numeroase ambuscade pe aleile înguste ale 
taberei. Soldaţii israelieni pătrunseră în tabără cu ajutorul 
tancurilor, al elicopterelor de asalt şi al buldozerelor D9, 
care adunară explozibilul şi deschiseră uşile care aveau 
mecanisme explozive-capcană. Avansau încet, pentru că 


lunetiştii palestinieni trăgeau asupra trupelor 
împiedicându-le înaintarea. 

În cea de-a şaptea zi de atac, un grup de rezervişti 
din cadrul Brigăzii Nachson fu prins într-o ambuscadă, în 
care fură ucişi 13 soldaţi. Camarazii acestora îi atacară pe 
terorişti în încercarea de a-i salva pe răniţi, însă atacul se 
soldă cu noi răniţi. Ca urmare a raidului, FAI decise să 
schimbe tactica şi să distrugă toate casele în care se 
puteau ascunde terorişti. Noua tactică prevedea ca, înainte 
de intervenţia buldozerelor, să se dea un avertisment 
luptătorilor palestinieni înarmaţi de a se preda, o metodă 
care îi convinse pe mulţi, printre care şi mulţi terorişti cu 
experienţă, să se predea. Mahmoud Toableh, membru de 
rang înalt al Jihadului Islamic, fu ucis după ce refuză să se 
predea, un buldozer D9 dărâmând peste el zidul casei în 
care se ascundea. 

În timpul luptei se răspândi un zvon potrivit căruia 
FAI săvârşise un masacru în tabăra de refugiaţi de la Jenin; 
palestinienii menţionară chiar că fuseseră ucise 3.000 de 
persoane. Presa internaţională luă de bună afirmaţia 
palestinienilor, fără a o pune la îndoială, pentru ca ulterior 
să sosească la locul faptei o comisie a ONU şi să constate 
că numărul decedaţilor fusese de numai 56. FAI declară că 
majoritatea palestinienilor ucişi erau terorişti înarmaţi. 
Este posibil ca răspândirea zvonurilor în lumea întreagă să 
se datoreze faptului că tabăra era complet izolată. 

Oraşul Betleem a fost atacat de brigada israeliană de 
rezervişti. Imediat ce intrară în Betleem, trupele luară 
ostatici zeci de persoane căutate, preluând repede 
controlul asupra vechiului oraş. Însă, circa 40 de terorişti 
se baricadară în Biserica Naşterii Domnului. Conştient 
fiind de semnificaţia aparte a locului, FAI trimise unitatea 
de trupe speciale Shaldag ca să blocheze intrarea 
teroriştilor în biserică. Însă Forţele Aeriene întârziară să 
aducă soldaţii, astfel că zeci de terorişti reuşiră să 
pătrundă în biserică, siguri fiind că efectivele israeliene nu 
aveau să intre acolo sau să îi aresteze. 

Bărbaţii înarmaţi erau conduşi de colonelul Abdallah 


Daoud, şeful serviciilor de informaţii din Nablus, care luă 
prizonieri 46 de preoţi, care se aflau în biserică, şi circa 
200 de civili, printre care şi copii. Timp de 34 de zile, FAI 
impuse o blocadă asupra bisericii, întrerupând 
aprovizionarea cu mâncare şi apă ca să îi determine pe 
teroriştii căutaţi să cedeze. Vaticanul atrase atenţia 
Israelului să nu provoace stricăciuni bisericii. 

Pe 10 mai 2002, blocada încetă, după ce Israelul fu 
de acord cu expulzarea în şase state europene a 13 dintre 
persoanele căutate, precum şi trimiterea altora 26 în Gaza. 
În timpul blocadei au fost ucişi şase palestinieni, iar 
Israelul a pus mâna pe documente care demonstrau că 
locuitorii Betleemului, în special creştinii, fuseseră hărţuiţi 
de oameni înarmaţi ai brigăzilor Tanzim şi Martirii Al Aqsa. 

Pe parcursul Operațiunii Scutul defensiv, au fost 
ocupate cinci dintre cele şase oraşe palestiniene din 
Cisiordania. Intr-un interval scurt de timp şi cu preţul 
morţii a 34 de soldaţi, Israelul a reuşit să pună capăt unui 
val de teroare, provocând mari pagube Autorităţii 
Palestiniene, izolându-l pe Arafat, capturând un mare 
număr de persoane căutate şi descoperind cantităţi uriaşe 
de materiale explozive şi de arme. 

Aviv Kochavi, comandant al brigăzii de paraşutişti şi 
viitor director al Serviciilor de Informaţii Militare y y 

Bătălia de la Qasbah s-a terminat exact în Ziua 
Comemorării Holocaustului. Toată brigada era împrăştiată 
prin Qasbah şi prin restul Nablusului, după o serie 
întreagă de lupte crâncene şi o victorie împotriva 
luptătorilor înarmaţi. Am hotărât să nu renunţăm şi să 
marcăm această zi importantă. Am instalat un sistem de 
comunicaţie şi difuzoare şi am deschis radioul chiar în 
momentul semnalului comemorativ al sirenei, care răsuna 
în toată zona. La numai câteva ore de la sfârşitul luptei, 
toţi soldaţii brigăzii de paraşutişti ţinură un moment de 
reculegere în memoria victimelor. 

A fost un moment foarte emotionant şi mi-a rămas în 
memorie din două motive: mai întâi, pentru că am 
demonstrat - pe fundalul atât de adecvat al Zilei 


Comemorării Holocaustului - că nu există niciun loc în 
care să nu ne ducem ca să combatem terorismul şi să îi 
apărăm pe cetăţenii Israelului. Şi, în al doilea rând, 
implementând tactici inovatoare şi sofisticate, am dovedit 
că este posibil să ne luptăm într-un mod hotărât, 
profesionist şi, totodată, etic, în ciuda faptului că ne 
confruntăm cu numeroşi terorişti într-un loc aglomerat şi 
plin de clădiri. Brigada mea a ucis peste 70 de terorişti şi a 
rănit şi capturat sute. 

Bătălia s-a finalizat cu predarea teroriştilor: după ce 
i-am înghesuit şi i-am înconjurat din toate părţile, liderul 
acestora l-a chemat pe reprezentantul  Coordonării 
Districtuale, care se afla cu mine la postul de comandă, şi 
i-a cerut să organizeze predarea sa şi a 300 dintre oamenii 
săi. Am convenit condiţiile, iar teroriştii s-au prezentat la 
locul stabilit, unde şi-au predat armele şi au fost arestaţi. 

Yitzhak (Jerry) Gershon, comandant al Diviziei 
Cisiordania şi viitor comandant al frontului intern 

Când am preluat funcţia de comandant al Diviziei 
Cisiordania, s-a declanşat un război extraordinar împotriva 
terorii în ludeea şi Samaria. FAI se lupta cu teroriştii de 
zece luni, însă, din diverse motive, situaţia nu părea bună. 
Simţeam că puseseră pe umerii mei sarcina grea de a 
asigura securitatea şi mi-am dat seama că eu şi efectivele 
din subordinea mea trebuia să schimbăm situaţia. Am 
schimbat tactica de operare şi am condus sute de 
operaţiuni speciale, dintre care unele în tabere de 
refugiaţi. 

Schimbarea se simţi pe teren şi conduse la succese 
semnificative. Tot mai mulţi comandanţi şi factori de 
decizie din conducerea armatei au ajuns la concluzia 
raţională că era obligaţia noastră să decidem soarta 
acestui război care ne fusese impus. 

Când a fost autorizată Operaţiunea Scutul defensiv, 
ne-au fost încredințate două operaţiuni extrem de delicate: 
Ramallah şi Nablus. Ramallah reprezenta sediul şi centrul 
puterii lui Arafat şi al Autorităţii Palestiniene; Nablus era 
capitala terorii. Tipul operaţiunilor semăna cu activitatea 


intensă care precedase Scutul defensiv, necesitând 
iniţiativă şi agresivitate, hotărâre şi creativitate. 
Operaţiunea sublinia inteligenta integrare a tuturor 
componentelor forței militare, alături de  strânsa 
colaborare cu Shin Bet, Serviciul de Siguranţă Internă. 
Scutul defensiv a marcat, atât din punct de vedere 
fizic, cât şi psihologic, un moment decisiv în lupta 
împotriva terorismului palestinian din Iudeea şi Samaria. 
În anul 2005, premierul Ariel Sharon decide, în mod 
unilateral să se retragă din Fâşia Gaza. Sunt evacuate 
aşezările evreieşti, iar locuitorii acestora sunt nevoiți să îşi 
părăsească locuinţele şi să îşi caute alte case in Israel FAI 
îşi retrage toate efectivele din  Fâşie. Conducerea 
Israelului speră ca Gaza, acum pe deplin independentă, să 
depună toate eforturile ca să îşi dezvolte economia şi să îşi 
construiască o societate liberă şi prosperă, însă, se 
întâmplă exact opusul. Organizaţia teroristă Hamas preia 
puterea în Gaza şi o transformă într-o bază de neîncetate 
atacuri sângeroase împotriva populaţiei civile israeliene. 
Capitolul 25 
Poveste fără de sfârşit 


din Gaza - 2008, 2012, 2014 

Plumb topit, 2008 

Pe 27 decembrie 2008, la ora 11.30 dimineaţa, câteva 
avioane F-15 se năpustiră asupra a zeci de ţinte din 
întreaga Fâşie Gaza. Avionul din faţă îşi lansă rachetele 
asupra marelui complex guvernamental Arafat City, din 
centrul Fâşiei Gaza. Atacul avea drept ţintă ceremonia de 
absolvire a cadeţilor de poliţie, dintre care majoritatea 
erau membri ai detaşamentelor morţii ale Hamasului, 
denumite „Izz al-Din al-Qassam”. Celelalte avioane şi 
câteva elicoptere lansară bombardamente masive asupra a 
aproximativ 100 de ţinte aparţinând Hamasului, de-a 
lungul Fâşiei Gaza. În doar câteva minute, acestea 
aruncară în aer posturi de comandă, fabrici de armament, 
lansatoare subterane de rachete şi proiectile, precum şi 
spaţii de antrenament ale organizației, începuse 


Operaţiunea Plumb topit. 

Prima rundă de bombardamente a luat prin 
surprindere Hamasul, care era complet descoperit şi 
nepregătit. Fură ucişi 155 de terorişti, dintre care 89 se 
aflau la ceremonia de absolvire a academiei de poliţie. 

Pe măsură ce campania continuă, Forţele Aeriene 
atacară 40 de tuneluri din Coridorul Philadelphi (o fâşie 
îngustă de-a lungul graniţei dintre Gaza şi Egipt) cu bombe 
menite să arunce în aer buncărele, pentru a pune astfel 
capăt contrabandei cu arme din Egipt. Fură, de asemenea, 
aruncate în aer ţinte strategice în scopul subminării 
conducerii Hamasului: birouri guvernamentale, studiouri 
de televiziune, închisoarea centrală, clădirea serviciului 
general de informaţii, primăria oraşului Beit Hanoun, 
Universitatea Islamică şi multe altele. 

— A fost folosit un număr mare de avioane, într-o 
zonă mică, în scopul atacării clădirilor din locurile foarte 
aglomerate, cu riscul ca orice foc tras greşit să nimerească 
într-o şcoală sau grădiniţă, i-a declarat fostul general de 
brigadă al Forţelor Aeriene, Ran Pecker, ziaristului Amir 
Bouhbout. Precizia acestora a fost uimitoare, execuţia - 
perfectă. Nu cred să existe în lume alte Forțe Aeriene în 
stare să realizeze astfel de atacuri cu un asemenea grad de 
precizie. 

Guvernul israelian, condus de Ehud Olmerţ, a decis 
să lanseze Plumb topit ca urmare a unui îndelungat şi 
amplu bombardament cu mii de rachete Qassam asupra 
oraşelor mari şi mici din apropierea Fâşiei Gaza. Timp de 
mai multe luni, locuitorii din zonă trăiseră cu frică, fiind 
nevoiţi să doarmă în camere securizate şi în adăposturi. 
Era o situaţie absurdă; nicio altă nație de pe Pământ n-ar fi 
acceptat ca populaţia sa civilă să fie supusă la atacuri 
zilnice cu rachete. Încetarea focului, la care se ajunsese cu 
mediere egipteană, în iunie 20086, eşuase complet, iar 
regiunea sudică a Israelului era supusă unui adevărat 
război, în care palestinienii trăgeau cu rachete, iar Israelul 
riposta cu bombardamente ale Forţelor Aeriene şi tot aşa. 
Locuitorii din sud erau cei care aveau de suferit. 


Obiectivul Operațiunii Plumb topit era acela de a 
pune capăt atacurilor cu rachete ale palestinienilor, de a 
distruge capacitatea operaţională a Hamasului şi de a 
împiedica reînarmarea acestuia. 

FAI primi aprobarea să lichideze anumite persoane şi 
îi elimină astfel, unul după altul, pe membrii superiori ai 
Hamasului şi ai Jihadului Islamic, printre aceştia 
numărându-se şi Said Siam, ministrul de interne al 
guvernului Hamas, fratele acestuia, Iyad Siam, alt oficial 
superior al Hamasului, precum şi Nizar Riyan, numărul 
trei în cadrul structurii politice a Hamasului. Riyan a murit 
când casa sa a fost bombardată din aer; odată cu acesta au 
fost ucişi alţi 18 prieteni şi rude care stăteau la el acasă, în 
ciuda avertismentelor Forţelor Aeriene. Clădirea în care 
locuia servea drept post de comandă, centru de 
comunicaţii, depozit de armament şi muniţie şi intrare în 
tunel. 

Comandantul Districtului de Sud, generalul Yoav 
Galant, îi declară ziaristului Shmuel Haddad: 

— Pe vremuri, toţi comandanții Hamasului îşi 
construiau case de trei etaje, în care la parter se afla locul 
de depozitare a materialelor, nivelul următor servea drept 
post de comandă, iar familia locuia la ultimul etaj. Mulţi 
ani s-au gândit că FAI nu va ataca aceste clădiri datorită 
prezenţei familiilor. Am schimbat, însă, acest model şi am 
început să avertizăm familiile printr-un apel telefonic sau 
prin lansarea unui proiectil de avertisment, foarte mic şi 
inofensiv, „ca un ciocănit în acoperiş” Urmează 
bombardarea clădirii şi n-are decât să-şi bată capul 
teroristul Hamasului după aceea că a rămas şi fără postul 
de comandă, şi fără casă pentru familia sa. 

Pe 3 ianuarie, FAI a lansat a doua fază a operaţiunii, 
care a constat în bombardarea cu obuze a Fâşiei Gaza şi în 
intrarea forţelor terestre în extremitatea sa de nord. 
Ofensiva avea drept scop ocuparea zonelor din care se 
lansau rachetele, izolarea oraşului Gaza de restul Fâşiei şi 
creşterea pagubelor provocate de FAI Hamasului, în 
special în punctele în care Forţele Aeriene nu aveau niciun 


avantaj - precum fabrici de armament, tuneluri, buncăre şi 
posturi de comandă subterane. 10.000 de rezervişti 
luptară alături de 20.000 de soldaţi activi. 

Efectivele  luptară inițial în zona construită, 
confruntându-se cu ambuscade, atentate sinucigaşe şi case 
cu dispozitive explozive-capcană. Fu o luptă din casă în 
casă şi, uneori, o luptă corp la corp. Casele destinate 
activităţilor teroriste fură dărâmate; circa 600 de case fură 
distruse în timpul luptei. 

Ofensiva Israelului din Gaza începu când Brigăzile 
Golani, Givati şi cele de paraşutişti pătrunseră în Fâşie din 
diverse direcţii neaşteptate. Tancuri Merkava, aparţinând 
Brigăzii de artilerie 188 „Fulgerul”, care apărase înălțimile 
Golan în timpul Războiului de Yom Kippur, blocară trecerea 
dinspre  Rafiah şi  Khan-Younis către oraşul Gaza, 
întrerupând astfel furnizarea de arme către Hamas. 
Brigada 401, poreclită „Drumuri de oţel”, crea o zonă- 
tampon în centrul fâşiei, lângă fosta aşezare Netzarim. 
Geniştii FAI, care foloseau adesea mini-roboţi, neutralizară 


a F 


Plumb topit - luptători la porțile oraşului Gaza. (Neil 
Cohen, purtătorul de cuvânt afLAI 

explozibili şi  dispozitive-capcană. Prioritatea 
principală a misiunii a fost salvarea vieții soldaților; drept 
urmare, depuseră eforturi uriaşe pentru a preveni riscuri 


inutile, chiar şi cu preţul vătămării civililor. 

„Intrarea în Gaza s-a desfăşurat relativ repede”, a 
spus un ofiţer superior după luptă. „Simţeam că Hamasul 
este în stare de şoc, ceea ce le-a diminuat semnificativ 
capacitatea de apărare. Casele se aflau foarte aproape una 
de alta, o parte dintre ele fiind prevăzute cu dispozitive 
explozive de tip capcană. De asemenea, erau pregătite 
motociclete pentru răpiri. Aproape din oră în oră, un 
sinucigaş cu bombă - fie bărbat, fie femeie - încerca să 
vină în fugă la noi ca să detoneze o centură explozivă. În 
casele prevăzute cu dispozitive explozive de tip capcană, 
am găsit puțuri care duceau la tuneluri destinate răpirii 
soldaţilor...” 

Pe 6 ianuarie, palestinienii au susţinut că un obuz al 
FAI provocase moartea a 30 de persoane adăpostite la 
Şcoala al-Fahoura, un obiectiv condus de UNRWA (Agenţia 
ONU de Ajutorare a Palestinienilor Refugiaţi din Orientul 
Apropiat). Bombardamentul vizase curtea şcolii, de unde 
fusese lansată o rachetă împotriva Israelului; drept 
răspuns, FAI trăsese trei obuze. Dintre acestea, două loviră 
curtea şcolii, ucigând doi terorişti în acţiune, iar al treilea 
nimeri şcoala de alături, care se afla la o distanţă de 27 de 
metri. Însă, o anchetă efectuată de ziarul canadian Globe 
and Mail demonstră faptul că, în ciuda rapoartelor 
palestiniene, nu 30, ci doar trei persoane fuseseră ucise de 
obuze în momentul în care ieşiseră din clădire. 

Capacitatea Hamasului de a face faţă operaţiunii FAI 
fu mai slabă decât se aşteptaseră israelienii. Palestinienii 
intensificară focurile de rachete de pe teritoriul israelian; 
pe durata Operațiunii Plumb topit, au fost lansate 730 de 
rachete în Israel, printre care şi unele cu rază lungă de 
acţiune de tip „Grad”, care ajunseră în Ashdod, Ashkelon, 
Yavne şi Beersheva. 

Hamasul trase de nenumărate ori din casele civililor, 
neezitând să pună în pericol vieţile acestora. Un ofiţer al 
FAI găsi un document care cuprindea planul de luptă al 
Hamasului, inclusiv trimiterea de echipe ale terorii lângă o 
moschee, amplasarea de dispozitive explozive improvizate 


într-o zonă dens populată şi chiar şi amplasarea de 
dispozitive explozive de tip capcană în şcoli şi la grădina 
zoologică. Yuval Diskin, pe atunci şeful Shin Betului, 
serviciul de securitate internă al Israelului, le-a declarat 
ziariştilor: 

— O mare parte dintre activişti se ascund în spitale, 
unii la Shifa, alţii în maternităţi. Câţiva se plimbă 
îmbrăcaţi în uniforme de doctori şi de asistente. 

Directorul spitalului negă ferm declaraţia respectivă. 

Un incident care a rămas în conştiinţa publică fu 
moartea celor trei fiice ale lui Izzeldin Abuelaish, un doctor 
palestinian care lucrase ani de zile în spitalele din Israel. 
Două proiectile de tanc ale FAI loviseră casa acestuia din 
Jabalia, ucigându-le pe cele trei fete şi rănind-o pe alta. În 
momentul atacului, dr. Abuelaish vorbea la telefon cu 
reporterul Canalului TV 10, Shlomi Eldar. Plângând isteric, 
acesta îl imploră pe ziarist, care îi era prieten, să îi ceară 
FAI să înceteze să tragă asupra casei sale. Ulterior, FAI 
avea să susţină că atacase casa din cauză că fusese 
deschis focul de acolo. 

După 22 de zile de lupte, premierul Olmerţ 
întrerupse operaţiunea, neautorizând a treia fază propusă 
de generalul Galant - izolarea Fâşiei Gaza de Sinai. Olmerţ 
declară încetarea unilaterală a focului: 

— A fost o lovitură grea dată capacităţii militare a 
Hamasului şi a infrastructurii de control. Prezenta 
campanie a demonstrat o dată în plus puterea Israelului şi 
capacitatea acestuia de a-şi demoraliza inamicii. 

Din rândurile israelienilor fuseseră ucise 13 
persoane, dintre care 10 soldaţi. Potrivit estimărilor FAI, 
au fost ucişi 1166 palestinieni, dintre care 709 membri ai 
Hamasului. Palestinienii au numărat că avuseseră 1417 
morţi. 4.000 de locuinţe au fost complet distruse, precum 
şi 48 de clădiri publice şi guvernamentale. 

Operaţiunea Plumb topit a afectat foarte grav 
imaginea internaţională a Israelului. Pe 15 septembrie 
2009, Richard Goldstone, fost judecător sud-african 
desemnat raportor de Consiliul ONU pentru Drepturile 


Omului, a depus la ONU un raport incendiar, în care 
prezenta Israelul drept vinovat de crime de război şi de 
„crime împotriva umanităţii”. 

Însă, în aprilie 2011, Goldstone îşi făcea mea culpa 
într-un articol din Washington Post, recunoscând că 
raportul său nu fusese exact. „Dacă aş fi ştiut atunci ce 
ştiu acum”, scria acesta, „Raportul Goldstone ar fi fost un 
document cu totul diferit”. 

Yoav Galant, şef al Comandamentului de Sud al 
Israelului 


Am demarat operaţiunea ca să lovim Hamasul, să îl 
destabilizăm şi să îl determinăm să înceteze tirurile de 
rachete pentru o perioadă îndelungată de timp. De 
asemenea importantă, după părerea mea, era necesitatea 
de a-i întipări în minte ideea că avea să plătească un preţ 
ridicat pentru faptul că ataca cetăţenii şi suveranitatea 

Israelului. Hamasul a fost luat prin surprindere, în 
momentul atacului, de intensitatea acestuia, de faptul că 
pătrunseseră pe teritoriul său atât de multe efective 
terestre, precum şi de sincronizarea şi de viteza cu care s- 
a desfăşurat retragerea. 

Pentru prima dată, FAI a atacat Hamasul într-o 
manieră atât de complexă. Atacul s-a desfăşurat organizat, 
coerent şi intens, fiind lansate mii de bombe asupra a sute 
de obiective, printre care s-au numărat posturi de 
comandă, depozite secrete de arme, tuneluri, buncăre şi 
birouri ale autorităţilor. Manevrele de la sol au fost 
efectuate de efective ale batalioanelor întărite şi tot 
timpul, pe teritoriul Fâşiei, s-a aflat un număr 7.000 de 
luptători. FAI a reuşit să coordoneze îndeaproape serviciile 
de informaţii şi forţele aeriene, navale şi terestre. 

După două săptămâni de la declanşarea operaţiunii, 
i-am recomandat şefului de stat-major să desfăşurăm şi a 
treia fază a planului iniţial: să izolăm Fâşia Gaza de Sinai, 
încercuind şi ocupând aşezarea Rafiah. Această acţiune ar 
fi avut drept rezultat întreruperea reţelei folosite pentru 
contrabanda cu arme, terorişti sinucigaşi şi altele. Însă 


planul nu a fost aprobat din cauză că ar fi putut produce 
pierderi grele. 

Patru ani mai târziu... 

Pilonul apărării, 2012 

Semnalul electronic lumină sistemul de navigaţie al 
dronei care, potrivit publicaţiei London Sunday Times, se 
învârtea deasupra moscheilor şi a taberelor de refugiaţi 
din Gaza. Drona se năpusti asupra centrului oraşului Gaza. 
Camerele acesteia scanară străzile, concentrându-se 
asupra unei Kia argintii care transporta un dispozitiv de 
detectare şi care traversă o intersecţie, intrând pe strada 
Omar al-Mukhtar. 

Pasagerul maşinii Kia era Ahmed Jabari, şeful 
statului-major al  Hamasului. Devenise comandantul 
formaţiunii militare a Hamasului în 2003, după ce 
predecesorul său, Mohammed Deif, fusese grav rănit într- 
un atac al Forţelor Aeriene Israeliene. Membru al clanului 
din Hebron, Jabari fusese închis în Israel timp de 13 ani 
din cauza activităţii sale teroriste. Când fu eliberat în 
1995, deveni un personaj-cheie al Hamasului, coordonând 
relaţiile internaţionale ale organizaţiei, strângerea de 
fonduri, precum şi organizarea de atacuri teroriste. În 
calitate de şef al statului-major militar al Hamasului, 
supraveghea producţia de arme, modul în care erau 
folosite obuzele şi rachetele, contrabanda cu arme, precum 
şi alte activităţi militare şi ale serviciilor de informaţii. 
Jabari condusese zeci de operaţiuni teroriste împotriva 
cetăţenilor israelieni, precum şi lansările de rachete 
Qassam pe teritoriul israelian; era răspunzător de răpirea 
lui Gilad Shalit şi semnase înţelegerea de eliberare a 
acestuia. 

În vârstă de 52 de ani, Jabari era considerat de către 
FAI extrem de periculos. Era conştient de asta şi, astfel, îşi 
lua cu meticulozitate măsuri de siguranţă. Potrivit unor 
surse străine, acesta susţinea că nu spune nimănui unde 
doarme noaptea sau ce vehicule urmează să folosească; 
uneori chiar se deghiza purtând haine femeieşti. În 
ultimele 24 de ore, fusese urmărit îndeaproape cu ajutorul 


agenţilor Shabak; rapoartele acestora dezvăluiră faptul că 
Jabari îşi petrecuse noaptea într-o anumită casă din Gaza, 
parcându-şi maşina în faţa acesteia. Deasupra casei se afla 
la pândă o dronă de supraveghere care aparţinea 
Escadronului 100 al Forţelor Aeriene. Şi, astfel, pe 14 
noiembrie, la ora 3.45 după-amiaza, un director de 
operaţiuni al Shabak-ului din Tel Aviv primi un telefon 
important din Gaza: în trei minute, una dintre cele câteva 
maşini ale lui Jabari urma să plece dintr-un anumit loc din 
Gaza. Agentul Shabak-ului adăugă că avea să revină cu noi 
informaţii în 30 de secunde. 

Fără să piardă nicio clipă, agentul din Tel Aviv îl 
informă pe şeful Shabak-ului, Yoram Cohen, care îi sună, la 
rândul său, pe şeful statului-major al FAI, Benny Gantz, şi 
pe premierul Benyamin Netanyahu. Primi imediat 
aprobarea - o asemenea ocazie neaşteptată impunea o 
reacție rapidă. Când veni şi confirmarea, 30 de secunde 
mai târziu, de pe strada al-Mukhtar, Amir Eshel, şeful 
Forţelor Aeriene, se afla în camera de comandă de la 
sediul din Tel Aviv, unde citea şi aştepta. Drona Forţelor 
Aeriene se apropia de maşina lui Jabari. La ora 3.55, Eshel 
dădu ordinul: 

— Omorâţi-l pe nenorocit! 

Sistemele dronei ţintiră maşina argintie marca Kia. 
Un semnal electronic activă sistemul de tragere al dronei. 
Din fuzelaj porniră două proiectile, care căzură pe maşină. 
O explozie uriaşă răsună de-a lungul străzii cu două benzi, 
iar maşina dispăru într-un nor de foc. Când fumul dispăru, 
trecătorii traseră din caroserie cadavrele lui Ahmed Jabari 
şi al celuilalt pasager, Raed al-Atar, comandant al diviziei 
de sud a Hamasului. Mii de locuitori din Gaza se 
îndreptară spre locul faptei, strigând chemări la 
răzbunare. 

Şi astfel, în 14 noiembrie 2012, la ora 4 după-amiaza, 
se  declanşă Operațiunea Pilonul apărării. Lucrurile 
începură să ia amploare la frontiera din Gaza cu o 
săptămână înainte, când câteva ambuscade de la graniţă 
culminară cu un bombardament intens cu rachete şi obuze 


declanşat de Hamas, rachetele lovind comunităţile 
israeliene din apropiere de Gaza, precum şi oraşele mai 
mari Ashkelon şi Ashdod. Israelul nu mai putea tolera 

Pilonul apărării - din nou în Gaza. (Gil Nehushtan, 
Arhiva Yedioth Ahronoth) 

asemenea atacuri, care se înmulţiseră în ultimele 
luni. Hamasul încălcase intenţionat prevederile acordului 
de încetare a focului cu Israelul, la care ajunseseră în 
urma Operațiunii Plumb topit. O dată în plus, FAI trebuia 
să îi dea o lovitură de graţie Hamasului ca să restabilească 
liniştea şi pacea. 

Asasinarea lui Jabari avea să fie doar începutul, care 
marca declanşarea operaţiunii şi care fusese decis doar cu 
o zi înainte de cabinetul israelian - cercul intern al liderilor 
politici, în frunte cu Netanyahu. Printre aceştia se număra 
ministrul apărării, Ehud Barak, ministrul de externe, 
Avigdor Lieberman, şi ministrul de interne, Avi Dichter. 
Decizia respectivă fusese ascunsă în spatele unor 
declaraţii conciliatoare legate de Gaza făcute de premier şi 
de ministrul apărării, în cursul vizitei acestora la graniţa 
de nord a Israelului. Această minciună a constituit probabil 
motivul pentru care Jabari, în mod normal atât de 
preocupat de propria siguranţă, s-a simţit extrem de 
încrezător în acea zi, greşeală care l-a costat viaţa. 

Misiunea le-a fost încredinţată aproape exclusiv 
Forţelor Aeriene. Israelul a învăţat din greşelile făcute cu 
ocazia Operațiunii Plumb topit, care i-a atras o serie de 


critici din întreaga lume din cauza victimelor provocate în 
rândurile civililor palestinieni. De data aceasta, Israelul 
organiză o operaţie chirurgicală, menită să îi atace pe 
terorişti şi instalaţiile acestora, dar să cruţe, pe cât posibil, 
vieţile civililor. La câteva minute de la asasinarea lui 
Jabari, un prim val de avioane ale Forţelor Aeriene se 
năpusti asupra Gâzei, atacând taberele de antrenamente 
din nord, precum şi depozite şi terenuri de lansare care 
adăposteau rachete cu rază lungă de acţiune, de tipul 
Fajar 5, care puteau să străbată 75 de kilometri şi să 
lovească Tel Avivul şi Ierusalimul. Aceasta fu o 
impresionantă realizare militară şi a serviciilor de 
informaţii, reducând în mod drastic capacitatea Hamasului 
de a trage cu rachete în centre populate importante şi 
punând capăt anilor de intense eforturi secrete făcute de 
organizaţie în scopul contrabandei cu arme şi producerii 
acestora. Până la sfârşitul primei zile, fu eliminată aproape 
în întregime capacitatea strategică cu rază lungă de 
acţiune a Hamasului. Însă, după ce îşi reveni din starea 
iniţială de şoc, Hamasul ripostă în forţă, lansând peste 60 
de rachete asupra oraşelor israeliene din sud. Drept 
răspuns, Israelul activă numaidecât Domul de Fier, noul 
său sistem de interceptare a rachetelor, doborând 24 
dintre acestea. 

Până seara, populaţia civilă israeliană îşi dădu seama 
că nu era vorba despre o acţiune izolată, ci despre una 
care putea să dureze câteva zile. În cea de-a doua zi de 
campanie, Hamasul şi Jihadul Islamic reîncepură să tragă 
asupra oraşelor din Gaza, lansând rachete şi asupra 
câtorva oraşe din Negev şi, pentru prima dată, asupra Tel 
Avivului şi a Ierusalimului. În Tel Aviv, sunetul sirenelor se 
făcu auzit pentru prima oară de la Primul Război din Golf, 
din 1991. Însă atacul cel mai dur şi cel mai dureros avu loc 
în Kiryat Malachi. 

La ora 9.52 dimineaţa, o rachetă Grad lovi o clădire 
de locuinţe ucigând trei persoane şi rănind şase, printre 
care şi doi copii. 

— În momentul în care a sunat sirena, povestea un 


vecin, am fugit pe casa scării. După câteva minute am 
auzit o explozie uriaşă în clădire, am auzit ţipete de la 
etajul de sus, după care l-am văzut pe vecin coborând cu 
două fete rănite... Vecinul care a fost ucis se aflase pe 
balcon încercând să fotografieze atacul cu rachete. A fost 
lovit din plin... 

Numai câteva din sutele de rachete lansate asupra 
Israelului şi-au atins ţintele, provocând însă mari pagube şi 
traume. Cu toate acestea, civilii israelieni reacționară cu 
stoicism, fără să intre în panică şi susţinând operaţiunea, 
indiferent de opiniile politice şi convingerile sociale. 

Până la 15 noiembrie, Forţele Aeriene aruncaseră în 
aer 450 de obiective, printre care 70 de locaţii subterane 
de lansare a rachetelor. Dar, în acelaşi interval, fuseseră 
lansate împotriva Israelului peste 300 de rachete şi obuze. 
Liderii Hamasului, ai Egiptului şi ai Turciei fierbeau fiind 
porniţi împotriva Israelului, însă lumea fu de partea 
acestuia. Conducerea Uniunii Europene şi alţii îşi 
exprimară susţinerea fără echivoc faţă de dreptul 
Israelului de a se apăra; cel mai hotărât în acest sens s-a 
arătat preşedintele Statelor Unite, Barack Obama, care a 
luat partea Israelului, denunţându-i pe teroriştii Hamasului 
şi ai Jihadului 

Islamic. Fiind foarte presat de către Obama, 
preşedintele Morsi al Egiptului îşi schimbă atitudinea, 
încetând atacurile împotriva Israelului şi depunând 
eforturi febrile pentru ajungerea la un acord de încetare a 
focului. Dar, între timp, lupta continuă. Zi de zi navele şi 
aeronavele bombardau centrii nervoşi ai Hamasului din 
Gaza şi, zi de zi, Hamasul şi Jihadul Islamic aruncau sute 
de rachete asupra oraşelor israeliene. 

Însă FAI îşi impuse multe restricţii în privinţa 
modului de ripostă. 

— În fiecare zi, mă trezeam cu dileme legate de 
operaţiune, avea să declare generalul Tal Russo, 
comandantul Districtului de Sud. De exemplu, am primit 
informaţii secrete potrivit cărora un anumit comandant din 
cadrul Hamasului s-ar fi aflat acasă la el şi trebuia să 


decidem dacă să îl atacăm sau nu. Am hotărât să nu 
acţionăm ca să nu ucidem oameni care nu aveau nicio 
legătură cu lupta. Vieţile multor comandanţi ai Hamasului 
şi ai Jihadului Islamic au fost cruţate datorită sensibilităţii 
FAI şi a precauţiei acestuia de a nu face rău unor oameni 
nevinovaţi. 

Premierul egiptean, Hisham Kandil, sosi în Fâşia 
Gaza, iar Israelul încetă focul în timpul şederii acestuia. La 
plecarea sa, teroriştii lansară două rachete spre Tel Aviv şi 
una spre Ierusalim, toate fiind interceptate sau căzând pe 
terenuri virane. Forţele Aeriene atacară tuneluri prin care 
se făcea contrabandă, clădiri oficiale, posturi de 
televiziune, poduri, Banca Islamică, precum şi conducte 
care duceau gaz şi petrol în Fâşia Gaza. Aeronavele 
Forţelor Aeriene loviră biroul premierului Hamasului, 
Ismail Haniyeh. Acesta nu se afla acolo, bineînţeles; se 
ascundea în subsolul clădirii împreună cu colegii săi, în 
timp ce oamenii lor plăteau cu viaţa preţul sângeros al 
incursiunii în Israel. 

O a cincea baterie Domul de fier fu amplasată în Tel 
Aviv şi, în numai o oră, dobori o rachetă. Emirul Qatarului, 
premierul Turciei şi conducători ai Hamasului şi ai 
Jihadului Islamic se adunară neîntârziat la Cairo pentru a 
purta discuţii cu Egiptul privind restabilirea păcii. Israelul 
îl trimise în secret pe şeful Mossadului, Tamir Pardo. 

Cu toate acestea, Gaza continuă luptă. Pe 20 
noiembrie, probabil cea mai grea zi de lupte, fură trase 
salve intense de rachete din Fâşia Gaza. In ciuda 
succesului înregistrat de Domul de Fier, o casă din 
Beersheva fu lovită de rachete şi de obuze, iar trei soldaţi 
fură ucişi în zona Eshkol. În Rishon Lezion, o rachetă 
distruse cele trei etaje superioare ale unui bloc de 
locuinţe, dar fură doar uşor rănite trei persoane. 

A doua zi dimineaţă, după ce Egiptul analiză situaţia 
foarte serios, se ajunse la un acord de încetare a focului, 
potrivit căruia palestinienii se angajau să înceteze orice 
operaţiuni ostile, iar Israelul - să pună capăt atacurilor 
Forţelor Aeriene. 


Muriseră în total 120 de palestinieni, dintre care 
majoritatea erau luptători înarmaţi. Se trăseseră circa 
1.500 de rachete împotriva Israelului, dintre care 413 
fuseseră interceptate de Domul de Fier. 

Operaţiunea Pilonul apărării se terminase, dar fără 
să aibă un rezultat decisiv. Israelul dăduse, însă, o lovitură 
de graţie Hamasului şi Jihadului Islamic, distrugând 
rachete şi lansatoare de rachete şi eliminând oficiali 
superiori ai Hamasului, printre care şi pe liderul structurii 
sale militare. Însă Hamasul şi Jihadul Islamic nu fuseseră 
distruse şi continuară să tragă tiruri de rachete până la 
acordul de încetare a focului. În câteva oraşe israeliene din 
sud, avură loc câteva demonstraţii spontane, oamenii 
cerând ca guvernul să continue operaţiunea. Protestatarii 
şi susţinătorii acestora insistau că acordul de încetare a 
focului era fragil şi de scurtă durată şi că, în curând, 
Israelul va fi nevoit să declanşeze o campanie de mai mare 
anvergură împotriva teroriştilor din Gaza. 

Protestatarii avuseseră dreptate. După aproape 20 de 
luni, Israelul se afla din nou în prag de război. 

Limita de protecţie, 2014 

Polițistul care primi apelul în noaptea de 12 iunie 
2014 nu îl luă în serios considerându-l o farsă. Abia mai 
târziu, când sună un tată îngrijorat, şi-a dat seama că trei 
adolescenţi - Eyal Iftach (19 ani), Gilad Shaar (16 ani) şi 
Naftali Frenkel (16 ani) - studenţi la ieşiva din comuna 
Etzion, dispăruseră în timp ce făceau autostopul în drum 
spre casă. Unul dintre aceştia îşi folosise telefonul mobil, 
însă apelul îi fusese întrerupt. La scurt timp după aceea, 
poliţia descoperi o maşină arsă în apropierea satului Dura 
Arab, la vest de Hebron. Era evident că băieţii fuseseră 
răpiți şi că maşina cu care fuseseră luaţi fusese incendiată, 
iar teroriştii şi ostaticii plecaseră cu alt vehicul. 

Se declanşă o căutare de proporţii în Cisiordania. La 
scurt timp, agenţi de încredere din cadrul societăţii 
palestiniene raportară că băieţii fuseseră răpiți de către 
terorişti ai Hamasului; FAI începu să aresteze susţinători 
cunoscuţi ai Hamasului din toată Cisiordania. Fură trimişi 


mii de soldaţi israelieni în oraşe, sate, pe câmpuri, în livezi 
şi în toate locurile în care ostaticii ar fi putut să fie ascunși 
sau îngropaţi. 

Întreaga naţiune urmări cu răsuflarea tăiată căutarea 
dispăruţilor. Misiunea FAI fu numită „Shuvu Achim” - 
„Veniţi înapoi, fraţilor”. Cele trei mame disperate îi 
implorară la radio şi la televizor pe răpitori să le elibereze 
fiii. Se duseră chiar şi la o şedinţă a Consiliului ONU 
pentru Drepturile Omului de la Geneva, un organism anti- 
israelian cunoscut, ai cărui membri ascultară într-o linişte 
de gheaţă pledoaria aprinsă a mamelor. Căutarea 
exasperată continuă vreme de 18 zile. Specialiştii 
serviciului de informaţii din cadrul FAI aflară identitatea 
răpitorilor: doi militanţi Hamas. Pătrunseră în peşteri, 
secară fântâni şi fose septice, inspectară case, arestară şi 
interogară sute de militanţi Hamas. 

În cele din urmă, băieţii fură găsiţi într-un mormânt 
nu foarte adânc, aflat pe un câmp pietros, ars de soare, la 
nord de Hebron. Israelul era devastat de uciderea 
nemiloasă şi absurdă a celor trei băieţi nevinovaţi. Trei 
israelieni de dreapta, împinşi de o dorinţă nebunească de 
răzbunare, răpiră şi uciseră în mod barbar un băiat 
palestinian în vârstă de 16 ani, pe nume Mohammed Abu 
Khdeir. Chiar dacă poliţia găsi şi îi arestă pe vinovaţi, 
comunitatea palestiniană fu cuprinsă de o imensă furie. 
Mulţi palestinieni dansaseră pe străzi la aflarea veştii că 
cei trei băieţi israelieni fuseseră ucişi, însă acum doreau să 
se răzbune pentru moartea unuia de-ai lor. Reacţia cea mai 
radicală - şi neaşteptată - veni din Fâşia Gaza. Hamasul şi 
Jihadul Islamic începură să bombardeze aşezările civile şi 
oraşele israeliene cu zeci de rachete. Premierul Netanyahu 
nu voia să se confrunte cu Hamasul într-un nou val de 
lupte absurde. Acesta declară public: 

— Liniştii îi vom răspunde cu linişte. 

Însă cuvintele sale frumoase nu ajutară cu nimic. 
Dimpotrivă, atacurile dinspre Fâşia Gaza se intensificară. 
FAI ripostă, mai întâi, bombardând cu precizie obiective 
strategice din Gaza, reluându-şi totodată apelurile de 


încetare a focului. Însă Hamasul nu se opri. Neavând 
încotro, Israelul concentră la graniţă efective masive de 
soldaţi şi de artilerie. Dar armata nu depăşi zidul de 
frontieră cu Gaza. Netanyahu, ministrul apărării Ayalon şi 
şeful statului-major Gantz fură numaidecât de acord cu 
propunerea de încetare a focului venită din partea 
Egiptului, dar Hamasul o respinse imediat. 

Apoi, pe 17 iulie, într-a noua zi de conflict, cercetaşii 
FAI observară deodată un grup de luptători ai Hamasului, 
înarmaţi până-n dinţi, răsărind parcă din pământ pe 
teritoriul israelian, în apropierea kibuţului Sufa. Trupele 
speciale ale FAI traseră în ei, nimerindu-i probabil pe 
câţiva, însă intruşii îşi adunară morţii şi răniții şi dispărură 
exact aşa cum apăruseră: intrând într-o gaură bine 
camuflată din pământ. Se dovedi că respectiva gaură era 
ieşirea unui tunel subteran având o lungime de mai bine de 
1, 5 kilometri, care ducea de la punctul de intrare al 
Hamasului în Fâşia Gaza, trecea adânc pe sub zidul de 
frontieră şi ajungea aproape de porţile kibuţului. 

Din octombrie 2013, fuseseră descoperite şi distruse 
alte două tuneluri de atac, însă acest nou tunel reprezenta 
o ameninţare mortală atât pentru civilii, cât şi pentru 
militarii din „Otef Aza” - zona din jurul Fâşiei Gaza. După 
discuţii lungi şi tensionate, guvernul ordonă FAI să lanseze 
un atac terestru în Fâşia Gaza, care să aibă drept obiectiv 
principal găsirea şi distrugerea tunelurilor. 

Mii de soldaţi ai FAI şi zeci de tancuri trecură graniţa 
şi intrară la periferia oraşului Gaza, cu ajutorul artileriei şi 
al Forţelor 

Aeriene. Avertizară populaţia civilă să evacueze 
anumite cartiere în care intenționau să acţioneze; începu 
un exod în masă, dar, în acelaşi timp, luptătorii Hamasului 
ocupară zonele respective, puseră la cale ambuscade şi 
îngropară mine şi alte dispozitive explozive, instalând 
capcane la casele din care porneau tuneluri secrete. Acest 
fapt a generat lupte grele de stradă. In săptămânile 
următoare, FAI descoperi 32 de tuneluri de atac, care se 
întindeau pe o distanţă de sute de metri, uneori chiar pe 


câţiva kilometri, din Gaza, trecând pe sub linia de frontieră 
şi ajungând înfricoşător de aproape de kibuţurile şi satele 
israeliene. Aceste tuneluri erau întărite cu ciment, dotate 
cu curent electric, pline cu arme, muniţie şi materiale 
explozive, ascunzători şi nişe, în care erau adunate 
uniforme şi căşti militare israeliene. Ce s-ar fi întâmplat în 
sudul Israelului dacă nu ar fi fost descoperite aceste 
tuneluri? Sute de terorişti, poate chiar mai mulţi, ar fi 
pătruns în ţară şi ar fi cucerit oraşe şi aşezări liniştite, 
măcelărind populaţia sau luând ostatici. Descoperirea din 
întâmplare a unui tunel condusese la o realizare 
răsunătoare pentru siguranţa Israelului; dar atrase şi un 
val de furie împotriva FAI, pentru că nu acţionase mai 
devreme pentru descoperirea tunelurilor. 

Preţul plătit a fost foarte mare - FAI a pierdut 67 
dintre cei mai buni luptători ai săi, mulţi dintre ei fiind 
ofiţeri care se aflau în fruntea trupelor. Populaţia civilă din 
Gaza fu lovită crunt: peste 1 600 de morţi, dintre care 
majoritatea terorişti, dar şi mulţi copii. FAI fuse criticat 
pentru că distrusese numeroase cartiere de locuinţe, 
pentru că artileria sa atacase zone dens poluate şi pentru 
că trăsese până şi asupra unor şcoli UNRWA care fuseseră 
transformate în adăposturi pentru refugiaţi. FAI susţinea 
că, în câteva cazuri, se deschisese foc împotriva soldaţilor 
săi şi că fuseseră lansate rachete împotriva Israelului din 
şcoli şi moschee; însă criticile, venite fie din interior, fie 
din exterior, nu încetară. 

Era clar că o armată regulată, antrenată să lupte 
împotriva altor armate regulate pe câmpuri de luptă, nu 
era pregătită să se confrunte cu o organizaţie teroristă 
care se ascundea în oraşe mici şi mari. Toate operaţiunile 
israeliene împotriva organizaţiilor teroriste - precum 
Operaţiunea Litani, primul şi al doilea război din Liban, 
Operaţiunea Fructele mâniei, precum şi cele trei misiuni 
importante din Gaza - se terminaseră fără un rezultat 
decisiv. Pe viitor, FAI trebuia să găsească noi metode 
inovatoare de luptă împotriva organizaţiilor teroriste, 
precum Hamas, Hezbollah şi ISIS, cruţând pe cât posibil 


vieţile civililor. 

Operaţiunea Limita de protecţie se încheiase cu un 
acord de încetare a focului, la fel ca şi alte misiuni similare 
din trecut. Insă fuseseră respinse toate pretenţiile 
Hamasului, iar liderii acestuia ieşiră din buncărele 
subterane şi văzură imaginea devastatoare a unei 
înfrângeri cumplite. Victoria Israelului era clară, dar nu 
decisivă. Hamasului îi rămăseseră 20 - 30% din rachete, 
majoritatea unităţilor sale militare supravieţuiseră, iar 
conducerea sa era intactă. Liderii israelieni se confruntau 
cu furia unei naţiuni supărate de faptul că, o dată în plus, 
Hamasul nu primise lovitura decisivă. 

Adevăratul erou al Operațiunii Limita de protecţie 
fusese sistemul Domul de fier, care, în cursul celor 50 de 
zile de lupte, reuşise să doboare 735 de proiectile Qassam, 
Grad şi M-75, care fuseseră trase înspre zonele populate, 
fără a pune la socoteală rachetele care căzuseră pe 
terenuri virane. Domul de fier îşi făcuse debutul în cursul 
Operațiunii Pilonul apărării, dar, de data aceasta, 
rezultatele fură şi mai impresionante. În timpul Limitei de 
protecţie, doar 224 de proiectile căzură asupra oraşelor şi 
satelor din Israel, ucigând cinci persoane. Pierderile 
relativ scăzute i-au permis FAI să îşi îndeplinească 
misiunea fără presiunea unei populaţii civile atacate şi 
însângerate. Protejându-i pe civilii israelieni, Domul de fier 
înclinase balanţa conflictului. 

Domul de fier conţinea un radar foarte sensibil care 
detecta tragerea uneia sau a mai multor rachete; un 
computer sofisticat calcula traiectoria exactă a rachetei 
inamice, iar o baterie de proiectile antirachetă Tamir, 
activată de soldaţii FAI, intercepta racheta inamică înainte 
de ajungerea acesteia la ţintă şi o făcea bucățele în înaltul 
cerului. 

Tatăl Domului de fier era un evreu de origine 
marocană, Amir Peretz, un tip cârlionţat, mustăcios şi 
prietenos. Fost paraşutist. 

Domul de fier - vedeta Operațiunii 
protecție. (Yariv Katz, Arhiva Yedioth Ahronot) 
stătuse mai bine de un an în spital după ce fusese 
grav rănit, fiind ulterior primar în Shderot, un orăşel aflat 
la o distanţă de aproape 3, 7 kilometri de graniţa cu Gaza. 

La scurt timp după numirea sa în funcţia de ministru 
al apărării, în 2006, Peretz a ordonat armatei - în ciuda 
opoziţiei vehemente a generalilor, a Ministerului Apărării, 
a mass-mediei, a inginerilor şi a oamenilor de ştiinţă de 
seamă, ca şi a unei mari părţi a clasei politice - să lanseze 
un proiect de apărare a Israelului de rachetele Qassam şi 
nu numai. 

Obiecţiunile se bazau pe următoarele argumente: 
ameninţarea redusă cu rachete de la vremea aceea, 
necesitatea unor fonduri uriaşe pentru creare unui nou 
sistem antirachetă pe lângă proiectul comun israeliano- 
american „Săgeata” de interceptare a rachetelor cu rază 
lungă de acţiune, faptul că mulţi dintre specialişti preferau 
sistemul pe bază de laser „Nautilus” şi neîncrederea cinică 
în faptul că s-ar fi putut alege ceva bun din proiectul 
ministrului. 

Un ziar popular, exprimând sentimentele multora, a 
publicat un titlu strident pe prima sa pagină: 

„Domul de fier - un eşec dinainte cunoscut”. 

Poate că aveau dreptate. Ministrul apărării 
participase la al doilea război din Liban, fusese ridiculizat 
în fotografii apărute în mas-media, în care încerca să 
urmărească manevrele FAI cu un binoclu ale cărui lentile 
erau acoperite... Şi, la urma urmei, era lider de sindicat, 
politician, nu era general, deci, ce ştia el despre 
chestiunile militare? 

Asta se întâmpla în 2007. Dar, în 2012, în timpul şi 
după Operaţiunea Limita de protecţie, mass-media şi 
liderii israelieni se întreceau în a-l copleşi pe Peretz cu 
laude, complimente şi mesaje de recunoştinţă pentru 
faptul că reuşise de unul singur să transforme Domul de 
fier în realitate şi să facă dintr-un mic sistem de 
interceptare un lucru care le schimbase soarta. Miile de 
rachete care se aflau încă în posesia Hamasului deveniseră 
brusc depăşite. 

In timpul Operațiunii Limita de protecţie, industria 
militară israeliană puse la dispoziţia armatei Bateria 9 
Domul de fier. 

— Cu 13 baterii o să fim în stare să ne protejăm pe 
deplin toate oraşele şi zonele populate; când o să avem 24 
de baterii, tot teritoriul Israelului va fi în siguranţă, le-a 
spus Peretz autorilor cărţii de faţă. 

Generalul Gabi Ashkenazi, fost şef al statului-major, 
care se opusese cu înverşunare proiectului (însă pe care îl 
dusese la îndeplinire cu conştiinciozitate), spuse în glumă: 

— Cu sau fără binoclu, Amir Peretz a văzut mai 
departe decât noi toţi. 

Pe 23 septembrie, la trei săptămâni de la încetarea 
focului, trupele speciale israeliene îi găsiră pe cei doi 
terorişti Hamas care îi uciseseră pe cei trei adolescenţi pe 
17 iunie, deschizând astfel cercul vicios al violenţei. Amar 
Abu Aisha şi Marwan Kawasmeh fură ucişi în timpul unui 
schimb de focuri din Hebron. 

Amir Peretz, fost ministru al apărării 

La o lună după ce mi-am preluat funcţia, i-am 
convocat pe membrii statului-major şi i-am întrebat de ce 


nu avem încă mijloacele necesare ca să contracarăm cea 
mai primitivă armă a teroriştilor - Qassam. Aceştia mi-au 
răspuns că existau două tipuri de ameninţări: tactice şi 
strategice. Armele Qassam nu reprezentau nici măcar o 
ameninţare tactică: în şapte ani uciseseră şapte oameni de- 
ai noştri. Unul pe an - ceea ce nu justifică să cheltuim 
milioane. 

Le-am spus: Am să vă spun o poveste pe care am 
auzit-o de la un bătrân de pe strada Shderot. 

— Cu mult timp în urmă, a spus acesta, în satul meu 
din Maroc, ajunse la urechile bătrânilor satului un zvon. 
Îngerul Morţii avea să vină în sat ca să ia o viaţă în cursul 
următoarelor două săptămâni. Ce era de făcut? Bătrânii 
deciseră să le spună sătenilor: 1. Că avea să vină Ingerul 
Morţii; 2. Că avea să vină în următoarele două săptămâni; 
3. Nimeni nu ştie a cui viaţă o va lua. Şi care a fost 
rezultatul? spuse bătrânul. Toţi sătenii au plecat din sat 
până la ultimul. 

Le-am spus generalilor că acelaşi lucru se întâmplă şi 
cu rachetele Qassam. Nu ştim unde şi când vor lovi şi pe 
cine vor ucide, însă acest fapt afectează viaţa a mii de 
israelieni. Este de datoria noastră să le garantăm o viaţă 
liniştită. Deci, probabil că nu reprezintă o ameninţare la 
adresa vieţii noastre din punct de vedere strategic sau 
tactic, însă este o ameninţare morală. 

Nu au fost de acord cu mine; erau cu toţii împotriva 
mea. Armata şi industriaşii, civilii şi militarii, comentatorii 
din presă şi autorii de editoriale, cu toţii m-au atacat. Mă 
simţeam complet singur. 

Când problema a ajuns la premierul Olmerţ, acesta s- 
a spălat pe mâini de ea. 

— Tu eşti ministrul apărării, mi-a spus, e decizia ta, e 
bugetul tău. 

Cel puţin nu a votat împotriva proiectului. 

Când, în cele din urmă, am decis să pun în practică 
planul, am fost din nou atacat pe motiv că am ales 
proiectul „Domul de fier” în loc de „Nautilus”, care 
prevedea distrugerea rachetelor inamice cu raze laser. Am 


respins proiectul acela din două motive: la data respectivă, 
„Nautilus” era static, echipamentul său neputând fi 
deplasat dintr-un loc în altul. Iar al doilea motiv: razele 
laser nu funcționau corespunzător când cerul era înnorat. 
Aceasta însemna că, timp de cel puţin trei luni pe an, 
satele şi oraşele noastre ar fi fost expuse şi lipsite de 
apărare. Dimpotrivă, Domul de fier putea fi deplasat cu 
uşurinţă şi putea asigura protecţie tot timpul anului, 
indiferent de condiţiile meteo. 

Am ales, aşadar, Domul de fier şi m-am trezit din nou 
izolat şi calomniat. Următoarele zece luni au fost un 
coşmar. 


Dar astăzi? întreaga naţiune laudă Domul de fier. A 
devenit, totodată, un caz unic în cadrul relaţiilor 
americano-israeliene. Preşedintele şi  congresmanii 
americani au votat bugete suplimentare pentru Domul de 
fier, pe lângă ajutorul anual de trei miliarde de dolari 
acordat Israelului. A fost pentru prima dată când SUA au 
contribuit financiar la un proiect în care nu a fost implicată 
nicio fabrică americană, fiind o realizare „albastră cu alb”, 
pur israeliană. 

EPILOG 

Întoarcerea tribului rătăcitor 

Capitolul 26 

Din inima Africii la lerusalim: Operaţiunea Moise 
(1984) şi Operaţiunea Solomon (1991) 

Intr-o noapte de octombrie a anului 1981, vasele 
Reshef şi Keshet, două nave israeliene echipate cu rachete, 
sosiră în secret pe coasta Sudanului. Luptători aparţinând 
Flotilei 13 coborâră din nave în bărci de cauciuc 
proiectând reflectoare radar cu ecou asupra recifurilor de 
corali, ca metodă de marcare a traseelor sigure către țărm. 
Era o sarcină dificilă; recifurile erau răspândite pe o 
suprafaţă mare, iar luptătorii acționau clandestin, pentru 
că Sudanul era ţară inamică. IÎntocmind o hartă a traseelor 
pe care puteau ajunge la plajă, aceştia identificară patru 
golfuleţe care le puteau uşura sarcina: aceea de a-i aduce 


pe evreii din Etiopia în Israel prin Sudan. 

Această operaţiune începuse, de fapt, în 1977, când 
premierul Menachem Begin îl convocase pe şeful 
Mossadului, Yitzhak (Haka) Hofi, şi îi spusese: 

— Adu-mi-i pe evreii din Etiopia! 

Begin ştia multe despre regimul instabil al 
dictatorului Ethiopiei, Mengistu Haile Mariam, cu durerea 
profundă resimţită de evreii din ţară, precum şi cu marea 
dorinţă a acestei vechi comunităţi legendare de a imigra în 
Israel, după ce trăiseră în Africa şi respectaseră acolo 
legile iudaismului. Mossadul fusese desemnat ca să 
îndeplinească această misiune; iniţial, fură aduşi în Israel 
câţiva evrei din Addis Abeba, capitala Ethiopiei, însă 
Mengistu închise imediat porţile de ieşire din ţară. Mii de 
evrei din Etiopia aflaseră despre ideea tulburătoare - 
aceea de a „descinde”, cum s-ar spune în ebraică, la 
propriu, la Ierusalim - şi porniseră pe jos spre învecinatul 
Sudan. Această călătorie avea să ducă însă la moartea a 
mii de oameni care, de-a lungul drumului, au fost victimele 
hotilor, ale animalelor sălbatice, ale bolilor şi ale foamei. 
Călătoria avea să se transforme într-o saga a agoniei şi a 
curajului. Odată ajunşi în Sudan, cei mai mulţi dintre ei se 
integrară în taberele de refugiaţi, unde fură nevoiţi să îşi 
ascundă originile evreieşti, temându-se şi de autorităţi şi 
de ceilalţi refugiaţi. Mossadul trimise în Etiopia mulţi 
agenţi sub diverse acoperiri, iar aceştia făcură tot ce le 
stătea în putinţă să îi scoată pe evrei din Sudan. La 
solicitarea lui Begin, preşedintele egiptean Anwar Sadat îl 
contactă pe dictatorul sudanez, Jaafar Nimeiry, şi îl rugă să 
se facă că nu îi vede pe evreii din Etiopia care fugeau din 
ţară. Nimeiry fu de acord - în schimbul unor mite uriaşe -, 
însă doar câţiva evrei reuşiră să părăsească ţara, cu acte 
adevărate sau false, în timp ce marea lor majoritate 
rămaseră în taberele de refugiaţi în condiţii cumplite. 

Apoi le veni următoarea idee: să îi scoată din Etiopia 
pe mare, cu ajutorul FAI. împreună cu câţiva foşti luptători 
din cadrul Flotilei 13, agenţi ai Mossadului - printre care şi 
Yonatan Shefa, Emanuel Alon şi alţii - achiziţionară o 


staţiune care se numea Arous, aflată pe ţărmul sudanez şi 
pe care o transformară în centru de scufundări şi de 
agrement pentru turiştii din Europa. Locul era folosit ca 
sat de vacanţă, desfăşurând o întreagă serie de activităţi; 
însă vizitatorii nu ştiau că, în anumite nopţi, angajaţii 
centrului de agrement se duceau cu nişte camioane vechi 
şi foarte uzate la distanţe de sute de kilometri, luau mulţi 
evrei din puncte de întâlnire secrete şi îi aduceau pe 
țărmul sudanez. Operaţiunea - împreună cu celelalte 
operaţiuni desfăşurate de Mossad în Sudan în perioada 
aceea - era condusă de un agent tânăr şi curajos, un băiat 
blond care purta kippa şi care se numea Danny Limor. 

Pe 8 noiembrie 1981, un vas civil numit Bat Galim 
(Fiica valurilor) pleca din portul Eilat, având un comandant 
militar, pe maiorul Ilan Buchris; la bord se mai aflau 
echipamente medicale, bucătării de campanie şi circa 400 
de paturi. Membrii Flotilei 13 se îmbarcară împreună cu 
două bărci speciale pentru operaţiuni de comando 
cunoscute sub numele de „Rândunicile”, precum şi nouă 
bărci de asalt Zodiac şi Bat Galim. Mossadul denumi 
misiunea Operaţiunea Fraţii - un nume potrivit pentru că, 
într-adevăr, organizatorii săi îi considerau pe evreii 
ethiopieni fraţi. 

Pe 11 noiembrie, Bat Galim ajunse la destinaţie. În 
acea noapte, sosiră pe plajă numeroşi evrei în camioane 
acoperite cu prelate, după ce călătoriseră multe ore, 
riscând să fie descoperiţi în orice moment de armata 
sudaneză; fură chiar nevoiţi să treacă prin punctele 
militare de control sudaneze pe parcursul călătoriei. 
Pasagerii, epuizați de drumul lung, iar unii dintre ei destul 
de speriaţi, fură urcați în bărci de cauciuc şi aduşi apoi la 
navă. Mulţi dintre ei nu văzuseră marea în viaţa lor; câţiva 
încercară să bea apă. Fură primiţi la bord cu pâine, gem şi 
ceai cald. Apoi, israelienii cântară ca să îi liniştească şi 
vizionară chiar şi un film; mulţi dintre pasageri nu mai 
văzuseră aşa ceva. După două zile şi jumătate, vasul 
ancoră la baza Sharm el Sheikh din Sinai, iar acolo 
debarcară 164 de imigranţi. 


Începură deîndată pregătirile pentru un al doilea 
transport, care demară în ianuarie 1982 şi duse alţi 351 de 
imigranţi în Israel. Un al treilea transport, din martie 
1982, aproape că dădu greş: una dintre bărci, care 
transporta patru agenţi ai Mossadului, rămase blocată în 
recifurile de corali, timp în care soldaţi sudanezi înarmaţi 
cu arme Kalaşnikov apărură deodată ameninţându-i că îi 
vor împuşca. Din fericire, comandantul misiunii răspunse 
cu îndrăzneală, lansând o adevărată cascadă verbală 
asupra interlocutorului său sudanez: 

— Eşti nebun? Vrei să tragi în turişti? Nu vezi că ne 
aflăm aici ca să organizăm o excursie de scufundare? Noi 
suntem angajaţi ai ministerului turismului, aducem turişti 
în ţară, iar tu vrei să-i împuşti? Care-i idiotul care te-a 
făcut ofiţer? 

Comandantul, care vorbea engleză, se simţi jenat, îşi 
ceru scuze şi plecă împreună cu soldaţii săi. De fapt, căuta 
contrabandişti. Bet Galim îşi continuă drumul fără alte 
probleme ducând în Israel alţi 172 de imigranţi, însă 
incidentul respectiv arăta clar că metoda era prea riscantă 
şi nu avea să mai funcţioneze pentru mult timp; trebuiau 
să găsească o altă cale de a-i scoate pe evrei din Etiopia. 

Într-o dimineaţă, turiştii din staţiune descoperiră că 
tot personalul, mai puţin cel local, dispăruse. „Ghizii” - 
membrii Mossadului - lăsaseră în urmă scrisori în care îşi 
cereau scuze pentru închiderea staţiunii invocând motive 
financiare. Turiştii fură transportaţi în ţările din care 
veniseră şi li se rambursă integral contravaloarea biletelor 
de avion. 

Între timp, în Israel se luase hotărârea de a-i aduce 
pe imigranţi în alt mod, cu avioanele Hercule ale Forţelor 
Aeriene, cunoscute sub numele de Rhino. Agenţii 
Mossadului au găsit un aeroport britanic abandonat la sud 
de Port Sudan, iar o echipă specială a Forţelor Aeriene îl 
pregătiră pentru aterizări. Evreii din Etiopia urmau să fie 
luaţi dintr-un punct de întâlnire secret şi aduşi la 
aerodrom, unde pista de aterizare era luminată cu torţe. 
Însă, când aterizară avioanele Hercule ale Forţelor 


Aeriene, ethiopienii fură cât pe ce să moară de frică. 
Colosul zburător de metal, pe care îl vedeau pentru prima 
dată în viaţă, ateriză cu un muget de motoare, 
îndreptându-se drept spre ei. Mulţi fugiră, întorcându-se 
abia după ce organizatorii îi convinseră cu explicaţii de 
suflet. În final, avionul decolă cu 213 evrei, îndreptându-se 
spre Israel. 

Incidentul de la aerodrom îi învăţă pe membrii 
Forţelor Aeriene şi ai Mossadului câteva lecţii: la 
următorul transport, avionul urma să aterizeze şi să 
coboare rampa de la coadă dinainte, iar bagajele 
imigranţilor aveau să fie duse direct în fuzelajul deschis al 
lui Hercule, fără ca aceştia să vadă monstrul năpustindu-se 
asupra lor pe pistă. 

Însă autorităţile sudaneze descoperiră operaţiunea, 
precum şi aeroportul. Atunci israelienii găsiră altă zonă de 
aterizare, la o distanţă de aproximativ 46 de kilometri de 
Port Sudan, şi hotărâră atunci să efectueze un transport 
aerian compus din şapte zboruri Rhino, cu care aveau să 
plece câte 200 de evrei. Fură însărcinaţi cu coordonarea 
misiunii şeful Mossadului şi generalul de brigadă Amos 
Yaron, comandantul paraşutiştilor. Această operaţiune s-a 
desfăşurat între anii 1982 şi 1984, perioadă în care au fost 
aduşi în Israel 1.500 de imigranţi. 

În preziua fiecărei operaţiuni, sosea un camion în 
zona de aterizare şi aprindea luminile pistei. Avionul care 
venea din Israel ateriza, gonea pe culoarul de aterizare şi 
se întorcea, deschizându-şi uşa mare din coadă. Membri ai 
unităţii speciale Shaldag, din cadrul Forţelor Aeriene, se 
aşezau pe două linii care duceau la uşa deschisă în formă 
de pâlnie, iar, când soseau camioanele, imigranții treceau 
prin pâlnie direct în fuzelajul avionului, unde se aşezau pe 
jos. Mulţi nici nu-şi dădeau seama că se află într-un avion. 

În timpul unuia dintre zboruri, un domn în vârstă, 
distinsul Kies - lider religios şi al comunităţii - se ridică şi 
întrebă cine era ofiţerul superior. Echipajul de zbor îl însoţi 
la generalul de brigadă Avihu Ben-Nun, de la Forţele 
Aeriene. Stând în faţa acestuia, încet şi ceremonios, Kies 


scoase de la brâu o sabie veche şi i-o întinse. 

— Până acum eu am fost responsabil de soarta lor, 
spuse, arătând cu mâna spre fraţii săi. De-acum înainte, tu 
eşti responsabil, continuă înmânându-i sabia lui Ben-Nun, 
care era vizibil emoţionat. 

La sfârşitul anului 19864, situaţia din Sudan se 
destabilizase şi mai mult; ţara avea nevoie de asistenţă 
umanitară de urgenţă şi de alimente. Israelul profită de 
situaţie, făcând apel la Statele Unite ca să ajute Sudanul - 
în schimbul imigranţilor evrei. Vicepreşedintele SUA, 
George Bush, răspunse imediat dând instrucţiuni 
personalului ambasadei americane din Khartoum să 
înceapă negocierile cu Nimeiry. Discuţiile fură încununate 
de succes, iar Sudanul fu de acord cu plecarea în mod 
organizat a evreilor ethiopieni pe calea aerului, cu condiţia 
ca aceştia să nu plece direct în Israel, ci să se oprească 
mai întâi într-o ţară terță. Mossadul găsi o linie aeriană 
belgiană mică, care era deţinută de evrei, şi lansă 
Operaţiunea Moise: în decursul a 47 de zile, Boeingurile 
belgiene aveau să efectueze 36 de zboruri, transportând 7 
800 de evrei în Israel. 

In urma unor scurgeri de informaţii din partea 
liderilor israelieni către mass-media internațională, 
Nimeiry întrerupse operaţiunea. Însă Bush nu renunță şi 
trimise la Gadarif, în Sudan, şapte avioane Hercule, 
aparținând Forțelor Aeriene ale SUA, în cadrul unei 
operațiuni numite Regina din Saba. Avioanele americane 
transportară restul de 500 de evrei din Sudan direct la 
baza Forțelor Aeriene Mitzpeh Ramón din Israel. Această 
misiune a încununat strânsa colaborare dintre Forțele 
Aeriene Israeliane şi Americane în scopul lor comun - 
acela de a-i salva pe evreii din Etiopia. 

În pofida faptului că Operațiunile Moise şi Regina din 
Saba fuseseră încununate de succes, mii de evrei rămaseră 
în Etiopia. Pe parcursul diverselor faze al acestui proces de 
imigrare, multe familii au fost despărțite sau destrămate, 
uneori ajungând în Israel copii fără părinţi sau invers. 
Respectivele despărţiri au provocat probleme mari şi chiar 


tragedii în procesul adaptării ethiopienilor în Israel. 
Totodată, în Etiopia izbucni un război civil sângeros 
punând în pericol imediat vieţile evreilor de acolo. Trimişi 
ai Mossadului şi ai Agenţiei Evreieşti adunară mii de evrei 
în tabere improvizate din Addis Abeba, unde aceştia 
aşteptau să aibă loc un miracol care să îi aducă în Israel. 

Şi iată că se întâmplă miracolul aşteptat. 

In mai 1991, la şase ani de la Operaţiunea Moise, fu 
lansată Operaţiunea Solomon. Aceasta avu loc în toiul 
războiul civil, în timp ce forţele rebele care se opuneau 
preşedintelui Mengistu înaintau din toate direcţiile spre 
Addis Abeba. Israelul fu din nou ajutat de George Bush, 
care devenise între timp preşedintele SUA şi a cărui 
mediere a condus la o înţelegere între guvernul israelian şi 
şeful guvernului etiopian, cu câteva zile înainte de 
înfrângerea definitivă a lui Mengistu. Această înţelegere fu 
rezultatul efortului secret şi susţinut al lui Un Lubrani, al 
ministrului afacerilor externe al Israelului, care a acţionat 
la ordinele premierului Yitzhak Shamir. 

Conform înţelegerii, Israelul i-a plătit lui Mengistu 35 
de milioane de dolari în schimbul aducerii evreilor în 
Israel, iar americanii i-au promis lui Mengistu şi câtorva 
membri din conducerea regimului său că vor primi azil 
diplomatic în Statele Unite. În schimbul unei sume rămase 
necunoscute, liderii rebeli fură de acord să nu întrerupă 
operaţiunea şi să respecte un acord temporar de încetare a 
focului. Acordul convenit de guvern şi de forţele rebele 
fuse scurt: doar de 34 de ore. Israelul trebuia să îi scoată 
din ţară pe toţi evreii până la reluarea ostilităţilor. 

Misiunea a fost coordonată de adjunctul şefului de 
stat-major al FAI, Amnon Lipkin-Shahak, care avea sarcina 
de a transporta cu avioanele circa 15.000 de evrei în Israel 
în 34 de ore. Organizarea misiunii fu exemplară, Israelul 
trimițând „tot ce zbura” la Addis Abeba. Compania El Al 
trimise 30 de avioane de pasageri, iar Forţele Aeriene 
trimiseră numeroase avioane de marfă; în fruntea lor, 
evident, se aflau avioanele Rhino. Fură trimişi la Addis 
Abeba sute de soldaţi din diverse unităţi, inclusiv 


infanterie, Shaldag şi paraşutişti, ca să îi organizeze pe 
imigranţi şi să îi îmbarce în avioane. Se evidenţiară mai 
ales soldaţii de origine etiopiană, care veniseră în Israel în 
timpul Operațiunii Moise şi erau acum în cadrul FAI. 
Imaginea soldaţilor ethiopieni în uniformele FAI, dintre 
care mulţi purtau berete roşii, cizme roşii şi aripile argintii 
ale paraşutiştilor, stârni emoţii puternice în rândul noilor 
imigranţi şi până şi cei mai duri paraşutişti 


Tribul pierdut se întoarce pe aripi de vultur. (Zvika 
Israeli, Biroul de presă al guvernului israelian 

Israeliano-ethiopieni nu se putură abţine să nu 
plângă. Soldaţii se împrăştiară ca să verifice siguranţa 
aeroportului şi îi conduseră pe evrei la avioane. Erau 
împărţiţi în grupuri şi fiecare avea un număr; etichetele cu 
numere fură iniţial prinse de haine, însă ulterior inventară 
o altă procedură - lipirea etichetelor pe frunte. În numai 
câteva ore, fură urcați în avioane 14400 de evrei. Lipkin- 
Shahak supraveghea desfăşurarea operaţiunii calm şi 
liniştit, după cum îi era obiceiul. 

Un Boeing 747, care participa la operaţiune, avea să 
spargă recordul mondial, având la bord 1087 de pasageri. 
În timpul zborului, se născu un bebeluş şi astfel în Israel 
debarcară 1088 de imigranţi. 

Mulţi evrei rămaseră în Etiopia cu dorinţa de a 


imigra în Israel. Lupta evreilor ethiopieni de a „se ridica” 
lăsase mulţi în urmă. Şi în Israel evreii ethiopieni au 
trebuit să lupte din greu pentru a se integra în societatea 
israeliană, pentru a fi recunoscuţi drept evrei, pentru a se 
bucura de o egalitate reală şi pentru a se adapta lao 
societate modernă, în care viziunea asupra lumii şi 
tradiţiile în baza cărora trăiseră mii de ani dispăruseră. 

Benny Gantz, viitor şef al statului-major al FAI 

Am participat la numeroase misiuni de-a lungul 
carierei mele de militar, dintre care unele operaţiuni 
secrete. Mi-am pus viaţa în pericol de mai multe ori: am 
fost împuşcat, m-am luptat cu terorişti, mi-am pierdut 
luptători şi mi-am văzut prieteni murind lângă mine. Însă 
misiunea de aducere a evreilor din Etiopia în Israel, la care 
am participat în calitate de comandant al Shaldag-ului, a 
fost cea mai importantă, din perspectivă naţională, dintre 
toate operaţiunile la care am participat. Această misiune 
reflectă întreaga esenţă a noţiunii de casă naţională a 
poporului evreu. Tdeea că o poţi duce la îndeplinire 
înseamnă sionism. 

Sunt fiul unor supraviețuitori ai Holocaustului şi în 
timp ce îi scoteam pe evrei din Etiopia nu am putut să nu 
mă gândesc o clipă cum ar fi fost dacă ne-am fi luat ţara 
înapoi atunci; poate că lucrurile ar fi stat altfel. Cum ar fi 
arătat evreimea europeană? Acolo, în Etiopia, mi-am dat 
seama că statul israelian a făcut un lucru măreț şi 
puternic. 

Imi amintesc ceva până în ziua de azi: aterizam pe 
întuneric, ieşeam din avion, care arăta ca un monstru 
cumplit, ne duceam la oamenii care stăteau jos, înfăşuraţi 
în pături, îi căram în braţe până în fuzelajul avionului, se 
închidea uşa, decolam, piloţii aprindeau luminile şi apoi ni 
se întâlneau privirile, atâţia ochi să se uite speriaţi la tine 
şi să nu poţi să comunici cu ei. 

Lucrul care m-a deranjat cel mai mult în legătură cu 
operaţiunea a fost momentul în care prima caravană cu 
imigranţi s-a apropiat de noi pe pistă şi, brusc, am desluşit 
etichetele cu numere de pe frunţile lor. Am înnebunit de 


furie şi am cerut să li se dea jos imediat etichetele. 

De atunci au fost şi alte momente emoţionante. Am» 

cunoscut o cântăreaţă dintr-o trupă formată din 
militari care mi-a spus, cu câteva minute înainte de a 
intona imnul naţional, că venise în ţară când era bebeluş în 
timpul Operațiunii Solomon. 

Mulţumiri 

Relatările misiunilor primejdioase din acest volum au 
la bază multe surse: cărţi şi articole; documente de arhivă, 
multe dintre ele nemaifiind publicate anterior; site-uri de 
pe internet; interviuri cu numeroşi ofiţeri, soldaţi şi 
purtători de cuvânt din FAI, de acum sau din trecut. 
Recunoştinţa noastră merge către Arhivele FAI, către 
autorii cărţilor şi ai articolelor din bibliografie şi către 
combatanți în sine - unii încă purtând uniformă, alţii 
pensionaţi sau deţinând roluri importante în viaţa civilă. 
Purtătorul de cuvânt al FAI, generalul Yoav („Poli”) 
Mordechai, împreună cu echipa sa devotată, ne-a oferit tot 
ajutorul de care am avut nevoie, încă de la debutul acestui 
proiect. 

Suntem, de asemenea, recunoscători pentru ajutorul 
primit de la: dl Nily Falie, preşedintele asociaţiei FFAI 
(Prietenii FAI); generalul (rez.) Gerson („Jerry”) Yitzhak; 
fostul director al FFAI din New York, precum şi succesorul 
său, generalul (rez.) Meir Khalifi; Fundaţia Hecht; şi 
generalul (rez.) Avigdor Kahalani, respectat erou israelian, 
azi preşedintele Asociației pentru Binele  Soldaţilor 
Israelieni. 

Proiectul a fost încurajat şi susţinut de agentul 
nostru, Al Zuckerman, „Dl de la Casa Scriitorilor”; de 
minunata Maya Nikolic, expertă în drepturi de autor, dar şi 
de editori: Dov Eichenwald, de la Yedioth Aharonoth 
Books, pentru versiunea israeliană; şi Dan Halpern, de la 
Ecco/Harper-Collins. Manuscrisul în engleză, tradus 
împreună cu Nathan K. Burstein, a fost definitivat prin 
cercetări suplimentare şi adnotări; încă o dată, contribuţia 
editorului nostru de acasă, Nilly Ovnat, s-a dovedit 
nepreţuită. In New York, ne-am bucurat de susţinerea şi 


implicarea reputatei Gabriella Doob; iar Katherine Beitner 
s-a dovedit inegalabilă în ceea ce priveşte răspândirea 
veştii despre apariţia cărţii. li mulţumim cu deosebire 
consultantului editorial de la Ecco, Craig Young, pentru 
sfaturile şi ideile lui bune. 

In fine, le mulţumim superbelor noastre doamne, 
Galila Bar-Zohar şi Amy Korman, care ne-au stat alături cât 
au durat cercetările, scrierea şi tipărirea acestei a doua 
cărţi a noastre - după Mossad. 

Urmări 

Yitzhak Navon (1921 - 2015) - secretarul lui Ben- 
Gurion din 1951, Navon a devenit al cincilea preşedinte al 
Israelului (1978 - 1983) şi, ulterior, a fost ales ministru al 
educaţiei şi culturii. 

Yitzhak Rabin (1922 - 1995) - şef al statului-major 
(1964 - 1967, ambasador în SUA, premier al Israelului 
(1974 - 1977, 1992 - 1995), a fost asasinat în noiembrie 
1995. 

David (Dado) Elazar (1925 - 1976) - comandant al 
Armatei de Nord în timpul Războiului de 6 Zile, şef al 
statului major (1972 - 1974), a fost obligat să demisioneze 
după Războiul de Yom Kippur prin decizia comisiei de 
investigaţii Agranat. A murit în urma unui infarct (1976). 

Uzi FEilam (1934) - general de brigadă în cadrul FAI, 
director general al Comisiei Israeliene pentru Energie 
Atomică (1976 - 1985) şi om de ştiinţă şi director 
(cercetare 8 t dezvoltare) în cadrul Ministerului Apărării 
(1986 - 1997). 

Moshe Dayan (1915 - 1981) - general-locotenent, şef 
al statului major (1953 - 1958). Ministru al agriculturii 
(1959 - 1964), ministru al apărării (1967 - 1974). În 
calitate de ministru de externe (1977 - 1979) a jucat un rol 
important în negocierea Tratatului de pace cu Egiptul. 

Ariel (Arik) Sharon (1928 - 2014) - general-maior, 
comandant al trupelor de paraşutişti (1954 - 1957). Demis 
din FAI în 1973, ministru al apărării (1981 - 1983), demis 
din funcţie de Comisia de investigaţii Kahan după Războiul 
din Liban (1982). A ocupat mai multe funcţii ministeriale, a 


fost ales prim-ministru în 2001 şi, în această calitate, a 
coordonat retragerea unilaterală a Israelului din Fâşia 
Gaza. După ce a suferit un atac cerebral în 2006, a rămas 
în comă până la moartea sa, în 2014. 

Meir Har-Zion (1934 - 2014) - căpitan. Unul dintre 
fondatorii Unităţii 101, membru al Batalionului 1 de 
Paraşutişti, i s-a acordat Medalia pentru Curaj, a trăit la o 
fermă din munţii Gilboa căreia îi dăduse numele surorii 
sale Shoshana, a murit în 2014. 

Aharon Davidi (1920 - 2012) - general de brigadă, 
comandant al brigăzii de paraşutişti, director şi fondator al 
programului de voluntariat Sar-El al FAI. 

Shimon Kahaner (Katcha) (1934) - colonel, membru 
al Unităţii 101. Creşte vite la o fermă din nordul Israelului, 
fiind vecin cu ferma răposatului său prieten Meir Har-Zion. 

Mordechai (Motta) Gur (1930 - 1995) - general- 
locotenent. Comandantul Brigăzii 55 de paraşutişti în 
rezervă, care a ocupat Ierusalimul în cursul Războiului de 
6 Zile (1967). Ataşat militar al Israelului la Washington 
(1972 - 1973), şef al statului-major în timpul Operațiunii 
Entebbe (1976). Ministru al sănătăţii (1984 - 1986), 
ministru adjunct al apărării (1992 - 1996). Fiind 
diagnosticat cu cancer în fază terminală, s-a sinucis cu 
pistolul propriu. 

Yoash (Chatto) Zidon (1926) - pilot combatant şi 
comandant al Forţelor Aeriene Israeliene. A fost şeful 
sistemul de înarmare şi planificare al Forţelor Aeriene. 
Membru al Knessetului (1988 - 1992). 

Ezer Weizman (1924 - 2005) - general-maior, 
comandant al Forţelor Aeriene (1958 - 1966), ministru al 
apărării (1977 - 1980), al şaptelea preşedinte al Israelului 
(1993 - 2000). A murit în locuinţa sa din Caesarea. 

Rafael Eitan (Raful) (1929 - 2005) - general- 
locotenent, şef al statului-major (1978 - 1983). A înfiinţat 
partidul de dreapta Tzomet, vicepremier (1998 - 1999), 
apoi s-a pensionat. A fost luat de un val de pe un 
debarcader din Ashdod, în timpul unei furtuni cumplite. 

Shimon Peres (1923 - 2016) - ministru al apărării, 


director general şi adjunct al ministrului apărării în 
guvernul Ben-Gurion. Ministru al apărării (1974 - 1977, 
1995 - 1996), ministru de externe (1986 - 1988, 1992 - 
1995, 2001 - 2002), prim-ministru (1984 - 1986, 1995 - 
1996), al nouălea preşedinte al Israelului (2007 - 2014). 

Rehavam Ze'evi (Gandhi) (1926 - 2001) - general- 
maior, comandantul Districtului militar central. A înfiinţat 
partidul de dreapta Moledet (1988), ministru fără 
portofoliu în 1999, ministru al turismului (2001). A fost 
asasinat în hotelul Hyatt din Ierusalim în 2001 de către 
patru terorişti israelieni ai Frontului Popular pentru 
Eliberarea Palestinei. 

Avihu Ben-Nun (1939) - general-maior, Forţele 
Aeriene Israeliene (1957 - 1992), pilot combatant, 
comandant al Forţelor Aeriene Israeliene (1987 - 1992). 

Mordechai (Motti) Hod (1926 - 2003) - general- 
maior, pilot combatant, comandant al Forţelor Aeriene 
Israeliene (1966 - 1973), a murit în 2003. 

Amichai (Ami) Ayalon (1945) - amiral, comandant al 
Flotilei 13 (1979), comandant al Forţelor Navale Israeliene 
(1992 - 1996). Decorat cu Medalia pentru Curaj. Şef al 
Shin-Beth - serviciile de securitate ale Israelului - (1995 - 
2000), ministru fără portofoliu 2007 - 2008, asociat al 
Institutului Israelian pentru Democraţie. 

Haim Bar-Lev (1924 - 1994) - general-locotenent, şef 
al statului-major (1968 - 1971). I se datorează Linia Bar- 
Lev, fortificaţii construite de-a lungul Canalului Suez. 
Diverse funcţii ministeriale şi ambasador în Rusia (1992 - 
1994). 

Hadar Kimchi (1929) - comandant al Operațiunii 
Cherbourg (1968). Adjunct al Forţelor Navale Israeliene 
(1971 - 1973). 

Mordechai (Moka) Limon (1924 - 2009) - amiral, 
comandant al Forţelor Navale (1950 - 1954), şef al 
delegaţiei de achiziţii a Ministerului Apărării la Paris (1962 
- 1970). 

Nehemia Dagan (1940) - Pilot combatant 
(elicoptere). Comandant al departamentului de educație al 


FAI (1985 - 1988). 

Eitan Ben Eliyahu (1944) - general-maior, pilot 
combatant, comandant al Forţelor Aeriene (1996 - 2000). 

Amir Eshel (1959) - general-maior, comandant al 
Forţelor Aeriene din 2012. 

Benyamin Netanyahu (1949) - căpitan, Sayeret 
Matkal, ambasador al Israelului la ONU (1984 - 1988). 
Ministru de finanţe (2003 - 2005), prim-ministru (1996 - 
1999), (2009) 

Uzi Dayan (1948) - general-maior, nepotul lui Moshe 
Dayan. 15 ani în Sayeret Matkal, adjunct al statului-major, 
şef al Consiliului Naţional de Securitate (2003 - 2005) 

Bhud Barak (1942) - general-locotenent. Comandant 
al Sayeret Matkal, şef al statului-major (1991 - 1995), 
prim-ministru (1999 - 2001), ministru al apărării şi 
vicepremier (2009 - 2013). 

Amnon Lipkin-Shahak (1944 - 2012) - general- 
locotenent. Comandant al Brigăzii de paraşutişti, şef al 
Serviciilor de Informaţii Militare (1986 - 1991), adjunct al 
şefului statului-major (1991), şef al statului-major al FAI 
(1995 - 1998), ministru. 

Moshe (Muki) Betzer (1945) - colonel. Adjunct şi 
comandant al Shaldag (unitatea specială a Forţelor 
Aeriene Israeliene). 

Moshe (Bogie) Ya'alon (1950) - general-locotenent. 
Comandant al unităţii Sayeret Matkal, comandant al 
Brigăzii de Paraşutişti, şef al statului-major (2002 - 2005), 
ministru al apărării (2013 - 2016) 

Danny Matt (1927 - 2013) - general-maior. 
Comandant al Brigăzii regulate de paraşutişti, comandant 
al Brigăzii 247 (55) de paraşutişti în rezervă, preşedinte al 
Curţii de Apel a FAI. 

Yitzhak Mordechai (1944) - general-maior, 
comandant al trupelor de paraşutişti şi de infanterie, 
comandant al Armatei de Nord (1993 - 1995), ministru al 
apărării (1996 - 1999), vicepremier (1999 - 2000). S-a 
retras din viața politică. 

Amnon Reshef (1938) - general-maior, comandant al 


trupelor de artilerie, preşedinte al Asociaţiei pentru Pace şi 
Securitate. 

Avigdor Kahalani (1944) - general de brigadă. 
Comandant al Brigăzii 7 a trupelor de artilerie. Decorat cu 
Medalia pentru Curaj, Medalia pentru Servicii deosebite şi 
Medalia Preşedintelui. 

Ministru al Securităţii Interne (1996 - 1999), 
preşedinte al Asociaţiei pentru Asistenţa Socială a 
Soldaţilor. 

Tamir Pardo (1953) - ofiţer de comunicaţii, Sayeret 
Matkal, şef al Mossadului (2011 - 2016) 

Shaul Mofaz (1948) - general-locotenent, comandant 
al Brigăzii de paraşutişti, comandant al Diviziei Iudeea şi 
Samaria, şef al statului-major (1998 - 2002), ministru al 
apărării (2002 - 2006), vicepremier şi ministru al 
transporturilor (2006 - 2009), ulterior şef al opoziţiei în 
cadrul Knessetului. 

Dan Shomron (1937 - 2008) - general-locotenent, 
comandant al trupelor de paraşutişti şi infanterie, şef al 
statului-major (1987 - 1991), preşedintele complexului 
militar industrial israelian. 

Meir Dagan (1945 - 2016) - general-maior, diverse 
funcţii militare. Medalia pentru Curaj, director al 
Mossadului (2002 - 2010). 

Gavriel (Gabi) Ashkenazi (1954) - general-locotenent, 
adjunct al statului-major (2002 - 2005), director general în 
cadrul Ministerului Apărării (2006), şef al statului-major 
(2007 - 2011). 

Aviem Sela (1946) - colonel, pilot combatant. 
(Promovarea i-a fost retrasă pentru implicarea în afacerea 
Jonathan Pollard). 

Bliezer (Chinezul) Marom (1955) - amiral, comandant 
al Forţelor Navale Israeliene (2007 - 2012). 

Aviv Kochavi (1964) - general-maior, comandant al 
Brigăzii de  paraşutişti, comandant al Serviciilor de 
Informaţii Militare, comandant al Armatei de Nord. 

Yitzhak Jerry Gershon (1958) - general-maior, 
comandant al Brigăzii de paraşutişti, comandant al Diviziei 


Iudeea şi Samaria. Din 2008, preşedinte al Consiliului de 
Administraţie al „Prietenilor FAI” din SUA. 

Dan  Halutz (1948) -  general-locotenent. Pilot 
combatant, comandant al Forţelor Aeriene (2002 - 2004), 
şef al statului-major (2005 - 2007). Şi-a dat demisia după 
al doilea război din Liban. 

Yoav Galant (1958) - genera-maior, comandant al 
Armatei de Sud în timpul Operațiunii Plumb topit. A fost 
numit şef al statului-major în 2010, însă numirea a fost 
retrasă. 

Dr. Izzeldin Abuelaish - medic palestinian. Din 2009, 
trăieşte împreună cu familia sa în Toronto. Fondator al 
Fundaţiei „Fiicelor pe Viaţă” pentru educarea şi sănătatea 
fetelor şi a femeilor din Gaza şi din Orientul Mijlociu. 
Promovează activ mişcarea pentru pace. 

Haze, 16.9.1991 (ebraică) 

„Trecerea Canalului Suez”, Un Milshtein, Maariv 
7.10.1974 (ebraică) 

„Din fericire, Erez a reuşit să fure 30 de maşini de 
comandă, iar Nahik a găsit bărci”, Ariela Ringel-Hoffman, 
Yedioth Ahronoth, 2.10.1988 (ebraică) 

„Podul de peste Suez”, Un Milshtein, Haaretz, 
27.10.1978 (ebraică) 

„Capturarea capului de pod”, Ilan Kfir, Yedioth 
Ahronoth. 

16.11.1973 (ebraică) 

Oren Elhanan, locotenent-colonel (rez.), Povestea 
Războiului de Yom Kippur - Traversarea; FAI, 
Departamentul de istorie, decembrie 2004, pp. 205 - 232 
(ebraică) 

Kfir Ilan, Fraţii mei glorioşi de la Canal, capitolul 14: 
„15 - 16 octombrie: Acapulco”; capitolul 15: „16 
octombrie: Africa”; capitolul 21: „17 octombrie: Eroii 
podurilor”, Editura Yedioth Ahronoth, Tel Aviv, 2003, pp. 
205 - 213, 214 - 222, 270 - 283 (ebraică) 

Bergman Ronen, Melzer Gil, Războiul de Yom Kippur 
în timp real, capitolul 3: „Traversarea”, Editura Yedioth 
Ahronoth, Tel Aviv, 2003, pp. 221 - 288 (ebraică) 

Dan Un, Capul de pod, capitolul 23: „Traversarea 
paraşutiştilor”, A.L., Ediţie Specială, Tel Aviv, aprilie 1975, 
pp. 157 - 169 (ebraică) 

Herzog, Chaim, Războiul de ispășire, Greenhill 
Books, Londra, 1988 


Interviu cu Moshe (Bogi) Yaalon 

16. „Comandantul a fost ucis... Comandantul adjunct 
a fost ucis... Locţiitorul comandantului adjunct...” - 1973 

Segal Maozia, Mărturii de pe câmpul de luptă de 
nisip: lupta paraşutiştilor de la Ferma chinezească, Editura 
Modan. Ben-Shemen, 2002, pp. 80 - 230 (ebraică) 

Ezov Amiram, Traversarea - 60 de ore în octombrie 
1973, Editura Dvir, Ce Yehuda, 2011, pp. 55 - 220 
(ebraică) 

„Vărsarea de sânge de la Ferma chinezească”, Ilan 
Kfir, Yedioth Ahronoth, 24.4.1974 

„Aici a fost Iadul pe Pământ”, Yael Gvirtz, Yedioth 
Ahronoth. 

17.6.1994 (ebraică) 

„Încet-încet, ne povestesc despre noaptea în care au 
fost trimişi să fie măcelăriți”, Batia Gur, Haaretz, 
17.9.1999 (ebraică) „Itzik, aici e Ehud, vin să te ajut”, Shiri 
Lev-Ari, Hair, 29.1.1999 (ebraică) 

„Adjunctul comandantului companiei a bâiguit: S-a 
terminat, s-a dus batalionul... 890 s-a dus... au fost ucişi cu 
toţii”, Yael Gvirtz, Yedioth Ahronoth, 17.9.1991 (ebraică) 

„Regimentul 890 de la Ferma chinezească”, Eitan 
Haber, Yedioth Ahronoth, octombrie 1985 

„Bătălia de la Ferma chinezească, o rană care nu se 
va închide niciodată”, Nava Zuriel, Maariv, 4.2.2006 
(ebraică) 

„Artileriştii cer să li se recunoască rolul jucat în 
bătălia de la Ferma chinezească”, Dana Weiller, Maariv, 
7.10.2008 (ebraică) „Istorie, amintiri şi apreciere”, Zeev 
Drori, Maariv, 28.4.2004 (ebraică) 

„Scăpaţi din vedere, dar nu lăsaţi uitării”, Abraham 
Rabinovitch, Jerusalem Post, 3.10.2007 Interviu cu Yitzhak 
Mordechai 

17. „Văd Lacul Tiberiada!” - 1973 

„Înapoi în Valea Lacrimilor (Emek Habacha)”, Yaron 
London, Yedioth Ahronoth, 6.10.1992 (ebraică) 

„Bătălia din Valea  Lacrimilor”, Ranen Shor, 
Bamahane, 19.12.1973 (ebraică) 


„De ce a fost abandonată brigada lui Barak?”, 
Emanuel Rozen, Maariv, 24.9.1993 (ebraică) 

„Au fost luate documente siriene: înălțimile Golan 
trebuie ocupate în 24 de ore”, Davar, 19.4.1974 (ebraică) 

„Lupta Diviziei Mussa”, Amir Oren, Bamahane, 
30.1.1974 (ebraică) 

„Bătălia pentru Golan”, general (rez.) Chaim Herzog, 
Yedioth Ahronoth, 30.9.1974 (ebraică) 

„Distrugeţi Damascul”, Igal Sarna, Yedioth Ahronoth, 
17.9.1991 (ebraică) 

„Uitaţi cât de curajoşi sunt sirienii”, Avigdor 
Kahalani, Yedioth Ahronoth, 24.9.1993 

„Curaj sau moarte”, David Shalit, Haaretz, 7.8.1993 
(ebraică) Milshtein Un, „Războiul de Yom Kippur”; 
„Trupele de paraşutişti”; „Linia de sânge”; „Izbucnirea 
războiului”, Editura Yaron Golan, Tel Aviv, iunie 1992, pp. 
162 - 222 (ebraică) 

Interviu cu Avigdor Kahalani 

18. Ochii națiunii - 1973 

„Cum a fost ocupată fortăreața de la Hermon”, Eitan 
Haber, Yedioth Ahronoth, 28.12.1973 (ebraică) 

„Aici zac leşurile noastre”, Igal Sama, Hadashot, 
24.9.1985 (ebraică) „Noi am ocupat. Noi, canibalii”, site-ul 
web al NRG-ului, 24.9.2004 (ebraică) 

„Monstrul de pe munte”, Haolam Haze, 14.11.1973 
(ebraică) 

„A contat mult pentru ei să nu urmeze calea 
paraşutiştilor”, Gadi Blum, Hair, 13.9.1991 (ebraică) 

„Publicarea dosarului Operațiunea Deşertul - cum a 
fost ocupat Hermonul”, Ahikam Moshe David, Maariv, 
12.5.2012 Locotenent-colonel (rez.) Oren Elhanan, op. cit. 
pp. 276 - 279. (ebraică) 

Asher Dani, ed., Comanda Armatei de Nord în 
Războiul de Yom Kippur; Operațiunea Deşertul; 
„Reocuparea Hermonului”. 

„Sirienii pe baricade”, Editura Maarachot, 2008, pp. 
261 - 289 (ebraică) 

Shemesh Elyashiv, încet şi înțelept cu un succes 


rapid (Brigada 317 de paraşutişti în bătălia pentru 
ocuparea Hermonului sirian, 21 - 22 octombrie 1973); „Să 
vă ia naiba, mişcaţi-vă!” (în viteză pe câmpul de luptă), 
Editura Modan, Maarachot, 2011, pp. 48 - 67 (ebraică) 

Becker Avihai, „Indienii de pe dealul nr. 16, o 
companie din bătălia de la Hermon”, Editura Ministerului 
Apărării, lerusalim, 2003 

Interviu cu David Zarfati, luptător în Brigada Givati 

Partea a VI-a: Pericolul nuclear 

19. „Opera” în Bagdad şi „Arizona” în Siria - 1981 şi 
2007 


Opera - 1981 
„David Ivry, comandantul Forţelor Aeriene de la data 
bombardării reactorului nuclear”, dintr-un interviu 


publicat în revista Forțelor Aeriene, Aharon Lapidot, nr. 
118, 1.12.1997 (ebraică) 

Nakdimon Shlomo, „Tamuzul în flăcări”, Yedioth 
Ahronoth, 1986 (ebraică) 

„Am pariat care dintre noi o să stea în piaţa centrală 
din Bagdad”, Alex Fishman, Amit Meidan, Yedioth 
Ahronoth, 1.8.1997 (ebraică) 

„Comparaţie: Entebbe, Irak, Tunis”,  Hadashot, 
3.10.1985 

„Pilotul care a condus atacul împotriva reactorului 
nuclear, pilotul care a organizat operaţiunea”, reporterii 
Yedioth Ahronoth, 16.6.1981 (ebraică) 

„Un interviu special cu un colonel anonim - 
organizatorul”, Yaakov Erez, Maariv 12.6.1981 (ebraică) 

„Operaţiunea Opera,  generalul-locotenent  Aviem 
Sela, unul dintre organizatori”, Ron Ben Ishai, Yedioth 
Ahronoth, 28.4.1995 (ebraică) 

„Opera”, Shlomo Nakdimon, Bamahane, 1.6.2001 


(ebraică) 
„Aeronave israeliene au atacat reactorul nuclear 
irakian de pe teritoriul iranian - susţine un scriitor 


britanic”, Amos Ben-Vered, Haaretz, 9.8.1991 (ebraică) 
„Comunicatul guvernului”, Maariv, 9.6.1981 (ebraică) 
Interviu cu Zeev Raz Arizona - 2007 


„Atacul asupra reactorului nuclear din Siria - pas cu 
pas”, Gordon Thomas, Epoch times, 21.11.2008 (ebraică) 

„Povestea Operațiunii Livada - Cum a distrus Israelul 
reactorul nuclear de la Al Kibar”, de Erich Follath şi 
Holger Stark, Der Spiegel, 11 februarie 2009 

„Israelul a dejucat planul de atac al Siriei, 
infolive.tv, 17 septembrie 2007 

„Sayeret Matkal a adunat material nuclear din Siria”, 
Ynet. 

23.9.2007 (ebraică) 

„Israelul le-a dat SUA informaţii secrete înaintea 
atacului”, Ynet. 

21.9.2009 (ebraică) 

„Din cauza caracterului secret, Siria nu şi-a protejat 
obiectivul care a fost bombardat”, Arie Egozi, Orly Azulai, 
Yedioth Ahronoth, 4.11.2007 (ebraică) 

„Raport: o unitate de comando a aterizat în Siria cu o 
lună înainte de bombardarea reactorului nuclear”, Yossi 
Melman, Haaretz. 

19.3.2009 (ebraică) 

„Legătura iraniană”, Alex Fishman, Yedioth 
Ahronoth, 16.9.2007 (ebraică) 

„Sayeret Matkal a adunat mostre nucleare din Siria”, 
Jerry Louis, citat de Yossi Yehoshua şi Idan Avni, Yedioth 
Ahronoth. 

23.9.2007 (ebraică) 

„Noaptea bombei”, Michael Bar-Zohar şi Nissim 
Mishal, Yedioth Ahronoth, 13.8.2010 (ebraică) 

Partea a VII-a: Războiul din Liban 

20. „Aveau mitraliere?” - 1982 

„Ştiam că trebuie să cucerim Beaufortul”, Mazal 
Mualem, Bamahane, 8.6.1988 (ebraică) 

„Cucerirea Beaufort-ului”, generalul de brigadă (rez.) 
Avigdor Kahalani, Maarachot 413, iulie 2007 (ebraică) 

„Apelează comandantul de ripostă”, Igal Sarna, 
Yedioth Ahronoth, 6.1.1987 (ebraică) 

„Hadad a înălţat steagul deasupra Beaufort-ului şi a 
spus: Ne aflăm aici cu ajutorul lui Dumnezeu şi al FAI”, 


Joseph Walter şi Shaya Segal, Maariv, 9.6.1982 (ebraică) 

„Reînceperea luptei pentru Beaufort”, Moshe Zonder, 
revista Tel Aviv, 2.7.1993 (ebraică) 

„Artileriştii se află în faţa fortăreței”, Igal lev, Maariv, 
11.6.1982 (ebraică) 

„Bătălia de la Beaufort - ofiţerii au atacat primii”, 
Shira Ben-Zion, Bamahane, 14.7.1982 (ebraică) _ 

„Am început să înaintez şi m-am speriat. Întuneric, 
noapte, umbre mişcătoare”, Tal Zagraba, Bamahane, 
11.1.2008 (ebraică) „Bătălia pentru Beaufort, războiul din 
Liban, documente şi surse arabe”, colectare de materiale, 
editare şi analiză: Reuven Avi-Ran, Maarachot, Tel Aviv, 
1987, pp. 20 - 25 (ebraică) Tamir Moshe (Chico), „Un 
război fără medalii”, Maarachot, Editura Ministerului 
Apărării, 2006, p. 28 (ebraică) 

Interviu cu Gabi Ashkenazi 

21. „A fost un concert minunat, cu multe 
instrumente” - 1982 

Rosenthal Rubik, „Liban: celălalt război”, Sifriat 
Poalim, Hakibutz Haartzi, Hashomer Hatzair, 1983, pp. 67 
- 75 (ebraică) 

Cohen Eliezer (Ghepardul) şi Lavi Zvi, op. cit., pp. 
604 - 620 Ben David Ofer, colonel (rez.), „Campania din 
Liban”, Tel Aviv, pp. 68 - 72 (ebraică) 

Reuven Avi-Ran, op. cit., pp. 91 - 93 

„Şase zile din iunie”, Lior Shlain şi Noam Ofir, 
Revista Forţelor Aeriene, nr. 145, 1.6.2002 (ebraică) 

„David Ivry, al nouălea comandant (octombrie 1977- 
decembrie 1982)”, Aharon Lapidot, Revista Forţelor 
Aeriene, nr. 118, 1.12.1997 (ebraică) 

„Cum am distrus amplasarea pe teren cu rachete 
aeriene în primul război din Liban - 1982”, generalul- 
maior (rez.) David Ivry, Institutul de cercetare strategică, 
aer şi spaţiu, 2007 (ebraică) Interviu cu Aviem Sela 

Partea a VIII-a: Combaterea terorismului 

22. „Ne-a trimis Abu Jihad” - 1988 

Zonder Moshe, „Sayeret Matkal, asasinarea lui Abu 
Jihad”, Editura Keter, Ierusalim, 2000, pp. 238 - 248 


(ebraică) „Lichidarea lui Abu Jihad: o lucrare profesionistă 
de mai puţin de 5 minute”, Uzi Mahanaimi, Dani Şade, 
Edwin Eitan relatează de la Paris, Yohanan Lahav relatează 
de la Londra, Yedioth Ahronoth, 17.4.1988 (ebraică) 

„Lichidarea”, Noemi  Levitzki, Yedioth Ahronoth, 
5.4.1993 (ebraică) „Jihadul împotriva lui Abu Jihad”, Ronen 
Bergman, Yedioth Ahronoth, 23.3.2012 (ebraică) 

„Israelienii mi-au împuşcat tatăl, iar mama a strigat: 
Stop!”, Semadar Perri, Yedioth Ahronoth, 22.4.1994 
(ebraică) 

„Cum a fost ucis Abu Jihad”, Al Hamishmar, 
17.10.1990 (ebraică) „4.000 de israelieni au participat la 
eliminarea teroristului Abu Jihad”, potrivit lui Robert Fisk, 
The Independent, citat de Maariv, 13.4.2001 (ebraică) 

„Um Jihad, văduva acestuia, discuții...”, Yassar 
Muassi, Emza Natania, 29.10.1993 (ebraică) 

Interviu cu membrii familiei lui Miriam Ben-Yair 

23. „Unde-i nava?” - 2002 

„Dezvăluire: Cum a capturat Shayetetul vasul 
KarineA, care transporta arme”, Harman Greenberg, 
Maariv, 13.1.12 (ebraică) „Bătrânul şi marea”, Amir Oren, 
Haaretz, 11.1.2002 „Deodată, pe întuneric au apărut 
luptătorii de comando”, Yoav Limor, site-ul web NRG, 
6.1.2002 (ebraică) 

„Armele capturate ar fi contribuit la mărirea 
semnificativă a arsenalului lui Arafat”, James Bennet, New 
York Times, 12 ianuarie 2002 

„Vasul Victoria, care transporta arme, însoţit de FAI, 
a ancorat în portul Ashdod”, Amir Buchbut, Maariv, 
16.3.2011 (ebraică) 

„Forțele navale au capturat vasul care transporta 
arme care se deplasa din Turcia în Gaza”, Amir Buchbut, 
Maariv, 15.3.2011 (ebraică) 

„Forțele FAI au capturat vasul care transporta arme 
din Siria către Fâşia Gaza”, Ron Ben Ishai, Yoav Zeitun, 
Ynet, 15.3.2011 (ebraică) 

„Ce a condus la capturarea navei Karine A”, Jacky 
Hugi, Maariv, 22.1.09 (ebraică) 


„Spargeţi valurile”, Nahum Barnea, Yedioth 
Ahronoth, 29.9.2004 (ebraică) 

„Israelul l-a înregistrat pe Arafat vorbind despre 
cumpărarea vasului care transporta arme”, Ilan Nachshon, 
Yedioth Ahronoth, 17.1.2002 (ebraică) 

„Am fost pe multe vase inamice”, Igal Sarna, Yedioth 
Ahronoth. 

11.1.2002 (ebraică) 

Discursul amiralului Eli (Chinezul) Marom la o 
conferință de la Centrul Patrimoniului şi a Comemorării 
Serviciilor de Informaţii din Israel, 29.2.2012 (ebraică) 

Interviu cu Shaul Mofaz 

24. Comemorarea Holocaustului în Qasbah-ul din 
Nablus - 2002 

Harel Amos, Issasharof Avi, Al şaptelea război, 
Editura Yedioth Ahronoth, Tel Aviv, 2005 (ebraică) 

„Bătălia pentru Qasbah din Nablus: au fost ucişi 13 
palestinieni înarmaţi”, Amira Hess, Amos Harel, Aliza 
Arbeli, Haaretz. 

7.4.2002 (ebraică) 

„Sunteţi vii şi vă luptaţi ca în filme”, Felix Frish, 
8.4.2002 (ebraică) 

„Au fost ucişi doi soldați în tabăra din Jenin”, Amos 
Harel, Amira Hess, Haaretz, 8.4.2002 (ebraică) 

„La 6.30 s-au predat ultimii terorişti căutaţi din 
Qasbah-ul din Nablus”, Amos Harel, Haaretz, 9.4.2002 
(ebraică) 

„Un comandant militar de rang superior a fost ucis la 
Qasbah”, Globe, 7.4.2002 (ebraică) 

„Între ziduri”, Alex Fishman, Yedioth Ahronoth, 
30.3.2012 (ebraică) 

„Locotenent-colonelul Ofek Buchris merită să fie 
primul soldat decorat pentru Operațiunea Scutul 
defensiv”, Yoav Limor, NRG, 31.5.2012 (ebraică) 

„Teroriştii nu ne-au văzut, mergeau calm ca nişte 
soldați în rezervă aflați în permisie”, Tal Zagraba, 
Bamahane, 20.3.2009 (ebraică) 

„Aventurile unității navale de comando pe aleile din 


Jenin”, Yoav Limor, Israel Today, 30.3.2012 (ebraică) 

„Zece ani de la Scutul defensiv”, Ron Ben-Ishai, Ynet, 
30.3.2012 (ebraică) 

„Am învins terorismul palestinian?”, Bamahane, 
1.4.2012 (ebraică) Interviu cu Aviv Kochavi 

25. Poveste fără de sfârşit din Gaza - 2008, 2012, 
2014 „Plumb topit” - 2008 

„Şeful UNRWA: Avem în organizaţie membri ai 
Hamasului. Nu-i nicio problemă”, Diana-Bachor-Nir, Ynet, 
4.10.2004 (ebraică) „Gaza: 10 morţi în atacul Forţelor 
Aeriene: a fost ucis comandantul Hamasului”, Amir 
Buchbut, NRG, 29.12.2008 (ebraică) „Forţele Aeriene au 
atacat obiective din partea de nord a fâşiei”, Nir Yahav, 
Yehoshua Breiner, Walla! 31.12.2008 (ebraică) „Galant 
după lichidare: am presat Hamasul foarte tare”, Shmulik 
Hadad, NRG, 15.1.2009 (ebraică) 

„Mashal a oferit linişte pentru ridicarea asediului”, 
Reuters, Ynet. 

29.12.2009 (ebraică) 

„Guvernul a confirmat recrutarea a mii de soldați în 
rezervă”, Walla! 28.12.2008 (ebraică) 

„Artileria FAI a deschis focul: au fost trase sute de 
gloante”, Ynet. 

3.1.2009 (ebraică) 

„inceperea operațiunii la sol: FAI loveşte zeci de 
terorişti”, Ynet. 

3.1.2009 (ebraică) 

„inceperea operațiunii la sol: efectivele FAI au 
pătruns în Fâşia Gaza”, Hanan Greenberg, Ynet, 3.1.2009 
„Raport palestinian: FAI împarte Fâşia Gaza în trei părţi”, 
Or Heller, Allon Ben David, website-ul Nana 10, 4.1.2009 
(ebraică) „inta - atacul asupra Gâzei. Rezultatul - 
perfect”, Amir Buchbut, NRG, 27.12.2008 (ebraică) 

„Serviciul general de securitate: activiştii Hamas se 
ascund în spitalele din Gaza”, Rony Şofer, Hanan 
Greenberg, Ynet. 

31.12.2008 (ebraică) 

„Directorul unui spital din Gaza: Diskin minte”, 


Daniel Edelson, Ynet, 31.12.2008 (ebraică) 

„Han Yunes: doi comandanţi superiori ai Hamasului 
au fost lichidaţi în timpul atacului”, Amir Buchbut, NRG, 
4.1.2009 (ebraică) „FAI către Curtea Supremă: Au fost 
lansate rachete din spital, de aceea a fost bombardat”, 
Shmuel Mitelman, NRG, 15.1.2009 (ebraică) 

„Şeful statului-major i-a vizitat în secret pe luptătorii 
din Gaza”, Yehoshua Breiner, Walla! 8.1.2009 (ebraică) 

„Generalul Galant, comandantul Armatei de Sud, se 
întoarce la marea Gâzei”, Amir Buchbut, NRG, 9.1.2009 
(ebraică) 

„FAI: Au deschis focul din casa doctorului şi baza 
UNRWA”, Hanan Greenberg, Ynet, 17.1.2009 „Agitaţie la 
spitalul Sheba: Doctorul din Gaza răspândeşte 
propaganda”, Dudi Cohen, Meital Yassur Beit-or Ynet, 
17.1.2009 (ebraică) 

„Olmert a declarat încetarea focului: misiune 
îndeplinită”, Rony Şofer, Ynet, 17.1.2009 (ebraică) 

„Cu dinţii rânjiți: Câinii lui Oket aveau să îi prindă pe 
aruncătorii de pietre”, Amir Buhbut, Maariv, 4 februarie 
2010 „Comandantul israelian: Am rescris regulile de război 
pentru conflictul din Gaza”, The Belfast Telegraph 
(Ierusalim), 6 martie 2010 

„Israelul este lovit de rachete, Hamasul încălcând 
astfel armistițiul”, Isabel Kershner, International Herald 
Tribune, 25 iunie 2008 

„Israelul a refuzat oferta de încetare a focului din 
decembrie”, IPS, 9 ianuarie 2009 

„Armistițiul Gaza-Israel e în pericol”, Al Jazeera, 15 
decembrie 2009 

„În Gaza, ambele părţi scot la iveală noi 
echipamente”, Defense News, 5 ianuarie 2009 

„Trupele şi tancurile israeliene pătrund adânc în 
Gaza”, Ibrahim Barzak şi Jason Keyser, Associated Press, 4 
ianuarie 2009, azcentral.com., 18 februarie 2009 

„Arsenalul israelian trimis în Gaza în timpul 
Operațiunii Plumb topit”, Ziarul de Studii Palestiniene 
(Institutul pentru Studii Palestiniene), XXXVIII (3): 175 - 


191, ISSN 1533 - 8614, Esposito, Michele K. Primăvara 
2000), 6 martie 2010 

„Israelul intră în Gaza: negocieri cu prejudecăţi 
extreme”, Klein Aaron, Time, 3 ianuarie 2009 

„Palestinieni: mama, 4 copii ucişi în atacul FAI din 
Gaza”, Amos Harel, Yanir Yagna şi Yoavătern, Haaretz, 3 
ianuarie 2009 

„Modificarea raportului Goldstone cu privire la Israel 
şi la crimele de război”, Richard Goldstone, Washington 
Post, 1 aprilie 2011 

Interviu cu Yoav Galant 

„Pilonul apărării” - 2012 

Comandantul Forţelor Aeriene a spus „Omorâţi-l pe 
nenorocit” S-au tras proiectile în Jabari. Relatare Sunday 
Times, Uzi Mahanaimi, citată în Maariv NRG, 18.11.2012 
(ebraică) 

„Liderul militar al Hamasului Ahmed Jabari ucis într- 
un atac cu rachete de către FAI”, Ted Thornkill, The 
Huffington Post UKF 15 noiembrie 2012 

„FAI se abţine să ucidă civili, dar tot nu a înţeles cu 
ce se mănâncă Hamasul”, Amira Hess, Haaretz, 16.11.12 
(ebraică) 

„Asasinatul şi starea de alertă”, Nahum Barnea, Sima 
Kadmon, Alex Fishman, Eitan Haber, Yoaz Hendel, Yedioth 
Ahronoth, 15.11.2012. (ebraică) 

„A fost ucis comandantul Hamasului; o operațiune la 
scară largă în Fâşia Gaza”, Amos Harel & Avi Issasharof, 
Aluf Ben, Amir Oren, Yossi Verter, Haaretz, 15.11.2012 
(ebraică) 

„O perdea de ceaţă”, Alex Fishman, Yedioth 
Ahronoth, 16.11.2012 (ebraică) 

„incercarea de a ajunge la un acord de încetare a 
focului”, Nahum Barnea, Shimon Shiffer, Alex Fishman, 
Yedioth Ahronoth. 

18.11.2012 (ebraică) 

